
PARTEA ÎNTÂI 


CENUȘA 


Îmi privesc pantofii, urmărind cum se aşterne 
pe pielea uzată un strat fin de cenușă. Aici fusese 
așezat patul pe care îl impărțeam cu Prim, sora 
mea. lar acolo fusese locul mesei de bucătărie. 
Cărămizile șemineului: prăbușit, acum un mor- 
man carbonizat, oferă un punct de referință pen- 
tru localizarea restului casei. Cum altfel m-aș 
putea orienta în marea acestor tonuri de gri? 

Din Districtul 12 n-a ma: rămas aproape 
nimic. Acum o lună, bombele incendiare ale Ca- 
pitoliului au ras de pe suprafaţa pământului ca- 
sele minerilor săraci din Filon, prăvălule din 
oraș, până și clădirea Justiţiei. Singurul loc care 
a scăpat de incinerare a fost Cartierul Învingăto- 
rilor. Nu ştiu exact de ce. Poate ca să existe o zonă 
locuibilă agreabilă pentru oricine din Capito- 
liu care este nevoit să vină în district cu afaceri. 

Un reporter la vânătoare de știri ciudate. Un 
comitet însărcinat să aprecieze starea minelor 
de cărbune. Un detașament de Apărători ai Păcii 
in căutarea refugiaților întorși acasă. 

Dar nu se întoarce nimeni, în afară de mine. 
Și asta numai pentru o scurtă vizită. Autoritățile 
din Districtul 13 au fost impotriva intoarcerii 
mele. Au considerat-o o aventură costisitoare și 
lipsită de sens, dat fiind faptul că sunt protejată 
de cel puţin o duzină de aeronave invizibile care 
mi se rotesc pe deasupra capului și că nu există 
nicio informaţie pe care aș putea s-o aflu. Însă 
trebuia să văd districtul. Era o nevoie atât de im- 
perioasă, incât am transformat-o într-o condiţie 
a cooperării mele la oricare dintre planurile lor. 

În cele din urmă, Plutarch Heavensbee, șeful 
creatorilor-de-joc, cel care i-a organizat pe rebelii 
din Capitoliu, și-a azvarlit braţele în sus. 

- Lăsaţi-o să se ducă. Mai bine să irosim o zi 
decât incă o lună. Poate că un mic tur al distric- 
tului e exact ceea ce-i trebuie ca să se convingă că 
suntem de aceeași parte. 

De aceeași parte. Duc mâna la tâmpla stângă, 
în care simt o durere ascuțită. Exact în locul unde 
m-a lovit Johanna Mason cu bobina de sârmă. 
Amintirile mi se invârtejesc când incerc să des- 
part adevărul de neadevăr. Ce serie de evenimente 

m-au condus aici, printre ruinele orașului meu? 
E greu să-mi răspund, fiindcă efectele comoției 
provocate de Johanna n-au dispărut cu desăvâr- 
șire și gândurile mele încă mai au tendinţa să se 
amestece unele cu altele. Și medicamentele pe 
care le folosesc ca să-mi ţină durerea sub control 
și să-mi îmbunătățească starea de spirit mă fac 
uneori să am vedenii. Așa cred. Încă nu sunt con- 
vinsă că în noaptea când podeaua camerei mele 
de spital s-a transformat într-un covor de șerpi 
contorsionați am avut halucinaţii. 

Folosesc tehnica pe care mi-a sugerat-o unul 
dintre medici. Încep cu lucrurile cele mai simple, 
despre care știu că sunt reale, și mă indrept trep- 
tat către cele mai complicate. Lista incepe să mi 
se deruleze în minte... 

Mă numesc Katniss Everdeen. Am șaptesprezece 
ani. Casa mea e în Districtul 12. Am luat parte la 
Jocurile Foamei. Am evadat. Capitoliul mă urăște. 
Peeta a căzut prizonier. Se presupune că e mort. Cel 
mai probabil mori. Probabil e mai bine să fie mort... 

- Katniss. Să cobor? 

Vocea lui Gale, cel mai bun prieten al meu, 
ajunge la mine prin casca pe care-au insistat re- 
belii s-o port. El e sus, in aeronavă, urmărindu-mă 
cu atenție, gata să se năpustească dacă se intâm- 
plă ceva rău. În acest moment realizez că stau 

ghemuită, cu coatele sprijinite pe coapse, cu capul 
in mâini. Probabil par în pragul unui soi de epui- 
zare totală. Asta n-o să se întâmple. Nu acum, când 
mă lasă în sfârșit să mă dezvăț de medicamente. 

Mă ridic și îi resping oferta cu o fluturare 
de mână. 

- Nu. Mă simt foarte bine. 

Ca să-mi întăresc spusele, incep să mă inde- 
părtez de vechea mea casă, mergând spre centrul 
orașului. Gale a cerut să fie coborât în Doispre- 
zece impreună cu mine, dar n-a forțat lucrurile 
când i-am refuzat compania. Înţelege că azi nu 
vreau pe nimeni alături. Nici măcar pe el. Există 
drumuri pe care trebuie să le faci singur. 

În vara asta, vremea e arzătoare și foarte 
uscată. N-a căzut aproape niciun strop de ploaie 
care să răvăşească mormanele de cenușă rămase 
în urma atacului. Își schimbă forma ici și colo, 
ca reacție la pașii mei. Nicio adiere nu le îm- 
prăștie. Urmăresc cu băgare de seamă ceea ce imi 
amintesc că era drumul, fiindcă la început, când 
am aterizat pe Pajiște, n-am fost atentă și am ni- 
merit cu piciorul direct într-un bolovan. Numai 
că nu era bolovan - era ţeasta cuiva. S-a rosto- 
golit și s-a tot rostogolit, apoi s-a oprit cu faţa 
in sus. Și pentru multă vreme nu mi-am putut 
lua privirea de la dinți, întrebându-mă ai cui erau 

ȘI gândindu-mă că așa ar arăta și ai mei, în impre- 
jurări similare. 

Pașii mei urmează drumul din obişnuinţă, dar 
nu e o idee bună, fiindcă e plin de rămășițele celor 
care au încercat să fugă. Unii au fost incinerați 
pe de-a-ntregul. Însă ceilalți, probabil răpuși de 
fum, au scăpat de dezlănţuirea flăcărilor și acum 
zac, imprăștiind miasme, în diferite stadii ale des- 
compunerii, stârvuri acoperite de muște, la discre- 
ţia necrofagilor. Eu te-am ucis, mă gândesc, trecând 
pe lângă un morman. Și pe tine. Și pe tine. 

Pentru că am făcut-o. Săgeata mea, îndreptată 
către fisura din câmpul de forță care înconjura 
arena, săgeata aia a stârnit furtuna de foc, ca 
represalii. Am aruncat întregul Panem în bra- 
tele haosului. 

Îmi răsună în minte cuvintele președintelui 
Snow, rostite în dimineața când urma să-ncep 
Turneul Triumfal. 

- Tu, Katniss Everdeen, fata din foc, te-ai do- 
vedit a fi scânteia care, nesupravegbeată, se poate 
transforma într-un infern, distrugând Panemul. 

Faptele au demonstrat că nici nu exagera, 
nici nu avea intenția să mă sperie. Poate încerca 
într-adevăr să-mi obțină ajutorul. Dar eu puse- 
sem deja în mișcare ceva pe care nu mai aveam 
nicidecum puterea să-l țin sub control. 

Arde. Încă mai arde, mă gândesc, amorțită. Fo- 
curile din minele de cărbuni își înalță fumul 
negru în depărtare. Însă n-a mai rămas nimeni 
căruia să-i pese. Mai bine de nouăzeci la sută din 
populația districtului e moartă. Cei în jur de opt 
sute de supraviețuitori sunt refugiați în Distric- 
tul 13 — dar, din punctul meu de vedere, asta 
e totuna cu a nu mai avea niciodată un cămin. 

Știu că n-ar trebui să gândesc așa; știu că ar 
trebui să fiu recunoscătoare pentru modul în care 
am fost primiţi. Bolnavi, răniți, infometațu și cu 
mâinile goale. Însă nu pot trece niciodată peste 
faptul că Districtul 13 a jucat un rol în distruge- 
rea Districtului 12. Ceea ce nu mă absolvă pe 
mine de vinovăţie - se pot aduce invinuiri din 
belșug. Însă fără ei nici nu aș fi fost inclusă într-un 
plan mai amplu de distrugere a Capitoliului și 
n-aș fi avut mijloacele cu care s-o fac. 

Locuitorii Districtului 12 n-au avut o mișcare 
de rezistență organizată de ei înșiși. N-au avut 
niciun cuvânt de spus în toată povestea asta. Dar, 
spre ghinionul lor, m-au avut pe mine. O parte 
dintre supraviețuitori cred totuși c-a fost noroc, 
fiindcă au scăpat în sfârșit din districtul nostru. 
Fiindcă au scăpat de foamea și de oprimarea fără 
de sfârşit, de riscurile din mine, de biciul lui Ro- 
mulus Thread, ultimul șef al Apărătorilor Păcii. 

Faptul că au cât de cât un nou cămin e privit ca 
o minune, de vreme ce, cu foarte puţin timp în 
urmă, nici măcar nu știuserăm că Districtul 13 
incă mai exista. 

Meritul pentru fuga supravieţuitorilor s-a 
revărsat direct asupra lui Gale, deși el nu e dis- 
pus să-l accepte. Imediat ce s-a incheiat Jubileul 
Pacificării - imediat ce am fost eu ridicată din 
arenă — în Districtul 12 s-a intrerupt curentul 
electric, ecranele televizoarelor s-au innegrit și 
în Filon s-a lăsat o asemenea liniște încât oame- 
nii își puteau auzi unii altora bătăile inimii. Ni- 
meni n-a schiţat vreun gest de protest, nimeni 
n-a sărbătorit cele petrecute in arenă. Însă, cinci- 
sprezece minute mai târziu, cerul era plin de 
aeronave și ploua cu bombe. 

Gale a fost cel care s-a gândit la Pajişte, unul 
dintre puţinele locuri în care nu se găseau case 
vechi de lemn, îmbacsite de praf de cărbune. 
A condus într-acolo cât de mulți oameni a pu- 
tut, inclusiv pe mama și pe Prim. A alcătuit 
o echipă care a dărâmat gardul - o simplă ba- 
rieră inofensivă din plasă metalică în clipa 
aceea, când curentul electric fusese tăiat — și a 
călăuzit pe toată lumea în pădure. I-a dus în 
singurul loc la care s-a putut gândi, la lacul pe 
care mi-l arătase tata în copilărie. Și de acolo 

au privit flăcările îndepărtate mistuind tot ce 
cunoșteau pe lume. 

În zori bombardierele plecaseră de mult, fo- 
curile se stingeau și li se alăturau ultimi supra- 
vieţuitori răzlețiui. Mama și Prim adunaseră răniții 
intr-o singură zonă Și incercau să-i trateze cu orice 
puteau culege din pădure. Gale avea două arcuri 
și două tolbe cu săgeți, un cuțit de vânătoare, un 
năvod și de hrănit peste opt sute de oameni în- 
groziți. Cu ajutorul celor care scăpaseră teferi, 
a reuşit să-i hrănească vreme de trei zile. Atunci a 
apărut pe neașteptate o aeronavă care să-i evacueze 
în Districtul 13, unde erau suficiente comparti- 
mente pentru locuit, curate, cu pereții albi, și 
o mulțime de haine, şi unde se mânca de trei ori 
pe zi. Compartimentele aveau dezavantajul de a 
se afla sub pământ, hainele erau identice și mân- 
carea relativ lipsită de gust, dar pentru refugiații 
din Districtul 12 toate astea nu reprezentau decât 
nişte inconveniente minore. Se aflau în siguranţă. 
Li se purta de grijă. Erau în viaţă și fuseseră pri- 
miţi cu efuziune. 

Entuziasmul a trecut drept bunătate. Dar un 
bărbat pe nume Dalton, un refugiat din Distric- 
tul 10 care ajunsese în Treisprezece străbătând dis- 
tanța pe jos, cu zece ani mai înainte, mi-a dezvăluit 
adevăratul motiv. 

- Au nevoie de tine. De mine. De noi toți. 
Cu ceva vreme în urmă a izbucnit un soi de epi- 
demie de variolă care a ucis o grămadă dintre ei 
Și i-a lăsat pe incă și mai mulți sterili. Un nou 
lot de reproducători. Asta văd în noi. 

Cu zece ani în urmă, a lucrat la o fermă de 
vite, unde s-a ocupat de menținerea diversității 
genetice a cirezii prin implantarea unor embrioni 
congelați pe termen lung. E foarte probabil să 
aibă dreptate în privinţa celor din Treisprezece, 
fiindcă prin preajmă nu par să fie destul de mulți 
copii. Şi ce dacă? Nu suntem ţinuţi în ţarcuri, 
suntem instruiți ca să putem munci, copiii noștri 
sunt educați. Cei de peste paisprezece ani primesc 
grade inferioare in armată şi lumea li se adresează 
respectuos cu apelativul „Soldat“. Autoritățile 
din Treisprezece i-au acordat automat cetățenia 
fiecărui refugiat. 

Și totuși simt ură față de ei. Însă, fireşte, eu 
urăsc acum aproape pe toată lumea. Pe mine mai 
mult decât pe oricine altcineva. 

Suprafața de sub tălpile mele devine mai tare 
și simt sub covorul de cenușă pietrele pavajului: 
din piață. E mărginită de dărâmături, acolo unde 
se înălțau prăvăliile. Un morman de moloz înne- 
grit a luat locul clădirii Justiţiei. Mă indrept către 
locul unde apreciez că s-a aflat brutăria părinților 

lu: Peeta. N-a mai rămas nimic din ea, cu excep- 
ţia cuptorului transformat într-o masă topită, in- 
formă. Părinții lui Peeta, cei doi frați mai mari 
ai lui = niciunul dintre ei n-a reușit să ajungă în 
Districtul 13. Doar câțiva dintre așa-numiții oa- 
meni cu stare din district au scăpat de foc. Peeta 
n-ar mai avea, oricum, la cine să revină. În afară 
de mine... 

Mă indepărtez cu spatele de brutărie și dau 
peste ceva, îmi pierd echilibrul și mă pomenesc 
stând pe o bucată de metal incins de soare. Încerc 
să ghicesc ce-ar putea fi, apoi imi aduc aminte de 
recentele îmbunătățiri aduse de Thread pieţei. Bu- 
tuci, stâlpi pentru biciuire și asta, ce-a mai rămas 
din spânzurătoare. Rău. Asta e rău. Îmi readuce 
in minte fluxul imaginilor care mă chinuie, când 
sunt trează sau când dorm. Peeta torturat — afun- 
dat în apă, ars, ciopârțit, supus șocurilor electrice, 
schilodit, bătut - în timp ce Capitoliul incearcă 
să-i smulgă informații despre rebeliune, care nici 
măcar nu-i sunt cunoscute. Închid ochii şi strâng 
cu putere din pleoape, intr-o incercare de a ajunge 
la el, străbătând sute și sute de kilometri, de a-i 
trimite telepatic gândurile mele, de a-i da de știre 
că nu e singur. Însă este. Şi nu-l pot ajuta. 

Alerg. Cât mai departe de piață și către sin- 
gurul loc pe care nu l-a distrus focul. Trec pe 

lângă ruinele casei primarului, unde a locuit prie- 
tena mea Madge. Nu ştiu nimic despre ea și de- 
spre familia ei. Au fost evacuați, duși la 
Capitoliu, din cauza poziției tatălui ei, sau au fost 
lăsați pradă flăcărilor? Cenușa tălăzuiește în jurul 
meu, și imi ridic poalele cămășii peste gură. Nu 
mă întreb ce trag în nări, ci pe cine, cine ame- 
nință să mă sufoce. 

Iarba e pârjolită și zăpada cenușie s-a așternut 
ȘI aici, dar cele douăsprezece case frumoase din 
Cartierul Învingătorilor sunt nevătămate. Intru 
dintr-un salt în cea care mi-a servit drept locuință 
in ultimul an, trântesc ușa și mă sprijin cu spa- 
tele de ea. Locul pare neatins. Curat. Ireal de 
tăcut. De ce m-am întors în Doisprezece? Cum 
mă poate ajuta vizita asta să răspund la întrebările 
de care nu reușesc să scap? 

- Ce-o să fac? șoptesc către pereți. 

Pentru că pur și simplu nu știu. 

Oamenii îmi tot vorbesc, imi vorbesc, imi vor- 
besc, imi vorbesc. Plutarch Heavensbee. Asistenta 
lui prevăzătoare, Fulvia Cardew. O amestecătură 
de lideri ai districtelor. Oficaalități militare. Dar 
nu și Alma Coin, președinta Districtului 13, care 
se mulțumește să privească. Are în jur de cincizeci 
de ani și un păr cărunt care îi cade pe umeri ca un 
voal neted. Sunt oarecum fascinată de părul ei, 

fiindcă e atât de uniform, fără nicio imperfecți- 
une, fără niciun smoc, fără niciun fir cu vârful des- 
picat. Are ochii cenușii, dar nu ca ai locuitorilor 
Filonului. Sunt foarte spălăciți, ca și cum pig- 
mentul le-ar fi fost absorbit cu desăvârșire. Au 
culoarea zloatei, pe care iți dorești s-o vezi topită. 

Ceea ce vor de la mine e să-mi asum cu adevă- 
rat rolul pe care mi l-au stabilit. Să fiu simbolul 
revoluției. Gaiţa Zeflemitoare. Nu e de ajuns tot 
ce-am făcut în trecut, sfidând Capitoliul la Jo- 
curi, oferind un punct de concentrare a forțelor. 
Acum trebuie să devin adevăratul lider, chipul, 
vocea, intruparea revoluției. Persoana pe care 
pot conta districtele - dintre care cele mai multe 
sunt acum pe faţă în război cu Capitoliul - știind 
că le arată calea spre victorie. Nu trebuie s-o fac 
singură. Au o întreagă echipă de oameni care să 
mă machieze, să mă imbrace, să-mi scrie discur- 
surile, să-mi regizeze aparițiile — ca şi cum asta 
nu mi-ar suna oribil de familiar — şi eu nu tre- 
buie să fac nimic altceva decat să-mi joc rolul. 
Uneori îi ascult, iar alteori mă mulțumesc să pri- 
vesc linia perfectă a părului lui Coin, încercând 
să hotărăsc dacă e sau nu o perucă. În cele din 
urmă părăsesc încăperea fiindcă incepe să mă 
doară capul, sau fiindcă e ora mesei, sau fiindcă 
dacă nu ies din subterane e posibil să-ncep să urlu. 

Nu mă obosesc să spun ceva. Mă ridic pur și 
simplu și plec. 

Ieri după-amiază, în timp ce se închidea ușa 
in urma mea, am auzit-o pe Coin: 

- V-am spus c-ar fi trebuit să salvăm mai 
intai băiatul. 

Adică pe Peeta. ÎN-aș putea să fiu de acord 
cu asta mai mult decât sunt. Peeta ar fi fost o 
portavoce excelentă. 

Și pe cine-au pescuit în schimb din arenă? Pe 
mine, care nu cooperez. Pe Beetee, un inventa- 
tor bătrân din Trei, pe care-l văd rar, fiindcă a fost 
atras în activitatea de perfecționare a armamen- 
tului imediat ce a putut să stea În capul oaselor. 
I-au împins literalmente patul de spital cu rotile 
într-o zonă strict secretă și acum nu-și mai face 
apariția decât ocazional, la orele de masă. E foarte 
inteligent și foarte dornic să ajute cauza, dar nu 
reprezintă cu adevărat ceea ce se înțelege printr-un 
instigator. Și mai e Finnick Odair, sex-simbolul 
din districtul pescarilor, cel care l-a ținut pe Peeta 
în viață atunci când eu n-am fost în stare s-o fac. 
Vor să-l transforme și pe el într-un lider al re- 
belilor, dar mai întâi vor trebui să-l păstreze treaz 
mai mult de cinci minute. Chiar şi atunci când 
e conștient, trebuie să repeţi totul de trei ori ca 
să-i ajungă la creier. Doctori spun că e din cauza 

șocului electric de care a avut parte în arenă, dar 
eu știu că e ceva mai complicat decât atât. Știu 
că Finnick nu se poate concentra asupra niciunul 
eveniment din Treisprezece fiindcă se străduiește 
din răsputeri să vadă ce se petrece la Capitoliu, 
cu Annie, fata nebună din districtul lui, singura 
ființă omenească din lume pe care-o iubește. 

În ciuda rezervelor mele serioase, trebuie să-l 
iert pe Finnick pentru rolul său în conspirația 
care m-a adus aici. Măcar el are cât de cat idee 
prin ce trec eu. Și e nevoie de prea multă ener- 
gie ca să-ți conservi furia impotriva cuiva care 
plânge atât de mult. 

Cobor scările cu picioare de vânător care nu 
vrea să facă nici cel mai mic zgomot. Adun câ- 
teva amintiri: o fotografie a părinților mei din 
ziua nunţii, o panglică albastră pentru părul lui 
Prim, cartea familiei cu plante medicinale şi co- 
mestibile. Cartea cade, deschizându-se la o pagină 
cu flori galbene, și mă grăbesc s-o inchid, fiindcă 
au fost pictate de pensula lui Peeta. 

Ce-o să fac? 

Are vreun rost să fac ceva? Mama, sora mea 
și familia lui Gale sunt în sfârșit în siguranță. Cat 
despre restul oamenilor din Doisprezece, sunt 
fie morți, ceea ce este ireversibil, fie protejaţi în 
Treisprezece. Nu mai rămân decât rebelii din 

districte. Bineînțeles că urăsc Capitoliul, dar nu 
cred că asumându-mi rolul de Gaiţă Zeflemitoare 
le pot aduce vreun folos celor care încearcă să-i 
vină de hac. Cum pot ajuta districtele, când ori 
de câte ori fac o mișcare provoc suferinţe și pier- 
deri de vieți? Bătrânul impușcat în Districtul 11 
fiindcă a fluierat. Represiunile din Doisprezece 
după ce-am intervenit în timpul biciuirii lui Gale. 
Sulistul meu, Cinna, târât din Camera de Lansare 
inainte de Jocuri, însângerat și fără cunoștință. 
Informatorii lui Plutarch cred c-a fost ucis în tim- 
pul interogatoriului. Sclipitorul, enigmaticul, în- 
cântătorul Cinna e mort din cauza mea. Îmi alung 
gândul, fiindcă e insuportabil de dureros, nu-i pot 
face faţă fără să-mi pierd cu desăvârșire fragilul 
control asupra situație. 

Ce-o să fac? 

Să devin Gaiţa Zeflemitoare... binele pe care 
l-aş aduce, oricare ar fi acela, ar putea compensa 
pagubele? În cine mă pot încrede, ca să-i iau drept 
bun răspunsul la această intrebare? Cu siguranță 
nu în echipa din Treisprezece. Jur că acum, când 
familia mea și a lui Gale sunt ferite din calea 
răului, aş putea să fug. Nu mi-a mai rămas decât 
o singură problemă nerezolvată. Peeta. Dacă aș 
fi sigură că e mort, aș putea să dispar in pădure 

Și să nu mă mai întorc niciodată. Dar până atunci 
sunt cu mâinile legate. 

Mă răsucesc pe călcâie când aud un sasâit. Cu 
spatele arcuit și urechile pleoștte, cel mai urat 
motan din lume stă în ușa bucătăriei. 

- Buttercup, spun. 

Au murit mii de oameni, dar el a supraviețuit 
şi pare chiar să se hrănească foarte bine. Cu ce? 
Poate intra Și ieși din casă prin fereastra cămăr11, 
pe care o lăsam intotdeauna intredeschisă. E posi- 
bil să mănânce șoareci-de-câmp. Refuz să iau in 
considerare alternativa. 

Mă ghemuiesc și întind mâna. 

- Vino-ncoace, băiete. 

Puțin probabil. E supărat fiindcă a fost aban- 
donat. În plus, nu-i ofer mâncare, iar talentul 
meu de a-i da resturi a fost intotdeauna singura 
modalitate prin care mi-am răscumpărat păcatele 
in ochu lui. O vreme, când ne intâlneam în casa 
veche, fiindcă niciunuia dintre noi nu-i era pe 
plac cea nouă, părea că era începutul unei relații. 
Dar e clar că s-a zis cu asta. Clipește din ochii 
ăia galbeni, nesuferiți. 

- Vrei s-o vezi pe Prim? îl intreb. 

Numele îi atrage atenţia. În afară de al lui, e 
singurul cuvânt care-i spune ceva. Scoate un miau 
răgușit și se apropie de mine. Îl iau în braţe și îi 

mângâi blana, apoi deschid dulapul, scotocesc 
după geanta mea de vânătoare şi îl îndes nece- 
remonios înăuntru. Nu există niciun alt mod de 
a-l duce la aeronavă și, pentru sora mea, mota- 
nul ăsta cântărește cât o lume întreagă. Capra ei, 
Lady, un animal într-adevăr de valoare, nu și-a 
făcut din nefericire apariţia. 

Aud în cască vocea lui Gale, spunându-mi că 
trebuie să ne-ntoarcem. Dar geanta pentru vânat 
mi-a adus aminte că mai vreau ceva. O agăţ de spă- 
tarul unui scaun și urc în fugă scările spre dormito- 
rul meu. În dulap atârnă haina de vânătoare a tatei. 
Am adus-o aici din casa veche înainte de Jubileu, 
cu gândul că prezenţa ei ar fi putut să le aducă 
alinare mamei și lui Prim după moartea mea. Slavă 
Domnului, fiindcă altfel ar fi fost acum cenușă. 

Contactul cu pielea moale pare liniștitor, și 
amintirea orelor pe care le-am petrecut purtând-o 
mă calmează pentru o clipă. Pe urmă, inexplica- 
bil, palmele încep să-mi transpire. O senzație stra- 
nie îmi cuprinde incet ceafa. Mă răsucesc brusc, 
intorcându-mă cu faţa spre cameră, şi descopăr 
că e pustie. Ordonată. Toate sunt la locul lor. 
N-am auzit niciun sunet alarmant. Atunci ce e? 

Strâmb din nas. E mirosul. Greţos, artificial. 
O pată albă trage cu ochiul din vaza cu flori us- 
cate de pe măsuţa mea de toaletă. Mă apropii cu 

pași prudenţi. Acolo, nelăsându-se ascuns de verii 
lui conservaţi, e un trandafir alb, proaspăt. Per- 
fect. Cu toți ghimpii și cu petale mătăsoase. 

Și înțeleg imediat cine mi l-a trimis. 

Președintele Snow. 

Când mirosul incepe să-mi facă greață, mă re- 
trag şi ies din încăpere. De când e acolo? De o zi, 
de o oră? Rebelii au făcut o incursiune în Cartie- 
rul Învingătorilor, asigurându-se că nu e niciun 
pericol inainte de a mi se permite să vin aici, dar 
au căutat explozibili, microfoane, orice era neobiș- 
nuit. Dar poate trandafirul nu li s-a părut demn 
de luat în seamă. Doar pentru mine are un înţeles. 

La parter, înșfac geanta de vânătoare, lovind-o 
de podea în mers, inainte de a-mi aminti că are 
un ocupant. Pe peluză, fac semne frenetice către 
aeronavă în timp ce Buttercup se zbate. Îl înghion- 
tesc cu cotul, gest care nu reușește decât să-l în- 
furie. O aeronavă se materializează și lasă în jos 
o scară. Mă urc pe ea și curentul mă paralizează 
până când sunt ridicată la bord. 

Gale mă ajută să mă desprind de scară. 

- Te simți bine? 

- Da, răspund, ștergându-mi sudoarea de pe 
față cu mâneca. 

Mi-a lăsat un trandafir! Vreau s-o strig, dar 
nu sunt sigură că ţin să-mpărtășesc o asemenea 

informaţie când cineva ca Plutarch mă urmăreşte 
din priviri. În primul rând, fiindcă aş părea ne- 
bună. De parcă fie mi-aș fi imaginat totul, ceea 
ce e foarte posibil, fie aş avea reacții exagerate, 
fapt care mi-ar garanta o întoarcere în tărâmul 
viselor induse de medicamente, de unde mă stră- 
duiesc atât de mult să evadez. Nimeni n-o să inţe- 
leagă pe deplin - că nu e pur şi simplu o floare, 
nici măcar o floare din partea președintelui Snow, 
ci făgăduiala răzbunării - fiindcă nimeni altci- 
neva n-a stat în birou, alături de el, inainte de 
Turneul Triumfal, când m-a ameninţat. 

Așezat pe măsuţa mea de toaletă, trandafirul 
alb ca zăpada! e un mesaj personal care îmi este 
adresat. Vorbeşte despre o poveste neterminată. 
Îmi şopteşte: fti pot da de urmă. Pot ajunge la tine. 
Poate te supravegbez chiar acum. 


Se năpustesc aeronavele Capitoliului să ne do- 
boare din cer? În timp ce zburăm pe deasupra Dis- 
trictului 12, mă uit neliniștită după ceva care să 
indice un atac, dar nu ne urmărește nimic. După 


! Snow - în lb. engleză (n. tr.). 

mai multe minute, când aud un schimb de vorbe 
intre Plutarch şi pilot, care confirmă că spaţiul 
aerian e liber, incep să mă mai relaxez puţin. 

Gale dă din cap la auzul urletelor care ies din 
geanta mea de vânătoare. 

- Acum ştiu de ce-a trebuit să te-ntorci. 

- De parcă ar fi existat măcar o singură şansă 
să fie recuperat. 

Arunc geanta pe un scaun, unde creatura dez- 
gustătoare începe să mârâie gros, din gâtlej. 

- Oh, mai taci, îi spun genţii, afundându-mă 
in scaunul capitonat de lângă fereastră, în faţa ei. 

Gale se așază lângă mine. 

- E rău acolo, jos? 

- N-ar fi putut fi mai rău, îi răspund. 

Mă uit în ochii lui și imi văd reflexia propriei 
mele suferințe. Mâinile noastre se găsesc una pe 
cealaltă, agățându-ne cu repeziciune de o parte a 
Districtului 12 pe care Snow n-a reușit cumva s-o 
distrugă. Rămânem tăcuţi pentru tot restul călăto- 
riei către T'reisprezece, care nu durează decat patru- 
zeci ȘI cinci de minute. Un drum de o săptămână 
pe Jos. Bonnie și Twill, refugiatele din Districtul 
8 pe care le-am întâlnit iarna trecută în pădure, 
nu erau, la urma urmelor, chiar atât de departe 
de destinaţia lor. Însă, după toate aparențele, n-au 
reușit s-o atingă. Când am întrebat despre ele în 

Treisprezece, nimeni n-a părut să știe despre ce 
vorbeam. Probabil au murit în pădure. 

Din aer, Districtul 13 arată cam tot atât de 
vesel ca Doisprezece. Ruinele nu fumegă, așa cum 
ni le arată Capitoliul la televizor, dar deasupra 
pământului nu mai există aproape nicio urmă 
de viaţă. În cei șaptezeci și cinci de ani care s-au 
scurs din Zilele Întunecate - când se spune că 
Treisprezece ar fi fost ras de pe faţa pământului 
în războiul dintre Capitoliu și districte - aproape 
toate construcţiile noi s-au făcut sub pământ. 
Acolo exista deja un complex subteran de mare 
intindere, îmbunătățit de-a lungul secolelor pen- 
tru a servi fie drept refugiu clandestin al liderilor 
guvernului în timp de război, fie ca ultim adăpost 
al omenirii pentru cazul în care la suprafață tra- 
iul ar fi fost imposibil. Și, cu mult mai important 
pentru locuitorii Districtului: 13, era locul unde 
se desfășura programul de perfecționare a ar- 
mamentului nuclear al Capitoliului. În timpul 
Zilelor Negre, rebelii din Treisprezece au preluat, 
prin luptă, controlul de la forțele guvernamen- 
tale, şi-au îndreptat rachetele nucleare către Ca- 
pitoliu și au propus un târg; intenționau s-o facă 
pe morţii, cerând în schimb să fie lăsați în pace. 
Capitoliul mai avea un arsenal nuclear în vest, 
dar nu-i putea ataca decât ca răzbunare pentru 

ceva anume. A fost silit să accepte înţelegerea 
propusă. A demolat toate rămășițele vizibile ale 
districtului şi a distrus toate căile de acces din 
exterior. Poate liderii Capitoliului s-au gândit că, 
fără ajutor, Treisprezece avea să piară oricum. 
Și asta a fost cât pe ce să se întâmple, de mai multe 
ori, dar a reuşit de fiecare dată să se salveze, da- 
torită unei raționalizări severe a resurselor, unei 
respectări inverșunate a disciplinei şi unei vigi- 
lenţe neintrerupte în privința altor atacuri ale 
Capitolului. 

Cetăţenii districtului locuiesc acum aproape 
in exclusivitate sub pământ. Putem ieși afară, 
pentru exerciții fizice şi ca să ne bucurăm de lu- 
mina soarelui, dar numai în momente foarte 
strict precizate în orarul nostru. N-ai cum să 
nu-ți cunoști orarul. În fiecare dimineaţă, trebuie 
să-ți introduci braţul drept intr-o șmecherie din 
perete. Îţi scrie pe partea interioară netedă a an- 
tebrațului programul zilei, cu o cerneală violetă 
spălăcită. 7:00 - Micul dejun. 7:30 - De serviciu 
la bucătărie. 8:30 - Centrul educațional, Camera 
17. Şi aşa mai departe. Cerneala e de neșters până 
la 22:00 - Baie. Atunci dispare substanţa aia, in- 
diferent ce-o fi, care-o face rezistentă la apă și 
orarul se curăță în intregime. Luminile se sting 
la semnalul de la 22:30, când toată lumea care 

nu lucrează în schimbul de noapte trebuie să 
fie în pat. 

La inceput, când eram atât de bolnavă în spi- 
tal, puteam să neglijez imprimarea orarului. Dar 
odată ce m-am mutat în Compartimentul 307, cu 
mama Și sora mea, mi s-a cerut să mă incadrez în 
program. Totuși ignor în foarte mare măsură cu- 
vintele de pe braţul meu, cu excepția orelor de 
masă. Mă întorc pur și simplu în compartimen- 
tul nostru, hoinăresc prin district sau adorm într-o 
ascunzătoare. Într-un canal de ventilație abando- 
nat. În spatele ţevilor de apă din spălătorie. Iar în 
Centrul educaţional e un dulap excelent, fiindcă 
nimeni nu pare să aibă vreodată nevoie de rechi- 
zite. Aici se fac atât de multe economii, incât irosi- 
rea unui obiect e practic o infracțiune. Din fericire, 
oamenii din Districtul 12 n-au fost niciodată risi- 
pitori. Dar am văzut-o o dată pe Fulvia Cardew 
mototolind o foaie de hârtie pe care nu erau scrise 
decat două cuvinte și, după privirile care 1-au fost 
adresate, ai fi zis că tocmai omorâse pe cineva. S-a 
imbujorat ca o roşie, scoțându-și mai tare în evi- 
dență florile argintii incrustate în obrajii rotofei. 
O adevărată întrupare a excesului. Una dintre 
puținele mele plăceri din Treisprezece este să-i pri- 
vesc pe cei câțiva „rebeli“ răzgâiați din Capitoliu 
puși în încurcătură când încearcă să se integreze. 

Nu știu cât timp o să mai pot continua cu 
această desconsiderare totală a precizie: de cea- 
sornic cerute de gazdele mele. În momentul de 
față sunt lăsată în pace fiindcă sunt dezorientată 
mental - așa scrie pe brățara mea medicală din 
plastic — și toată lumea trebuie să-mi tolereze 
aberațiile. Dar asta nu poate dura la nesfârșit. Așa 
cum nu poate dura nici răbdarea lor în problema 
Gaiţei Zeflemitoare. 

Odată ajunși pe platoul de aterizare, eu și Gale 
coborâm mai multe șiruri de trepte, indrep- 
tându-ne spre Compartimentul 307. Am putea 
lua liftul, numai că-mi aduce într-o prea mare 
măsură aminte de cel care m-a ridicat în arenă. 
Mă obișnuiesc cu foarte mare greutate să stau atât 
de mult sub pământ. Dar, după intalnirea supra- 
naturală cu trandafirul, coborârea mă face pentru 
prima oară să mă simt mult mai în siguranţă. 

Ezit în fața ușii marcate cu numărul 307, an- 
ticipând întrebările familiei mele. 

- Ce-o să le spun despre Doisprezece? il intreb 
pe Gale. 

- Mă-ndoiesc că-i vor cere amănunte. L-au 
văzut arzând. Sunt îngrijorate mai ales fiindcă 
nu ştiu cum o să suporţi tu asta. Gale imi atinge 
obrazul. Așa cum sunt și eu. 

Îmi apăs pentru o clipă faţa de mâna lui. 

- O să supraviețuiesc. 

Respir adânc și deschid ușa. 

Mama și sora mea sunt acasă, pentru 18:00 - 
Meditaţie, jumătatea de oră de odihnă dinaintea 
mesei de seară. Le văd ingrijorarea de pe chipuri 
in timp ce incerc să-mi apreciez propria stare emo- 
țională. Îmi golesc geanta de vânătoare și pro- 
gramul se schimbă în 78:00 - Adorarea pisicii. 
Prim stă pur și simplu pe podea, plângând și le- 
gănându-l în brațe pe afurisitul de Buttercup, care 
se oprește din tors numai ca să șuiere din când 
in când spre mine. Îmi adresează o privire de- 
osebit de infatuată când îi leagă Prim la gât pan- 
glica albastră. 

Mama strânge cu putere la piept fotografia din 
ziua nunții Și O așază, alături de cartea cu plante, 
pe dulapul cu sertare furnizat de guvern. Eu atârn 
haina tatei de spătarul unui scaun. Pentru o clipă, 
incăperea pare să semene cu casa noastră. Prin ur- 
mare, presupun că vizita mea in Doisprezece n-a 
fost în totalitate o pierdere de timp. 

Coborâm către sala de mese pentru 18:30 - 
Cina, când incepe să-i țiuie lui Gale comunica- 
torul-manșetă. Seamănă cu un ceas supradimen- 
sionat, dar primește mesaje scrise. Permisiunea 
de a deține un asemenea obiect e un privilegiu de- 
osebit, rezervat persoanelor importante pentru 

cauză, un statut câștigat de Gale fiindcă i-a salvat 
pe oamenii din Doisprezece. 

- Au nevoie de noi doi la Comandament, 
spune el. 

Îl urmez la o distanță de câțiva pași, încercând 
să mă adun înainte de a fi aruncată în ceea ce tre- 
buie să fie, fără îndoială, o altă sesiune insistentă 
pe tema Gaiţei Zeflemitoare. $ovăi în fața ușii 
Comandamentului, sala în care se ţin ședințele/ 
consiliile de război, dotată cu ultimele realizări 
din domeniul tehnicii de vârf, pereți compute- 
rizați vorbitori, hărți electronice reprezentând 
mișcările de trupe din diverse districte și o masă 
dreptunghiulară imensă, cu panouri de control 
pe care n-am voie să le ating. Însă nimeni nu mă 
observă, fiindcă sunt adunaţi cu toții în capătul 
opus al încăperii, unde se află un televizor care 
transmite fără întrerupere emisiunile Capitoliu- 
lui. Mă gândesc că aș putea pleca pe furiș, când 
Plutarch, a cărui siluetă masivă ascunde ecranul, 
mă zăreşte cu coada ochiului și-mi face insistent 
semn să mă alătur celorlalți. Înaintez fără tragere 
de inimă, intrebându-mă de ce m-ar putea interesa 
emisiunea. Dau intotdeauna același lucru. Repor- 
taje de război. Propagandă. Reluarea bombarda- 
mentelor din Districtul 12. Un mesaj amenințător 
al președintelui Snow. Așa că imaginea lu: Caesar 

Flickerman, eterna gazdă a Jocurilor Foamei, cu 
faţa lui vopsită și cu costumul scânteietor, pregă- 
tindu-se să ne ofere un interviu, e aproape dis- 
tractivă. Până când aparatul de filmat se retrage 
și văd că oaspetele lui e Peeta. 

Îmi scapă un sunet. Aceeași combinaţie între 
icnet și geamăt care se aude când ești sub apă, 
atât de lipsit de oxigen încât ai ajuns în punctul 
dincolo de care incepe durerea. Împing oamenii 
într-o parte și-n alta până când ajung exact în fața 
lui, cu mâna sprijinită de ecran. Îi cercetez ochii, 
căutând orice indiciu al durerii, orice reflexie 
a chinurilor torturii. Nu e nimic. Peeta pare să- 
nătos, aproape robust. Pielea îi strălucește, fără 
niciun cusur, ca după un tratament de hidratare 
și împrospătare. E calm și serios. Nu se potri- 
vește cu imaginea băiatului bătut și insângerat 
care-mi bântuie visele. 

Caesar se instalează mai confortabil in foto- 
liul din faţa lui Peeta și îl privește lung. 

— Aşadar... Peeta... bine ai revenit. 

El schițează un zâmbet. 

- Caesar, credeai că m-ai intervievat pentru 
ultima oară, fac pariu. 

- Mărturisesc că e așa, recunoaște Caesar. În 
noaptea dinaintea Jubileului Pacificării... e1 bine, 
cine-ar fi crezut că te vom revedea? 

- Nu făcea parte din planul meu, asta e sigur, 
spune Peeta, incruntându-se. 

Caesar se apleacă ușor către el. 

- Cred că toată lumea și-a dat foarte bine 
seama care era planul tău. Să te sacrifici în arenă, 
ca să poată supraviețui Katniss Everdeen și 
copilul vostru. 

— Așa e. Clar și simplu. Degetele lui Peeta urmă- 
resc modelul de pe brațul scaunului capitonat. Dar 
ȘI alții aveau planuri. 

Da, și alții aveau planuri, mă gândesc. Prin ur- 
mare Peeta a ghicit cum ne-au folosit rebelii drept 
pioni? Cum a fost pusă la cale de la bun inceput 
salvarea mea? Și, în cele din urmă, cum ne-a tră- 
dat Haymitch Abernathy, mentorul nostru, pe 
amândoi, pentru o cauză despre care pretindea 
că nu-l interesează? 

În tăcerea care urmează, observ ridurile apă- 
rute intre sprâncenele lui Peeta. A ghicit sau 
1 s-a spus. Dar Capitoliul nu l-a ucis, nici măcar 
nu l-a pedepsit. Pe moment, asta îmi depășește 
cele mai nebunești speranțe. Îl sorb din ochi în 
intregul lui, îi sorb sănătatea trupului și a minții. 
Toate se scurg prin mine, ca morfina care mi se 
dă în spital, domolindu-mi durerea din ultimele 
săptămâni. 

- Ce-ar fi să ne povesteşti despre ultima noapte 
in arenă? sugerează Caesar. Ca să ne-ajuţi să lămu- 
rim nişte lucruri. 

Peeta dă din cap, dar incepe să vorbească în 
voie, pe indelete. 

- Acea ultimă noapte... să povestesc despre ul- 
tima noapte... ei bine, la inceput trebuie să-ți ima- 
ginezi cum te simţea! în arenă. Erai ca o insectă 
captivă într-un bol plin cu abur. Jur-imprejur, 
junglă... verde și vie și ticăind. Ticăitul unui ceas 
imens, mistuindu-ți viața. Fiecare oră promitea 
o nouă oroare. Trebuie să-ți imaginezi că în ul- 
timele două zile muriseră șaisprezece oameni - 
unii dintre ei apărându-te. În ritmul în care 
mergeau lucrurile, noi, ultimii opt, aveam să 
fim morți până dimineaţă. Cu excepția unuia. 
A învingătorului. Și ai plănuit să nu fii tu acela. 

Amintirea îmi umple trupul de sudoare. 
Mâna îmi alunecă de pe ecran și imi atârnă moale 
pe lângă corp. Peeta n-are nevoie de o pensulă 
ca să picteze imagini din timpul Jocurilor. Se des- 
curcă la fel de bine folosindu-se de cuvinte. 

— Odată ce eşti în arenă, restul lumii pare foarte 
departe, continuă el. Toți oamenii și toate lucru- 
rile care ți-au fost dragi şi care au avut importanță 
pentru tine aproape că încetează să mai existe. 
Cerul roz, monștrii din junglă și tributurile care 

iți vor sângele devin realitatea definitorie a vieții 
tale, singura care are importanță. Oricât de rău 
te-ai simți din cauza asta, ești nevoit să ucizi câţiva 
oameni, fiindcă în arenă nu ai decât o singură 
dorință. Și e foarte costisitoare. 

- Te costă propria viaţă, spune Caesar. 

- Oh, nu. Te costă mult mai mult decât viaţa. 
Uciderea unor nevinovaţi? ripostează Peeta. Te 
costă tot ce ești. 

- Tot ce ești, repetă Caesar, cu voce scăzută. 

În încăpere s-a lăsat tăcerea, și o simt răspân- 
dindu-se în întregul Panem. O întreagă națiune 
se înclină către ecrane. Fiindcă nimeni n-a mai 
spus vreodată ce simți de fapt în arenă. 

Peeta continuă. 

- Aşa că te străduiești să-ți indeplinești 
dorinţa. Și în noaptea aceea, da, dorința mea 
era s-o salvez pe Katniss. Dar, chiar și fără să 
fi știut despre rebeli, ceva nu părea în ordine. 
Totul era prea complicat. M-am pomenit re- 
gretând că nu fugisem cu ea în ziua aceea, ceva 
mai devreme, așa cum îmi propusese. Însă eram 
intr-un punct de unde nu mai aveam cum să 
ne retragem. 

- Erați prea implicaţi în planul lui Beetee de 
a electrifica lacul, spune Caesar. 

- Eram prea ocupați să ne jucăm de-a aliații 
cu ceilalți. N-ar fi trebuit să-i las niciodată să ne 
despartă! izbucnește Peeta. Atunci am pierdut-o. 

- Când ai rămas lângă copacul pe care-l lovea 
fulgerul, în timp ce ea și Johanna Mason au luat 
bobina de sârmă și au coborât către apă, lămurește 
Caesar lucrurile. 

- Eu n-am fost de acord! Peeta se agită, sân- 
gele îi urcă în obraji. Dar n-am putut să-l con- 
trazic pe Beetee fără să dau de înțeles că noi 
aveam de gând să ieșim din alianță. Când a fost 
tăiată sârma, totul s-a transformat într-o nebunie. 
Nu-mi amintesc decat fragmente disparate. Am 
incercat s-o găsesc. L-am văzut pe Brutus omo- 
rându-l pe Chaff. L-am ucis eu însumi pe Brutus. 
Știu că ea mă striga. Pe urmă fulgerul a lovit co- 
pacul ăla și campul de forță din jurul arenei... 
a sărit în aer. 

— Katniss l-a aruncat în aer, Peeta, spune 
Caesar. Ai văzut filmul. 

- N-a ştiut ce face. Niciunul dintre noi n-a 
reușit să-nțeleagă planul lui Beetee. Se vede că ea 
incerca să priceapă ce-avea de făcut cu sârma aia, 
ripostează Peeta. 

- Bine. Doar că pare dubios, insistă Caesar. 
Ca și cum ar fi acționat tot timpul după planul 
rebelilor. 

Peeta e în picioare, aplecat spre faţa intervie- 
vatorului, cu mâinile iîncleștate de braţele scau- 
nului lui. 

- Serios? Și făcea parte din planul ei să fie 
aproape ucisă de Johanna? Să fie paralizată de 
șocul electric? Să declanșeze bombardamentul? 
Acum Peeta ţipă. N-a știut, Caesar! Niciunul 
dintre noi n-a știut nimic, decât că incercam să 
ne păstrăm în viață unul pe altul! 

Caesar îi atinge pieptul cu mâna, intr-un gest 
deopotrivă autoprotector și conciliant. 

- OK, Peeta, te cred. 

- OK. 

Peeta se îndepărtează de Caesar, își retrage 
mâinile, și le trece prin păr, răvășindu-și bu- 
clele blonde, elegant aranjate. Se prăbușește în 
scaun, distrat. 

Caesar așteaptă o clipă, studiindu-l. 

- Dar mentorul vostru, Haymitch Abernathy? 

Trăsăturile lui Peeta se inăspresc. 

- Habar n-am ce știa Haymitch. 

- E posibil să fi făcut parte din conspirație? 
intreabă Caesar. 

- N-a pomenit niciodată despre asta, răs- 
punde Peeta. 

Caesar insistă. 

- Dar ce-ţi spune inima? 


40 


- Că n-ar fi trebuit să am încredere în el. 
Atâta tot. 

Nu l-am mai văzut pe Haymitch de când l-am 
atacat, pe aeronavă, lăsându-i pe față urmele lungi 
ale unghiilor mele. Știu că pentru el e rău aici. 
Districtul 13 interzice cu strictețe producţia și 
consumul oricărei băuturi alcoolice, până și spir- 
tul pentru frecții din spital e ținut sub cheie. 
Haymitch e în sfârșit forțat să se lase de băutură, 
fără nicio rezervă secretă și fără nicio licoare 
pregătită în casă care să-i facă perioada de tran- 
ziție mai ușoară. L-au lăsat să stea izolat până când 
işi termină cura de dezintoxicare şi se consideră 
că nu e indicat să apară în public. Trebuie să fie 
cumplit, dar mi-am pierdut orice strop de simpa- 
tie pentru el de când mi-am dat seama că ne-a 
inșelat. Sper că se uită acum la emisiunea Capi- 
toliului, ca să-și dea seama că și Peeta s-a lepădat 
de el. 

Caesar îl bate ușor pe umăr. 

- Putem să ne oprim acum, dacă vrei. 

- Mai avem de vorbit şi despre altceva? in- 
treabă confuz Peeta. 

- Voiam să te intreb ce părere ai despre război, 
dar dacă ești prea tulburat..., incepe Caesar. 

- Oh, nu sunt prea tulburat ca să răspund la 
intrebarea asta. Peeta respiră adânc, apoi se uită 

drept în aparatul de filmat. Vreau ca toată lumea 
care ne urmărește — indiferent dacă e de partea 
Capitoliului sau de partea rebelilor - să stea să 
se gândească o clipă ce ar putea însemna acest 
război. Pentru fiinţele umane. Mai inainte am 
ajuns aproape în pragul extincției luptându-ne 
unii cu alții. Acum suntem incă și mai puțini. 
Mediul în care trăim e încă și mai fragil. Vrem 
cu adevărat să facem asta? Să ne distrugem defini- 
tiv unii pe alții? Sperând - ce? Că o specie cu mai 
mult bun-simţ va moșteni rămășițele fumegânde 
ale Pământului? 

- De fapt, nu... nu sunt sigur că te pot urmări..., 
spune Caesar. 

- Nu ne putem lupta unii cu alții, Caesar, îi 
explică Peeta. Nu vom rămâne destul de mulți 
ca să ne putem continua existența. Dacă nu lasă 
toată lumea armele Jos — și vreau să spun că asta 
ar trebui să se-ntâmple foarte curând - se termină 
totul, oricum. 

- Așadar... tu ceri o încetare a focului. 

- Da. Cer o incetare a focului, spune obosit 
Peeta. Acum ce-ar fi să rugăm gărzile să mă con- 
ducă inapoi, în apartamentul meu, ca să pot 
construi incă o sută de castele din cărți de joc? 


Caesar se întoarce spre camera de filmat. 

- Perfect. Cred că asta incheie interviul. 
Reluăm programul nostru obișnuit. 

Muzica le însoțește ieșirea, apoi o femeie citește 
lista obiectelor aflate intr-o presupusă penurie la 
Capitoliu - fructe proaspete, baterii solare, săpun. 
O privesc cu o concentrare care nu mă caracte- 
rizează, fiindcă știu că toată lumea imi așteaptă 
reacția la interviu. Dar nu reuşesc să trec atât de 
repede totul prin prisma rațiunii - bucuria de a-l 
vedea pe Peeta viu și nevătămat, faptul că m-a 
apărat, susținând inocența mea în privința cola- 
borării cu rebelii, și complicitatea lui cu Capito- 
ul, incontestabilă acum, după ce a cerut incetarea 
focului. Oh, a spus-o ca și cum ar fi condamnat 
ambele tabere participante la război. Dar, în mo- 
mentul de faţă, când rebelii au obținut numai câ- 
teva victorii minore, incetarea focului n-ar avea 
ca urmare decât întoarcerea noastră la statutul 
anterior. Sau chiar ceva mai rău. 

Aud acuzațiile împotriva lui Peeta înfiri- 
pându-se în spatele meu. Cuvintele trădător, min- 
cinos Și dușman reverberează. De vreme ce nu pot 
nici să mă alătur indignării rebelilor, nici să o 
contracarez, hotărăsc că e cel mai bine să plec. 
Când ajung la ușă, vocea lu: Coin se înalță dea- 
supra celorlalte. 

- Nu ți s-a permis să pleci, soldat Everdeen. 

Unul dintre oamenii ei își pune mâna pe 
braţul meu. Gestul nu e nicidecum agresiv, dar, 
după ce am fost în arenă, am o reacție defensivă 
faţă de orice atingere nefamiliară. Îmi eliberez 
braţul dintr-o smucitură și ies În fugă pe cori- 
dor. Aud în urmă zgomotul unei incăierări, dar 
nu mă opresc. Mintea mea face în grabă un in- 
ventar al micilor cotloane bizare în care-mi place 
să mă ascund și mă ghemuiesc în dulapul cu re- 
chizite, incovrigându-mă lângă o ladă cu cretă. 

- Trăiești, șoptesc, apăsându-mi palmele pe 
obraji și simțindu-mi zâmbetul atât de larg incât 
arată probabil ca o strâmbătură. 

Peeta e viu. Și trădător. Dar pe moment nu-mi 
pasă. Nu-mi pasă ce spune și de ce o spune, con- 
tează doar că mai e încă în stare să ţină un discurs. 

După o vreme, ușa se deschide și inăuntru se 
strecoară cineva. Gale îşi face loc lângă mine, cu 
sângele picurându-i din nas. 

- Ce s-a-ntâmplat? întreb. 

- Am nimerit în calea lu: Boggs, răspunde el, 
cu o ridicare din umeri. 

Mă folosesc de mânecă pentru a-i șterge nasul. 

- Ai grijă! 

Încerc s-o fac cu mai multă blândețe. Tampo- 
nez, nu şterg. 

- Ăsta care e? 

- Oh, ştii. Lacheul de încredere al lui Coin. 
Cel care a-ncercat să te-oprească. Îmi îndepăr- 
tează mâna. Încetează! O să mă faci să sângerez 
de moarte. 

Picăturile s-au transformat într-o şuviță neintre- 
ruptă. Renunţ la încercările mele de prim ajutor. 

- Te-ai bătut cu Boggs? 

- Nu, am blocat doar ușa când a-ncercat să 
te urmărească. Cotul lui m-a nimerit în nas, 
spune Gale. 

- Probabil că te vor pedepsi, zic eu. 

- Au făcut-o deja. 

Îşi ridică încheietura mâinii. Mă holbez la ea 
fără să înțeleg. 

- Coin mi-a luat comunicatorul-manșetă. 

Îmi muşc buza, străduindu-mă să nu râd. Dar 
pare atât de ridicol. 

- Îmi pare rău, soldat Gale Hawthorne. 

-Să nu-ți pară, soldat Katniss Everdeen. 
Rânjește. Oricum mă simţeam ca o lichea plim- 
bându-mă pe-aici cu el. Izbucnim amândoi în râs. 
Cred c-a fost o adevărată avansare în grad. 

Ăsta e unul dintre puținele lucruri bune din 
Treisprezece. Faptul că l-am recăpătat pe Gale. 
Presiunea căsătoriei aranjate de Capitoliu între 
mine și Peeta odată dispărută, am reușit să ne 
recâștigăm prietenia. El nu impinge lucrurile mai 

departe - nu încearcă să mă sărute sau să vor- 
bească despre dragoste. Fie fiindcă am fost atât 
de bolnavă, fie vrea să-mi lase toată libertatea, 
fie își dă seama că ar fi pur și simplu o cruzime 
acum, cu Peeta în mâinile Capitoliului. Indiferent 
care ar fi adevărul, am din nou pe cineva căruia 
să-i pot spune toate secretele. 

- Cine sunt oamenii ăștia? intreb. 

- Suntem noi. Dacă am fi avut rachete nucleare 
în loc de câteva bucăți de cărbune. 

A, . . 

- Îmi place să cred că Doisprezece n-ar fi aban- 
donat celelalte districte în Zilele Negre. 

- Ar fi fost posibil. Dacă am fi avut de ales 
intre a o face, a ne preda sau a Începe un război 

A . 
nuclear, spune Gale. Intr-un fel, e remarcabil c-au 
reuşit să supraviețuiască. 

Poate e din cauză că incă mai am în pantofi 
cenușa propriului district, dar e prima dată când 
le acord oamenilor din Treisprezece ceea ce le-am 

A . . e. 
refuzat până acum: le recunosc meritele. Fiindcă 
au supravieţuit în pofida sorților potrivnici. Tre- 
buie să fi fost cumplit în anii lor de început, când 

A ©. A A . A 
au stat înghesuiți în încăperi subpământene după 
ce bombardamentele le transformaseră orașul în 
pulbere. Cu populaţia decimată, fără niciun posi- 
. . . . . A . .. 
bil aliat căruia să-i ceară ajutor. În ultimii şapte- 

. . . . . A . . . 

zeci Și Cinci de ani, au învățat să fie independenți, 

și-au transformat populația intr-o armată și au 
construit o societate nouă fără ajutorul nimănui. 
Ar fi fost mult mai puternici dacă epidemia de 
variolă nu le-ar fi redus rata natalității și nu i-ar 
fi făcut să caute cu atâta disperare un nou fond 
de gene și reproducători. Poate că sunt militariști, 
exagerează cu programarea timpului și, intr-un 
fel, le lipseşte simţul umorului. Dar sunt aici. Și 
vor să-nfrângă Capitolul. 

- Totuși, spun, le-a luat cam mult timp până 
să se-arate. 

- Nu le-a fost ușor. A fost nevoie să creeze o 
bază a rebelilor la Capitoliu și un soi de organi- 
Zaţii subterane în districte, imi explică el. Pe urmă 
au avut nevoie de cineva care să pună totul în 
mișcare. Au avut nevoie de tine. 

- Au avut nevoie și de Peeta, dar par să fi uitat 
asta, Zic eu. 

Chipul lui Gale se innegurează. 

- E posibil ca Peeta să fi făcut foarte mult rău 
in seara asta. Bineînţeles că majoritatea rebelilor 
ii vor respinge imediat propunerea. Dar sunt dis- 
tricte în care rezistența e șubredă. Încetarea focu- 
lui e evident ideea președintelui Snow. Dar venind 
din gura lui Peeta pare atât de rezonabilă. 

Îmi e teamă de răspunsul lui Gale, dar îl în- 
treb oricum: 

- De ce crezi c-a spus-o? 

- Poate c-a fost torturat. Sau convins. Eu pre- 
supun c-a făcut un soi de târg, ca să te protejeze. 
Lansează ideea încetării focului dacă Snow îl lasă 
să te prezinte drept o tânără gravidă derutată, care 
n-avea idee ce se petrece când a fost luată prizo- 
nieră de rebeli. În felul ăsta, dacă districtele pierd, 
pentru tine mai există încă șansa de fi privită cu 
indulgență. Dacă ţi-o foloseşti cum trebuie. Pro- 
babil că par încă uluită, fiindcă Gale iși rostește 
următoarea frază foarte lent. Katniss... el se stră- 
duiește în continuare să te păstreze în viaţă. 

Să mă păstreze în viață? Şi apoi înțeleg. Jo- 
curile nu s-au încheiat. Am părăsit arena, dar, 
de vreme ce nici Peeta, nici eu n-am fost uciși, 
ultima lu: dorință de a mă menţine în viață con- 
tinuă să stea în picioare. Intenția lui e să mă țină 
ascunsă, în Siguranţă și închisă, cât timp se 
desfășoară războiul. Pe urmă niciuna dintre 
părți nu va avea motiv să mă ucidă. Și el? Dacă 
inving rebelii, pentru el va fi un dezastru. lar 
dacă invinge Capitoliul, cine știe? Poate ni se 
va ingădui să trăim amândoi — dacă eu mă port 
cum se cuvine — și să urmărim Jocurile, care vor 
continua... 

Prin minte îmi fulgeră imagini: sulița străpun- 
gând trupul lui Rue în arenă, Gale atârnând fără 

cunoștință de stâlpul de biciuire, ținutul pustiit 
de acasă, presărat cu cadavre. Și pentru ce? Pen- 
tru ce? Pe măsură ce mi se infierbântă sângele, 
imi amintesc alte lucruri. Prima mea privire asu- 
pra revoltei din Districtul 8. Învingătorii ņi- 
nându-se de mâini în noaptea dinaintea Jubileului 
Pacificării. Săgeata pe care-am tras-o în câmpul 
de forță din Arenă, ceea ce n-a fost un accident. 
Tăria cu care mi-am dorit să se-mplânte adânc 
în inima dușmanului meu. 

Sar în sus, răsturnând o cutie cu o sută de cre- 
ioane, care se împrăștie pe podea. 

- Ce e? întreabă Gale. 

- Nu poate fi vorba de o incetare a focului. Mă 
aplec şi îndes pe bâjbâite minele de grafit de un 
cenușiu întunecat in cutie. Nu putem da inapoi. 

- Ştiu. 

Gale adună un mănunchi de creioane și le 
loveşte de podea ca să le-alinieze perfect. 

- Indiferent ce motiv a avut Peeta ca să spună 
ce-a spus, s-a înşelat. 

Creioanele idioate nu vor să intre în cutie și, 
în frustrarea mea, rup câteva. 

- Ştiu. Dă-o încoace. Tu le faci pe toate bucăți. 

Îmi trage cutia din mâini și o umple cu mișcări 


repezi, precise. 

- El nu ştie ce-au făcut in Doisprezece. Dacă 
ar fi văzut ce era pe pământ..., incep eu. 

— Katniss, nu te contrazic. Dacă aș putea să apăs 
pe un buton și să ucid toată suflarea care lucrează 
pentru Capitoliu, aș face-o. Fără ezitare. Gale lasă 
ultimul creion să alunece în cutie și îi închide ca- 
pacul. Problema e ce-ai de gând să faci tu. 

Se dovedeşte că intrebarea care mă mistuie n-a 
avut niciodată decât un singur răspuns posibil. Dar 
a fost nevoie de trucul lui Peeta ca să-l recunosc. 

Ce-o să fac? 

Trag aer adânc în piept. Braţele mi se înalță 
ușor - de parcă și-ar aduce aminte de aripile 
alb-cu-negru pe care mi le-a creat Cinna -, apoi 
se lasă pe lângă trup. 

- O să fiu Gaiţa Zeflemitoare. 


Ochu lui Buttercup reflectă lumina palidă a 
becului: de veghe de deasupra ușii în timp ce stă 
intins în îndoitura cotului lui Prim, din nou la 
datorie, apărând-o de noapte. Ea s-a cuibărit lângă 
mama. Adormite, arată exact ca în dimineața ex- 
tragerii care m-a expediat la primele mele Jocuri. 
Eu am un alt pat fiindcă sunt în convalescență 

și fiindcă oricum nimeni nu poate dormi alături 
de mine, am coșmaruri și mă zvârcolesc. 

După ce mă zbucium și mă intorc de pe o parte 
pe alta ore în șir, accept în sfârșit că asta va fi o 
noapte fără somn. Sub ochii atenți ai lui Butter- 
cup, traversez pe vârfuri dalele reci ale podelei, 
către comodă. 

În sertarul din mijloc sunt hainele pe care mi 
le-a dat guvernul. Toată lumea e imbrăcată la fel, 
cu o cămașă gri indesată în pantaloni de aceeași 
culoare. Sub haine păstrez câteva lucruri pe care 
le-am avut asupra mea când am fost ridicată din 
arenă. Broșa cu gaița zeflemitoare. Simbolul lui 
Peeta, medalionul de aur care adăpostește fotogra- 
fia mamei, pe a lui Prim și pe a lui Gale. O para- 
șută argintie, de care atârnă o canea pentru găurit 
copacii și perla pe care mi-a dat-o Peeta cu câteva 
ore inainte de a arunca în aer câmpul de forță. 
Districtul 13 mi-a confiscat tubul cu unguent, ca 
să fie folosit în spital, și arcul cu săgeți, fiindcă 
numa! paznicii au permisiunea să poarte arme. 
Sunt păstrate la loc sigur, în arsenal. 

Caut parașuta pe bâjbâite și imi las degetele 
să alunece în interior până ce se închid în jurul 
perlei. Mă așez din nou în pat, cu picioarele incru- 
cișate, și mă pomenesc frecând suprafața netedă 
ȘI irizată a perlei de buzele mele, dintr-o parte 

intr-alta. Dintr-un anumit motiv, e ca o mânga- 
iere. O sărut rece din partea celui care mi-a dăruit-o. 

- Katniss? șoptește Prim. E trează, mă privește 
incordată prin întuneric. Ce s-a-ntâmplat? 

- Nimic. Doar un vis urât. Culcă-te. 

E un reflex. Le protejez pe mama și pe Prim 
ținându-le departe de evenimente. 

Prim coboară din pat încet, cu grijă ca să n-o 
trezească pe mama, îl ia pe Buttercup in braţe 
şi se aşază lângă mine. Îmi atinge mâna care mi 
s-a strâns în jurul perlei. 

- Eşti rece. 

Ia o pătură de rezervă de la picioarele patului 
şi ne infășoară pe toți trei în ea, învăluindu-mă deo- 
potrivă în căldura ei și într-a blănii motanului. 

— Ştii, ai putea să-mi spui. Mă pricep foarte 
bine când trebuie să păstrez un secret. Chiar și 
față de mama. 

Aşadar a dispărut cu adevărat. Fetiţa cu partea 
din spate a bluzei ieșind în afară ca o coadă de rață, 
fetița care-avea nevoie de ajutor ca s-ajungă la far- 
furii și care mă implora să ne uităm la prăjiturile 
cu glazură din vitrina brutăriei. Vremurile mar- 
cate de tragedii au silit-o să se maturizeze prea re- 
pede, cel puţin după gustul meu, transformând-o 
intr-o tânără femeie care coase răni sângerânde și 
știe că mama noastră nu trebuie să audă orice. 

- Mâine dimineaţă o s-accept să fiu Gaiţa Ze- 
flemitoare, îi spun. 

- Fiindcă așa vrei sau fiindcă te simți obligată 
s-o faci? mă întreabă. 

Îmi vine să râd. 

- Cred că și una, şi alta. Nu, vreau s-o fac. Tre- 
buie, dacă o să-i ajute pe rebeli să-l înfrângă pe 
Snow. Strâng perla mai tare în pumn. E doar... 
Peeta. Mă tem că, dacă o să câştigăm, rebelii îl vor 
executa, ca trădător. 

Prim se gândește la asta. 

- Katniss, cred că nu-ți dai seama cât de im- 
portantă ești pentru cauză. Oamenii importanți 
obțin de obicei ce doresc. Dacă vrei să-l aperi pe 
Peeta de rebeli, poți. 

Presupun că sunt importantă. Au trecut prin 
multe ca să mă salveze. M-au dus în Doisprezece. 

- Adică... aş putea cere să i se acorde imuni- 
tate lui Peeta? Și vor fi nevoiți să accepte? 

- Cred că tu poți să ceri aproape orice, și e1 vor 
fi nevoiți să accepte. Dar cum o să știi Că-și 
vor respecta cuvântul? 

Îmi aduc aminte de toate minciunile pe care 
ni le-a spus Haymitch mie și lui Peeta, ca să fa- 
cem ce dorea el. Ce i-ar putea impiedica pe re- 
beli să renege înţelegerea? O promisiune verbală 
în spatele ușilor închise, sau chiar o declarație 

scrisă — astea s-ar evapora cu ușurință după război. 
Existența sau validitatea lor se poate nega. Orice 
martor din Comandament ar fi tot atât de inutil. 
De fapt, probabil că vor scrie ei înșiși condam- 
narea lui Peeta la moarte. Am nevoie de un grup 
mult mai mare de martori. Am nevoie de toți cei 
pe care-i pot găsi. 

- Vor promite în public, răspund. Buttercup 
dă brusc din coadă, şi eu văd în asta o încuviin- 
țare. O s-o pun pe Coin s-o facă în faţa intregii 
populaţii din Tre:sprezece. 

Prim zâmbeşte. 

- Oh, așa e bine. Nu e o garanție, dar o să le 
fie mult mai greu să-și incalce promisiunea. 

Simt acel gen de ușurare care urmează după 
ce găsești o soluție validă. 

— Ar trebui să te trezesc mai des, rățuşco. 

— Aș vrea s-o faci, spune Prim. Mă sărută. Acum 
încearcă să dormi, da? 

Și asta fac. 

În dimineaţa următoare, observ că 7:00 — Micul 
dejun e urmat direct de 7:30 - Comandament, 
ceea ce perfect, de vreme ce îmi permite să pun 
lucrurile în mișcare. În sala de mese, îmi arăt ora- 
rul, care conţine și un soi de număr de identifi- 
care, în fața unui senzor. În timp ce-mi împing tava 
de-a lungul tejghelei metalice din fața cazanelor cu 

mâncare, văd că micul dejun e consistent, ca de 
obicei — un castron de cereale fierbinţi, o cană 
cu lapte și o cupă mică, cu fructe sau legume. Azi 
avem piure de napi. Totul provine din fermele 
subterane ale Districtului 13. Mă aşez la masa re- 
zervată pentru familiile Everdeen şi Hawthorn 
şi pentru alți câţiva refugiaţi și îmi mănânc re- 
pede porția, dorindu-mi un supliment, dar aici 
nu există niciodată așa ceva. Au ridicat alimen- 
tația la rang de știință. Primeşti un număr de ca- 
lorii suficient până la masa următoare, nici mai 
mult, nici mai puţin. Porţia e calculată pe baza 
vârstei tale, a înălțimii, a structurii corporale, a 
stării de sănătate și muncii fizice înscrise în ora- 
rul tău. Oamenii din Doisprezece primesc deja 
porții ceva mai mari decât nativii din Treispre- 
zece, într-un efort de a fi aduși la greutatea nor- 
mală. Presupun că soldații ciolănoși obosesc prea 
repede. Însă dă rezultate. În numai o lună, am în- 
ceput să arătăm mai sănătoși, mai ales copiii. 
Gale iși pune tava alături de mine și incerc să 
nu mă holbez la napii lui cu o figură prea jalnică, 
fiindcă vreau într-adevăr mai mulți și fiindcă e 
intr-adevăr foarte iute când e vorba să-mi dea pe 
furiș mâncarea lui. Deşi îmi concentrez atenția 


asupra șervetului pe care mi-l impăturesc cu grijă, 

in castronul meu își varsă conținutul o lingură 
plină de napi. 

- Trebuie să încetezi cu asta, spun. Dar nu 
sunt prea convingătoare, fiindcă îmi duc deja su- 
plimentul la gură. Serios. Probabil e ilegal, sau 
cam așa ceva. 

Au reguli foarte stricte în privința mâncării. De 
exemplu, dacă nu termini de mâncat ceva și vrei 
să păstrezi restul pentru mai târziu, nu poți să-l 
scoţi din sala de mese. S-ar părea că, în perioada 
de început, s-a petrecut un incident legat de stoca- 
rea hranei. Pentru nişte oameni ca mine și Gale, 
care s-au ocupat ani de zile de rezervele de alimente 
ale familiilor lor, asta nu cade bine. Suntem obiş- 
nuiți să răbdăm de foame, dar nu și să ni se spună 
cum să ne gospodărim proviziile. Din anumite 
puncte de vedere, Districtul 13 ne controlează cu 
mai multă strictețe decât Capitoliul. 

- Ce-ar putea să-mi facă? Mi-au luat deja comu- 
nicatorul-manșetă, spune Gale. 

În timp ce îmi răzuiesc mâncarea din castron, 
curățându-l perfect, asupra mea coboară inspirația. 

- Hei, poate-ar trebui să pun condiția asta ca 
s-accept rolul Gaiţei Zeflemitoare. 

- Vorbești despre permisiunea de a te hrăni 
cu napi din porția mea? face el. 

- Nu, despre permisiunea de a merge la vână- 
toare. Ideea mea îi atrage atenția. Ar trebui să dăm 
totul la bucătărie. Însă am putea... 

Nu trebuie să-mi închei fraza, fiindcă el ştie. 
Am putea sta la suprafață. În pădure. Am putea 
fi din nou noi înșine. 

- Fă-o, imi spune. Acum e momentul. Ai pu- 
tea să le ceri luna de pe cer și vor fi nevoiţi să 
găsească o cale de a-ţi face pe plac. 

Nu știe că deja cer luna, pretinzându-le să cruțe 
viața lui Peeta. Înainte de a mă putea hotărî dacă 
să-i spun sau nu, un clopoțel anunţă sfârșitul me- 
sei pentru schimbul nostru. Mă gândesc că o voi 
infrunta de una singură pe Coin și devin nervoasă. 

- Ce ai în orar? 

Gale își privește braţul. 

- Cursul de Istorie Nucleară. Unde, apropo, 
absenţa ta a fost remarcată. 

- Eu trebuie să merg la Comandament. Vii 
cu mine? îl întreb. 

- Da. Dar s-ar putea să mă dea afară după cele 
petrecute ieri. În timp ce ne ducem tăvile la locu- 
rile lor, adaugă: Şti, ai face bine să-l pui și pe Butter- 
cup pe lista ta de cerințe. Nu cred că aici le e 
cunoscut conceptul de animal de casă nefolositor. 

- Oh, îi vor găsi ceva de făcut. O să-i imprime 
orarul pe lăbuţă în fiecare dimineaţă, spun eu. 

Dar imi propun să nu uit să-l includ, de dra- 
gul lui Prim. 

Când ajungem la Comandament, Coin, Plu- 
tarch și oamenii lor se află deja adunați acolo. 
Apariţia lui Gale e întâmpinată cu câteva ridi- 
cări din sprâncene, dar nimeni nu-l dă afară. Tot 
ce mi-am propus să țin minte s-a transformat 
intr-o harababură, prin urmare cer să mi se dea 
imediat o hârtie şi un creion. Aparentul meu in- 
teres pentru dezbateri - manifestat pentru prima 
oară de când mă aflu aici - îi ia prin surprindere. 
Sunt schimbate mai multe priviri. Probabil că-mi 
pregătiseră un soi de predică suplimentară speci- 
ală. Dar, în loc de asta, Coin îmi înmânează per- 
sonal rechizitele și toată lumea așteaptă în tăcere 
in timp ce mă așez la masă și imi scriu lista. Butter- 
cup. Vânătoare. Imunitatea lui Peeta. Anunţ public. 

Asta e. Probabil singura mea șansă de a face un 
târg. Gândește-te. Ce altceva mai vrei? Atunci îl 
simt, stând lângă umărul meu. Gale. Îl adaug pe 
listă. Nu cred că mă pot descurca fără el. 

Durerea de cap e pe cale să mă cuprindă și 
gândurile încep să mi se amestece. Închid ochii 
şi pornesc să recit în tăcere: 

Mă numesc Katniss Everdeen. Am șaptesprezece 
ani. Casa mea e în Districtul 12. Am luat parte la 
Jocurile Foamei. Am evadat. Capitoliul mă urăște. 

Peeta a căzut prizonier. Trăieşte. E trădător, dar 
trăieşte. Trebuie să-l păstrez în viată... 

Lista. Continuă să mi se pară prea scurtă. Ar 
trebui să-ncerc să gândesc într-o perspectivă mai 
amplă, să privesc dincolo de situaţia din prezent, 
când mi se acordă cea mai mare importanţă, să 
văd viitorul, când s-ar putea să nu mai valorez 
nimic. Ar trebui să cer mai mult? Pentru fami- 
lia mea? Pentru rămășițele pământești ale oame- 
nilor din districtul meu? Mă mănâncă pielea, 
simt atingerea cenușii morților. Simt impactul 
ingrețoșător dintre pantoful meu și craniu. Mi- 
rosul de sânge și de trandafiri îmi înţeapă nările. 

Creionul se mișcă pe pagină după bunul lui 
plac. Deschid ochii și văd literele inegale. PE snow 
ÎL UCID EU. Dacă e capturat. Vreau privilegiul ăsta. 

Plutarch tușește discret. 

- Ai terminat acolo? 

Îmi ridic ochii și privesc ceasul. Stau la masă 
de douăzeci de minute. Finnick nu e singurul 
care are probleme de atenţie. 

- Da, răspund. Par răgușită, așa că îmi dreg gla- 
sul. Da, facem o înţelegere. O să fiu Gaiţa voastră 
Zeflemitoare. 

Aştept să răsufle ușurați, să se felicite, să se bată 
pe spate unii pe alții. Coin e la fel de impasibilă 

ca întotdeauna, mă priveşte fără să pară câtuși de 
puțin impresionată. 

- Dar pun câteva condiţii. Netezesc lista și 
incep. Familia mea iși poate păstra pisica. 

Cea mai măruntă dintre cererile mele stârneşte 
o dispută. Rebelii din Capitoliu spun că asta e o 
falsă problemă - bineînțeles că-mi pot păstra ani- 
malul de casă - în timp ce reprezentanții Distric- 
tului 13 explică în detaliu ce dificultăți extreme 
sunt implicate. În cele din urmă se stabilește că 
familia mea se va muta pe nivelul de sus, care oferă 
luxul unei ferestre de douăzeci de centimetri, pla- 
sate deasupra solului. Buttercup va putea veni și 
pleca, să-și vadă de ale lui. Va trebui să se hrănească 
singur. Dacă nu apare la ora stingerii, va rămâne 
afară. Dacă ridică probleme legate de securitate, 
va fi împușcat pe loc. 

Pare OK. Nu diferă prea mult de modul în 
care-a trăit după plecarea noastră. Mai puţin par- 
tea cu impușcatul. Dacă o să am impresia că e prea 
slab, o să-i pot strecura oricând niște măruntaie, 
cu condiţia să mi se aprobe următoarea cerere. 

- Vreau să vânez, spun. Cu Gale. În pădure. 

Asta amuţește pe toată lumea. 

- N-o să mergem departe. O să ne folosim 
propriile arcuri. Veţi primi carnea la bucătărie, 


adaugă Gale. 

Mă grăbesc să continui, inainte de a spune 
cineva nu. 

- E pur și simplu... Mă sufoc inchisă aici, ca... 
O să mă descurc mai bine, o să fiu mai rapidă 
dacă... o să pot vâna. 

Plutarch incepe să explice care sunt piedicile — 
pericolele, măsurile suplimentare de pază, riscul 
de a mă răni - dar Coin îl intrerupe. 

- Nu. Lasă-i. Le dăm două ore pe zi, scăzute 
din programul lor de instrucție. Pe o rază de patru 
sute de metri. Cu aparatură de comunicare și 
brățări de gleznă cu cip de urmărire. Ce urmează? 

Ating ușor lista. 

- Gale. Am nevoie să-mi fie alături când 
fac asta. 

- În ce sens să-ți fie alături? Din culise? Să stea 
tot timpul lângă tine? Vrei să fie prezentat drept 
noul tău iubit? mă întreabă Coin. 

N-a spus-o pe un ton deosebit de răutăcios - 
dimpotrivă, cuvintele ei sună foarte prozaic. Dar 
șocul mă lasă totuși cu gura căscată. 

- Cum? 

- Eu cred c-ar trebui să continuăm idila actuală. 
O renunțare rapidă la Peeta ar putea duce la pier- 
derea simpatiei publicului, spune Plutarch. Mai 
ales de când se crede că poartă copilul lui. 

- De acord. Atunci, pe ecran, Gale poate fi des- 
cris, pur și simplu, drept un camarad din rândul 
rebelilor. E în ordine? spune Coin. 

Mă holbez pur și simplu la ea. Își repetă 
nerăbdătoare intrebarea. 

- În privinţa lui Gale. O să fie suficient? 

- ÎI putem introduce oricând în scenariu, drept 
vărul tău, zice Fulvia. 

-Nu suntem veri, ripostăm eu și Gale, 
într-un glas. 

- Da, dar va trebui totuși să menţinem poves- 
tea asta, pentru păstrarea aparenţelor în faţa ca- 
merelor, subliniază Plutarch. În culise, e al tău 
intru totul. Altceva? 

Sunt năucită de întorsătura conversației. Alu- 
ziile la faptul că aș putea renunța cu ușurință la 
Peeta, că sunt îndrăgostită de Gale, toate astea au 
fost reale. Încep să-mi ardă obrajii. Simpla idee că, 
în actualele circumstanțe, m-aș putea gândi pe cine 
să prezint drept iubitul meu e înjositoare. Îmi 
las furia să mă impulsioneze și imi enunţ cea mai 
importantă pretenție. 

- La sfârșitul războiului, dacă vom câştiga, 
Peeta va fi iertat. 

Tăcere deplină. Îl simt pe Gale încordându-se. 
Cred că ar fi trebuit să-i spun dinainte, dar nu 

ştiam cu certitudine cum ar fi reacționat. Nu şi 
atunci când e vorba de Peeta. 

- Nu va fi pedepsit sub nicio formă, continui. 
Și îmi vine o nouă idee. Acelaşi lucru e valabil 
pentru celelalte tributuri capturate, Johanna și 
Enobaria. 

Ca să fiu sinceră, puţin imi pasă de Enoba- 
ria, tributul brutal din Districtul 2. De fapt nu 
pot s-o sufăr, dar mi se pare că nu e corect să 
fie exclusă. 

- Nu, spune plat Coin. 

- Ba da, ripostez. Nu e vina lor că i-ați aban- 
donat în arenă. Cine știe ce le face Capitoliul? 

- Vor fi judecaţi impreună cu alți criminali 
de război şi trataţi aşa cum va decide tribunalul, 
spune ea. 

— Li se va garanta imunitatea! Îmi dau seama 
că mă ridic în picioare, imi aud vocea plină, re- 
zonantă. O să-ți iei personal angajamentul ăsta, 
in faţa întregii populații din Districtul 13 și a su- 
praviețuitorilor din Doisprezece. Curând. Astăzi. 
Totul se va inregistra, spre ştiinţa generațiilor vil- 
toare. Tu și guvernul tău vă veți asuma responsa- 
bilitatea pentru siguranța lor, sau vă veți găsi altă 
Gaiţă Zeflemitoare! 

Cuvintele mele atârnă în aer preț de o clipă 
indelungată. 

- Asta-i ea! o aud pe Fulvia șuierând la ure- 
chea lui Plutarch. Exact aşa. În costum, cu fo- 
curi de armă în fundal, cu o singură dâră firavă 
de fum. 

- Da, asta e ceea ce vrem, șoptește Plutarch. 

Vreau să le arunc o privire aspră, dar simt 
că ar fi o greșeală să-mi abat atenția de la Coin. 
O văd socotind costurile ultimatumului meu, pu- 
nându-le în balanță cu posibila mea valoare. 

- Ce spuneţi, doamnă președinte? intreabă 
Plutarch. Date fiind circumstanţele, ai putea emite 
un act oficial de grațiere. Băiatul... nici măcar nu 
e major. 

- De acord, acceptă în cele din urmă Coin. 
Dar ai face bine să-ți intri în rol. 

- O să intru, după ce faci anunţul, răspund. 

- Convocaţi o adunare de siguranță naţio- 
nală astăzi, în timpul Meditaţiei, ordonă ea. O să 
fac anunțul atunci. A mai rămas ceva pe lista ta, 
Katniss? 

Hârtia e strânsă ghem în pumnul meu drept. 
O întind pe masă, o netezesc și citesc literele 
rahitice. 

- Un singur lucru. Pe Snow îl ucid eu. 

Pentru prima oară de când o știu, văd pe bu- 
zele președintei umbra unui zâmbet. 

- Când va sosi momentul vom da cu banul. 

Poate că are dreptate. Cu siguranță nu sunt 
singura care dorește să ia viaţa preşedintelui. Și 
cred că pot conta pe ea când e vorba să-mi inde- 
plinească dorinţa. 

- E rezonabil. 

Privirea lu: Coin alunecă grăbită spre propriul 
braţ, apoi spre ceas. Și ea trebuie să respecte 
un Orar. 

- Atunci o las pe mâinile tale, Plutarch. 

Părăsește incăperea urmată de echipa ei, lä- 
sându-ne în urmă numai pe Plutarch, Fulvia, 
Gale și pe mine. 

- Excelent. Excelent. Plutarch se afundă în 
scaun, cu coatele pe masă, frecându-se la ochi. Șuți 
ce-mi lipsește? Mai mult decât orice? Cafeaua. Și 
vă întreb, ar fi chiar atât de neconceput să avem 
ceva care să ne-mpingă pe gât terciul și napii? 

- Nu ne-am închipuit că aici o să fie chiar atâta 
stricteţe, ne explică Fulvia, masând umerii lui Plu- 
tarch. Nu pentru cei din ierarhia superioară. 

- Am crezut c-o să existe cel puțin posibilita- 
tea unor mici acțiuni lăturalnice, adaugă Plutarch. 
Adică, până și Doisprezece avea o piaţă neagră, nu? 

- Da, Vatra, încuviințează Gale. Acolo ne fă- 
ceam negoţul. 

- Da, vedeți! Şi uite cât de morali sunteţi 
amândoi! Practic incoruptibili. Plutarch oftează. 

Oh, în fine, războaiele nu durează la nesfârşit. 
Așadar, mă bucur că vă avem în echipă. 

Se întinde într-o parte, către Fulvia, care e deja 
pregătită să-i inmâneze un album de schițe legat 
in piele neagră. 

- Katniss, știi, în general, ce iți cerem. Sunt 
conștient Că ai sentimente amestecate în privința 
participării tale. Sper că asta o să fie de folos. 

Împinge albumul către mine, de-a curmezișul 
mesei. În prima clipă îl privesc cu suspiciune. Pe 
urmă mă las înfrântă de curiozitate. Deschid co- 
perta și dau peste un desen care mă înfățișează pe 
mine însămi, bățoasă și puternică, intr-o uniformă 
neagră. Un singur om ar fi putut concepe un ase- 
menea veșmânt, la prima privire strict utilitar, iar 
la a doua o operă de artă. Linia descendentă a co- 
ifului, curba platoșei, lărgimea în ușor exces a må- 
necilor, care le permite faldurilor albe de sub braţe 
să fie vizibile. În mâinile lui, sunt din nou Gaita 
Zeflemitoare. 

- Cinna, șoptesc. 

- Da. Mi-a cerut să-i promit că n-o Să-ţi arăt 
albumul ăsta decât după ce vei fi luat tu însăți ho- 
tărârea de a deveni Gaiţa Zeflemitoare. Crede-mă 
că am fost extrem de tentat, spune Plutarch. Con- 
tinuă. Răsfoieşte-l. 

Întorc încet paginile, privind fiecare detaliu al 
uniformei. Straturile mulate pe corp ale armurii, 
armele ascunse în cizme și în centură, întăriturile 
speciale din zona inimii. Pe ultima pagină, sub 
schița broșei mele cu gaița zeflemitoare, Cinna 
a scris: Pariez în continuare pe tine. 

- Când a... 

Vocea nu mă ajută. 

— Să vedem. Păi, chiar inainte de a se anunţa 
Jubileul Pacificării. Poate cu câteva săptămâni ina- 
inte de Jocuri? Nu sunt numai schițele. Avem și 
uniformele tale. Oh, şi Beetee are ceva cu adevă- 
rat deosebit, care te-așteaptă-n arsenal. Nu vreau 
să stric surpriza dându-ți indicii, zice Plutarch. 

- O să fii cea mai bine îmbrăcată rebelă din 
istorie, zâmbeşte Gale. 

Îmi dau brusc seama că și el a ştiut şi nu mi-a 
spus. Ca și Cinna, a vrut să iau decizia singură, 
de la inceput până la sfârșit. 

- Planul nostru e să lansăm un Asalt în 
Eter, spune Plutarch. Vrem să facem o serie de 
spot-prop-uri — ceea ce e o prescurtare pentru 
„spoturi propagandistice“ - în care să le fii pre- 
zentată și să le difuzăm către întreaga populație 
din Panem. 

- Cum? Capitoliul are controlul exclusiv al 
transmisiunilor, spune Gale. 

- ar noi îl avem pe Beetee. Acum vreo zece 
ani a reconfigurat, in esenţă, rețeaua subterană 
prin care se transmit toate programele. E de 
părere că şansele noastre de reușită sunt rezona- 
bile. Bineînțeles că avem nevoie de ceva pe care 
să-l difuzăm. Prin urmare, Katniss, studioul e la 
dispoziția ta. Plutarch se intoarce spre asistenta 
lui. Fulvia? 

- Eu și Plutarch ne-am tot gândit cum am 
putea demara treaba asta. Credem că e cel mai 
bine să te construim pe tine, lidera rebelilor, din- 
spre exterior către... interior. Cu alte cuvinte, să 
găsim ceâ mai senzaţională înfățișare posibilă a 
Gaiţei Zeflemitoare, apoi să ne ocupăm de perso- 
nalitatea ta, făcând-o demnă de aspectul exterior! 
ne explică ea, radiind. 

- Aveţi deja uniforma, spune Gale. 

- Da, dar ea e plină de cicatrice și de sânge? 
Are strălucirea focului rebeliunii? Cât de murdară 
poate fi, fără să dezguste publicul? În orice caz, 
trebuie să arate cumva. Adică, evident că asta — 
se apropie grăbită de mine şi imi încadrează faţa 
intre palme - nu se potriveşte. 

Îmi smucesc din reflex capul spre spate, dar 
ea e deja ocupată să-și adune lucrurile. 

- Așadar, cu acest plan în minte, avem o altă 
mică surpriză pentru tine. Haideţi, haideţi. 

Ne cheamă cu un semn al mâinii, iar eu şi Gale 
ieşim pe coridor, în urma ei și a lui Plutarch. 

— Atât de bine intenționată și totuşi atât de in- 
sultătoare, imi șoptește Gale la ureche. 

- Bun venit la Capitoliu, îi răspund, mi- 
mând cuvintele. 

Dar vorbele Fulviei n-au niciun efect asupra 
mea. Îmi înfășor strâns braţele în jurul albumu- 
lui cu schiţe și îmi permit să mă simt insuflețită 
de speranţă. Asta trebuie să fie decizia corectă. 
Dacă așa a vrut Cinna. 

Ne urcăm într-un lift și Plutarch îşi con- 
sultă notițele. 

- Să vedem, e Compartimentul Trei-Nouă- 
Zero-Opt. 

Apasă un buton pe care e inscripționat numă- 
rul treizeci și nouă, dar nu se întâmplă nimic. 

- Probabil trebuie să foloseşti cheia, spune 
Fulvia. 

Plutarch scoate cheia agățată de un lanț sub- 
tire, ascuns sub cămașă, şi o introduce într-o 
fantă pe care n-am observat-o până acum. Uşile 
ascensorului încep să gliseze şi se inchid. 

- Ah, s-a rezolvat. 

Liftul coboară zece, douăzeci, treizeci și ceva 
de etaje, ajungând mult mai jos decât știam că 
se întinde Districtul 13. Uşa se deschide într-un 

coridor lat și alb, mărginit de uși roșii, care arată 
aproape decorativ în comparaţie cu cele gri de la 
etajele superioare. Fiecare e marcată, simplu, cu 
câte un număr. 3901, 3902, 3903... 

Când ies din lift, mă uit în urmă și îl văd în- 
chizându-se, dar, în plus față de ușile obișnuite, 
zăresc și un grilaj metalic care glisează la locul 
său. Când mă intorc, un paznic s-a materializat, 
făcându-și apariția dintr-o încăpere aflată în ca- 
pătul opus al coridorului. Ușa se închide fără zgo- 
mot în spatele lui, în timp ce se apropie de noi 
cu pași mari. 

Plutarch îi iese în întâmpinare, ridicând o 
mână în semn de salut, iar noi, ceilalți, îl urmăm. 
Am senzaţia că aici ceva nu e câtuși de puţin în 
ordine. E ceva mai mult decât liftul fortificat, sau 
decat senzația de claustrofobie stârnită de gân- 
dul că ne aflăm atât de adânc sub pământ, sau 
de mirosul caustic al antisepticului. Arunc o sin- 
gură privire spre faţa lui Gale și imi dau seama 
că simte acelaşi lucru. 

- Bună dimineaţa, tocmai căutam..., începe 
Plutarch. 

- Aţi greșit etajul, spune brusc paznicul. 

- Oare? Plutarch își consultă din nou notițele. 
Aici scrie Trei-Nouă-Zero-Opt. Mă intreb dac-ai 
putea să dai un telefon sus, ca să... 

- Mă tem că trebuie să vă cer să plecaţi. Ero- 
rile de repartizare se pot anunţa la Biroul Central. 

E exact în faţa noastră. Compartimentul 3908, 
la numai câţiva pași distanţă. Ușa pare incom- 
pletă - ca, de altfel, toate celelalte. N-au manere. 
Probabil că se leagănă libere in balamale, ca aceea 
de unde a apărut paznicul. 

— Și ăsta unde e? întreabă Fulvia. 

- O să găsiţi Biroul Central la Nivelul Șapte, 
spune omul și își intinde braţul, gata să ne mâne 
inapoi, spre lift. 

De dincolo de uşa cu numărul 3908 se aude 
un zgomot. Nimic altceva decât un scâncet firav. 
Ca acela pe care l-ar scoate un căţel speriat, incer- 
când să scape de o lovitură, numai că sună mult 
prea uman și prea familiar. Ochii mi se întâlnesc 
cu ai lui Gale pentru o singură clipă, dar e sufi- 
cient pentru doi oameni care acționează așa cum 
o facem noi. Las albumul de schițe să cadă pe 
piciorul paznicului: cu un pocnet sonor. La o se- 
cundă după ce se apleacă să-l recupereze, Gale 
face aceeași mișcare, lovindu-se intenţionat cap 
in cap cu celălalt. 

- Oh, îmi cer scuze, spune, râzând ușor, și 1l 
prinde pe paznic de braţe, ca și cum ar încerca să-şi 
recapete echilibrul, răsucindu-l ca să-l indepărteze 
puțin de mine. 

Asta e șansa mea. Mă reped pe lângă pazni- 
cul zăpăcit, imping ușa cu numărul 3908 și îi 
găsesc. Pe jumătate dezbrăcați, plini de vânătăi 
şi incătușaţi de perete. 

Sunt cei trei membri ai echipei mele 
pregătitoare. 

Duhoarea de trupuri nespălate, de urină stătută 
şi de infecție răzbate prin norul de antiseptic. 
Cei trei pot fi recunoscuți cu greu după cele mai 
izbitoare dintre preferințele lor în privința 
modei: tatuajele faciale aurii ale Veniei. Buclele 
spiralate, portocalii, ale lui Flavius. Pielea de un 
verde-veșnic palid a Octaviei, care atârnă acum 
prea lejer, de parcă trupul ei ar fi un balon ușor 
dezumflat. 

La apariția mea, Flavius și Octavia se retrag 
spre pereții faianțați, de parcă ar anticipa un atac, 
deși eu nu i-am lovit niciodată. Gândurile nepoli- 
ticoase au fost singura ofensă pe care le-am adus-o, 
dar le-am ţinut întotdeauna pentru mine, așa că, 
de ce se feresc? 

Paznicul îmi ordonă să ies, dar, după pașii 
târșâiți care urmează, îmi dau seama că Gale 

a reuşit cumva să-l rețină. Pentru răspunsuri, tra- 
versez încăperea către Venia, care a fost întotdea- 
una cea mai puternică. Mă ghemuiesc şi îi iau 
mâinile reci ca gheaţa, care le prind pe ale mele 
într-o strânsoare de menghină. 

- Ce s-a-ntâmplat, Venia? o întreb. Ce e cu 
VOL aici? 

- Ne-au luat. Din Capitoliu, răspunde ea, 
cu voce răgușită. 

Plutarch intră în urma mea. 

- Ce naiba se petrece? 

- Cine v-a luat? insist eu. 

- Nişte oameni, răspunde ea, vag. În noaptea 
când ai fugit. 

- Ne-am gândit c-o să fie liniștitor pentru tine 
să ai echipa cu care ești obișnuită, spune Plutarch, 
in spatele meu. Cinna a cerut-o. 

- Cinna a cerut așa ceva? 

Mârâi la el. Fiindcă, dacă există un singur 
lucru pe care-l știu, atunci ştiu că el n-ar fi fost 
niciodată de acord să fie brutalizați aceşti trei oa- 
meni, pe care i-a condus intotdeauna cu blândețe 
şi răbdare. 

- De ce sunt tratați ca niște criminali? 

— Ca să fiu sincer, nu ştiu. 

În vocea lui e ceva care mă face să-l cred, iar 
paloarea de pe fața Fulviei îmi confirmă părerea. 

Plutarch se întoarce spre paznic, care tocmai a 
apărut în ușă, cu Gale pe urmele lui. 

- Mi s-a spus doar că sunt închiși. De ce sunt 
pedepsiți? 

- Pentru c-au furat mâncare. Am fost nevoiți 
să-i închidem după o altercaţie, pentru niște pâine, 
răspunde paznicul. 

Sprâncenele Veniei se unesc, de parcă încă ar 
mai încerca să dea sens celor întâmplate. 

- Nimeni nu ne spunea nimic. Eram atât de 
înfometați. Ea n-a luat decât o singură felie. 

Octavia începe să scâncească, iînăbușind sune- 
tul cu tunica ei zdrențuită. Îmi aduc aminte că, 
după ce-am supravieţuit prima oară în arenă, ea 
mi-a strecurat o chiflă pe sub masă, fiindcă nu 
putea suporta să mă vadă flămândă. Mă indrept 
incet către silueta ei tremurătoare. 

- Octavia? 

O ating, iar ea se retrage cu o tresărire. 

- Octavia? O să fie bine. O să vă scot 
de-aici, OK? 

- Povestea asta pare exagerată, spune Plutarch. 

- Și asta din cauză că au luat o felie de pâine? 
întreabă Gale. 

- S-au săvârșit infracțiuni repetate, care au 
condus aici. Au fost avertizaţi. Dar au continuat 
să ia pâine. Paznicul se întrerupe o clipă, de parcă 


74 


ar fi derutat de obtuzitatea noastră. Nu e permis 
să iei pâine. 

N-o pot face pe Octavia să-și descopere faţa, 
dar și-o înalță ușor. Cătușele de la încheieturile 
mâinilor i se lasă cu câțiva centimetri mai Jos, 
dând la iveală carnea vie, inflamată. 

- Vă duc la mama. Eliberează-i, îi spun apoi 
paznicului. 

Fl clatină din cap. 

- Eliberarea nu e autorizată. 

- Eliberează-i! Acum! şip. 

Bărbatul işi pierde calmul. Cetăţenii de rând 
nu i se adresează așa. 

- N-am ordin să-i eliberez. Și n-ai autorita- 
tea să... 

- Fă-o sub autoritatea mea, spune Plutarch. 
Oricum am venit să-i luăm de-aici. E nevoie de 
ei pentru Apărarea Specială. Îmi asum întreaga 
responsabilitate. 

Paznicul pleacă să dea un telefon. Se intoarce 
cu o legătură de chei. Pregătitorii au fost siliți 
să stea cu trupurile încordate atât de multă vreme 
incât, după ce le sunt scoase cătușele, nu sunt în 
stare să meargă. Eu, Gale și Plutarch trebuie să-i 
ajutăm. Piciorul lui Flavius se agaţă în grătarul 
metalic care acoperă o gaură rotundă din podea 
ȘI mi se contractă stomacul când mă gândesc de 

ce are încăperea nevoie de o scurgere. Urmele de 
dejecții umane au fost probabil spălate cu fur- 
tunul de pe plăcile de faianță albă... 

La spital o găsesc pe mama, singura persoană 
în care am încredere ca să le poarte de grijă. Îi 
trebuie un minut ca să-i recunoască pe cei trei, 
dată fiind starea lor, dar privirea ei e deja con- 
sternată. Ştiu că nu e din cauză că vede oameni 
brutalizaţi, căci asta era treaba ei zilnică în Doi- 
sprezece, ci fiindcă își dă seama că așa ceva se 
întâmplă și în Treisprezece. 

Mama a fost bine-venită la spital, dar e pri- 
vită mai degrabă ca asistentă decât ca doctor, deși 
Și-a petrecut o viaţă întreagă vindecând oameni. 
Însă nimeni nu intervine când îi conduce pe cei 
trei într-un cabinet pentru consultaţii, să vadă 
cât de grave le sunt rănile. Mă postez pe o bancă 
in faţa intrării în spital, așteptându-i verdictul. 
Va reuși să citească în trupurile lor ce suferințe 
li s-au provocat. 

Gale se așază langă mine și Îmi cuprinde 
umerii cu braţul. 

- O să-i facă bine. 

Aprob din cap, întrebându-mă dacă se gândește 
la biciuirea lui brutală din Doisprezece. 

Plutarch și Fulvia se instalează pe banca din 
faţa noastră, dar nu fac niciun comentariu despre 

starea echipei mele pregătitoare. Dacă n-au știut 
nimic despre maltratare, atunci cum interpretează 
această mișcare a președintei Coin? Mă hotărăsc 
să le dau o mână de ajutor. 

- Presupun că am primit cu toții un avertis- 
ment. 

- Cum? Nu. Ce vrei să spui? întreabă Fulvia. 

- Pedepsirea echipei mele pregătitoare e o 
avertizare, îi răspund. Nu numai pentru mine, 
ci și pentru voi. Este vorba despre persoana care 
deține într-adevăr controlul și despre ceea ce se 
întâmplă când nu i te supui. În locul vostru, eu 
aș renunţa acum la iluzia că am vreo putere. După 
toate aparențele, descendența din cetățenii Capi- 
toliului nu oferă aici nicio protecţie. Poate e chiar 
condamnabilă. 

- Nu se poate face comparaţie între Plutarch, 
care a conceput pentru rebeli planul genial al eva- 
dării, și aceşti trei esteticieni, ripostează Fulvia 
cu răceală. 

Ridic din umeri. 

- Dacă spui tu, Fulvia. Dar ce-o să se-ntâmple 
dac-o să vă loviți de partea întunecată a lui Coin? 
Echipa mea pregătitoare a fost răpită. Cei trei au 
măcar speranţa că într-o bună zi se vor întoarce 
la Capitoliu. Eu și Gale putem trăi în pădure. Dar 
voi? Unde-aţi putea fugi? 

- Poate că suntem mult mai necesari pentru 
războiul ăsta decât ne consideri tu, zice Plutarch, 
fără nicio umbră de îngrijorare. 

- Bineînțeles că sunteţi. Și tributurile erau 
necesare pentru Jocuri. Până când nu mai erau, 
spun. După care te puteai lipsi de ele cu mare 
ușurință - nu, Plutarch? 

Asta pune capăt discuţiei. Aşteptăm în tăcere 
până ne găsește mama. 

= Îşi vor reveni, ne informează. N-au răni de 
nevindecat. 

- Bun. Splendid, spune Plutarch. Cât de curând 
pot fi puși la lucru? 

- Probabil de mâine, răspunde mama. Dar să 
v-așteptaţi la o oarecare instabilitate emoțională, 
după toate cele prin care au trecut. Au fost ex- 
trem de nepregătiți, după viaţa din Capitoliu. 

- N-am fost cu toţii așa? spune Plutarch. 

Fie pentru că echipa mea pregătitoare nu e 
aptă de muncă, fie pentru că nervii sunt întinși 
la limită, Plutarch mă eliberează de îndatoririle 
mele de Gaiţă Zeflemitoare pentru tot restul zilei. 
Eu și Gale mergem la masa de prânz, unde pri- 
mim mâncare de fasole cu ceapă, o felie groasă 
de pâine și o cană cu apă. După povestea Veniei, 
pâinea îmi rămâne în gât, așa că strecor restul pe 
tava lui Gale. Niciunul dintre noi nu vorbeşte 

in timpul mesei, dar, când castroanele sunt cu- 
rate, el își ridică mâneca, descoperindu-și orarul. 

- Urmează programul de instrucție. 

A 

Imi trag mâneca în sus și îmi pun braţul lângă 
al lui. 

— Și la mine. 

Îmi aduc aminte că instrucția înseamnă acum 
vânătoare. 

Nerăbdarea de a fugi în pădure, fie și numai 
pentru două ore, e mai puternică decât toate gri- 
jile prezentului. O baie de verdeață și de raze de 
soare mă va ajuta cu siguranță să-mi pun gându- 
rile în ordine. Odată ieşiţi pe coridorul princi- 
pal, eu şi Gale alergăm spre arsenal ca niște copii 
şi, când ajungem, am răsuflarea tăiată și sunt 
amețită. Ceea ce îmi aduce aminte că nu m-am 
refăcut pe deplin. Paznicii ne dau vechile noas- 
tre arme, precum și cuțite, un sac de pânză groasă, 
drept tolbă pentru vânat. Accept să mi se fixeze 
cipul de urmărire de gleznă și încerc să las im- 
presia că ascult când mi se explică modul de uti- 
lizare al comunicatorului portabil. Singurul lucru 
care mă calcă pe nervi e faptul că are un ceas, că 
trebuie să ne întoarcem în 'Treisprezece la ora sta- 
bilită, sau privilegiile noastre de vânătoare vor 
fi revocate. E singura regulă pe care cred că mă 
voi strădui s-o respect. 

Jeșim afară, în zona destinată antrenamentelor 
fizice, împrejmuită cu gard, aflată lângă pădure. 
Paznicii ne deschid fără comentarii porțile cu ba- 
lamale bine unse. Ne-ar fi extrem de greu să tre- 
cem pe cont propriu de gardul ăsta - inalt de nouă 
metri, întotdeauna zumzăind de electricitate, cu 
ghimpi de oţel ascuţiţi ca briciul în varf. Înaintăm 
prin pădure până când nu-l mai vedem. Ne oprim 
intr-un mic luminiș și ne lăsăm capetele pe spate, 
savurând căldura soarelui. Mă invârtesc cu braţele 
intinse, răsucindu-mă încet, ca să nu trimit lumea 
intr-un vârtej. 

Lipsa ploii pe care am remarcat-o în Doispre- 
zece a distrus și aici plantele, lăsând în urmă 
frunze fragile și așternând covorul care ne scâr- 
țâie sub picioare. Ne scoatem pantofii. Ai mei 
nu-mi vin oricum prea bine, fiindcă, în spiritul 
nu-irosi-nimic-nu-ţi-dori-nimic care domneşte în 
T'reisprezece, am primit unii care i-au rămas mici 
altcuiva. După toate aparențele, fie mersul meu, 
fie al primei posesoare e ciudat, fiindcă pielea a 
crăpat unde nu te așteptai. 

Vânăm ca pe vremuri. Tăcuţi, comunicând 
fără cuvinte, fiindcă aici, în pădure, ne mișcăm 
ca două părţi ale aceleiași ființe. Anticipându-ne 
unul altuia gesturile, păzindu-ne unul altuia spa- 
tele. Cât timp a trecut? Opt luni? Nouă? De când 

n-am mai avit libertatea asta? Nu e exact același 
lucru, date fiind cele petrecute și cipurile de urmă- 
rire de la gleznele noastre și faptul că eu trebuie 
să mă odihnesc atât de des. Dar e atât de aproape 
de fericire pe cât cred că pot ajunge în prezent. 

Animalele de aici nu sunt atât de suspicioase. 
Au nevoie de o clipă în plus ca să realizeze că 
mirosul nostru nefamiliar înseamnă moartea lor. 
Într-o oră și jumătate, am adunat o grămadă de 
capturi amestecate — iepuri, veveriţe și curcani — 
și ne hotărâm să ne oprim și să petrecem timpul 
rămas lângă un lac alimentat probabil de un izvor 
subteran, fiindcă apa e rece și dulce. 

Nu obiectez când Gale se oferă să curețe vå- 
natul. Îmi lipesc câteva frunze de mentă de limbă, 
închid ochii și mă las pe spate, sprijinindu-mă 
de o piatră, apoi absorb sunetele și las soarele ar- 
zător al după-amiezii să-mi dogorească pielea, 
simțindu-mă aproape împăcată până când mă 
intrerupe vocea lui Gale. 

- Katniss, de ce-ţi pasă atât de mult de soarta 
echipei tale pregătitoare? 

Deschid ochii să văd dacă glumește, dar el 
se-ncruntă la iepurele pe care-l jupoaie. 

- De ce să nu-mi pese? 

- Hm. Să vedem? Fiindcă și-au petrecut ulti- 
mul an pregătindu-te pentru măcel? sugerează el. 

- E mult mai complicat. Îi cunosc. Nu sunt 
nici răi, nici cruzi. Nu sunt nici măcar inteligenți. 
Dacă îi faci să sufere, e ca şi cum ai chinui niște 
copii. Ei nu înțeleg... vreau să spun că nu știu... 

Mă impotmolesc în cuvinte. 

- Ce nu ştiu, Katniss? întreabă el. Că tribu- 
turile - ele sunt adevărații copii implicați în po- 
vestea asta, nu cel trei ciudați ai tăi — sunt silite să 
lupte până la moarte? Că te duceai in arena aia ca 
să distrezi nişte oameni? Ăsta era un mare secret 
la Capitoliu? 

- Nu. Dar ei nu văd lucrurile așa cum le vedem 
noi, răspund. Așa au fost educați și... 

- Tu chiar le iei apărarea? 

Trage pielea de pe iepure dintr-o singură miş- 
care rapidă. 

Replica lui mă atinge, fiindcă de fapt o fac, și 
e ridicol. Mă străduiesc să găsesc o atitudine logică. 

- Cred că apăr pe oricine care e tratat așa 
fiindcă a luat o felie de pâine. Poate-mi: amintește 
prea mult de ceea ce ţi s-a întâmplat ție, din cauza 
unui curcan? 

Totuși are dreptate. Măsura in care imi fac 
griji pentru echipa mea pregătitoare pare bizară. 
Ar trebui să-i urăsc, să-mi doresc să-i văd spân- 
zuraţi. Dar sunt atât de rupți de realitate și i-au 
aparținut lui Cinna, iar el era de partea mea, nu? 

- Nu caut ceartă, spune Gale. Dar, după părerea 
mea, Coin nu ţi-a trimis niciun mesaj important 
pedepsindu-i fiindcă au încălcat regulile districtu- 
lui. Ea s-a gândit, probabil, c-o să vezi în asta o fa- 
voare. Îndeasă iepurele în sac și se ridică. Am face 
bine să plecăm dacă vrem s-ajungem inapoi la timp. 

Ignor mâna lui întinsă în ajutor și mă ridic 
clătinându-mă. 

- Perfect. 

Niciunul dintre noi nu vorbeşte pe drumul 
de întoarcere, dar, odată ce trecem de poartă, în 
minte îmi vine altceva. 

- În timpul Jubileului Pacificării, Octavia și 
Flavius au fost nevoiți să plece, fiindcă nu se pu- 
teau opri din plâns, știind că mă reintorceam în 
arenă. lar Venia abia a reușit să-și ia rămas-bun. 

- O să-ncerc să țin minte asta în timp ce te vor... 
remodela, spune Gale. 

- S-o faci, îi răspund. 

La bucătărie îi dăm carnea lui Sae Unsuroasa. 
Îi place destul de mult în Districtul 13, deși e de 
părere că bucătarii sunt, cumva, lipsiți de imagi- 
nație. O femeie în stare să facă o fiertură gustoasă 
dintr-un câine sălbatic şi din rubarbă trebuie să 
se simtă aici cu mâinile legate. 

Istovită de vânătoare și de lipsa de somn, 
mă întorc în compartimentul meu și il găsesc 

gol-goluț, numai ca să-mi amintesc că am fost 
mutate din cauza lui Buttercup. Urc la etajul de 
sus și găsesc Compartimentul E. Nu se deose- 
beşte cu nimic de Compartimentul 307, cu ex- 
cepția ferestrei — lată de șaizeci de centimetri și 
inaltă de douăzeci - plasate pe mijloc în partea 
de sus a peretelui exterior. Există o placă meta- 
lică grea care se fixează peste ea, dar în momen- 
tul ăsta e proptită ca să stea deschisă și o anumită 
pisică nu se vede nicăieri. Mă întind în pat și o 
rază a soarelui după-amiezii imi dansează pe față. 
Următorul lucru pe care-l ştiu e că sora mea mă 
trezeşte pentru 18:00 — Meditaţie. 

Prim îmi povesteşte că adunarea a fost anun- 
țată incă de la prânz. Trebuie să ia parte întreaga 
populație, cu excepția celor de care e nevoie pen- 
tru îndeplinirea unor sarcini esenţiale. Urmăm 
indicaţiile care ne conduc spre Sala Comună, o 
incăpere imensă, unde încap cu ușurință miile 
de oameni care își fac apariția. Îţi poți da seama 
că a fost construită pentru o adunare mai nume- 
roasă, și poate că a și găzduit-o inainte de epide- 
mia de variolă. Prim îmi arată în tăcere efectele 
secundare larg răspândite ale acelui dezastru - ci- 
catricele rămase pe trupurile oamenilor, copiii 
ușor desfigurați. 

- Au suferit foarte mult aici, îmi spune. 

După dimineaţa de astăzi, nu mai sunt dispusă 
să simt păreri de rău pentru Treisprezece. 

- Nu mai mult decât noi, în Doisprezece, 
răspund. 

O văd pe mama conducând un grup de pa- 
cienți deplasabili, încă în cămășile de noapte 
şi în halatele date de spital. Finnick stă în mij- 
locul lor, năucit, dar superb. Ţine în mâini o 
bucată de frânghie subțire, de nici treizeci de cen- 
timetri, atât de scurtă incât nici măcar el n-o 
poate transforma într-un ștreang utilizabil. De- 
getele lui leagă și dezleagă tot felul de noduri, cu 
mişcări iuți, automate, în timp ce se uită lung în 
jur. Probabil face parte din terapie. Traversez 
sala către el. 

- Salut, Finnick, îi spun. 

Nu pare să mă observe, aşa că-l inghiontesc 
ca să-l atrag atenția. 

- Finnick! Ce mai faci? 

- Katniss, spune el, strângându-mă de mână. 
Cred că se simte ușurat la vederea unui chip fa- 
miliar. De ce ne-am adunat aici? 

- l-am spus lui Coin c-o să fiu Gaiţa ei Zefle- 
mitoare, îi povestesc eu. Dar am făcut-o să pro- 
mită c-o să le acorde imunitate celorlalte tributuri, 
dacă vor câștiga rebelii. În public, ca să fie foarte 
mulți martori. 

- Oh. Bine. Fiindcă-mi făceam griji pentru 
asta în privinţa lui Annie. Că ar putea spune, fără 
să-și dea seama, ceva care să fie considerat trădare, 
zice Finnick. 

Annie. Hait. De ea am uitat cu totul. 

- Nu-ţi face griji, m-am ocupat eu de asta. 

Î strâng de mână și mă duc drept spre podiu- 
mul din partea din față a încăperii. Coin, care 
aruncă o privire fugară peste declarația ei, mă 
vede și se uită la mine ridicând din sprâncene. 

- Trebuie s-o adaugi și pe Annie Cresta pe lista 
celor care capătă imunitate, îi spun. 

Președinta se încruntă uşor. 

- Asta cine mai e? 

- E... 

Ce e? Adevărul e că nu ştiu cum s-o numesc. 

- E prietena lu: Finnick Odair. Din Distric- 
tul 4. O altă învingătoare. A fost arestată și dusă 
la Capitoliu când a explodat Arena. 

- Oh, fata nebună. Asta chiar nu e necesar, 
spune ea. N-avem obiceiul să pedepsim pe cineva 
atât de neputincios. 

Mă gândesc la scena peste care am dat în di- 
mineața asta. La Octavia incătușată de perete. 
La faptul că eu și Coin definim probabil nepu- 
tinţa în două moduri extrem de diferite. Dar nu 
spun decât: 

- Nu? Atunci adăugarea lui Annie n-ar trebui 
să fie o problemă. 

- Bine, acceptă președinta, scriind numele. Vrei 
să urci aici, lângă mine, pentru anunț? 

Clatin din cap. 

- Nici nu mă gândeam c-ar trebui. Mai bine 
grăbește-te să te pierzi în mulțime. Sunt gata 
să-ncep. 

Îmi croiesc drum înapoi, către Finnick. 

Cuvintele sunt un alt lucru de care nu se face 
risipă în Treisprezece. Președinta solicită atenția 
participanților, apoi îi anunţă că am consimțit să 
fiu Gaiţa Zeflemitoare, cu condiţia să se garanteze 
iertarea deplină a tuturor neajunsurilor aduse cau- 
zei rebelilor de ceilalți învingători - Peeta, Johanna, 
Enobaria și Annie. Disting protestul din murmu- 
rul mulțimii. Presupun că nimeni nu se-ndoia că 
vreau să fiu Gaiţa Zeflemitoare. Așa că anunțarea 
unui preţ — a unuia care implică grațierea unor po- 
sibili dușmani - îi înfurie. Suport cu indiferență 
privirile osule aruncate în direcția mea. 

Președinta permite câteva momente de agı- 
tație, apoi continuă în stilul ei succint. Numai că 
acum cuvintele care îi ies dintre buze sunt o nou- 
tate pentru mine. 

- Dar, în schimbul acestei cereri fără precedent, 
Katniss Everdeen a promis să se dedice cauzei 

noastre. Ca urmare, orice abatere de la misiunea 
ei, ca intenţie sau ca faptă, va fi considerată o încăl- 
care a acestei înțelegeri. Imunitatea va fi ridicată 
şi soarta celor patru învingători va fi hotărâtă con- 
form legilor Districtului 13. Precum și soarta ei. 
Vă mulţumesc. 

Cu alte cuvinte, dacă fac un pas greșit suntem 
morți cu toții. 


O altă forță cu care trebuie să mă lupt. Un 
alt jucător puternic care s-a hotărât să mă folo- 
sească drept pion în jocul său, deși lucrurile par 
să nu meargă niciodată după plan. Mai întâi au 
fost creatorii-de-joc, care m-au făcut starul lor și 
s-au străduit apoi să mă redobândească după po- 
vestea cu mâna de fructe otrăvite. Pe urmă preșe- 
dintele Snow, care a vrut să mă folosească pentru 
a stinge flăcările rebeliunii, numai pentru ca fie- 
care dintre mișcările mele să devină incendiară. 
Apoi rebelii, care m-au prins în gheara metalică 
şi m-au săltat din arenă, destinându-mi rolul Gaiţei 
Zeflemitoare, pentru a fi nevoiți apoi să-și revină 
din șocul avut când au descoperit că s-ar putea să 
nu-mi doresc aripile. Și acum Coin, cu mănunchiul 

ei de rachete nucleare și cu mașinăria bine unsă 
a districtului, care descoperă că e mai greu să fer- 
chezuiești o Gaiţă Zeflemitoare decât s-o prinzi. 
Însă ea a realizat cel mai repede că am propriile 
planuri și, ca urmare, nu trebuie să mi se acorde 
incredere. A fost prima care m-a etichetat în pu- 
blic drept o ameninţare. 

Îmi trec degetele prin stratul gros de spumă 
din cadă. Baia nu e decât un pas preliminar al sta- 
bilirii noii mele înfățișări. Cu părul afectat de 
acid, cu pielea arsă de soare și cu cicatricele urâte, 
echipa de pregătire trebuie să mă facă mai întâi 
frumoasă și apoi să-mi adauge vătămări, arsuri de 
soare Și cicatrice, într-un mod mult mai atrăgător. 

- Remodelaţi-o până la Baza Zero a Frumuseţui, 
a fost primul ordin al Fulviei din dimineaţa asta. 
O să pornim de-acolo. 

Baza Zero a Frumuseţii s-a dovedit a fi infăți- 
șarea cuiva din momentul când se dă jos din pat, 
arătând fără cusur, dar natural. Înseamnă că un- 
ghiile mele au o formă perfectă, dar nu sunt lăcuite. 
Pielea mea e netedă și curată, dar nu e vopsită. 
Epilațu părul de pe corp cu ceară și ştergeţi cearcă- 
nele, dar nu faceți îmbunătățiri observabile. Pre- 
supun că au primit aceleași instrucțiuni și de la 
Cinna, în ziua când am sosit pentru prima oară 
ca tribut la Capitoliu. Numai că atunci era altceva, 


89 


de vreme ce mă număram printre concurenți. Ca 
rebelă, cred că ar trebui să semăn mai mult cu mine 
însămi. Însă s-ar părea că o rebelă televizată Își 
are propriile standarde la înălțimea cărora trebuie 
să se ridice. 

După ce mă spăl de spuma de pe corp, mă 
întorc și o văd pe Octavia așteptând cu un pro- 
sop. E atât de diferită de femeia pe care am cu- 
noscut-o la Capitoliu, fără hainele țipătoare, fără 
machiajul puternic, fără vopselele, bijuteriile și 
fleacurile care îi împodobeau părul. Îmi aduc 
aminte că într-o zi a apărut cu bucle de un roz 
strălucitor presărate cu luminiţe colorate, pâlpâi- 
toare, în formă de șoricei. Mi-a spus că avea mai 
mulți șoareci, ca animale de casă. Ideea mi-a re- 
pugnat în momentul respectiv, fiindcă pentru 
noi şoarecii sunt animale dăunătoare, atunci când 
nu îi gătim. Dar poate că Octaviei îi plăceau 
fiindcă sunt mici, catifelați și chițăie. Ca ea. În timp 
ce mă usucă tamponându-mă cu prosopul, incerc 
să mă obişnuiesc cu Octavia din Districtul 13. 
Culoarea naturală a părului ei se dovedește a fi 
un castaniu-roşcat, frumos. Fața e comună, dar 
de o dulceaţă incontestabilă. E mai tânără decât 
mi-am închipuit. Poate că n-are nici măcar două- 
zeci și cinci de ani. Lipsite de unghiile decorative, 
lungi de șapte centimetri și jumătate, degetele ei 

par aproape butucănoase și nu se pot opri din 
tremurat. Vreau să-i spun că e OK, că o să am grijă 
să n-o mai pedepsească președinta Coin. Dar vâ- 
nătăile multicolore care înfloresc sub pielea ei 
verzuie nu fac decât să-mi aducă aminte cât de 
neputincioasă sunt. 

Și Flavius pare palid fără rujul lui violet și 
fără hainele strălucitoare. A reușit totuși să-și 
aranjeze cât de cât buclele portocalii. Venia e 
cea care s-a schimbat cel mai puţin. Părul ei al- 
bastru-verzui cade lins în loc să fie aranjat cu ţepi 
și i se văd rădăcinile cărunte. Însă tatuajele au fost 
intotdeauna caracteristica ei cea mai izbitoare și 
sunt la fel de aurii și de șocante ca întotdeauna. 
Se apropie și ia prosopul din mâinile Octaviei. 

- Katniss n-o să ne facă niciun rău, îi spune, 
cu voce joasă, dar fermă. Nici măcar n-a știut că 
suntem aici. Acum o să fie mai bine. 

Octavia dă ușor din cap, dar nu indrăznește 
să mă privească în ochi. 

Nu e simplu să mă aducă inapoi, la Baza Zero 
a Frumuseţii, chiar și cu arsenalul complicat de 
produse, instrumente și gadgeturi luate din Capi- 
toliu de prevăzătorul Plutarch. Echipa se descurcă 
destul de bine până ajung la braţul din care mi-a 
scos Johanna cipul de urmărire. Niciun medic din 
echipa care mi-a peticit gaura nu s-a concentrat 

asupra esteticii. Acum am o cicatrice zgrunţu- 
roasă, în zigzag, care se încrețește pe o suprafață de 
dimensiunile unui măr. Mâneca mi-o ascunde 
de obicei, dar, după cum a conceput Cinna cos- 
tumul Gaiţei Zeflemitoare, mânecile se opresc 
chiar deasupra cotului. Reprezintă o asemenea 
problemă încât Fulvia și Plutarch sunt chemați 
s-o discute. Jur că, la vederea cicatricei, Fulviei 
1 se declanșează reflexul vomei. Pentru un crea- 
tor-de-joc, e extrem de sensibilă. Însă presupun 
că e obișnuită să vadă lucruri neplăcute numai 
pe ecran. 

- Toată lumea știe că am o cicatrice aici, spun 
eu, ursuză. 

- Să ştii de existenţa ei e una şi s-o vezi e alta, 
subliniază Fulvia. E categoric respingătoare. Eu 
și Plutarch o să ne gândim la ceva în timpul mesei 
de prânz. 

- O să fie bine, spune Plutarch, fluturându-și 
mâna într-un gest de respingere. Poate folosim 
o brasardă, ceva. 

Dezgustată, mă imbrac ca să pot merge la masă. 
Echipa pregătitoare e un mic grup îngrămădit 
lângă ușă. 

- Vă vor aduce mâncare aici? întreb. 

- Nu, răspunde Venia. Trebuie să mergem în 
sala de mese. 

Oftez în sinea mea, imaginându-mă intrând 
acolo urmată de cei trei. Dar lumea se holbează 
oricum întotdeauna la mine. O să fie cam ace- 
laşi lucru. 

- Vă arăt unde e, spun. Haideţi. 

Privirile mascate și murmurele discrete pe care 
le stârnesc de obicei nu sunt nimic în comparație 
cu reacția la apariția echipei mele pregătitoare cu 
aspect bizar. Gurile căscate, degetele care arată 
spre ei, exclamaţiile. 

- Ignoraţi-i pur și simplu, le spun celor trei. 

Cu ochii plecați și cu mișcări mecanice, merg 
in urma mea printre oamenii așezați la coadă, 
acceptând castroane cu pește cenușiu, mâncare 
de bame și căni cu apă. 

Ne așezăm la masa mea, alături de un grup de 
locuitori din Filon. Sunt ceva mai reținuți decât 
cei din Treisprezece, deși motivul s-ar putea să fie 
jena. Leevy, care mi-a fost vecin în Doisprezece, 
le adresează membrilor echipei un salut timid, iar 
Hazelle, mama lui Gale, care știe probabil de in- 
temnițarea lor, își ridică lingura plină. 

- Nu vă faceți griji, spune ea. E mai gustos decat 
s-ar părea. 

Dar Posy, surioara de cinci ani a lui Gale, 
e de cel mai mare ajutor. Aleargă de-a lungul 

banchetei către Octavia și îi atinge pielea verde 
cu un deget prudent. 

- Eşti verde. Eşti bolnavă? 

- E ceva care ține de modă, Posy. Ca rujul, 
ii explic eu. 

- Înseamnă să fii frumoasă, șopteşte Octavia, 
şi îi zăresc lacrimile amenințând să i se reverse 
peste gene. 

Posy îi cântărește răspunsul și spune, prozaic: 

- Eşti frumoasă cu orice culoare. 

Pe buzele Octavie: se aşterne cel mai firav 
dintre zâmbete. 

- Mulţumesc. 

- Dacă vrei într-adevăr s-o impresionezi pe 
Posy, va trebui să te vopsești într-un roz strălu- 
citor, spune Gale, trântindu-și tava lângă mine. 
E culoarea ei preferată. 

Posy chicotește și se strecoară înapoi, lângă 
mama ei. Cu un gest al capului, Gale arată către 
castronul lui Flavius. 

- Eu n-aş lăsa chestia asta să se răcească. Nu-i 
imbunătățește consistenţa. 

Toată lumea începe să mănânce. Gustul mân- 
cărui de bame nu e rău, dar are ceva vâscos, de 
care nu poți scăpa. Ca și cum ar trebui să-nghiți 
fiecare îmbucătură de trei ori ca să alunece 
într-adevăr pe gât. 

Gale, care de obicei nu vorbește prea mult în 
timpul meselor, se străduiește să-ntrețină con- 
versaţia, punând întrebări despre machiaj. Știu 
că așa încearcă el să liniştească lucrurile. Ne-am 
certat aseară, după ce a sugerat că nu i-am lăsat lui 
Coin nicio altă opţiune în afară de a contracara 
condiţia mea legată de siguranța învingătorilor cu 
o condiție impusă de ea. 

- Katniss, ea conduce districtul ăsta. N-o 
poate face dacă lasă impresia că a cedat în faţa 
voinței tale. 

- Vrei să spui că nu poate accepta o altă părere, 
chiar dacă e corectă, am ripostat eu. 

- Vreau să spun că ai pus-o într-o postură ne- 
favorabilă. Ai făcut-o să le acorde imunitate lui 
Peeta şi celorlalți, când tu nici măcar nu știi de 
ce natură e răul pe care-l pot provoca, a spus el. 

- Adică ar fi trebuit pur şi simplu să mă ţin 
de plan și să las celelalte tributuri să se descurce 
cum pot? Nu că ar avea vreo importanţă, fiindcă 
oricum asta facem toți! 

În momentul acela i-am trântit ușa în nas. 
N-am stat cu el la micul dejun și, în dimineaţa asta, 
când l-a trimis Plutarch la programul lui de in- 
strucție, l-am lăsat să plece fără să scot niciun cu- 
vânt. Îmi dau seama că n-a vorbit așa decât fiindcă 
iși face griji pentru mine, dar am cu adevărat 

nevoie să-l știu de partea mea, nu de a lui Coin. 
Cum e posibil să nu priceapă? 

După prânz, suntem programați amândoi să 
mergem jos, la Apărarea Specială, pentru o intâl- 
nire cu Beetee. În ascensor, Gale vorbește în sfârșit: 

- Încă mai ești supărată. 

— Şi ție Încă nu-ți pare rău, ripostez. 

- Încă susțin ce-am spus. Vrei să te mint în 
privința asta? mă întreabă. 

- Nu, vreau să te gândești mai bine și s-ajungi 
la opinia corectă, spun. 

Dar asta îl face pur și simplu să râdă. Trebuie 
s-o las baltă. Strădania de a-i impune ce să gån- 
dească e zadarnică. Ceea ce, ca să fiu sinceră, re- 
prezintă unul dintre motivele pentru care am 
incredere în el. 

Apărarea Specială e situată aproape tot atât 
de jos ca închisoarea unde am găsit echipa pregă- 
titoare. E un stup de încăperi pline de compu- 
tere, de laboratoare, de echipamente de cercetare 
și de zone destinate testelor. 

Când întrebăm de Beetee, suntem conduși 
printr-un labirint, până ce ajungem în faţa unei 
ferestre mari de sticlă. Dincolo de ea e cel mai fru- 
mos lucru pe care l-am văzut în Districtul 13: 
reproducerea unei pajiști pline de copaci adevă- 
rați și de plante cu flori și însuflețite de păsări 


96 


colibri. Beetee stă neclintit într-un scaun cu ro- 
tile aflat în centrul pajiști, cu ochii la o pasăre 
de un verde primăvăratic care stă suspendată, sor- 
bind nectar dintr-o floare uriașă, portocalie. Când 
iși ia zborul ca o săgeată, o urmărește cu privirea 
și ne descoperă. Ne face un semn prietenesc cu 
mâna, invitându-ne să intrăm. 

Aerul e răcoros și respirabil, nu umed și inăbu- 
șitor de cald, cum m-am așteptat. Din toate părțile 
se aude zbârnâitul unor aripi minuscule, pe care 
in pădurea de acasă îl confundam de obicei cu 
bazâitul insectelor. Nu pot să nu mă-ntreb ce soi 
de noroc a permis construirea unui loc atât de 
plăcut aici. 

Beetee mai are încă paloarea unui convalescent, 
insă în spatele ochelarilor de mărime nepotrivită 
ochii îi strălucesc de entuziasm. 

- Nu-i așa că sunt magnifice? Tre:sprezece le 
studiază aici aerodinamica de ani de zile. Zborul 
inainte şi înapoi, şi accelerarea până la nouăzeci 
și cinci de kilometri pe oră. Dacă ți-aș putea con- 
strui aripi ca astea, Katniss! 

- Mă-ndoiesc că aș fi în stare să le folosesc, 
Beetee, râd eu. 

- În clipa de față aici, dispărut în urmă- 
toarea. Poţi să dobori un colibri cu săgeata? 
mă întreabă. 

- N-am încercat niciodată. N-au prea multă 
carne pe ei, îi răspund. 

- Nu. Și tu nu ești omul care ucide ca să se 
distreze, spune el. Dar fac pariu că sunt greu 
de nimerit. 

- În schimb le-ai putea atrage în capcană, in- 
tervine Gale. Și capătă privirea distantă pe care 
o are ori de câte ori rezolvă o problemă. Ia o plasă 
foarte fină. Închide o zonă, lăsând o deschidere 
de douăzeci de centimetri pătraţi. Pune flori cu 
nectar înăuntru, ca momeală. În timp ce se hră- 
nesc, închide brusc intrarea. Vor zbura la auzul 
zgomotului, dar numai ca să dea peste plasa din 
capătul opus. 

- Ar merge? întreabă Beetee. 

- Nu ştiu. Nu e decât o idee, zice Gale. S-ar 
putea să fie prea inteligente pentru asta. 

- S-ar putea. Dar te bazezi pe instinctul lor 
natural de a fugi când simt pericolul. Gândind 
așa cum gândește prada ta... îi descoperi părțile 
vulnerabile, spune Beetee. 

Îmi aduc aminte ceva la care nu-mi place să 
mă gândesc. Când mă pregăteam pentru Jubi- 
leul Pacificăru, am văzut o inregistrare în care 
Beetee, pe atunci încă un băietan, a conectat 
două sârme, electrocutând un grup de copii 
care-l urmărea. Trupurile cuprinse de convulsii, 

expresiile grotești. Beetee, în momentele care au 
condus la victoria lui în Jocurile alea de demult, 
i-a privit pe alții murind. N-a fost vina lui. N-a 
fost decât legitimă apărare. Toţi am acţionat în 
legitimă apărare. 

Îmi doresc brusc să plec din încăperea păsă- 
rilor colibri înainte de a instala cineva o capcană. 

- Beetee, Plutarch spunea că ai ceva pen- 
tru mine. 

- Da. Am. Un arc nou. 

Apasă un buton de pe braţul scaunului și ru- 
lează afară din încăpere. În timp ce îl urmăm prin 
coridoarele cotite și intortocheate ale Apărării 
Speciale, ne dă explicații despre scaun. 

- Acum pot să merg câte puţin. Numai că obo- 
sesc prea repede. Mi-e mai ușor să mă deplasez așa. 
Ce face Finnick? 

- Are... are probleme de concentrare, răspund. 

Nu vreau să spun că e afectat de o adevărată 
depresie, ca un dezastru nuclear. 

- Probleme de concentrare, eh? Beetee zâm- 
beşte sumbru. Dacă ai ști prin ce-a trecut Finnick 
în ultimii câțiva ani, ţi-ai da seama ce remarcabil 
e faptul că încă se mai află printre noi. Spune-i 
totuși că lucrez la un trident nou pentru el, vrei? 
E ceva care o să-l distragă puțin. 

O distragere a atenţiei pare să fie ultimul lucru 
de care are nevoie Finnick, dar promit c-o să 
transmit mesajul. 

Patru soldați păzesc intrarea într-un coridor 
pe a cărui ușă scrie ARMAMENT SPECIAL. Verifi- 
carea orarelor imprimate pe antebraţele noastre 
nu e decât o etapă preliminară. Avem parte și 
de o verificare a amprentelor și de scanarea 
ADN-ului și trebuie să trecem prin detectoare spe- 
ciale de metale. Beetee trebuie să-și lase scaunul 
cu rotile afară, dar i se aduce un altul imediat de 
trecem de paznici. Totul mi se pare bizar, fiindcă 
nu-mi pot imagina că vreunul dintre oamenii 
crescuți în Districtul 13 poate reprezenta o ame- 
nințare de care ar trebui să se ferească guvernul. 
Oare s-a trecut la toate aceste precauţii din cauza 
afluxului recent de imigranți? 

La ușa arsenalului avem parte de o a doua 
rundă de verificări — de parcă ADN-ul meu s-ar 
fi putut schimba în timp ce parcurgeam un co- 
ridor de douăzeci de metri - și ni se permite în 
sfârșit să intrăm în sala colecției de arme. Tre- 
buie să recunosc că arsenalul îmi taie răsuflarea. 
Șiruri peste șiruri de arme de foc, lansatoare de 
rachete, explozibili, vehicule blindate. 

- Bineînțeles că Divizia de Aviaţie e găzduită 
in alt loc, spune Beetee. 

- Fireşte, încuviinţez, ca și cum ar fi ceva de 
la sine înţeles. 

Nu știu unde şi-ar putea găsi locul un simplu 
arc cu săgeți în mijlocul acestor echipamente de 
inaltă tehnicitate, însă apoi dăm peste un perete 
plin de arme mortale pentru uzul arcașilor. La an- 
trenamente m-am jucat cu o mare parte dintre ar- 
mele Capitoliului, dar niciuna nu era concepută 
pentru o înfruntare armată. Îmi concentrez aten- 
ţia asupra unui arc cu aspect letal, atât de încărcat 
cu aparatură optică și de control incât sunt sigură 
că nici nu-l pot ridica, ca să nu mai spun că n-aș 
fi în stare să-l folosesc. 

- Gale, poate-ar trebui să-ncerci câteva arcuri, 
spune Beetee. 

- Vorbeşti serios? întreabă Gale. 

- Pentru luptă vei primi până la urmă o pușcă, 
firește. Dar, dacă o să apari ca membru al echi- 
pei lui Katniss în prop-uri, unul din astea o să fie 
mai de efect. M-am gândit că ţi-ar plăcea să alegi 
unul care să ți se potrivească, răspunde Beetee. 

- Da, mi-ar plăcea. 

Mâinile lui Gale strâng chiar arcul care mi-a 
atras atenția cu o clipă mai devreme, apoi şi-l 
ridică la umăr. Îl îndreaptă spre ţinte din întreaga 


incăpere, uitându-se prin lunetă. 

- Nu mi se pare tocmai corect faţă de cerb, 
spun eu. 

- N-o să-l folosesc impotriva unui cerb, nu? 
ripostează el. 

- Mă-ntorc imediat, zice Beetee. 

Tastează un cifru pe un panou și se deschide 
o ușă de dimensiuni reduse. Îl urmăresc cu privi- 
rea până ce dispare și ușa se închide în urma lui. 

- Adică aşa ţi-ar fi mai ușor? Dacă l-ai folosi 
impotriva oamenilor? întreb. 

- N-am spus asta. Gale lasă mâna cu arcul să-i 
atârne pe lângă trup. Dar dacă aș fi avut o armă 
care să-mpiedice ceea ce ai văzut că s-a-ntâmplat 
in Doisprezece... aș fi folosit-o. 

— Și eu, recunosc. 

Dar nu știu ce să-i spun despre urmările uci- 
derii unei ființe omenești. Despre modul în care 
cei uciși nu te părăsesc niciodată. 

Beetee se intoarce cu o cutie dreptunghiulară 
inaltă, neagră, plasată cu stângăcie intre supor- 
tul pe care-și sprijină picioarele și umărul lui. Se 
oprește și o înclină în direcția mea. 

- Pentru tine. 

Culc cutia pe podea și îi desfac inchizătorile la- 
terale. Capacul se deschide rotindu-se în balamale 
silențioase. Înăuntru, pe un așternut de catifea în- 
crețită, maronie, stă un arc negru, uimitor. 

- Oh, şoptesc, cuprinsă de admiraţie. 

Îl ridic cu delicateţe în aer, ca să-i admir echi- 
librarea desăvârșită, designul elegant și curbura 
extremităților care sugerează cumva aripile în- 
tinse ale unei păsări în zbor. Şi încă ceva. Trebuie 
să-l țin foarte strâns ca să fiu sigură că nu e doar 
imaginația mea. Nu, arcul e viu în mâinile mele. 
Mr-l lipesc de obraz și simt murmurul ușor care-mi 
străbate oasele feței. 

- Ce face? întreb. 

- Te salută, imi explică Beetee, zâmbind. Ţi-a 
auzit vocea. 

- Îmi recunoaşte vocea? întreb. 

- Recunoaște numai vocea ta. Ştii, imi po- 
vestește el, au vrut să concep un arc care să țină 
cont numai de aspect. Ca parte a costumului tău, 
înţelegi? Dar eu m-am tot gândit: ce irosire. Adică, 
dac-o să ai vreodată nevoie de el? Nu numai ca 
accesoriu de modă? Aşa că i-am păstrat exterio- 
rul simplu și am lăsat interiorul pe seama ima- 
ginației mele. Însă totul se poate explica mai bine 
in practică. Vreți să-ncercați arcurile? 

Vrem. Pentru noi s-a pregătit deja un poligon. 
Săgețile create de Beetee nu sunt mai puțin re- 
marcabile decat arcul. Împreună, mă ajută să ţin- 
tesc cu precizie la o distanţă de peste o sută de 
metri. Diversitatea săgeților - ascuţite ca briciul, 

incendiare, explozive - transformă arcul într-o 
armă multifuncţională. Se deosebesc după culo- 
rile diferite ale cozilor. Am întotdeauna la dispo- 
Ziție opțiunea comenzii prioritare prin voce, dar 
nu văd de ce aș folosi-o. Ca să dezactivez proprie- 
tățile ieşite din comun ale arcului, nu trebuie de- 
cat să-i spun „noapte bună“. După care adoarme, 
până când e trezit de sunetul vocii mele. 

Sunt binedispusă când mă-ntorc la echipa 
pregătitoare, lăsându-i în urmă pe Beetee și Gale. 
Aştept răbdătoare să-mi termine restul machia- 
jului și îmi pun costumul, care include acum un 
bandaj însângerat, plasat peste cicatrice, sugerând 
că am fost rănită într-o luptă recentă. Venia imi 
prinde broșa cu gaița zeflemitoare deasupra ini- 
mii. Îmi iau arcul şi tolba plină cu săgeți obișnuite 
pe care mi le-a făcut Beetee, știind că n-o să mi 
se permită niciodată să mă foiesc incoace și in- 
colo cu cele speciale. Apoi suntem afară, pe pla- 
toul izolat fonic, unde am impresia că stau ore 
intregi până ce sunt ajustate machiajul meu, lu- 
mina Şi cantitatea de fum. În cele din urmă, ordi- 
nele primite prin intercom de la oameni invizibili, 
plasați în cabine misterioase, cu pereţi de sticlă, 
sunt din ce în ce mai puține. Fulvia şi Plutarch 
își petrec mai mult timp studiind decât făcând mo- 
dificări legate de persoana mea. Într-un târziu, 

pe platoul de filmare se lasă liniștea. Vreme de 
cinci minute sunt pur și simplu evaluată. Pe urmă 
Plutarch spune: 

- Cred că aşa e bine. 

Mi se arată un monitor. Sunt rulate ultimele 
momente ale înregistrării și o privesc pe femeia 
de pe ecran. Trupul ei pare mai masiv, mai impu- 
nător decât al meu. Are fața murdară, dar sexi. 
Sprâncenele negre formează un unghi sfidător. 
Șuviţe de fum - sugerând fie că tocmai a scăpat 
din foc, fie că e gata să izbucnească în flăcări - 
1 se înalță din haine. Nu ştiu cine e femeia asta. 

Finnick, care s-a tot foit în jurul platoului 
vreme de câteva ore, vine în spatele meu şi spune, 
cu o umbră din vechiul lui umor: 

- Vor dori fie să te ucidă, fie să te sărute, fie 
să se afle-n pielea ta. 

Toți sunt atât de entuziasmați, atât de mulțu- 
miți de rezultatul muncii lor. E aproape timpul 
să ne intrerupem pentru cină, dar ei insistă să conti- 
nuăm. Mâine ne vom concentra asupra discursuri- 
lor şi a interviurilor și vom pretinde că iau parte 
la luptele rebelilor. Astăzi nu vor decât un singur 
slogan, o singură replică de care să se ocupe, prezen- 
tându-i-o apoi lui Coin sub forma unui scurt prop. 

„Popor al Panemului, luptăm, cutezăm, ne 
potolim setea de dreptate!“ Asta e replica. După 

felul în care mi-o arată, pot spune că au lucrat 
la ea luni întregi, sau poate chiar ani, și că sunt 
cu adevărat mândri de rezultat. Însă mie mi se 
pare o frază imbarligată, greu de pronunţat. Și 
intr-un limbaj de lemn. Nu mă pot imagina ros- 
tind-o în viața reală - decât dacă o pronunţ cu 
accentul din Capitoliu și o iau în râs, ca pe vre- 
mea când o imitam pe Effie Trinket impreună cu 
Gale: „Și fie sorții intotdeauna de partea voastră!“ 
Dar Fulvia stă chiar în faţa mea, descriindu-mi 
o luptă la care tocmai am luat parte, descriindu-i 
pe camarazii mei de arme care zac morți în jur și 
explicându-mi cum să mă întorc spre cameră 
Și să strig replica, strângând în jurul meu rându- 
rile supravieţuitorilor! 

Sunt împinsă la locul meu și e pornită mașina 
de scos fum. Cineva cere să se facă linişte, came- 
rele încep să filmeze și aud strigându-se: 

- Motor! 

Așa că imi ridic arcul deasupra capului și zbier 
cu toată furia pe care reușesc s-o adun: 

- Popor al Panemului, luptăm, cutezăm, ne po- 
tolim setea de dreptate! 

Pe platou e o linişte de mormânt. Și se prelun- 
geşte. Tot mai mult. 

În cele din urmă, intercomul pârâie și studioul 
se umple de râsul mușcător al lui Haymitch. 

Reușește să se stăpânească exact atât cât e nevoie 
ca să spună: 
- Dragu mei prieteni, așa moare o revoluție! 


Șocul pe care l-am avut ieri, auzind vocea lui 
Haymitch și aflând nu numai că e bine sănătos, 
dar și că-mi poate controla din nou viața într-o 
oarecare măsură, m-a infuriat la culme. Am pă- 
răsit imediat studioul, iar astăzi am refuzat să ţin 
cont de comentariile lui din cabină. Cu toate 
astea, am știut imediat că avea dreptate în privința 
interpretării mele. 

I-a luat toată dimineaţa ca să le arate celorlalți 
care-mi sunt limitele. Ca să-i convingă că n-o pot 
scoate la capăt. Nu pot să stau într-un studio de 
televiziune, costumată şi machiată, într-un nor de 
fum fals, și să mobilizez districtele, conducându-le 
la victorie. E într-adevăr uluitor cât de mult am 
reușit să supraviețuiesc în fața camerelor. Dar pen- 
tru asta meritul îi aparține, bineinţeles, lui Peeta. 
De una singură nu pot fi Gaiţa Zeflemitoare. 

Ne adunăm în jurul mesei uriașe din sala Co- 
mandamentului. Coin şi oamenii ei. Plutarch, 
Fulvia și echipa mea pregătitoare. Un grup de 

douăsprezece persoane, din care fac parte Hay- 
mitch și Gale, dar și alții, cum ar fi Leevy și Sae 
Unsuroasa, a căror prezență nu mi-o pot explica. 
În ultimul minut, Finnick împinge înăuntru scau- 
nul lui Beetee, fiind urmat de Dalton, expertul 
in creşterea vitelor din Districtul 10. Presupun 
că președinta Coin a adunat acest ansamblu bizar 
pentru a fi martore la eșecul meu. 

Însă Haymitch e acela care întâmpină pe toată 
lumea și din vorbele lui înțeleg că i-a invitat el 
insuși. De când l-am zgâriat, acum ne aflăm pen- 
tru prima oară în aceeași încăpere. Evit să-l pri- 
vesc direct, dar îi întrezăresc imaginea reflectată 
intr-una dintre consolele lucioase de control de 
pe pereţi. E ceva cam galben la față şi a pierdut 
din greutate, lăsând impresia că s-a contractat. 
Pentru o clipă, mă tem că e pe moarte. Sunt ne- 
voită să-mi reamintesc că puţin îmi pasă. 

Primul lucru pe care-l face Haymitch e să ne 
arate filmul abia inregistrat. S-ar părea că, sub 
indrumarea lui Plutarch și a Fulviei, am reușit să 
ating un nou nivel, și mai scăzut. Atât vocea, cât 
ȘI trupul meu au ceva spasmodic, de marionetă 
manipulată de forțe nevăzute. 

- Bun, spune Haymitch la incheierea vizio- 
nării. Vrea cineva să ne demonstreze că filmul 
ăsta ne e de vreun folos ca să câştigăm războiul? 

Nimeni n-o face. 

— Asta ne economisește timpul. Acum să păs- 
trăm tăcerea pentru un minut. Vreau să vă gândiţi 
cu toții la un incident în timpul căruia Katniss 
Everdeen v-a impresionat cu adevărat. Nu atunci 
când i-ați invidiat coafura, sau când i-a luat foc ro- 
chia, sau când a tras cu precizie o săgeată. Nu când 
v-a făcut Peeta s-o îndrăgiți. Vreau să aud în ce 
moment v-a trezit ea un sentiment real. 

Tăcerea se prelungește și incep să cred că 
se va întinde la nesfârșit, când Leevy incepe să 
vorbească. 

- Când s-a oferit voluntar în locul lui Prim, 
la extragere. Fiindcă atunci a crezut c-o să moară, 
sunt sigur. 

- Bun. Excelent exemplu, spune Haymitch. 
Ia un marker violet și scrie pe un blocnotes. S-a 
oferit voluntar în locul surorii ei la extragere. 
Își rotește privirea în jurul mesei. Altcineva. 

Sunt surprinsă când următorul care vorbeşte 
e Boggs, pe care-l credeam un soi de robot mus- 
culos, la ordinele lui Coin. 

- Când a cântat. În timp ce murea fetița. 

Undeva, în mintea mea, iese la suprafață ima- 
ginea lui Boggs cu un băiețel pe genunchi. Cred 
că in sala de mese. La urma urmelor, poate nu 
e un robot. 

- Cine n-a simţit atunci un nod în gât, nu-i așa? 
zice Haymitch, notând. 

- Eu am plâns când l-a drogat pe Peeta ca să 
poată pleca după medicamentul lui, şi când l-a 
sărutat de rămas-bun! izbucnește Octavia. 

Pe urmă își duce mâna la gură, de parcă ar fi 
făcut cu siguranță o mare greșeală. 

Dar Haymitch se mulțumește să aprobe cu 
o inclinare a capului. 

- Oh, da. Îl droghează pe Peeta ca să-i salveze 
viaţa. Foarte frumos. 

Momentele incep să fie enumerate, in suc- 
cesiune rapidă și nu într-o ordine anume. Când 
mi-am luat-o pe Rue ca aliată. Când i-am întins 
mâna lui Chaff, în noaptea interviului. Când am 
incercat s-o car pe Mags. Și, iarăși și iarăși, când 
am întins mâna cu fructele acelea care au Însem- 
nat, pentru diverse persoane, lucruri diferite. 
Dragoste pentru Peeta. Refuzul de a ceda în faţa 
unei sorți inacceptabile. Sfidare față de cruzimea 
Capitoliului. 

Haymitch înalță blocnotesul. 

- Așadar, întrebarea este ce au toate astea 
in comun. 

- I-au aparținut lui Katniss, răspunde Gale cu 
voce scăzută. N-a sfătuit-o nimeni ce să facă sau 
ce să spună. 

- Au fost spontane, da, zice Beetee. Se întinde 
și mă bate pe mână. Așa că n-ar trebui decât să 
te lăsăm de capul tău, nu? 

Toată lumea râde. Până și eu zâmbesc uşor. 

- Bine, toate astea sunt foarte frumoase, dar 
n-ajută foarte mult, spune iritată Fulvia. Din nefe- 
ricire, ocaziile în care poate fi admirabilă sunt mai 
degrabă puține aici, în Treisprezece. Așa că, dacă 
nu cumva sugerezi s-o aruncăm în mijlocul luptei... 

- Da, exact asta sugerez, spune Haymitch. 
Duceţi-o pe campul de luptă și lăsați pur și sim- 
plu aparatele de filmat în funcţiune. 

- Dar lumea crede că e gravidă, subliniază Gale. 

- O să răspândim vestea c-a pierdut copilul 
din cauza șocului electric din arenă, răspunde 
Plutarch. Foarte trist. Un mare ghinion. 

Ideea de a mă trimite în luptă stârnește o con- 
troversă. Dar Haymitch are argumente solide. 
Dacă îmi joc bine rolul numai în situații reale, 
atunci trebuie să mă aflu în astfel de situaţii. 

- De fiecare dată când o sfătuim sau îi scriem 
replicile, cel mai bun lucru pe care-l putem spera 
e să iasă OK. Trebuie să pornească de la ea. La asta 
reacţionează oamenii. 

- Chiar dacă suntem foarte atenți, nu-i putem 
garanta că o să fie în siguranţă, spune Boggs. O să 
fie o ţintă pentru toată... 


- Vreau să merg, mă amestec eu. Aici nu sunt 
de niciun folos pentru rebeli. 

- Și dacă eşti ucisă? mă întreabă Coin. 

- Asiguraţi-vă că se filmează. O să vă prindă 
bine oricum, îi răspund. 

- Perfect, spune ea. Dar haideţi s-o luăm pas 
cu pas. Să găsim cea mai puțin periculoasă situație 
in care poţi fi spontană. Se plimbă în jurul 
sălii, studiind hărțile luminoase ale districte- 
lor, cu poziţiile trupelor antrenate în prezent în 
luptă. Duceţi-o în Opt în după-amiaza asta. 
Azi-dimineaţă au fost bombardați puternic, dar 
raidul pare să se fi încheiat. Echipa de camera- 
mani la sol. Haymitch, tu rămâi în aer și ţii legătura 
cu Katniss. Să vedem ce se-ntâmplă acolo. Mai 
are cineva ceva de spus? 

- Spălaţi-i fața, sugerează Danton. Toată lu- 
mea se întoarce spre el. E incă o copilă, și voi o 
faceți să arate de treizeci și cinci de ani. Nu cade 
bine. Ca și cum ar fi opera Capitoliului. 

Când Coin încheie ședința, Haymitch o in- 
treabă dacă-mi poate vorbi intre patru ochi. Toți 
ceilalți se retrag, în afară de Gale, care continuă 
să stea, nesigur, alături de mine. 

- Pentru ce-ţi faci griji? îl întreabă Haymitch. 
Eu sunt cel care are nevoie de gardă de corp. 

- E OK, îi spun lui Gale, iar el pleacă. 

Și nu se mai aud decât bâzâitul instrumentelor 
şi murmurul sistemului de ventilație, torcând mo- 
noton. Haymitch se așază pe scaunul din faţa mea. 

- O să fim nevoiţi să lucrăm din nou impre- 
ună. Așa că dă-i drumul. Spune ce-ai de spus. 

Mă gândesc la schimbul de cuvinte plin de 
cruzime din aeronavă, când mi-am arătat colții. 
La amărăciunea care a urmat. Dar nu spun decât: 

- Nu-mi vine să cred că nu l-ai salvat pe Peeta. 

- Ştiu, răspunde el. 

Am senzaţia că lipsește ceva. Și nu fiindcă nu 
și-a cerut scuze. Fiindcă noi doi am fost o echipă. 
Și ne-am înțeles să-l salvăm pe Peeta. Am făcut 
o înţelegere nerealistă, la beție, in miez de noapte, 
dar totuși o înțelegere. Și, in adâncul inimii mele, 
știu că am dat greş amândoi. 

- Acum spune tu, îi cer. 

- Nu-mi vine să cred că l-ai scăpat din vedere 
in noaptea aia, zice el. 

Încuviinţez din cap. Asta era. 

- Derulez totul în minte, iarăși și iarăși. Ce-aș 
fi putut să fac ca să-l păstrez lângă mine, fără să 
rup alianța. Dar nu-mi vine nicio idee. 

- N-ai avut de ales. Și chiar dacă l-aş fi putut 
convinge pe Plutarch să rămână ca să-l salveze pe 
el în noaptea aia, aeronava s-ar fi prăbușit. Abia 
am reușit să plecăm așa. 


Întâlnesc în sfârșit ochii lui Haymitch. Ochi 
din Filon. Cenușii, adânci și înconjurați de cearcă- 
nele nopților nedormite. 

- Încă nu e mort, Katniss. 

- Suntem încă în joc. 

Încerc s-o spun cu optimism, dar vocea mi 
se frange. 

- Da. Iar eu incă mai sunt mentorul vostru. 
Haymitch îndreaptă markerul spre mine. Când 
ești pe campul de luptă, ține minte că eu sunt 
sus, în aer. De acolo se vede mai bine, așa că fă 
ce-ţi spun. 

- O să vedem, îi răspund. 

Mă întorc la Remodelare și privesc dârele de 
fard dispărând în gaura de scurgere când imi spăl 
faţa. Chipul din oglindă e neingrijit, cu tenul ne- 
uniform şi cu ochi obosiţi, dar seamănă cu mine. 
Îmi smulg brasarda, lăsând să se vadă cicatricea 
urâtă din locul unde am avut cipul. Așa. ȘI asta 
seamănă cu mine. 

Fiindcă mă voi afla intr-o zonă de luptă, 
Beetee mă ajută să-mi pun armura creată de Cinna. 
Un coif din fibre metalice impletite, care imi aco- 
peră bine capul. Materialul e suplu ca o țesătură 
și poate fi lăsat pe spate, cum iţi lași gluga, dacă 
nu vreau să-l port tot timpul. O vestă care le oferă 
organelor mele vitale mai multă protecție. O cască 

mică, albă, atașată de guler cu un cablu subțire. 
Beetee îmi prinde de centură o mască pe care nu 
trebuie s-o port decât în cazul unui atac cu gaze. 

- Dacă vezi pe cineva prăbușindu-se din mo- 
tive pe care nu ți le poți explica, o pui imediat, 
spune el. 

La final, îmi atârnă pe spate o tolbă cu săgeți, 
împărțită în trei compartimente cilindrice. 

- Ține minte. În dreapta, foc. În stânga explo- 
zibili. În mijloc, săgeți obișnuite. N-ar trebui să 
ai nevoie de ele, dar e mai bine să le cari degeaba 
decât să le cauţi degeaba. 

Intră Boggs, gata să mă escorteze jos, la Divi- 
zia de Aviaţie. Exact în clipa când soseşte liftul, 
își face apariţia Finnick, foarte agitat. 

- Katniss, nu mă lasă să vin! Le-am spus că mă 
simt foarte bine, dar nu mă lasă nici măcar să 
urc in aeronavă! 

Îl cuprind cu privirea - picioarele goale vizi- 
bile între cămașa de noapte de spital și papuci, 
claia de păr încâlcit, frânghia răsucită intre degete, 
privirea sălbatică — și îmi dau seama că m-aș strădui 
degeaba să-l conving. Așa că mă plesnesc cu palma 
peste frunte. 

- Oh, am uitat. Din cauza comoției ăsteia idi- 
oate. Trebuia să-ţi spun să te prezinți la Beetee, 

la arsenalul cu Armament Special. Ti-a proiectat 
un trident nou. 

La auzul cuvântului trident, vechiul Finnick 
pare să iasă la suprafaţă. 

- Serios? Ce ştie să facă? 

- Habar n-am. Dar, dacă e ca arcul meu cu să- 
geți, cred c-o să fii încântat, îi spun. Numai c-o 
să ai totuşi nevoie de niște antrenamente. 

- Corect. Am înţeles. Cred că e mai bine să mă 
duc acolo, jos. 

- Finnick? zic eu. Poate niște pantaloni? 

Își priveşte picioarele de parcă ar vedea pen- 
tru prima oară cu ce e îmbrăcat. Își smulge cămașa 
de spital și rămâne în chiloți. 

- De ce? Crezi că asta — ia o poziție ridicol de 
provocatoare - distrage atenția? 

Nu mă pot impiedica să râd, fiindcă situația 
e amuzantă, iar amuzamentul sporește fiindcă-l 
face pe Boggs să pară atât de stânjenit, și sunt feri- 
cită pentru că Finnick vorbeşte în sfârșit ca tipul 
pe care l-am cunoscut la Jubileul Pacificăru. 

- Nu sunt decât o ființă omenească, Odair. 

Urc înainte de a se închide ușile ascensorului. 

- Îmi cer scuze, îi spun lui Boggs. 

- N-ai pentru ce. Cred că... te-ai descurcat 
bine, zice el. Oricum mai bine decât să fi fost eu 
nevoit să-l arestez. 

- Da, răspund. 

ÎI studiez pe furiș, cu o privire piezișă. Are pro- 
babil în jur de patruzeci și cinci de ani, părul 
incărunțit tuns scurt, ochii albaștri. Atitudinea e 
incredibilă. Vorbele lui m-au făcut azi de două ori 
să mă gândesc că am putea fi mai degrabă prieteni 
decât dușmani. Poate-ar trebui să-i dau o șansă. Dar 
pare să țină atât de bine pasul cu Coin... 

Aud o serie de pocnete sonore. Liftul se oprește 
pentru scurt timp, apoi incepe să se deplaseze in 
lateral, către stânga. 

- Merge intr-o parte? întreb. 

- Da. Sub Treisprezece e o întreagă rețea de 
trasee de ascensor, îmi explică el. Ăsta e exact de- 
asupra benzii de transport către a cincea platformă 
de ridicare a aeronavelor. Ne duce în Hangar. 

Hangarul. Închisoarea. Apărarea Specială. Un- 
deva cresc plante comestibile. Aerul și apa sunt 
purificate. 

- Treisprezece e mai mare decât am crezut. 

- Fu sigură că e incă și mai mare, spune Boggs. 
În esență, noi am moștenit locul. E nevoie de tot 
ce ne stă-n puteri ca să-l menţinem în funcțiune. 

Pocnetele reincep. Coborâm din nou, pentru 
scurtă vreme - cu numai două niveluri mai Jos - 
și ușile se deschid în Hangar. 

- Oh, exclam fără să vreau la vederea flotei. 

Șir după șir de aeronave, de tot soiul. 

— Și pe-astea le-aţi moștenit? 

- Pe unele le-am construit noi. Altele făceau 
parte din forțele aeriene ale Capitoliului. Au fost 
modernizate, firește, răspunde Boggs. 

Simt din nou impunsătura urii față de 
Treisprezece. 

- Vasăzică aţi avut tot ce se vede și ați lăsat res- 
tul districtelor fără apărare în faţa Capitoliului. 

- Nu e chiar atât de simplu, mi-o întoarce el. 
Până de curând, nu ne-am aflat pe o poziţie care 
să permită lansarea unui contraatac. După ce i-am 
detronat și 1-am executat pe oamenii Capitoliului, 
numai câțiva dintre noi știau cum să le piloteze. 
Am fi putut să-i atacăm cu rachete nucleare, da. 
Dar există intotdeauna o întrebare mai cuprinză- 
toare: dacă ne angajam într-un asemenea război 
cu Capitoliul, ar mai fi rămas vreun om în viață? 

- Asta seamănă cu ce ceea ce a spus Peeta. Și 
l-ați numit cu toții trădător, ripostez. 

- Fiindcă a cerut incetarea focului, spune Boggs. 
Vezi că niciuna dintre părți n-a lansat în luptă arme 
nucleare. Rezolvăm conflictul în stil vechi. Pe aici, 
soldat Everdeen. 

Îmi arată una dintre aeronavele mai mici. 

Urcăm scara și o găsim ticsită de oamenii din 
echipa de televiziune și de echipamentele lor. 

Toată lumea poartă salopetele militare cenușii 
ale Districtului 13, chiar și Haymitch, deși pare 
nemulțumit din cauza gulerului prea strâmt. 

Fulvia Cardew se apropie in grabă și scoate 
un sunet de frustrare când imi vede fața curată. 

— Atâta muncă aruncată pe gaura de scurgere. 
Nu te invinovăţesc pe tine, Katniss. Numai că 
foarte puţini oameni se nasc cu feţe gata pregătite 
pentru aparatul de filmat. Ca el. Îl înhaţă pe Gale, 
care stă de vorbă cu Plutarch, și îl răsucește către 
noi. Nu-i așa că e chipeș? 

Cred că Gale arată extraordinar în uniformă. 
Dar întrebarea ne pune Într-o situaţie jenantă pe 
amândoi, dată fiind istoria noastră. Încerc să mă 
gândesc la o replică spirituală, când Boggs spune, 
pe neașteptate: 

- Ei, nu te aștepta din partea noastră să fim 
prea impresionați. Tocmai l-am văzut pe Finnick 
Odair în chiloți. 

Mă hotărăsc să merg inainte și să-mi placă Boggs. 

Suntem avertizaţi că urmează să decolăm și 
îmi pun centura de siguranță după ce mă așez pe 
locul de lângă Gale, cu faţa către Haymitch și Plu- 
tarch. Alunecăm printr-o serie de tunele care ne 
conduc spre o platformă. Un soi de elevator 
ridică încet aeronava parcurgând toate nivelurile. 
Și ne trezim deodată afară, pe un câmp deschis 

din mijlocul pădurii, apoi ne ridicăm de pe plat- 
formă şi suntem învăluiţi de nori. 

Activitatea febrilă care a pregătit terenul pen- 
tru misiune odată încheiată, imi dau seama că 
n-am nici cea mai mică idee cu ce-o să mă con- 
frunt în această incursiune în Districtul 8. De fapt, 
nu știu prea multe despre situația actuală din 
război. Sau de ce anume ar fi necesar ca să Învin- 
gem. Sau ce s-ar întâmpla dacă am invinge. 

Plutarch încearcă să-mi descrie totul în ter- 
meni simpli. În primul rând, în momentul de față 
la războiul impotriva Capitoliului iau parte toate 
districtele, în afară de Doi, care a fost intotdeauna 
favorizat în relația cu dușmanii noștri, in pofida 
includerii sale în Jocurile Foamei. Locuitorii pri- 
mesc mai multă mâncare și trăiesc în condiții mai 
bune. În Zilele Negre, după presupusa distrugere 
a Districtului 13, Doi a devenit noul centru al apă- 
rării Capitoliului, deși în mod public trece drept 
țara carierelor de piatră ale națiunii, exact așa cum 
era cunoscut T'reisprezece pentru minele sale de 
grafit. Districtul 2 nu numai că fabrică arme, dar 
îi Și antrenează pe Apărătorii Păcii, furnizând 
chiar și oameni pentru rolul ăsta. 

- Vrei să spui că... unii dintre Apărătorii Păcii 
sunt născuți în Doi? îl întreb. Eu am crezut întot- 
deauna că vin cu toții din Capitoliu. 

Plutarch dă din cap. 

— Asta și trebuia să crezi. Iar unii sunt într-ade- 
văr de acolo. Dar populația Capitoliului n-ar 
putea susține niciodată o asemenea forță. Și e o 
problemă să recrutezi cetățeni din Capitoliu pen- 
tru O viață anostă și plină de privațiuni în districte. 
Un angajament de douăzeci de ani în rândurile 
Apărătorilor Păcii, fără permisiunea de a se căsă- 
tori sau de a avea copii. Unii se implică pentru 
că se simt onoraţi, alții acceptă funcția ca alterna- 
tivă la o pedeapsă. De exemplu, dacă te alături 
Apărătorilor Păcii, ţi se anulează datoriile. Mulți 
oameni sunt afundați în datorii față de Capitoliu, 
dar nu toții sunt apți pentru serviciul militar. Așa 
că Districtul 2 e locul de unde ne recrutăm tru- 
pele adiționale. Pentru oamenii lor, e un mod 
de a scăpa de sărăcie și de viața în carierele de 
piatră. Copiilor li se imprimă o mentalitate de 
războinici. Ai văzut ce dornici sunt să se ofere 
drept tributuri. 

Cato și Clove. Brutus și Enobaria. Le-am văzut 
inverșunarea Și, totodată, setea de sânge. 

- Dar toate celelalte districte sunt de partea 
noastră? intreb. 

- Da. Ținta noastră este să le preluăm pe toate, 
rând pe rând, incheind cu Districtul 2, și să tăiem 
astfel lanţul de aprovizionare a Capitoliului. Pe 

urmă, odată ce e slăbit, îl invadăm, spune Plu- 
tarch. Ceea ce va reprezenta un cu totul alt tip 
de provocare. Dar toate la timpul lor. 

- Dacă invingem, cine-o să facă parte din gu- 
vern? întreabă Gale. 

- Toată lumea, răspunde Plutarch. Avem de 
gând să formăm o republică în care oamenii din 
toate districtele și din Capitoliu să-și aleagă repre- 
zentanți, trimiși să fie vocea lor într-un guvern 
centralizat. Nu vă uitaţi cu atâta neincredere; 
inainte a mers. 

- În cărți, bombăne Haymitch. 

-În cărțile de istorie, spune Plutarch. Și, dacă 
strămoșii noștri au putut s-o facă, atunci putem 
ȘI nol. 

Ca să fiu sinceră, strămoșii noştri nu par toc- 
mai demni de laudă. Adică, uite în ce stare ne-au 
lăsat, cu războaie și cu planeta distrusă. E clar că 
nu le-a păsat ce-avea să se întâmple cu urmașii lor. 
Dar această idee a republicii pare o îmbunătățire 
faţă de stilul nostru actual de guvernare. 

- Și dacă pierdem? intreb. 

- Dacă pierdem? Plutarch se uită în sus, către 
nori, ȘI gura i se strâmbă într-un zâmbet ironic. 
Atunci mă aştept ca Jocurile Foamei de anul vii- 
tor să fie într-adevăr de neuitat. Ceea ce-mi aduce 
aminte de altceva. Scoate un flacon din buzunarul 

vestei ȘI îl scutură ca să-și răstoarne în palmă câ- 
teva pilule de un violet intens, pe care ni le intinde. 
Le-am numit /acătul-intunericului, în cinstea ta, 
Katniss. Rebelu nu-și pot permite să fie capturat 
vreunul dintre noi acum. Dar vă promit că va fi 
fără nici cea mai mică durere. 

Iau o capsulă, neștiind unde s-o pun. Plutarch 
bate cu palma un loc de pe umărul meu, în par- 
tea din față a mânecii stângi. Îl privesc şi descopăr 
un buzunar minuscul, care protejează și în același 
timp ascunde pilula. Chiar și cu mâinile legate, 
aș putea să-mi aplec capul și s-o prind în dinți. 

După cum se pare, Cinna s-a gândit la toate. 


Aeronava coboară rapid, în spirală, pe un drum 
larg de la periferia Districtului 8. Uşa se deschide 
aproape imediat, scările alunecă la locul lor și sun- 
tem expulzați pe asfalt. În clipa când a debarcat 
ultima persoană, echipamentul se retrage. Apoi 
nava se înalță și dispare. Rămân cu o gardă de corp 
alcătuită din Gale, Boggs și alui doi soldați. Din 
echipa de televiziune fac parte doi cameramani 
voinici din Capitoliu, cu camere mobile grele, 
care le încorsetează trupurile aidoma carapacelor 

unor insecte, o regizoare pe nume Cressida, pe 
al cărei cap ras sunt tatuaţi lujeri verzi, ȘI asisten- 
tul ei, Messalla, un bărbat tânăr, cu mai multe pe- 
rechi de cercei. Uitându-mă mai bine, observ că 
și limba i-a fost străpunsă și că e împodobită cu 
un buton cu o mărgea argintie, de dimensiunile 
biluțelor de sticlă din jocurile pentru copii. 

Boggs ne grăbeşte să părăsim drumul, con- 
ducându-ne către un șir de depozite, în timp ce 
aterizează o a doua aeronavă. Aduce lăzi cu me- 
dicamente și o echipă de șase medici — îi recunosc 
după îmbrăcămintea lor specifică, de culoare albă. 
Îl urmăm cu toții pe Boggs de-a lungul ale din- 
tre două depozite cenușii. Pereții metalici plini 
de urme de lovituri nu sunt intrerupți decât oca- 
zional de câte o scară de acces pe acoperiș. Când 
ieşim în stradă, e ca și cum am fi pătruns într-o 
altă lume. 

Răniţu din bombardamentul de azi-dimi- 
neață sunt duși înăuntru. Pe tărgi improvizate, 
in roabe, în cărucioare, atârnând pe umeri sau 
ținuți strâns în braţe. Sângerând, cu un braţ sau 
un picior lipsă, inconștienţi. Împinși de oameni 
disperaţi intr-un depozit cu un H șleampăt trasat 
cu vopsea deasupra ușii. E ca o scenă din fosta mea 
bucătărie, unde trata mama muribunzii, dar e 
multiplicată de zece, de cincizeci, de o sută de ori. 

Mă aşteptam la clădiri bombardate și mă văd con- 
fruntată în schimb cu trupuri omenești mutilate. 

Aici au de gând să mă filmeze? Mă întorc 
spre Boggs. 

- N-o să meargă, spun. N-o să fiu bună de 
nimic în locul ăsta. 

Probabil că îmi vede panica din ochi, fiindcă 
se oprește o clipă şi imi pune mâinile pe umeri. 

- O să fii. Lasă-i pur și simplu să te privească. 
O să le facă mai mult bine decât orice doctor 
din lume. 

O femeie care îndrumă pacienţii nou-veniți 
ne zărește, pare oarecum surprinsă, apoi se apro- 
pie cu pași mari. Are ochii de un căprui întune- 
cat umflați de oboseală şi miroase a metal şi a 
transpirație. Bandajul din jurul gâtului ei ar fi tre- 
buit schimbat de vreo trei zile. Cureaua armei 
automate care-i atârnă de-a curmezișul spatelui 
îi intră în carne, iar ea o repoziționează printr-o 
mișcare din umăr. Le ordonă medicilor să intre 
în depozit, însoţindu-și vorbele de o zvâcnire a 
degetului mare. Ei se supun fără să comenteze. 

- Comandanta Paylor, din Opt, spune Boggs. 
Comandante, soldat Katniss Everdeen. 

Pare tânără pentru un comandant. Până-n trei- 
zeci şi cinci de ani. Dar vocea are un ton auto- 
ritar, te face să înţelegi că numirea ei n-a fost 

arbitrară. În extraordinarul meu costum nou, 
curat Și strălucitor, mă simt alături de ea ca o pui- 
cuță abia ieșită din ou, proaspătă și abia învățând 
care e mersul lumii. 

- Da, știu cine e, spune. Deci trăieşti. Nu 
eram Sigur. 

Mă înșel, sau în glasul ei e o notă de reproș? 

- Nici eu nu sunt încă sigură, răspund. 

- A fost în convalescență. Boggs își bate tam- 
pla cu vârfurile degetelor. O comoție urâtă. Îşi co- 
boară pentru o clipă vocea. A pierdut sarcina. Dar 
a insistat să vină aici, să vadă răniții. 

- Ei, din ăştia avem destui, spune Paylor. 

- Credeţi că e o idee bună? întreabă Gale, pri- 
vind încruntat spitalul. Să vă adunaţi astfel ră- 
niţii laolaltă? 

Eu nu cred. Orice boală contagioasă se poate 
răspândi în locul ăsta ca focul grecesc. 

- Cred că e ceva mai bine decat să-i lăsăm să 
moară, răspunde Paylor. 

- N-am vrut să spun așa ceva, vine replica 
lui Gale. 

- Ei, în momentul de față, pentru mine asta e 
cealaltă opțiune. Dar dacă veniţi cu o a treia și O 
convingeţi pe Coin s-o susțină, sunt numai urechi. 
Paylor imi face semn către ușă. Intră, Gaiţă Ze- 
flemitoare. Și ia-ți și prietenii, bineînțeles. 

Arunc o privire în urmă, către spectacolul 
bizar oferit de grupul meu, imi iau inima-n dinţi 
şi intru în spital pe urmele ei. Pe toată lungimea 
clădirii atârnă un soi de draperie grea, de uz in- 
dustrial, creând un culoar lat. Cadavrele zac unul 
lângă altul, cu capetele măturate de draperie și 
cu fețele ascunse sub bucăți de pânză albă. 

- Am inceput să facem gropi comune la câteva 
cvartale spre vest de aici, dar incă n-am oameni 
de care să mă pot lipsi ca să transporte morţii, 
ne explică Paylor. 

Descoperă o despicătură a draperiei și o des- 
chide larg. 

Îl strâng pe Gale de încheietura mâinii. 

- Să nu pleci de lângă mine, îi șoptesc. 

- Sunt aici, se grăbeşte el să-mi răspundă. 

Trec dincolo de draperie și simţurile imi sunt 
asaltate. Primul impuls mă îndeamnă să-mi astup 
nasul ca să scap de duhoarea de bandaje murdare, 
carne în putrefacție și vomă, toate părând să dea 
în pârg în căldura din depozit. Au deschis lucar- 
nele din acoperișul metalic, dar aerul care reu- 
șește să pătrundă nu poate străbate prin aburul 
de dedesubt. Razele firave de soare sunt singura 
sursă de lumină și, pe măsură ce mi se obișnuiesc 
ochii, desluşesc răniții, șiruri peste șiruri, în pa- 
turi de campanie, pe saltele de paie sau pe podea, 

fiindcă e atât de multă nevoie de spațiu. Bazâi- 
tul muștelor negre, gemetele oamenilor chinuiţi 
de durere și suspinele celor dragi, aflați alături de 
ei, se amestecă într-un cor care-ţi frange inima. 

În districte n-avem spitale adevărate. Murim 
acasă, ceea ce pare pe moment o alternativă cu mult 
mai dezirabilă decat ceea ce văd aici. Apoi imi aduc 
aminte că mulți dintre acești oameni au rămas pro- 
babil fără case în urma bombardamentelor. 

Sudoarea incepe să mi se scurgă pe spate și imi 
umple palmele. Respir pe gură, încercând să ate- 
nuez mirosul. În câmpul vizual imi plutesc puncte 
negre și cred că am mari șanse să leșin. Însă în 
clipa următoare o zăresc cu coada ochiului de 
Paylor, care mă studiază indeaproape, așteptând 
să vadă din ce sunt făcută și dacă au avut drep- 
tate să-și inchipuie că pot conta pe mine. Așa că 
îi dau drumul lui Gale și îmi impun să inaintez 
spre inima depozitului, să merg pe intervalul 
ingust dintre două șiruri de paturi. 

- Katniss? croncăne o voce în stânga mea, des- 
prinzându-se de larma din jur. Katniss? 

O mână se întinde către mine din ceață. Mă 
agăţ de ea ca să mă susţin. La celălalt capăt al mai- 
nii e o femeie tânără, cu o rană la picior. Sângele 
i S-a infiltrat în bandajele groase, peste care mi- 
șună muştele. Pe față i se citeşte durerea, dar și 


128 


altceva, care pare să nu se potrivească nicidecum 
cu Situaţia el. 

- Eşti într-adevăr tu? 

- Da, eu sunt, reușesc să spun. 

Bucurie. Asta e expresia de pe chipul ei. Ra- 
diază la auzul vocii mele, iși alungă pe mo- 
ment suferința. 

- Trăieșu! Noi nu știam. Lumea spunea că ești 
in viaţă, dar noi nu ştiam! exclamă, entuziasmată. 

- Am fost destul de mutilată. Dar mă simt mai 
bine, spun. Așa cum o să te simţi și tu. 

- Trebuie să-i spun fratelui meu! Femeia se 
străduiește să se salte în capul oaselor și strigă 
către cineva aflat la câteva paturi distanță. Eddy! 
Eddy! E aici! E Katniss Everdeen! 

Un băiat, probabil de vreo doisprezece ani, 
se intoarce către noi. Bandajele îi ascund jumă- 
tate din faţă. Acea parte a gurii pe care 1-0 pot 
vedea se deschide ca să articuleze o exclamație. 
Mă duc lângă el, îi indepărtez de pe frunte bu- 
clele castanii, jilave. Murmur un salut. Nu poate 
vorbi, dar ochiul lui teafăr mă privește intens, 
ca şi cum ar vrea să-mi memoreze toate deta- 
liile chipului. 

Îmi aud numele pulsând prin aerul încins, 
răspândindu-se prin spital. 

- Katniss! Katniss Everdeen! 

Răsunetul durerii și al amărăciunii incepe să 
se stingă, inlocuit de cuvinte de speranţă. Vocile 
mă cheamă din toate părțile. Mă pun în mișcare, 
strângând mâinile întinse către mine, atingând 
părțile tefere ale celor prea neputincioşi ca să-și 
miște mâinile, spunând salut, cum te simţi, sunt 
incântată să te cunosc. Nimic important, nicio 
frază uimitor de inspirată. Dar n-are importanţă. 
Boggs a avut dreptate. Apariția mea, în carne și 
Oase, asta e inspiraţia. 

Degete lacome mă devorează, dornice să-mi 
atingă pielea. Când un bărbat grav rănit imi cu- 
prinde faţa in palme, trimit o mulțumire tăcută 
către Dalton, care a sugerat să-mi spăl machiajul. 
Cât de ridicolă și cât de perversă m-aș fi simţit 
arătându-le acestor oameni o mască pictată de 
Capitoliu. Cicatricele, oboseala, imperfecțiunile. 
Așa mă recunosc, de aceea le aparțin. 

În ciuda controversatului interviu luat de 
Caesar, mulți mă întreabă de Peeta, îmi garan- 
tează că, după cum știu ei, a vorbit sub constrân- 
gere. Fac tot ce pot ca să par optimistă în privința 
viitorului nostru, dar oamenii sunt cu adevărat 
dezolaţi când află că am pierdut copilul. Vreau 
să mărturisesc adevărul și să-i spun unei femei 
inlăcrimate că totul n-a fost decât o păcăleală, o 
mutare în joc, dar dacă l-aș prezenta acum pe 

Peeta ca pe un mincinos nu i-aș face niciun bine 
imaginii sale. Sau imaginii mele. Sau cauzei. 

Încep să înţeleg pe deplin de ce am fost pro- 
tejată cu orice preț. Ce însemn pentru rebeli. 
Lupta mea în plină desfășurare impotriva Capi- 
toliului, care mi s-a părut atât de des o aventură 
solitară, nu e purtată pe cont propriu. De partea 
mea sunt mii și mii de oameni din districte. Am 
devenit Gaiţa lor Zeflemitoare cu mult inainte de 
a accepta rolul. 

În mine încolțeşte o senzaţie nouă. Dar nu 
reuşesc s-o definesc decât în momentul în care 
mă urc pe o masă, fluturându-mi mâna într-un 
ultim rămas-bun către oamenii care imi psalmo- 
diază numele cu glasuri răgușite. Putere. Am 
un soi de putere despre care n-am știut nicio- 
dată că-mi aparţine. Snow a știut, în clipa când 
mi-am înălțat căușul mâinii plin cu fructe. Plu- 
tarch a știu când m-a salvat din arenă. lar Coin 
O știe acum. Într-o asemenea măsură încât a 
simţit nevoia să facă o declarație publică, rea- 
mintindu-le oamenilor ei că nu sunt eu aceea 
care deține controlul. 

Când ajungem din nou afară, mă sprijin de 
peretele depozitului, trăgându-mi răsuflarea, și 
accept bidonul cu apă oferit de Boggs. 

- Te-ai descurcat excelent, imi spune. 

Ei bine, n-am leșinat, n-am vărsat și nici 
n-am luat-o la fugă urlând. În cea mai mare parte, 
am reușit să mă menţin pe creasta valului de 
emoții rostogolit prin clădire. 

- Am obținut niște materiale frumușele, 
spune Cressida. 

Mă uit la cameramanii-insecte, cu transpirația 
prelingându-li-se de sub echipamente. Messalla 
ia notițe. Uitasem că mă filmau. 

- N-am făcut mare lucru, serios, le spun. 

- Ţi-ai demonstrat meritul pentru ceea ce ai 
făcut înainte, zice Boggs. 

Ce am făcut înainte? Mă gândesc la șirul de dis- 
trugeri rămas în urma mea - mi se inmoaie ge- 
nunchii şi mă las să alunec până ce stau pe asfalt. 

- N-a fost decât un talmeș-balmeș. 

- Ei, nu eşti nici pe departe perfectă. Dar, vre- 
murile fiind așa cum sunt, va trebui să te descurci, 
spune Boggs. 

Gale se așază lângă mine, clătinând din cap. 

- Nu-mi vine să cred că i-ai lăsat pe oamenii ăia 
să te atingă. M-am tot așteptat să te văd alergând 
spre uşă. 

- Taci din gură, ripostez râzând. 

- Mama ta o să fie foarte mândră când o să 
vadă filmul, zice el. 

- Mama nici măcar n-o să mă observe. O să 
fie prea scandalizată de condițiile din spital. Așa 
e în toate districtele? îl întreb pe Boggs. 

- Da. Cele mai multe sunt atacate. Încercăm 
să le venim în ajutor oriunde putem, dar nu 
e suficient. 

Se intrerupe pentru un minut, distras de ceea 
ce 1 se spune în cască. Îmi dau seama că n-am auzit 
vocea lui Haymitch nici măcar o singură dată și 
imi duc mâna la a mea, întrebându-mă dacă s-o 
fi defectat. 

- Trebuie să mergem la aerodrom. Imediat, 
spune Boggs, săltându-mă în picioare cu o singură 
mână. Avem o problemă. 

- Ce fel de problemă? întreabă Gale. 

- Vin bombardierele, răspunde Boggs. Întinde 
mâna spre ceafa mea și-mi trage coiful lui Cinna 
pe cap dintr-o smucitură. Să mergem! 

Neinţelegând prea bine ce se petrece, o iau 
la fugă de-a lungul fațadei depozitului, indrep- 
tându-mă spre aleea care duce la aerodrom. Dar 
nu simt nicio amenințare imediată. Cerul e pus- 
tiu, albastru, fără nicio urmă de nor. Strada e goală, 
cu excepția oamenilor care transportă răniții la 
spital. Nu există niciun dușman, nicio alarmă. 
Pe urmă încep să urle sirenele. Peste câteva se- 
cunde, deasupra capetelor noastre își fac apariția 

aeronavele Capitoliului, zburând jos, în V, şi în- 
cep să cadă bombele. Suflul mă doboară, 1z- 
bindu-mă de peretele depozitului. Simt o durere 
arzătoare, chiar deasupra scobiturii genunchiului 
drept. M-a lovit ceva și în spate, dar se pare că n-a 
trecut prin vestă. Încerc să mă ridic, dar Boggs mă 
impinge din nou jos, acoperindu-mi trupul cu al 
lui. Pământul pulsează sub mine când explodează 
bombele căzute rând pe rând din avioane. 

E oribil să te simți pironit de zid în timp ce 
plouă cu bombe. Cum spunea tata când vorbea 
despre o pradă ușoară? Ca și cum ai împușca pesti 
în butoi. Noi suntem peştii, strada e butoiul. 

- Katniss! 

Tresar auzind vocea lui Haymitch în ureche. 

- Ce e? Da, ce e? Sunt aici, răspund. 

- Ascultă-mă. Nu putem ateriza În timpul bom- 
bardamentului, dar e absolut necesar să nu fii 
observată, spune el. 

- Adică ei nu știu că sunt aici? 

Am presupus că pedeapsa a fost atrasă de pre- 
zența mea, ca de obicei. 

- Spionii spun că nu. Că raidul ăsta era deja 
programat, răspunde Haymitch. 

Acum se aude vocea lui Plutarch, calmă, dar 
energică. Vocea unui șef al creatorilor-de-joc, dând 
ordine sub presiune. 

- La trei clădiri distanță de voi e un depozit 
albastru-deschis. Are un buncăr în capătul opus, 
către nord. Puteţi ajunge acolo? 

- O să facem tot ce ne stă în puteri, pro- 
mite Boggs. 

Probabil că pe Plutarch îl aude toată lumea, 
pentru că garda mea de corp și echipa de televi- 
ziune se ridică. Ochii mei îl caută instinctiv pe 
Gale, și văd că e în picioare, aparent nevătămat. 

- Aveţi probabil patruzeci și cinci de secunde 
până la următorul val, spune Plutarch. 

Gem de durere când piciorul drept îmi preia 
greutatea corpului, dar nu mă opresc. Nu e timp 
să-mi examinez rana. Și e oricum mai bine să n-o 
văd acum. Din fericire, port pantofii creaţi de 
Cinna. Se lipesc de asfalt la contact și se desprind 
imediat când slăbesc apăsarea. N-aș fi avut nicio 
șansă cu perechea aceea care nu-mi vine bine, re- 
partizată de Districtul 13. Boggs e în frunte, dar 
nimeni altcineva nu mă depășește. Își potrivesc în 
schimb pasul cu al meu, păzindu-mi flancurile, spa- 
tele. Mă silesc să sprintez pe măsură ce se scurg 
secundele. Trecem de al doilea depozit cenușiu și 
alergăm pe lângă o clădire de un cafeniu murdar. 
Drept înainte văd o fațadă de un albastru spălăcit. 
Locul unde se află buncărul. Am ajuns la o altă 
alee, nu mai trebuie decât s-o traversăm ca să fim 

în faţa ușii, când începe să cadă al doilea val de 
bombe. Plonjez din instinct pe alee şi mă rostogo- 
lesc către peretele albastru. De data asta Gale e cel 
care se aruncă peste mine, oferindu-mi încă un strat 
protector impotriva bombardamentului. Pare să 
dureze mai mult, dar ne aflăm mai departe. 

Mă salt pe o parte și mă pomenesc privind 
drept în ochii lu: Gale. Pentru o clipă, lumea se 
pierde în depărtare și nu mai rămân decât faţa lui 
imbujorată, pulsul lui vizibil pe tâmplă, buzele 
lui ușor întredeschise în timp ce încearcă să-și 
recapete răsuflarea. 

- Eşti teafără? mă întreabă, cu vocea acoperită 
de o explozie. 

- Da, nu cred că m-au văzut, răspund. Adică, 
nu ne urmăresc. 

- Nu, au altă țintă, spune Gale. 

- Ştiu, dar acolo nu e nimic altceva decât... 

Revelația ne izbește pe amândoi în același timp. 

- Spitalul. 

Gale sare imediat în picioare și strigă către 
ceilalți. 

- Ținta lor e spitalul! 

- Nu e problema voastră, spune ferm Plutarch. 
Intraţi în buncăr. 

- Dar acolo nu se găsește nimic altceva decât 
răniți, insist eu. 

- Katniss! 

Aud avertismentul din vocea lui Haymitch 
ȘI ştiu ce urmează. 

- Nici măcar să nu te gândești...! 

Îmi smulg casca din ureche și o las s-atârne de 
fir. Acum, când nu-mi mai distrage atenția, aud un 
alt sunet. Rafale de mitralieră de pe acoperișul de- 
pozitului de un maroniu murdar de vizavi. Cineva 
răspunde cu foc. Înainte de a putea fi reținută, mă 
reped către o scară de acces și incep să urc. Mă caţăr. 
E unul dintre lucrurile pe care le fac cel mai bine. 

- Nu te opri! 

Îl aud pe Gale în urma mea. Apoi îi aud cizma 
lovind pe cineva în față. Dacă faţa îi aparține lui 
Boggs, Gale o să plătească scump pentru asta mai 
târziu. Ajung la acoperiș și mă salt pe suprafața 
gudronată. Mă opresc atât cât e nevoie ca să-l trag 
pe Gale lângă mine, apoi alergăm spre şirul de mi- 
traliere plasate în partea dinspre stradă. Fiecare 
pare să fie manevrată de câţiva rebeli. Ne strecu- 
răm într-un cuib unde se află doi soldați și ne ghe- 
muim în spatele baricadei. 

- Boggs ştie că sunteți aici, sus? 

O văd în stânga mea pe Paylor, în spatele uneia 
dintre mitraliere, privindu-ne întrebător. 

Încerc să fiu evazivă fără să spun o minciună 
grosolană. 

- Ştie unde suntem, fără nicio îndoială. 

Paylor râde. 

- Fac pariu că da. Aţi fost instruiți să folosiți 
așa ceva? 

Bate cu palma în patul armei. 

- Eu da. În Treisprezece, răspunde Gale. Dar 
aș prefera să folosesc armele mele. 

- Da, avem arcurile noastre. Îl ridic pe al meu, 
apoi realizez cât de decorativ trebuie să pară. E 
cu mult mai letal decât arată. 

- Ar trebui să fie, zice Paylor. Bun. Ne aștep- 
tăm la încă trei valuri, cel puţin. Trebuie să re- 
nunțe la scuturile pentru invizibilitate inainte de 
a-şi arunca bombele. Asta e șansa noastră. Nu 
vă ridicaţi în picioare! 

lau poziţie ca să trag dintr-un genunchi. 

- Mai bine să-ncepem cu incendiarele, 
spune Gale. 

Aprob din cap şi scot o săgeată din dreapta 
tolbei. Dacă ne ratăm țintele, săgețile astea vor 
cădea undeva - probabil pe depozitele de vizavi. 
Un foc poate fi stins, dar stricăciunile făcute de 
o explozie pot fi ireparabile. 

Apar dintr-odată pe cer, la două cvartale dis- 
tanță, poate la o sută de metri deasupra noastră. 
Șapte bombardiere mici, în formație de V. 

- Gaâște! îi strig lui Gale. 

O să-nţeleagă exact ce vreau să spun. În anotim- 
pul migrațiilor, când vânăm păsări, le împărțim 
după sistemul nostru, ca să nu ochim amândoi 
aceeași zburătoare. Eu iau în primire latura mai 
indepărtată a V-lui, el o ia pe cea dinspre noi, și 
tragem alternativ în pasărea din centru. Nu e timp 
pentru alte discuții. Estimez viteza de deplasare 
a aeronavelor și îmi lansez săgeata. Nimeresc par- 
tea interioară a aripii uneia dintre ele, făcând-o 
să izbucnească în flăcări. Gale tocmai o ratează 
pe cea din vârf. Flăcările înfloresc pe un depozit 
gol de vizavi. El injură pe șoptite. 

Bombardierul pe care l-am lovit iese din for- 
mație, dar îşi aruncă totuși bombele. Și nu dis- 
pare. Așa cum nu dispare nici cel lovit, mai mult 
ca sigur, de mitraliere. Probabil că avaria impie- 
dică reactivarea scutului. 

- Bună lovitură, spune Gale. 

- Nici măcar nu l-am țintuit pe ăla, bombăn eu. 
Îl alesesem pe cel din faţa lui. Sunt mai rapide 
decât lasă impresia. 

- Ochiţu! strigă Paylor. 

Deja apare următorul val de bombardiere. 

- Incendiarele nu sunt bune, spune Gale. 

Eu dau din cap și încărcăm amândoi săgeți cu 
vârfuri explozive. Depozitele de peste drum par 
oricum părăsite. 

În timp ce aeronavele se apropie în tăcere, iau 
o altă decizie. 

- Mă ridic, îi strig lui Gale și sar în picioare. 

E poziţia din care țintesc cel mai bine. Trag 
mai devreme, o nimeresc pe cea din vârf și ex- 
plozia îi găurește pântecul. Gale spulberă coada 
alteia. Aeronava se leagănă și se prăbușește pe 
stradă, declanșând o serie de detonaţii când îi sare 
in aer încărcătura. 

A treia formație în V se dezvăluie fără niciun 
avertisment. De data asta, Gale nimerește în plin 
bombardierul din vârf. Eu retez aripa celui de al 
doilea, făcându-l să se rotească și să-l izbească pe 
cel din spatele lui. Cad impreună pe acoperișul de- 
pozitului aflat în faţa spitalului. Un al patrulea se 
prăbușește ciuruit de gloanțe. 

- Bun, asta a fost, spune Paylor. 

Flăcările și fumul gros și negru al epavelor ne 
obturează vederea. 

- Au lovit spitalul? 

- Probabil, răspunde ea, cu un aer sumbru. 

În timp ce alerg spre scările din capătul opus 
al depozitului, sunt surprinsă de apariţia lui Mes- 
salla și a uneia dintre insecte, care ies din spatele 
unei conducte de ventilaţie. Credeam că sunt încă 
ghemuiţi Jos, pe alee. 

- Îmi devin din ce în ce mai simpatici, 
spune Gale. 

Cobor pe una dintre scări. Când ating pămân- 
tul cu picioarele, dau de una dintre gărzile de 
corp, de Cressida şi de celălalt cameraman, în ex- 
pectativă. Mă aştept să mi se impotrivească, dar 
Cressida se mulțumește să arate către spital cu 
o fluturare a mâinii. 

- Puțin îmi pasă, Plutarch! o aud strigând. Mai 
dă-mi cinci minute! 

Fiindcă nu e nimeni care să-mi stea în cale, 
ies în stradă. 

- Oh, nu, șoptesc când văd spitalul. 

Ceea ce a fost spitalul. Alerg pe lângă răniți, 
pe lângă epavele în flăcări, cu atenţia concentrată 
asupra dezastrului din faţa mea. Oamenii ţipă, fu- 
gind innebuniți în toate părțile, dar n-au cum să 
ajute. Bombele au dărâmat acoperișul și clădirea 
a luat foc, blocând pur și simplu pacienții înă- 
untru. S-a format un grup de salvatori, incearcă 
să elibereze o cale de acces spre interior. Dar ştiu 
deja ce vor găsi. Dacă sfărâmăturile prăbușite și 
flăcările n-au ucis răniții, atunci i-a omorât fumul. 

Gale e alături de mine. Faptul că nu acționează 
în niciun fel imi confirmă bănuielile. Mineri: nu 
părăsesc locul unui accident decât atunci când nu 
mai! există speranțe. 

- Haide, Katniss. Haymitch zice că acum pot 
trimite o aeronavă după noi, îmi spune. 

Dar se pare că nu mă pot mișca. 

- De ce-au făcut asta? De ce şi-au ales drept 
țintă niște oameni care erau deja pe moarte? 
1] intreb. 

- Ca să-i îngrozească pe ceilalți. Ca să-i impie- 
dice pe răniți să primească ajutor. Oamenii ăia cu 
care te-ai întâlnit erau bunuri de consum. Asta 
erau pentru Snow. Dacă învinge, la ce-i trebuie 
Capitoliului o ceată de sclavi schilozi? spune Gale. 

Îmi amintesc de toţi anii în care l-am ascultat, 
in pădure, vorbind cu patos impotriva Capito- 
ului. Eu, care nu-i dădeam cine știe ce atenţie. 
Mă întrebam de ce se ostenea să-i disece mouvele. 
De ce avea importanţă să gândești cum gândește 
dușmanul. E limpede că azi ar fi avut importanță. 
Când a pus la îndoială durata spitalului, nu se 
gândea la o molimă, ci la asta. Fiindcă el nu sub- 
estimează niciodată cruzimea celor pe care-i 
infruntăm. 

Mă întorc încet cu spatele la spital și o văd pe 
Cressida, flancată de cele două insecte, la do: metri 
în faţa mea. Netulburată. Calmă, echilibrată. 

- Katniss, imi spune. Președintele Snow a cerut 
să fie transmis bombardamentul in direct. Apoi 
și-a făcut apariția ca să anunţe că ăsta e modul 

lui de a le transmite rebelilor un mesaj. Dar tu? 
N-a: vrea să le spui nimic rebelilor? 

- Ba da, șoptesc. Lumina roșie care clpește pe 
una dintre camere imi atrage privirea. Știu că sunt 
inregistrată. Ba da, repet, cu mai multă putere. 

Toată lumea se îndepărtează de mine - Gale, 
Cressida, insectele - lăsându-mi la dispoziție toată 
scena. Dar eu continu! să mă concentrez asupra 
luminii roşii. 

- Vreau să le spun rebelilor că sunt în viaţă. 
Că sunt chiar aici, în Districtul 8, unde Capito- 
liul tocmai a bombardat un spital plin cu oameni 
neinarmaţi - bărbați, femei și copii. Nu vor exista 
supraviețuitori. 

Șocul pe care l-am simțit incepe să se pre- 
schimbe în furie. 

— Și vreau să le mai spun ceva: dacă vă imagi- 
nați, fie și pentru o singură secundă, că vom avea 
parte de un tratament corect din partea Capito- 
ului: în cazul unei încetări a focului, atunci vă 
amăgiți singuri. Pentru că știți cine sunt și ce fac. 

Mâinile mi se intind automat, de parcă aș vrea 
să arăt intreaga oroare din jurul meu. 

- Asta fac ei! Iar noi trebuie să ripostăm! 

Mă apropii de cameră, purtată de furie. 

- Preşedintele Snow spune că ne trimite un 
mesaj? Ei bine, am şi eu unul pentru el. Puteţi să 

ne torturați, să ne bombardaţi și să ne ardeţi dis- 
trictele din temelii, dar vedeţi asta? 

Una dintre camere mă urmăreşte când arăt 
către avioanele în flăcări de pe acoperișul depozi- 
tului de vizavi. Stema Capitoliului de pe aripi 
strălucește clară printre vâlvătăi. 

- Focul se răspândește! ip eu, fiindcă am ho- 
tărât că Snow nu trebuie să piardă niciun cuvânt. 
Dacă noi ardem, voi ardeți impreună cu noi! 

Ultimele mele cuvinte atârnă în aer. Mă simt 
suspendată în timp. Purtată spre inăluimi de un 
val de aer încins, care nu se ridică din jurul meu, 
ci din propria mea fiinţă. 

- Stop! 

Vocea Cressidei mă readuce la realitate dintr-o 
smucitură, îmi stinge focul. Ea se uită la mine 
dând aprobator din cap. 

- Filmul e gata. 


Boggs își face apariția și mă prinde de braţ cu 
fermitate, dar acum n-am de gând să fug. Mă uit 
către spital — exact la timp ca să văd restul clădirii 
prăbușindu-se - și spiritul combativ mă părăsește. 
Toți acei oameni, sutele de răniţi, rudele lor, 

medicii din Treisprezece nu mai sunt. Mă intorc 
spre Boggs, văd umflătura lăsată pe faţa lui de 
cizma lui Gale. Nu sunt expertă, dar nu mă indo- 
iesc că are nasul spart. Însă vocea lui e mai degrabă 
resemnată decât furioasă. 

- Înapoi la pista de aterizare. 

Fac supusă un pas inainte și tresar când devin 
conștientă de durerea din spatele genunchiului 
drept. Năvala adrenalinei care o anihila s-a inche- 
iat și părțile trupului meu se unesc într-un cor de 
vaiete. Sunt rănită Și însângerată și cineva pare 
să bată în tâmpla mea stângă din interiorul ţestei. 
Boggs îmi examinează în grabă faţa, apoi mă saltă 
pe brațe și aleargă spre pistă. La jumătatea dru- 
mului, vărs pe vesta lui antiglonţ. Pentru că gå- 
faie, mi-e greu să-mi dau seama care e adevărul, 
dar cred că oftează. 

Pe pistă așteaptă o aeronavă mai mică, dife- 
rită de cea care ne-a adus aici. În secunda în care 
toată echipa mea e la bord, decolăm. De data asta 
nu există locuri confortabile și ferestre. Se pare 
că ne aflăm intr-un soi de navă pentru transport 
de mărfuri. Boggs le dă oamenilor primul aju- 
tor, ca să reziste până ajungem în Tre:sprezece. 
Vreau să-mi scot vesta, fiindcă pe ea se găsește 
O cantitate serioasă de vomă, dar e prea frig. Zac 
pe podea, cu capul în poala lui Gale. Ultimul lucru 

pe care mi-l amintesc e Boggs, intinzând peste 
mine doi saci de pânză groasă. 

Când mă trezesc, mi-e cald și sunt bandajată, 
in vechiul meu pat de spital. Mama e acolo, îmi 
verifică semnele vitale. 

- Cum te simți? 

- Ceva cam îinvineţită, dar bine, răspund. 

- Nouă nu ne-a spus nimeni unde te duci, decat 
după ce ai plecat, zice ea. 

Simt impunsătura unui sentiment de vino- 
văue. Când familia ta a fost nevoită să te trimită 
de două ori la Jocurile Foamei, ăsta nu e genul de 
detaliu pe care să-l treci cu vederea. 

- Îmi pare rău. Nu s-au așteptat la atac. Nu 
trebuia decât să vizitez pacienții, îi explic. Data 
viitoare o să le spun să-ți ceară permisiunea. 

- Katniss, nimeni: nu-mi cere mie permisiunea, 
pentru nimic, zice ea. 

E adevărat. Nici măcar eu n-o fac. Nu de când 
a murit tata. De ce m-ascund după deget? 

- Bine, o să le spun să... te-anunţe, oricum. 

Pe noptieră e bucata de șrapnel pe care mi-au 
scos-o din picior. Medicii sunt îngrijorați mai de- 
grabă din cauza vătămărilor pe care este posibil 
să le fi suferit creierul meu în timpul exploziilor, 
de vreme ce, în primul rând, urmările comoţiei 
mele nu au dispărut pe deplin. Dar nu văd dublu, 

sau altceva de genul ăsta, și pot gândi destul de 
limpede. Am dormit toată seara și toată noap- 
tea și sunt lihnită de foame. Micul meu dejun e 
dezamăgitor de sărac. Doar câţiva dumicaţi de 
pâine inmuiaţi în lapte cald. Am fost chemată 
la o intrunire matinală, la Comandament. Dau să 
mă ridic, când îmi dau seama că au de gând să-mi 
impingă patul de spital până acolo. Vreau să 
merg pe jos, dar asta se exclude, așa că negociez 
deplasarea mea într-un scaun cu rotile. Mă simt 
bine, într-adevăr bine. Cu excepţia capului și a 
piciorului, a vânătăilor dureroase și a greței care 
mă apucă la două minute după ce mănânc. Poate 
scaunul cu rotile e o idee bună. 

În timp ce sunt transportată, începe să mă ne- 
liniştească gândul la ceea ce urmează să infrunt. 
Eu şi Gale am nesocotit ieri pe faţă ordinele, și 
Boggs are o rană care o poate dovedi. Vor exista 
repercusiuni, cu siguranţă, dar oare Coin va merge 
până la anularea înțelegerii in privinţa imunității 
invingătorilor? 

Când ajung la Comandament, singurii sosiți 
înaintea mea sunt Cressida, Messalla și insectele. 
Messalla radiază. 

- Iat-o pe mica noastră vedetă! exclamă el, iar 
ceilalți zâmbesc cu atâta sinceritate încât nu mă 
pot împiedica să le întorc zâmbetul. 

M-au impresionat în Opt, când m-au urmat 
pe acoperiș în timpul bombardamentului și când 
l-au ignorat pe Plutarch ca să poată filma ceea ce 
doreau. Nu-și fac doar meseria, sunt mândri de 
munca lor. Cum era Cinna. 

Prin minte îmi trece un gând straniu: dacă am 
fi fost împreună în arenă, i-aș fi ales drept aliaţi. 
Pe Cressida, pe Messalla și pe... pe... 

- Nu trebuie să vă mai numesc „insectele“, mă 
trezesc spunându-le cameramanilor. 

Le explic că nu le știam numele, dar costuma- 
ţia lor m-a dus cu gândul la niște creaturi chiti- 
noase. Comparația nu pare să-i deranjeze. Seamănă 
foarte bine unul cu altul, chiar și fără camerele-cara- 
pace. Cel cu unghiile roase din carne se prezintă 
pe sine însuși drept Castor și pe celălalt, care îi e 
frate, drept Pollux. Aştept ca Pollux să spună ceva, 
dar el se mulțumește să dea din cap. La inceput 
îmi închipui că e timid sau zgârcit la vorbă. Dar 
ceva mă izbește - poziția buzelor lui, efortul su- 
plimentar pe care-l face ca să-nghită - și știu inainte 
de a-mi spune Castor. Pollux e un avox. l-au tăiat 
limba, ca să nu mai poată vorbi niciodată. Și nu 
mai trebuie să mă-ntreb ce-l face să rişte totul ca 
s-ajute la dărâmarea Capitoliului. 

Pe măsură ce se umple încăperea, imi adun 
forțele pentru o întâmpinare mai puţin cordială. 

Dar singurii oameni la care remarc vreun soi de 
negativism sunt Haymitch, oricum intotdeauna 
cu capsa pusă, și Fulvia Cardew, cu faţa ei acră. 
Boggs poartă o mască de culoarea pielii, de dea- 
supra buzei de sus până la sprâncene - am avut 
dreptate în privința nasului spart — așa că expre- 
sia feţei lui e greu de descifrat. Coin și Gale sunt 
in toiul unui schimb de cuvinte fără nicio indo- 
ială amical. 

- Îţi faci prieteni noi? îl întreb, când se stre- 
coară pe locul de alături. 

Ochii lui se îndreaptă cu repeziciune spre 
președintă și inapoi. 

- Ei, unul dintre noi trebuie să fie accesibil. 
Îmi atinge cu blândeţe tâmpla. Cum te simţi? 

Probabil că legumele servite la micul dejun 
au fost usturoi fiert şi dovlecei. Cu cât se adună 
mai mulți oameni, cu atât mai puternice sunt mi- 
rosurile. Mi se răsucește stomacul și lumina pare 
dintr-odată prea puternică. 

- Oarecum ameţită, răspund. Dar tu? 

- Excelent. Mi-au scos două frânturi de șrap- 
nel. N-a fost mare lucru, spune el. 

Coin solicită atenția adunării. 

- Asaltul în Eter a fost lansat oficial. Pentru cei 
care-au pierdut cele două mii de emisii ale primu- 
lui nostru prop - sau cele șaptesprezece redifuzări 

pe care a reușit Beetee să le transmită de atunci — 
il vom relua acum. 

Îl vor relua? Prin urmare, nu numai că au 
înregistrări utilizabile, s-au şi grăbit să le mon- 
teze într-un prop și să-l emită în repetate rânduri. 
Palmele mi se umezesc, anticipând momentul în 
care mă voi vedea la televizor. Dacă sunt in con- 
tinuare groaznică? Dacă sunt la fel de țeapănă și 
de nesărată ca în studio și au renunţat pur și sım- 
plu la ideea de a obține ceva mai bun? Ecranele 
individuale culisează, înălțându-se din tăblia me- 
sei, lumina își pierde din intensitate și în 
incăpere se lasă liniștea. 

La început, ecranul meu e negru. Pe urmă în 
centru pâlpaie o scânteie minusculă. Înflorește, 
se răspândește, înghite negura în tăcere, până 
când flăcările umplu cadrul și focul pare atat de 
real și de puternic incât am senzația că simt căl- 
dura pe care-o împrăștie. Apare imaginea broșei 
mele cu gaița zeflemitoare, strălucind într-un 
roșu-auriu. O voce profundă, rezonantă, care imi 
bântuie visele, incepe să vorbească. Claudius Tem- 
plesmith, prezentatorul oficial al Jocurilor Foa- 
mei, spune: 

- Katniss Everdeen, fata care a fost în foc, 
a luat foc. 

ȘI apar acolo, dintr-odată, inlocuind gaița ze- 
flemitoare, în faţa flăcărilor adevărate şi a fumu- 
lui din Districtul 8. 

- Vreau să le spun rebelilor că sunt în viaţă. 
Că sunt chiar aici, în Districtul 8, unde Capito- 
liul tocmai a bombardat un spital plin cu oameni 
neinarmati — bărbaţi, femei şi copii. Nu vor exista 
supraviețuitori. 

Apare imaginea spitalului surpându-se în el 
insuși, e surprinsă disperarea privitorilor, în timp 
ce eu continui să vorbesc din afara cadrului. 

— Și vreau să le mai spun ceva: dacă vă ima- 
ginaţi, fie și pentru o singură secundă, că vom avea 
parte de un tratament corect din partea Capitoliu- 
lui în cazul unei încetări a focului, atunci vă amăgiţi 
singuri. Pentru că ştiţi cine sunt și ce fac. 

Aparatul de filmat revine asupra mea când imi 
inalț braţele ca s-arăt atrocitatea din jur. 

—- Asta fac ei! lar noi trebuie să ripostăm! 

Iar acum urmează un montaj cu adevărat fan- 
tastic al luptei. Căderea primelor bombe, noi: 
alergând, fiind trântiți la pământ - un prim-plan 
al răni mele, care pare serioasă și insângerată - 
urcând pe acoperiș, aruncându-ne în cuiburile de 
mitraliere, și câteva lovituri uimitoare trase de 
rebeli, de Gale şi mai ales de mine, de mine, eu 
doborând aeronavele din cer. 

Imaginea se schimbă brusc, reapar eu, înaintând 
spre aparatul de filmat. 

- Președintele Snow spune că ne trimite un mesaj? 
Ei bine, am şi eu unul pentru el. Puteţi să ne tor- 
turați, să ne bombardati şi să ne ardeţi districtele 
din temelii, dar vedeți asta? 

Ne deplasăm odată cu camera, zărim aerona- 
vele care ard pe acoperișul depozitului. Prim-plan 
cu stema Capitoliului de pe aripă, care se dizolvă, 
înlocuită de imaginea chipului meu, țipând către 
președinte: 

- Focul se răspândește! Dacă noi ardem, voi 
ardeți împreună cu noi! 

Flăcările inghit din nou ecranul și peste ele se 
suprapun, cu litere negre, masive, vorbele mele: 


DACĂ NOI ARDEM, 
VOI ARDEŢI ÎMPREUNĂ CU NOI. 


Cuvintele iau foc și intreaga imagine explo- 
dează, innegrindu-se. 

Urmează un moment de încântare tăcută, 
apoi izbucnesc aplauze, urmate de cereri de a re- 
vedea filmul. Coin apasă cu ingăduință pe bu- 
tonul RELUARE și, de data asta, de vreme ce ştiu 
ce se întâmplă, încerc să-mi inchipui că mă uit 
la televizor acasă, în Filon. Că văd o declarație 

anti-Capitoliu. La televizor nu s-a mai difuzat nici- 
odată așa ceva. Oricum, nu în timpul vieții mele. 

În clipa când imaginea explodează, înne- 
grindu-se pentru a doua oară, trebuie să aflu 
mai multe. 

- A rulat în întregul Panem? L-au văzut și la 
Capitoliu? 

- La Capitoliu nu, spune Plutarch. N-am 
putut să ne suprapunem peste sistemul lor de di- 
fuzare, dar Beetee lucrează la asta. Dar a ajuns 
în toate districtele. Chiar și în Doi, care, în acest 
moment al jocului, s-ar putea să valoreze mai 
mult decat Capitoliul. 

- Claudius Templesmith e de partea noas- 
tră? intreb. 

Ceea ce îl face pe Plutarch să izbucnească 
intr-un râs sănătos. 

- Numai vocea lui. Iar alegerea replici ne 
aparține. Nici măcar n-a fost nevoie de vreo pre- 
lucrare specială. A spus-o chiar în forma asta, la 
primele tale jocuri. Bate cu palma în masă. Ce-aţi 
zice de o nouă rundă de aplauze pentru Cressida, 
pentru uimitoarea ei echipă și, firește, pentru 
talentul nostru din fața camerei? 

Mă alătur aplauzelor, până când îmi dau seama 
că eu sunt talentul din fața camerelor și că e poate 
dezgustător să mă aplaud singură, dar nimeni nu 


153 


pare să dea vreo atenție. Însă nu am cum să nu ob- 
serv faţa crispată a Fulviei. Mă gândesc cât de greu 
trebuie să-i fie când vede ideea lui Haymitch încu- 
nunată de succes, în regia Cressidei, în timp ce 
abordarea ei din studio a fost un asemenea fiasco. 

Coin pare să-și fi epuizat toată ingăduința față 
de manifestările mulţumirii de sine. 

- Da, aplauze binemeritate. Rezultatul ne de- 
pășește așteptările. Dar trebuie să pun sub sem- 
nul întrebării marja mare de risc a condiţiilor în 
care aţi fost dispuși să acționaţi. Știu că raidul 
aerian a fost neprevăzut. Totuși, date fiind circum- 
stanțele, cred c-ar trebui să punem în discuție 
decizia de a o trimite pe Katniss cu adevărat 
in luptă. 

Decizia? De a mă trimite în luptă? Atunci 
nu știe că am nesocotit în mod flagrant ordi- 
nele, că mi-am smuls casca, că m-am strecurat 
printre degetele gărzilor de corp? Ce altceva i-au 
ma! ascuns? 

- A fost o hotărâre dificilă, spune Plutarch, în- 
cruntându-se. Dar toată lumea a căzut de acord 
că n-o să obținem nimic utilizabil dac-o închidem 
intr-un buncăr ori de câte ori se descarcă o armă. 

- Și ție îți convine treaba asta? întreabă 
președinta. 

Gale trebuie să-mi dea un picior pe sub masă 
ca să-mi dau seama că mie mi s-a adresat. 

- Oh! Da, îmi convine întru totul. Mă simt 
bine. Măcar fac şi eu ceva. 

- E1, să fim totuși puțin mai raționali în ceea 
ce privește expunerea ei. Mai ales acum, când 
Capitoliul știe ce poate face, spune Coin. 

Din jurul mesei se ridică un murmur aprobator. 

Nimeni nu ne-a turnat, pe Gale și pe mine. 
Nici Plutarch, căruia i-am ignorat autoritatea. Nici 
Boggs, cu nasul lui spart. Nici insectele pe care 
le-am condus în foc. Nici Haymitch - ba nu, staţi 
o clipă. Haymitch imi adresează un zâmbet ucigaș 
ŞI spune cu dulceaţă: 

- Mda, n-am vrea s-o pierdem pe micuța noastră 
Gaiţă Zeflemitoare tocmai acum, când a-nceput 
in sfârșit să cânte. 

Îmi propun să n-ajung cumva de una singură 
in aceeași încăpere cu el, fiindcă e clar că pune 
la cale o răzbunare pentru idioțenia aia de cască. 

- Atunci, ce altceva aveți în plan? întreabă 
președinta. 

Plutarch dă din cap către Cressida, care îşi 
consultă notițele. 

- Avem câteva scene excelente cu Katniss la 
spitalul din Opt. Ar trebui să ne iasă un alt 
prop cu tema „Pentru că ştiţi cine sunt și ce fac“. 

O să ne concentrăm asupra lui Katniss interac- 
ționând cu pacienții, mai ales cu copiii, asupra 
bombardării spitalului și a ruinelor. Messalla face 
montajul. Ne gândim și la o compoziţie cu Gaiţa 
Zeflemitoare. Evidenţiem câteva dintre cele mai 
bune momente ale lui Katniss, intercalând scene 
din revoltele rebelilor și filmări din război. O să 
intitulăm asta „Se aprinde focul“. Iar Fulvia a 
venit cu o idee într-adevăr genială. 

Expresia dinți-strepeziţi a Fulviei dispare brusc, 
dar își regăsește controlul. 

- Ei, nu știu cât de genială este, dar mă gân- 
deam că am putea face o serie de prop-uri nu- 
mită „Ne aducem aminte“. În fiecare am descrie 
câte unul dintre tributurile moarte. Micuța Rue 
din Unsprezece, sau bătrâna Mags, din Patru. 
Ideea e că ne-am putea adresa fiecărui district cu 
ceva foarte personal. 

- Un tribut pentru tributurile voastre, ca să 
spun așa, zice Plutarch. 

- E genial, Fulvia, intervin eu, cu toată since- 
ritatea. E modul ideal de a le reaminti oamenilor 
pentru ce luptă. 

- Cred că s-ar putea să meargă, spune ea. 
M-am gândit că l-am putea folosi pe Finnick ca 
să prezinte și să spună povestea din fiecare spot. 
Dacă sunteţi interesați de asta. 

- Sincer vorbind, nu văd cum ar putea un prop 
„Ne aducem aminte“ să fie vreodată de prisos, ori- 
cât de multe am avea, zice Coin. Puteţi incepe să 
le produceți astăzi? 

- Bineinţeles, răspunde Fulvia, evident alinată 
de reacția la ideea ei. 

Prin gestul său, Cressida a aplanat lucrurile în 
departamentul creativ. A lăudat-o pe Fulvia pen- 
tru ceea ce reprezintă, de fapt, o idee într-adevăr 
bună şi totodată și-a netezit drumul, ca să-și con- 
tinue propriul tabloul televizat al Gaiţei Zefle- 
mitoare. Partea interesantă e că Plutarch nu pare 
să simtă nevoia de a 1 se atribui o parte a meri- 
tului. Nu-şi doreşte decât ca Asaltul în Eter să 
funcţioneze. Îmi aduc aminte că el e șeful crea- 
torilor-de-joc, nu un membru al echipei. Nici un 
pion în Jocuri. De aceea munca lui nu e definită 
de un singur element, ci de succesul producţiei, 
în ansamblul său. După câștigarea războiului va 
sosi momentul în care își va primi partea de 
aplauze. Şi Îşi va aștepta recompensa. 

Președinta trimite pe toată lumea inapoi, la 
lucru, așa că Gale imi impinge scaunul cu rotile 
către spital. Radem puţin de modul în care am 
fost acoperiţi. Gale zice că nimeni n-a vrut să facă 
impresie proastă recunoscând că n-a fost în stare 
să ne țină sub control. Eu sunt mai blândă, spun 

că pesemne n-au vrut să-și pună în pericol șansa 
de a ne scoate din nou din district, acum, când 
au obținut nişte filme multumitoare. Probabil că 
ambele variante sunt adevărate. Gale are în orar 
o întâlnire cu Beetee, jos, la Armamentul Special, 
așa că eu incerc să ațipesc. 

Am impresia că n-am închis ochii decât pen- 
tru câteva minute, dar, când îi deschid, tresar la 
vederea lui Haymitch, așezat cam la un metru dis- 
tanță de patul meu. Așteaptă. Probabil de mai 
multe ore, dacă merge bine ceasul. Mă gândesc 
să strig, să chem pe cineva ca martor, dar oricum 
va trebui să-l înfrunt, mai curând sau mai târziu. 

El se apleacă spre mine și îmi leagănă în fața 
ochilor ceva legat de un cablu alb, subțire. Mi-e 
greu să-mi focalizez privirea asupra obiectului, 
dar sunt foarte sigură că știu ce e. Haymitch îl 
lasă să cadă pe cearșaf. 

- E casca ta. Își mai dau exact o singură șansă 
s-o porți. Dac-o scoţi din nou din ureche, o să 
am grijă să ți se pună asta. 

Saltă în aer un soi de ham metalic, pe care îl 
botez instantaneu câtușă pentru cap. 

- E o unitate audio alternativă care se fixează 
in jurul capului și sub bărbie și nu se poate scoate 
decât după ce-o descui cu cheia. Şi singura cheie 
e la mine. Iar dacă eşti cumva destul de inteligentă 

ca să o scoţi din uz - Haymitch lasă cătușa pen- 
tru cap să cadă pe pat şi scoate brusc un cip mi- 
nuscul, argintiu — o să-i autorizez să-ți implanteze 
chirurgical emițătorul ăsta în ureche, ca să-ți pot 
vorbi douăzeci și patru de ore pe zi. 

Haymitch non-stop în capul meu. Groaznic. 

- O să țin casca în ureche, murmur. 

- Poftim? face el. 

- O să ţin casca în ureche! repet, destul de tare 
ca să trezesc jumătate din spital. 

- Eşti sigură? Fiindcă pe mine oricare dintre 
cele trei opțiuni mă face la fel de fericit. 

- Sunt sigură. 

Încrețesc cablul căștii, strângându-l în pumn cu 
un gest protector, și, cu mâna liberă, îi azvarl că- 
tuşa pentru cap în față, dar el o prinde cu ușurință. 
Probabil bănuia că o s-o arunc. 

- Altceva? 

Haymitch se ridică să plece. 

- În timp ce aşteptam... ţi-am mâncat prânzul. 

Ochii mei asimilează imaginea castronului: de 
tocană, acum gol, și a tăvii de pe noptieră. 

- O să-ți fac raport, mormăi, cu nasul în pernă. 

- Neapărat, iubito. 

Pleacă, simțindu-se în siguranță, fiindcă știe că 
nu sunt genul care face rapoarte. 

Vreau să adorm din nou, dar sunt agitată. Ima- 
ginile din ziua de ieri încep să se reverse în pre- 
zent. Bombardamentul, prăbușirile avioanelor 
în flăcări, fețele răniților, care nu mai există. Îmi 
imaginez moartea in toate felurile. Ultimul mo- 
ment înainte de a vedea un proiectil lovind pă- 
mântul, senzaţia că aeronava mea a rămas fără 
O aripă Și ameţitoarea cădere în uitare, cu botul 
avionului inainte, acoperișul depozitului 
prăbușindu-se peste mine când sunt țintuită în 
pat, neajutorată. Lucruri pe care le-am văzut cu 
ochii mei sau în înregistrare. Lucruri pe care 
le-am provocat, întinzând coarda arcului. Lu- 
cruri pe care nu mi le voi putea șterge nicio- 
dată din memorie. 

La cină, Finnick imi aduce tava la pat, ca să 
ne putem uita împreună la televizor când se di- 
fuzează ultimul prop. A primit o cameră pe nive- 
lul unde am stat eu, dar are atât de multe căderi 
nervoase încât locuiește de fapt în spital. Rebe- 
lii difuzează prop-ul „Pentru că știți cine sunt și 
ce fac“, montat de Messalla. În film sunt inter- 
calate clipuri scurte, din studio, în care Gale, 
Boggs și Cressida descriu incidentul. Mi-e greu 
să privesc cum am fost primită la spitalul din 
Opt, știind ce urmează. Când începe să plouă cu 
bombe peste acoperiș, îmi ingrop faţa în pernă, 

ridicându-mi privirea abia în timpul scurtului 
clip din final, în care apar eu, când toate victi- 
mele sunt deja moarte. 

Cel puţin Finnick nici nu aplaudă, nici nu se 
poartă ca și cum ar fi în culmea incântării după 
ce se termină. Nu spune decât: 

- Era necesar să afle oamenii ce s-a întâmplat. 
Și acum știu. 

- Să-l închidem, Finnick, înainte să repete 
prop-ul, îl îndemn. Dar în clipa când mâna lui 
se îndreaptă spre telecomandă, strig: Așteaptă! 

Capitoliul introduce o emisiune specială, și 
ceva mi se pare familiar. Da, e Caesar Flickerman. 
ȘI pot ghici cine va fi invitatul lui. 

Înfăţișarea lui Peeta e atât de schimbată încât 
mă șochează. Băiatul sănătos, cu ochi limpezi, 
pe care l-am văzut acum câteva zile, a pierdut 
cel puţin șapte kilograme și a căpătat un tre- 
mur nervos al mâinilor. L-au ferchezuit și de 
data asta. Dar sub machiajul care nu-i poate as- 
cunde pungile de sub ochi și sub hainele de 
bună calitate care nu-i pot ascunde durerea 
simțită la fiecare mișcare e un om extrem de 
vătămat. 

Mintea mi se învârtejește, încercând să găsească 
o explicație. Abia l-am văzut! Acum patru - 
nu, cinci — cred că au fost cinci zile. Cum de i 

A w w . A . > w . 
s-a inrăutățit starea atât de rapid? Ce-au putut să-i 

v A . A P) “A A . 
facă intr-un timp atât de scurt? Apoi înţeleg. Imi 
derulez în minte cât de mult sunt în stare din 
primul interviu pe care i l-a luat Caesar, căutând 
ceva care să-l plaseze în timp. Nu e nimic. Ar fi 
putut să-nregistreze interviul ăla la o zi sau două 
după ce am aruncat arena în aer și să-i facă apoi 
tot ce-au vrut, începând de atunci. 

- Oh, Peeta..., șoptesc. 

Cei doi schimbă câteva replici fără impor- 
tanță, apoi Caesar îl întreabă pe Peeta despre 
prop-urile pe care se zvonește că le-nregistrez eu 
pentru districte. 

- Se folosesc de ea, evident, spune Peeta. Ca 

v . A v . w . w . 
să-i stârnească pe rebeli. Mă-ndoiesc că ea ştie 
A v A A v . ° 
intr-adevăr ce se-ntâmplă în război. Care e miza. 

- Ai vrea să-i spui ceva? intreabă Caesar. 

- Da, răspunde Peeta. Se uită drept spre ca- 
meră, drept in ochii mei. Nu fi proastă, Katniss. 
Gândeşte singură. Te-au transformat într-o armă 
care ar putea contribui la distrugerea omenirii. 
Dacă ai cu adevărat influență, folosește-o ca să 
opreşti asta. Foloseşte-o ca să pui capăt războiului 
A . . A . A v v Li 
inainte de a fi prea târziu. Întreabă-te dacă ai cu 
adevărat incredere în oamenii cu care lucrezi. Ştii 
intr-adevăr ce se petrece? Iar dacă nu știi... află. 

Ecran negru. Stema Panemului. Spectacolul 
s-a încheiat. 

Finnick ia telecomanda, apasă butonul de 
închidere a televizorului. Într-un minut, aici vor 
sosi oameni dornici să aprecieze răul făcut de sta- 
rea în care se află Peeta și de cuvintele pe care 
le-a spus. Va trebui să-i resping. Dar adevărul e 
că n-am încredere în rebel, sau în Plutarch, sau 
in Coin. Nu sunt sigură că-mi spun adevărul. Nu 
voi reuși s-o ascund. Se aud pași apropiindu-se. 

Finnick mă strânge cu putere de braț. 

- Noi n-am văzut asta. 

- Ce? îl intreb. 

- Nu l-am văzut pe Peeta. Numai prop-ul din 
Opt. Pe urmă-am închis televizorul, fiindcă 
imaginile te-au tulburat. Ai înțeles? 

Dau din cap. 

- Termină-ţi cina. 

Reușesc să mă adun atât cât e nevoie ca să am 
gura plină cu pâine și varză în clipa când intră 
Plutarch și Fulvia. Finnick începe să vorbească 
despre Gale, spune ce bine s-a descurcat În faţa 
camerei. li felicităm pentru prop. Le dăm clar 
de înțeles c-a fost atât de impresionat incât am 
închis imediat televizorul. Par ușuraţi. Ne cred. 

Nimeni nu rosteşte numele lui Peeta. 

Nu mai incerc să adorm după ce primele mele 
tentative sunt întrerupte de coșmaruri de ne- 
descris. Apoi mă mulțumesc să zac nemișcată și 
respir ca prin somn ori de câte ori vine cineva 
să vadă ce fac. Dimineaţă mi se dă drumul din 
spital și sunt sfătuită să mă feresc de eforturi. 
Cressida mă roagă să inregistrez câteva replici 
pentru un nou prop cu Gaiţa Zeflemitoare. La 
prânz continui să aștept să se vorbească despre 
apariția lui Peeta, dar nimeni nu spune nimic. 
Trebuie să-l mai fi văzut cineva, în afară de 
Finnick şi de mine. 

În orarul meu scrie instrucție, dar, Gale fiind 
programat să lucreze cu Beetee la arme, sau cam 
așa ceva, primesc permisiunea să-l iau pe Finnick 
cu mine în pădure. Hoinărim o vreme, apoi ne 
aruncăm comunicatoarele sub un tufiș. Când 
ajungem la o distanță sigură, ne așezăm și dis- 
cutăm despre emisiunea cu Peeta. 

- N-am auzit nici măcar o vorbă despre asta. 
Nu ţi-a spus nimeni nimic? mă întreabă Finnick. 

Clatin din cap. El face o pauză înainte de 
a adăuga: 

- Nici măcar Gale? 

Mă agăţ de o speranță zdrenţuită, gândindu-mă 
că Gale nu știe Într-adevăr nimic despre mesajul 
lui Peeta. Dar am presentimentul urât că nu e așa. 

- Poate caută un moment potrivit ca să ţi-o 
spună intre patru ochi. 

- Poate. 

Păstrăm tăcerea o vreme atât de îndelungată 
incât o capră apare în bătaia săgeţii. O dobor. 
Finnick o trage către gard. 

La cină avem în mâncare carne tocată, de vânat. 
După masă, Gale mă conduce la Compartimen- 
tul E. Când il intreb ce se mai petrece, continuă 
să nu pomenească de Peeta. Imediat ce adorm 
mama și sora mea, iau pe furiș perla din sertar și 
petrec o a doua noapte fără somn strângând-o în 
mână și repetându-mi în gând cuvintele lui Peeta: 

- Întreabă-te dacă ai cu adevărat încredere în 
oamenii cu care lucrezi. Știi într-adevâr ce se pe- 
trece? lar dacă nu ştii... află. 

Află. Ce? De la cine? Și cum ar putea să știe 
Peeta ceva, în afară de ceea ce-i spune Capitoliul? 
Nu e decât un prop de-al lor. Zarvă în plus. Dar, 
dacă Plutarch crede că nu e decât o replică impusă 
de Capitoliu, de ce nu-mi spune nimic? De ce pe 
mine și pe Finnick nu ne anunță nimeni? 

Sub această dezbatere se ascunde adevăratul 
motiv al îngrijorării mele: Peeta. Ce i-au făcut? 

Şi ce îi fac acum? E clar că Snow n-a crezut că 
noi doi n-am știut nimic despre rebeliune. Și imi 
imaginez că suspiciunile lui sunt mai puternice 
acum, când am ieșit la lumină, fiind Gaiţa Zefle- 
mitoare. Peeta nu poate decât să facă presupuneri 
despre tactica rebelilor, sau să inventeze lucruri 
pe care să le spună torționarilor lui. lar minciu- 
nile, odată descoperite, sunt probabil pedepsite 
sever. Cât de abandonat trebuie să se simtă! În 
primul interviu, a-ncercat să mă apere de Capi- 
toliu și de rebeli deopotrivă, iar eu nu numai că 
n-am reușit să-l protejez, dar am și abătut mai 
multe orori asupra lui. 

Dimineaţa odată sosită, îmi introduc brațul în 
gaura din perete şi mă holbez năucită la progra- 
mul zilei. Imediat după micul dejun, am în orar 
Studioul de Producție. În sala de mese, în timp 
ce imi lichidez cerealele cu lapte fierbinte și sfe- 
cla pasată, observ un comunicator-manșetă la 
incheietura mâinii lui Gale. 

- Când l-ai primit pe ăsta înapoi, soldat 
Hawthorne? întreb. 

— Ieri. S-au gândit că ar putea reprezenta un sis- 
tem de comunicare de rezervă, când sunt alături 
de tine pe câmpul de luptă, răspunde el. 

Mie nu mi-a oferit nimeni un comunica- 
tor-manșetă. Oare mi s-ar da, dacă l-aș cere? 

- Ei, unul dintre noi trebuie să fie accesibil, 
spun, pe un ton ușor tăios. 

- Ce vrea să-nsemne asta? 

- Nimic. Am repetat pur și simplu vorbele 
tale. Și sunt total de acord că tu trebuie să fii cel 
accesibil. Nu sper decat c-o să fii accesibil și 
pentru mine. 

Ochii ni se întâlnesc şi realizez câtă furie mi-a 
stârnit Gale. Și că nu cred nici măcar pentru o 
secundă că n-a văzut prop-ul cu Peeta. Că mă 
simt cu desăvârșire trădată fiindcă nu mi-a spus 
nimic despre asta. Ne cunoaștem mult prea bine 
ca să nu-și dea seama în ce dispoziție sunt și ca să 
nu ghicească de ce. 

- Katniss..., incepe el. 

Recunoașterea vinovăţiei i se simte deja în 
tonul vocii. 

Îmi înșfac tava, traversez sala către zona de 
depozitare și o trântesc pe raft. În momentul când 
ies pe coridor, Gale m-a ajuns deja din urmă. 

- De ce n-ai spus nimic? mă întreabă, prin- 
zându-mă de braţ. 

- Eu? Îmi eliberez mâna dintr-o smucitură. De 
ce n-ai spus tu, Gale? Și, apropo, eu am făcut-o, 
aseară, când te-am întrebat ce se mai întâmplă. 

- Îmi cer scuze. Bine? N-am știut ce să fac. Am 
vrut Să-ţi spun, dar toată lumea se temea că la 

vederea prop-ului cu Peeta ți s-ar fi putut face 
rău, zice el. 

- Au avut dreptate. Mi s-a făcut. Dar nu atât 
de rău cum mi se face când mă minţi fiindcă așa 
vrea Coin. Comunicatorul lui manșetă începe să 
țiuie. Asta e ea. Ai face bine să te grăbești. Ai ce 
să-l raportezi. 

Pentru o clipă, pe faţa lui se intrezărește ex- 
presia sinceră a durerii. Pe urmă e înlocuită de 
o furie rece. Se răsucește pe călcâie și pleacă. Poate 
c-am fost prea răutăcioasă, nu i-am lăsat destul 
timp să se explice. Poate că toată lumea din jur 
incearcă să mă protejeze minţindu-mă, spre bi- 
nele meu. Fiindcă de fapt e mai ales spre binele 
lor. Minţiţi-o pe Katniss în privinţa rebeliunii, 
ca să nu facă vreun gest nebunesc. Trimite-ţi-o în 
arenă fără niciun indiciu, ca s-o putem pescui de 
acolo. Nu-i spuneţi despre prop-ul lui Peeta fiindcă 
s-ar putea imbolnăvi, și din partea ei ne alegem 
Și așa destul de greu cu o interpretare decentă. 

Mă simt într-adevăr bolnavă. De deznădejde. 
Și prea obosită pentru o zi în studioul de pro- 
ducție. Dar sunt deja la Remodelare, așa că intru. 
Aflu că azi ne vom întoarce în Districtul 12. Cres- 
sida vrea să înregistreze niște interviuri neregizate 
cu mine și Gale, atrăgând atenția asupra orașului 
nostru distrus. 

- Dacă sunteți amândoi dispuși s-o faceți, 
adaugă ea, cercetându-mi îndeaproape faţa. 

- Contează pe mine, răspund. 

Stau în picioare, morocănoasă și rigidă, un 
simplu manechin, în timp ce echipa pregătitoare 
mă imbracă, imi aranjează părul și îmi aplică far- 
dul pe faţă. Nu destul de mult ca să fie vizibil, 
dar suficient ca să-mi atenueze cearcănele de sub 
ochii pe care nu i-am închis toată noaptea. 

Boggs mă escortează până jos, în Hangar, dar, 
în afară de un salut, nu schimbăm nicio vorbă. 
Sunt recunoscătoare fiindcă mă scuteşte de o altă 
discuție despre insubordonarea mea din Opt, mai 
ales fiindcă masca lui arată atât de jenant. 

În ultima clipă, îmi aduc aminte să-i trimit 
mamei un mesaj, anunțând-o că plec din district 
și subliniind că n-o să fie niciun pericol. Ne im- 
barcăm pentru scurta călătorie până în Doispre- 
zece şi sunt condusă la un scaun de lângă masa 
unde Plutarch, Gale și Cressida studiază cu atenție 
o hartă. Plutarch dă pe-afară de satisfacție când 
ne arată situația anterioară şi efectul primelor 
două prop-uri. Rebelii, care abia iși mențineau 
câte un avanpost într-o serie de districte, s-au re- 
grupat. Au preluat efectiv controlul în Trei și în 
Unsprezece - cel din urmă fiind de o importanță 
crucială, de vreme ce e principalul furnizor 

de hrană al Panemului - și au făcut totodată in- 
cursiuni în mai multe alte districte. 

- Încurajator. Cu adevărat foarte încurajator, 
spune Plutarch. Fulvia o să termine în seara asta 
primul set de spoturi „Ne aducem aminte“, așa 
că ne putem adresa fiecărui district în parte, vor- 
bindu-i despre morții săi. Finnick e absolut superb. 

- De fapt e dureros să te uiţi, subliniază 
Cressida. I-a cunoscut personal pe foarte mulți 
dintre ei. 

- De aceea e totul atât de eficient, precizează 
Plutarch. Vine direct din inimă. Vă descurcaţi 
minunat, cu toții. Coin nici n-ar putea fi mai 
mulțumită. 

Înseamnă că Gale nu le-a spus. Că mă prefac 
că nu l-am văzut pe Peeta și că sunt furioasă 
findcă-mi ascund adevărul. Dar presupun că 
asta-nseamnă prea puţin şi că e prea târziu, pen- 
tru că tot nu reușesc să trec peste cele petrecute. 
Nici el nu-mi vorbeşte. 

Abia după ce aterizăm pe Pajişte imi dau seama 
că Haymitch nu e printre noi. Când îl întreb pe 
Plutarch ce e cu el, se mulţumeşte să clatine din 
cap ȘI să spună: 

- N-a putut să suporte. 

- Haymitch? Nu poate să suporte ceva? Cred 
mai degrabă că și-a dorit o zi liberă, zic eu. 

- Cred că adevăratele lui cuvinte au fost: „Nu 
pot suporta fără o sticlă“, adaugă Plutarch. 

Îmi dau ochii peste cap, fiindcă m-am săturat 
de mult de mentorul meu, de slăbiciunea lui pen- 
tru băutură, de ceea ce poate sau nu poate suporta. 
Dar, la cinci minute după reîntoarcerea in Doi- 
sprezece, imi doresc să fi avut eu insămi o sticlă. 
Credeam că m-am împăcat cu moartea Districtu- 
lui 12 — am auzit de ea, am văzut-o din aer, am mers 
prin cenușă. Așa că de ce atrage asta după sine un 
nou spasm de suferință? Oare înainte am fost pur 
și simplu prea ruptă de realitate ca să percep în to- 
talitate pierderea lumii mele? Sau atrocitatea pare 
cu totul nouă când văd chipul lui Gale în timp ce 
măsoară lumea distrusă de la picioarele sale? 

Cressida călăuzește echipa, cu intenția de a În- 
cepe cu mine, in vechea mea casă. O intreb ce vrea 
să fac. 

- Orice simţi că ai vrea să faci, imi răspunde. 

Stând din nou în bucătărie, nu simt nevoia să 
fac nimic. De fapt, mă trezesc concentrându-mă 
asupra cerului — singurul acoperiș rămas - fiindcă 
mă sufocă prea multe amintiri. 

- E perfect, Katniss, spune după o vreme 
Cressida. Să mergem mai departe. 

Gale nu scapă la fel de uşor la vechea lui adresă. 
Cressida îl filmează în tăcere pentru câteva minute, 

dar chiar în clipa când scoate din cenușă singura 
rămășită a vieţii sale anterioare — un vătrai con- 
torsionat - începe să-i pună întrebări despre fami- 
lia și despre slujba lui, despre viaţa în Filon. ÎI face 
să se întoarcă în noaptea căderii bombelor incen- 
diare și să o reconstituie, pornind din casa lui și 
continuând cu drumul către Pajște și apoi prin 
pădure, către lac. Eu rămân în urma echipei de fil- 
mare și a gărzilor de corp, cu senzația că prezenţa 
lor e o violare a mult indrăgitei mele păduri. Care 
e un loc intim, un sanctuar, deja întinat de ticăloșia 
Capitoliului. Chiar și după ce trecem de buturu- 
gile carbonizate din preajma gardului, continuăm 
să mergem printre cadavre in descompunere. Tre- 
buie să-nregistrăm asta, ca să vadă toată lumea? 
Când ajungem la lac, Gale pare să-și fi pierdut 
darul vorbirii. Șiroim cu toții de sudoare - mai ales 
Castor și Pollux, în carapacele lor de insecte - și 
Cressida cere să facem o pauză. Îmi umplu pum- 
nii cu apă din lac, dorindu-mi să mă pot afunda 
Și să ies apoi la suprafață, singură, dezbrăcată și 
nesupravegheată. Hoinăresc o vreme prin jur. 
Când mă întorc la căsuţa de beton de lângă lac, 
mă opresc în cadrul ușii și îl văd pe Gale spriji- 
nind vătraiul strâmb de peretele de lângă vatră. 
Pentru o clipă, am viziunea unu! străin singuratic, 
cândva, într-un viitor îndepărtat, rătăcind pierdut 

in sălbăticie și ajungând în acest mic refugiu, 
cu stiva de lemne tăiate, cu vătraiul și cu vatra. 
Întrebându-se cum de există. Gale se intoarce, îmi 
intâlnește privirea, și știu că se gândește la ziua când 
am fost pentru ultima oară aici, impreună. Când 
intrebarea dacă să fugim sau nu s-a transformat 
in ceartă. Dacă am fi plecat, Districtul 12 ar fi con- 
tinuat să existe? Cred că da. Dar și Capitoliul 
ar fi continuat să conducă Panemul. 

Sunt împărțite sendvișuri cu brânză și le mân- 
căm la umbra copacilor. Mă așez intenționat la 
marginea grupului, alături de Pollux, ca să nu fiu 
nevoită să vorbesc. De fapt, nimeni nu vorbește 
prea mult. În aceste momente de tăcere, păsările 
pun din nou stăpânire pe pădure. Îl înghiontesc 
pe Pollux cu cotul și îi arăt o mică pasăre neagră, 
moțată. Sare pe o altă creangă, deschizându-și pen- 
tru o clipă aripile și dezvăluindu-și peticele albe. 
Pollux arată către broșa mea și ridică intrebător 
din sprâncene. Dau din cap, confirmând că e o 
gaiță zeflemitoare. Ridic un deget, pentru a spune: 
Aşteaptă, o să-ţi arăt, şi fluier, imitând chemarea 
unei păsări. Gaiţa zeflemitoare își lasă capul pe-o 
parte și imi răspunde cu un tril identic. Apoi, spre 
surprinderea mea, Pollux fluieră el însuși câteva 
note. Zburătoarea îi dă imediat răspunsul. Fața lui 
se destinde într-o expresie de încântare și schimbă 

mai multe replici melodice cu pasărea. Presupun 
că e prima conversaţie pe care-o poartă, după ani 
buni. Muzica atrage gaiţele zeflemitoare precum 
atrag florile albinele și, în scurt timp, pe crengile 
de deasupra noastră sunt cocoțate cam o duzină. 
El mă bate pe braţ şi se folosește de o nuia ca să 
scrie un cuvânt în țărână. CÂNŢI? 

În mod normal, aş refuza, dar e într-un fel 
imposibil să-i spun nu lui Pollux, date fiind cir- 
cumstanțele. În plus, când cântă, vocile gaițelor 
zeflemitoare sunt diferite de fluierăturile lor, și 
mi-ar plăcea să le audă. Așa că, inainte de a-mi 
da cu adevărat seama ce fac, intonez cele patru 
note ale lui Rue, cele prin care anunţa sfârșitul 
zilei de muncă în Unsprezece. Notele care au 
sfârșit prin a se transforma în fundalul muzical 
al uciderii ei. Păsările preiau fraza simplă și o trans- 
mit de la una la alta într-o armonie suavă. Exact 
aşa cum au făcut În timpul Jocurilor Foamei, 
inainte de a năvăli mutanții printre copaci, urmă- 
rindu-ne către Cornul Abundenţei și mușcând 
incetul cu încetul din Cato, pentru a-l transforma 
intr-un terci însângerat... 

— Vrei să le auzi cântând un cântec adevărat? 
răbufnesc eu. 

Orice, numai să pun capăt amintirilor. Sunt 
in picioare, pătrund printre copaci, îmi sprijin 

palma de trunchiul aspru al unui arțar cu cren- 
gile pline de păsări. N-am mai cântat „Copacul 
spânzuratului“ cu voce tare de zece ani, pentru 
că e interzis, dar îmi amintesc fiecare cuvânt. 
Încep încet, cu voce dulce, așa cum făcea tata. 


- Te întreb de-ai vrea să vii 
La copacul răzlețit 
Unde-au spânzurat un om, ce-alți trei 
a căsăpit. 
Mai ciudat decât ce fost-a 
N-o să pară, negreșit, 
Că noi doi, în miez de noapte, în copac 


ne-am regăsit. 


Gaiţele zeflemitoare încep să-și schimbe cân- 
tecul pe măsură ce își dau seama că le fac o nouă 
propunere. 


- Te întreb de-ai vrea să vii 
La copacul răzleţit 
De-unde omul mort iubita să se-ascundă 
si-a vestit. 
Mai ciudat decât ce fost-a 
N-o să pară, negreșit, 
Că noi doi, în miez de noapte, în copac 


ne-am regăsit. 

Acum e sigur că am atras atenția păsărilor. 
După incă o strofă vor memora fără îndoială cân- 
tecul, care e simplu și se repetă de patru ori, cu 
o mică deosebire. 


- Te întreb de-ai vrea să vii 
La copacul răzlețit 
Unde ţi-am tot spus să fugi, spre-a fi liberi, 
în Sfârşit. 
Mai ciudat decât ce fost-a 
N-o să pară, negresit, 
Că noi doi, în miez de noapte, în copac 


ne-am regăsit. 


Tăcere pe crengi. Doar foșnet de frunze și 
vânt. Nu se aud nici gaițele zeflemitoare, nici alte 
păsări. Peeta a avut dreptate. Amuţesc când cânt 
eu. Așa cum amuţeau ca să-l asculte pe tata. 


- Te întreb de-ai vrea să vii 
La copacul răzlețit 
C-un colier dintr-o frânghie, cu colanul 
meu leit. 
Mai ciudat decât ce fost-a 
N-o să pară, negreșit, 
Că noi doi, în miez de noapte, în copac 


ne-am regăsit. 

Păsările așteaptă să continui. Dar asta e tot. 
Ultimul vers. În tăcerea din jur, îmi amintesc 
scena. Mă intorsesem acasă, după o zi petrecută 
in pădure, cu tata. Stăteam pe podea, cu Prim, care 
nu era decât un țânc, cântând „Copacul spânzu- 
ratului“. Ne făceam coliere din bucăți de frânghie 
veche, așa cum spunea cântecul, fără să pricepem 
adevăratul sens al cuvintelor. Însă melodia era 
simplă și ușor de cântat în acord, iar pe atunci 
puteam să rețin aproape orice ținea de muzică, 
după ce mi se cânta de două ori. Mama ne-a smuls 
pe neașteptate colierele de sfoară și ne-am trezit 
că țipa la tata. Eu am început să plâng, fiindcă 
mama nu țipa niciodată, iar Prim plângea în ho- 
hote și eu am fugit afară, să m-ascund. Fiindcă 
aveam numai o singură ascunzătoare — pe Pajiște, 
sub o tufă de caprifoi = tata m-a găsit imediat. M-a 
liniștit și mi-a spus că totul era perfect, dar că am 
face bine să nu mai cântăm niciodată cântecul ăla. 
Mama voia să-l uit. Aşa că, bineințeles, fiecare 
cuvânt mi s-a întipărit în memorie, imediat și 
pentru totdeauna. 

Nu l-am mai cântat, nici eu, nici tata, și nici 
măcar n-am mai vorbit despre el. După moartea 
lui, îmi revenea foarte des în minte. Fiind mai 
mare, am început să-nțeleg versurile. La inceput 
lăsa impresia că un tip vrea să-și convingă iubita 

să vină la o întâlnire secretă, la miezul nopții. Dar 
e un loc ciudat de întâlnire pentru doi îndrăgosuți, 
un copac folosit drept spânzurătoare, unde a fost 
spânzurat un bărbat pedepsit pentru omor. Iubita 
criminalului avea probabil o legătură cu crima, 
sau poate aveau de gând s-o pedepsească oricum, 
pentru că leșul lui i-a dat de veste să se ascundă. 
Cadavrul vorbitor e evident bizar, dar „Copacul 
spânzuratului“ începe să te sperie abia când ajungi 
la a treia strofă. Îţi dai seama că povestea e isto- 
risită chiar de criminalul mort. E încă spânzurat 
de copac. Și, deși 1-a spus iubitei lui să se-ascundă, 
continuă să-i ceară să vină la o întâlnire. Fraza 
Unde ţi-am tot spus să fugi, spre-a fi liberi, în sfârşit 
e cea mai derutantă, fiindcă mai întâi te gândești 
că i-a spus să fugă pentru a se pune la adăpost. 
Însă apoi te întrebi ce-a vrut să spună cerându-i 
să alerge la el. Să alerge spre moarte. În ultima 
strofă, e clar ce așteaptă bărbatul. Vrea să-și vadă 
iubita, cu colierul ei de sfoară, spânzurată de 
același copac. 

Pe vremuri, mă gândeam că omul ăla era cel 
mai dezgustător individ imaginabil. Acum, după 
două excursii la Jocurile Foamei, mă hotărăsc să 
nu-l judec fără să știu mai multe detalii. Poate 
iubita lui era deja condamnată și el încerca să-i 
facă moartea mai ușoară. S-o anunţe că o aștepta. 

Sau poate se gândea că locul în care o lăsase era 
mai rău decât moartea. Eu n-am vrut să-l ucid pe 
Peeta cu o seringă ca să-l salvez de Capitoliu? Oare 
aceea era într-adevăr singura mea opţiune? Pro- 
babil că nu, dar În momentul respectiv nu m-am 
gândit la altceva. 

Presupun că mama a considerat că toată isto- 
ria era totuși prea întortocheată pentru un copil 
de șapte ani. Mai ales pentru unul care își făcea 
propriile coliere de sfoară. Nu se poate spune că 
spânzurarea e ceva care se petrece numai în po- 
veşti. În Doisprezece erau executați astfel o mul- 
țime de oameni. Puteţi paria că nu voia să cânt 
melodia aia în faţa clasei, la ora de muzică. Și pro- 
babil că nu i-ar fi plăcut s-o fac nici măcar aici, 
pentru Pollux, dar bine cel puțin că - o clipă, 
nu, mă înșel. Când mă uit într-o parte, văd că 
am fost înregistrată de Castor. Toată lumea mă 
priveşte cu mare atenție. Și pe obrajii lu: Pollux 
curg lacrimi, fără îndoială efectul cântecului 
meu bizar, care 1-a adus aminte de vreun incident 
cumplit din propria viață. Grozav. Oftez şi mă spri- 
jin de copac. Moment în care încep gaiţele zefle- 
mitoare să interpreteze „Copacul spânzuratului“, 
in versiunea lor. Şi sună de-a dreptul minunat. 
Conștientă că sunt filmată, stau liniștită până ce-o 
aud pe Cressida strigând: 

- Stop! 

Plutarch traversează pajiştea către mine, râzând. 

- De unde-ai scos chestia asta? Dacă am fi in- 
ventat-o, nimeni n-ar fi crezut că există așa ceva 
in realitate! 

Își aruncă braţele în jurul meu și mă sărută 
zgomotos pe creștet. 

- Eşti aur curat! 

- N-am cântat pentru camere, spun. 

- Atunci noroc că erau în funcțiune, ripos- 
tează el. Haideţi, cu toţii, ne întoarcem în oraș! 

Târșâindu-ne picioarele prin pădure, ajungem 
la o lespede de piatră, unde eu și Gale ne întoar- 
cem capetele în aceeași direcție, ca doi câini care 
adulmecă un miros purtat de vânt. Cressida ob- 
servă și ne întreabă ce e in partea aia. Recunoaș- 
tem, vorbind fiecare fără să realizeze că o face şi 
celălalt, că e vechiul nostru loc de întâlnire. Ea 
vrea să-l vadă, chiar și după ce-i spunem că de fapt 
nu e nimic de văzut. 

Nimic altceva decât un loc unde-am fost fericită, 
mă gândesc. 

De pe stânca noastră se zărește toată valea. 
Poate că e ceva mai puţin verde decât de obicei, 
dar crengile tufelor de mure sunt ingreunate de 
fructe. Aici au început nenumărate zile de vână- 
toare şi de pus capcane, de pescuit și de cules, 

de hoinărit impreună prin pădure, dezvălu- 
indu-ne gândurile în timp ce ne umpleam tolbele 
cu vânat. Era ușa către subzistență şi către echi- 
librul minţii, în aceeași măsură. 

Nu mai există niciun District 12 din care să 
fugim, niciun Apărător al Păcii pe care să-l păcă- 
lim, nicio gură flămândă pe care s-o hrănim. Ca- 
pitoliul ne-a luat toate astea și sunt pe punctul 
de a-l pierde și pe Gale. Nevoia pe care o aveam 
unul de celălalt e legătura care ne-a unit atât de 
strâns în toți acești ani și care acum se dizolvă. 
Peste golurile dintre noi nu sunt petice luminoase, 
ci întunecate. Cum e cu putință ca astăzi, când 
avem în faţa ochilor moartea oribilă a Districtu- 
lui 12, să fim atât de supăraţi incât nici măcar să 
nu ne vorbim? 

E aproape ca şi cum Gale m-ar fi mințit. Ceea 
ce e de neacceptat, chiar dacă și-a făcut griji pen- 
tru sănătatea mea. Însă scuzele lui mi s-au părut 
totuși sincere. Și i le-am aruncat în față, alături de 
o insultă, ca să fiu sigură că ustură. Ce se-ntamplă 
cu noi? De ce ne certăm acum intruna? Totul e 
o harababură, dar simt, cumva, că, dacă aș reuși 
s-ajung la rădăcinile problemelor noastre, aș des- 
coperi că acțiunile mele le stau la bază. Chiar 
vreau să-l îndepărtez pe Gale? 

Cuprind cu degetele o mură și o smulg. O ros- 
togolesc cu delicateţe între degetul mare și ară- 
tător. Mă întorc brusc şi o arunc în direcția lui. 

- Și fie sorțui..., spun. 

O arunc foarte sus, ca să-i dau timp să se 
hotărască dacă o azvârle cat colo sau acceptă. 

Ochii lui mă urmăresc pe mine, nu mura, dar 
își deschide gura și o prinde în ultima clipă. O 
mestecă, o înghite și face o pauză îndelungată 
inainte de a spune: 

- „întotdeauna de partea voastră! 

Dar o spune. 

Cressida ne aşază în nișa dintre stânci, unde e 
imposibil să nu ne atingem, și ne convinge să vor- 
bim despre vânătoare. Ce ne-a adus in pădure, 
cum ne-am cunoscut, momentele preferate. De- 
venim mai prietenoși și chiar râdem puţin în timp 
ce ne povestim păţaniile cu albine, cu câini săl- 
batici și cu sconcși. Când discuția alunecă spre ceea 
ce am simțit folosind îndemânarea cu care må- 
nuim armele în timpul bombardamentului din 
Opt, eu amuţesc. lar Gale spune: 

- Ar fi trebuit s-o facem mai demult. 

În momentul când ajungem în piața orașului, 
după-amiaza se afundă în întunericul serii. O duc 
pe Cressida la dărâmăturile brutăriei și o rog să 

filmeze ceva. Sigura emoție pe care reușesc să 
mi-o mobilizez e epuizarea. 

— Peeta, asta e casa ta. De familia ta nu se mai 
știe nimic, din ziua bombardamentului. Doispre- 
zece nu mai există. Ceri incetarea focului? Privi- 
rea mea străbate pustietatea. N-a mai rămas nimeni 
care să te-audă. 

A 

In timp ce stăm în fața mormanului de metal 
care-a fost spânzurătoarea, Cressida întreabă dacă 
vreunul dintre noi a fost torturat. Gale își saltă 
cămașa și se intoarce cu spatele către cameră. Mă 
holbez la urmele biciuirii și aud din nou şuierul 
biciului, văd silueta însângerată atârnând incon- 
știentă în legăturile de la încheieturile mâinilor. 

- Sunt moartă de oboseală, îi anunţ. Ne întâl- 
nim în Cartierul Învingătorilor. E ceva... pen- 
tru mama. 

Presupun că am mers până aici, dar următorul 
lucru de care sunt conștientă e că stau pe du- 
șumea, în fața dulapurilor din bucătăria casei 
noastre din Cartierul Învingătorilor. Și aliniez 
cu meticulozitate vase de ceramică şi sticle într-o 
cutie. Pun între ele bandaje curate de bumbac, 
ca să nu se spargă. Înfășor în hârtie buchete de 
flori uscate. 

Îmi amintesc brusc de trandafirul de pe măsuța 
mea de toaletă. A fost real? Și, dacă da, e încă 

acolo, sus? Trebuie să rezist tentaţiei de a verifica. 
Dacă este, n-o să facă altceva decat să mă sperie 
din nou de moarte. Mă grăbesc cu impachetatul. 

Când dulapurile sunt goale, mă ridic și des- 
copăr că Gale s-a materializat în bucătăria mea. 
Aparițiile lui lipsite de zgomot sunt tulburătoare. 
Se sprijină de masă, cu degetele răsfirate pe fun- 
dalul fibrelor tăbliei de lemn. Așez cutia între 
noi doi. 

5 Îţi aduci aminte? întreabă el. Aici m-ai sărutat. 

Așadar doza puternică de morfină adminis- 
trată după biciuire n-a fost suficientă ca să-i scoată 
sărutul din memorie. 

- Nu mi-am imaginat c-o să-ţi amintești, spun. 

- Ar trebui să fiu mort ca să uit. Și poate 
nici atunci. Poate c-o să fiu ca bărbatul din 
„Copacul spânzuratului“. Încă în aşteptarea 
unui răspuns. 

Gale, pe care nu l-am văzut niciodată plân- 
gând, are lacrimi în ochi. Ca să le impiedic să se 
reverse, mă întind spre el și-l sărut. Avem gust 
de arșiță, de cenușă și de suferință. O aromă sur- 
prinzătoare pentru un gest atât de delicat. El mă 
indepărtează mai întâi și apoi imi adresează un 
zâmbet strâmb. 

- Ştiam c-o să mă săruți. 

- De unde? intreb. 

Fiindcă nici eu însămi nu știam. 

- Fiindcă sufăr, răspunde el. E singurul mod 
in care am parte de atenția ta. 

Sală în braţe cutia. 

- Nu-ţi face griji, Katniss. O să treacă. 

Pleacă inainte de a apuca să-i răspund. 

Sunt prea obosită ca să pot pricepe pe de-a-ntre- 
gul ultima învinuire. În timpul scurtei călătorii 
până în Treisprezece stau incovrigată pe un scaun, 
incercând să-l ignor pe Plutarch, care continuă 
să vorbească despre unul dintre subiectele sale 
favorite - armele pe care nu le mai are omenirea 
la dispoziţie. Avioanele capabile să zboare la al- 
titudini mari, sateliții militari, dezintegratoarele 
de celule, navele aeriene teleghidate, armele b:o- 
logice cu termen de garanție. Dispărute din cauza 
distrugerii atmosferei, a lipsei de resurse sau a 
unei morale excesiv de sensibile. În voce i se 
simte regretul șefului creatorilor-de-joc care nu 
poate decât să viseze la asemenea jucării, fiind 
nevoit să se descurce cu aeronavele noastre, cu 
rachetele sol-sol și cu vechile arme simple. 

După ce-mi scot costumul de Gaiţă Zeflemi- 
toare, intru direct în pat, fără să mănânc. Chiar 
și așa, Prim trebuie să mă zgâlțâie ca să mă trezesc 
în dimineața următoare. După micul dejun, îmi 
ignor orarul și trag un pui de somn în dulapul cu 

rechizite. Când îmi vin în fire şi ies târându-mă 
printre cutiile cu cretă și creioane, e din nou ora 
cinei. Primesc o porţie supradimensionată de supă 
de mazăre și mă indrept din nou spre Compar- 
timentul E când Boggs imi taie calea. 

- E o întrunire la Comandament. [i-ai ne- 
glijat programul de azi, spune el. 

- Așa e, răspund. 

- Nu l-ai respectat deloc, toată ziua? mă 
intreabă, exasperat. 

— Cine ştie? Sufăr de dezorientare mentală. 
Îmi ridic încheietura mâinii ca să-i arăt brățara 
mea medicală şi-mi dau seama c-a dispărut. Vezi? 
Nu sunt în stare nici măcar să-mi aduc aminte 
că mi-au luat brățara. De ce vor să vin la Coman- 
dament? Am pierdut ceva? 

- Cressida voia să-ţi arate prop-unile din Do1- 
sprezece, așa cred. Dar presupun c-o să le vezi 
in momentul difuzării. 

- De orarul ăsta am nevoie. Al difuzării 
prop-urilor, spun. 

El îmi aruncă o privire, însă nu mai face alte 
comentarii. 

La Comandament e inghesuială, dar mi-au păs- 
trat un loc între Finnick și Plutarch. Pe ecranele 
deja ridicate deasupra mesei rulează programul 
obișnuit al Capitoliului. 

- Ce se-ntâmplă? Nu vă uitaţi la prop-urile 
din Doisprezece? întreb. 

- Oh, nu, răspunde Plutarch. Adică, poate. Nu 
știu exact ce filme are Beetee de gând să folosească. 

- Beetee crede c-a găsit o cale de pătrundere 
în fluxul transmisiunilor televizate în toată ţara, 
spune Finnick. Așa că prop-urile noastre vor fi 
difuzate și la Capitoliu. El e jos, la Apărarea Spe- 
cială, de asta se ocupă acum. Urmează o emisiune 
in direct. O să-l vedem pe Snow, probabil. Cred 
că-ncepe. 

Apare stema Capitoliului, susținută de imn. 
Pe urmă mă holbez direct în ochii de șarpe ai pre- 
ședintelui Snow. Pare baricadat în spatele pupi- 
trului său oratoric, dar trandafirul alb de la rever 
e în întregime vizibil. Camera se retrage, cuprin- 
zându-l în cadru pe Peeta, aflat în lateral, în fața 
proiecției unei hărți a Panemului. Stă pe un scaun 
inalt, cu pantofii sprijiniți de un suport metalic. 
Talpa piciorului protezat bate tactul, intr-un ritm 
bizar de dezordonat. Stratul de pudră de deasu- 
pra buzelor și de pe frunte i-a fost brăzdat de bro- 
boane de sudoare. Însă privirea lui - furioasă, dar 
nefocalizată — e cea care mă sperie cel mai mult. 

- E mai rău, șoptesc. 

Finnick mă strânge de mână, oferindu-mi o 
ancoră, și incerc să mă agăț de ea. 

Peeta începe să vorbească pe un ton frustrat 
despre necesitatea unei încetări a focului. Scoate 
în evidenţă stricăciunile provocate unor ele- 
mente-cheie din diverse districte și, în timp ce 
vorbește, anumite porțiuni ale hărții se lumi- 
nează, arătând imagini ale distrugerilor. Un baraj 
spart in Șapte. Un tren deraiat, cu o baltă de 
deșeuri toxice revărsându-se din vagoanele-cis- 
ternă. Un siloz prăbușindu-se după un incendiu. 
Și pune totul pe seama acţiunilor intreprinse 
de rebeli. 

Bum! Fără niciun avertisment, pe ecran sunt 
dintr-odată eu, pe ruinele casei lui Peeta. 

Plutarch se ridică dintr-un salt. 

— A reușit! Beetee a pătruns! 

Încăperea zumzăie de reacțiile privitorilor, 
când reapare Peeta, derutat. M-a văzut pe moni- 
tor. Încearcă să-și reia discursul trecând la bom- 
bardarea unei uzine de purificare a apei, dar e 
inlocuit de un clip în care Finnick vorbeşte de- 
spre Rue. Și apoi totul se transformă într-o luptă 
pentru controlul emisiei, cu cei mai buni tehni- 
cieni ai Capitoliului străduindu-se să pareze atacul 
lu: Beetee. Dar sunt luați pe nepregătite, iar el, care, 
după toate aparențele, a anticipat că nu-și va putea 
menține controlul, are la dispoziție un arsenal 
de clipuri de câte cinci până la zece secunde. 

Urmărim prezentarea oficială dezintegrându-se, 
presărată cu prop-urile alese. 

Plutarch e cuprins de un delir al incântării și 
aproape toată lumea il ovaționează pe Beetee, însă 
Finnick rămâne alături de mine, nemișcat și tăcut. 
Întâlnesc ochii lui Haymitch, aflat în partea opusă 
a încăperii, și îmi văd reflexia propriilor spaime. 
Recunoașterea faptului că Peeta ne alunecă tot 
mai mult printre degete, cu fiecare ovație. 

Stema Capitoliului ia în stăpânire ecranul, 
acompaniată de un semnal audio uniform. Se men- 
ține preț de vreo douăzeci de secunde, după care 
reapar Snow și Peeta. Pe scenă e agitaţie. Auzim 
discuțiile frenetice ale personalului din cabine. 
Imaginea lu: Snow se apropie, președintele spune 
că încercarea rebelilor de a intrerupe difuzarea 
informațiilor e acum evidentă. Emisiunea va fi 
reluată după refacerea sistemelor de protecție. Îl 
intreabă pe Peeta dacă, având în vedere demons- 
trația din seara asta, are anumite gânduri pe care 
ar vrea să i le împărtășească lui Katniss Everdeen. 

La auzul numelui meu, trăsăturile i se contor- 
sionează intr-un efort. 

- Katniss... cum crezi că se vor sfârşi toate 
astea? Ce-o să mai rămână? Nimeni nu e în 
siguranţă. Nici în Capitoliu. Nici în districte. Iar 
tu... în Treisprezece... 

Respiră adânc, de parcă s-ar lupta pentru fie- 
care gură de aer; capătă privirea unui nebun. 

- Moartă până dimineaţă! 

Din afara cadrului se aude ordinul lui Snow. 

- Opri! 

Beetee preschimbă totul în haos, difuzând din 
trei în trei secunde un stop-cadru cu mine în faţa 
spitalului. Dar, printre imagini, avem ocazia să 
urmărim acțiunea desfășurată în direct pe po- 
dium. Peeta încercând să-și continue discursul. 
Aparatul de filmat trântut, redând acum mozai- 
cul alb de pe podea. Zgomot de luptă. Impactul 
unei lovituri, inseparabil de strigătul de durere 
al lui Peeta. 

Și sângele lui improșcand dalele. 


PARTEA A DOUA 


ATACUL 

Țipătul pornește din partea de jos a spatelui 
ȘI își croiește drum prin trupul meu numai ca 
să mi se oprească în gâtlej. Sunt o avox mută, 
mă sufoc cu propria durere. Chiar dacă mi-aș 
putea relaxa mușchii gâtului, dacă aş putea lăsa 
sunetul să sfâşie spaţiul, l-ar auzi cineva? În încă- 
pere e un adevărat vacarm. Întrebări și răspunsuri 
deopotrivă de zgomotoase, încercând să descifreze 
cuvintele lu: Peeta. 

- lar tu... în Tveisprezece... moartă până 
dimineaţă! 

Însă nimeni nu întreabă nimic despre mesa- 
gerul al cărui sânge de pe ecran a fost inlocuit 
de paraziți. 

O voce solicită atenţia celorlalți. 

- Linuşte! 

Toate privirile se îndreaptă către Haymitch. 

- Nu e niciun mare mister! Băiatul ne spune 
c-o să fim atacați. Aici. În Treisprezece. 

- De unde-ar putea avea o asemenea informație? 

- De ce-ar trebui s-avem încredere în el? 

- De unde ști? 

Haymitch maârâie, frustrat. 

- ÎL bat până la sânge în timp ce vorbește. Ce 
altă dovadă vă mai trebuie? Katniss, dă-mi o mână 
de ajutor. 

Trebuie să mă scutur singură ca să-mi elibe- 
rez cuvintele. 

- Haymitch are dreptate. Nu știu de unde-a 
aflat Peeta informaţia. Sau dacă e adevărată. Dar 
el crede că este. Și îl... 

Nu sunt în stare să spun cu voce tare ce-i 
face Snow. 

- Voi nu-l cunoaşteţi, 1 se adresează Haymitch 
lui Coin. Noi da. Pregătește-ți oamenii. 

Preşedinta nu pare nici alarmată, nici câtuși de 
puțin nedumerită de această întorsătură a eveni- 
mentelor. Cântăreşte cuvintele, bătând încet dara- 
bana pe marginea pupitrului de control din fața ei. 
Apoi îi vorbește lui Haymitch cu voce monotonă. 

- Ne-am pregătit pentru un asemenea scenariu, 
fireşte. Deși avem în spate decenii care susțin presu- 
punerea că atacurile directe asupra Districtului 13 
ar fi contraproductive pentru Capitoliu. Rachetele 

nucleare ar elibera radiații în atmosferă, cu efecte 
imprevizibile asupra mediului. Chiar și un bom- 
bardament obișnuit ar avaria foarte grav com- 
plexul nostru militar, pe care ştim că speră să-l 
redobândească. Și bineînțeles că ar fi o invitaţie 
la contraatac. E de imaginat că, dată fiind actuala 
noastră alianţă cu rebelii, toate acestea ar putea 
fi considerate riscuri acceptabile. 

- Crezi? întreabă Haymitch. 

Vocea îi sună ceva cam prea sincer, însă iro- 
nule subtile sunt adesea irosite în Treisprezece. 

- Da. În orice caz, O să trecem în avans la un 
exercițiu de evacuare de nivel cinci, spune Coin. 
Declanșăm procedura de blocare. 

Tastează cu repeziciune, autorizând punerea 
deciziei în practică. În clipa în care își înalță 
fruntea, începe. 

De când sunt în Treisprezece, au avut loc două 
exerciții de evacuare de rang inferior. Nu-mi 
amintesc prea multe despre primul. Eram la spi- 
tal, la reanimare, și presupun că pacienții au fost 
exceptaţi, căci toate complicațiile impuse de de- 
plasarea noastră în cadrul unei asemenea simulări 
atârnau în balanță mai greu decat beneficiile. Per- 
cepeam vag vocea cu inflexiuni metalice care in- 
struia populaţia să se adune în zonele galbene. 
În timpul celui de-al doilea, o evacuare de nivel 

doi la care se recurge în cazul unor situaţii de 
criză minore - cum ar fi o carantină temporară, 
in timpul unei epidemii de gripă, pentru a se afla 
cine e contagios și cine nu - trebuia să ne întoar- 
cem cu toții în compartimentele noastre. Eu am 
rămas în spatele unei ţevi din spălătorie, igno- 
rând țiuitul intermitent generat de sistemul acus- 
tic ȘI privind un păianjen care își construia plasa. 
Niciuna dintre aceste experienţe nu m-a pregătit 
pentru înfricoşătorul urlet fără cuvinte al sirene- 
lor care străbate acum districtul, perforând tim- 
panele. Nimeni nu poate nesocoti un asemenea 
sunet, ce pare să fi fost conceput ca să-nnebu- 
nească populaţia. Dar aici suntem în Treisprezece 
şi așa ceva nu se întâmplă. 

Boggs ne conduce pe mine și pe Finnick afară 
din Comandament, de-a lungul coridorului, tre- 
când printr-o ușă și apoi pășind pe treptele unei 
scări largi. Șuvoaie de oameni converg, dând 
naștere unui fluviu care curge numai în jos. Ni- 
meni nu ţipă și nu incearcă să înainteze împin- 
gându-se. Nici măcar copiii nu opun rezistență. 
Coborâm palier după palier, fără nicio vorbă, 
fiindcă niciun cuvânt nu s-ar putea auzi, înăl- 
țându-se deasupra urletului. Mă uit după mama 
şi după Prim, dar e imposibil să văd pe cineva, 
în afara celor din imediata mea apropiere. Însă 

in noaptea asta lucrează amândouă la spital, așa 
că n-au cum să rateze evacuarea. 

Urechile îmi păcăne și îmi simt ochii grei. Sun- 
tem la adâncimea unei mine de cărbune. Singura 
parte bună e că, pe măsură ce ne retragem tot mai 
mult către adâncul pământului, sirenele devin din 
ce În ce mai puțin stridente. De parcă ar fi fost me- 
nite să ne îndepărteze fizic de suprafață, ceea ce 
presupun că se și întâmplă. Diverse grupuri de oa- 
meni încep să se desprindă, dispărând dincolo de 
uși marcate, dar Boggs mă conduce tot mai Jos, 
până ce scările se opresc, în sfârșit, la marginea unei 
caverne imense. Vreau să intru direct, dar el mă 
oprește, îmi arată că trebuie să-mi plasez orarul în 
faţa unui scaner, ca să fiu înregistrată. Fără îndo- 
ială că informaţiile ajung undeva, intr-un compu- 
ter, Ca să existe certitudinea că nu s-a rătăcit nimeni. 

Caverna pare să nu fi fost În stare să se decidă 
dacă vrea să fie naturală sau construită de mâna 
omului. Anumite porțiuni ale pereților sunt de 
piatră, în timp ce altele sunt consolidate din bel- 
șug cu grinzi de oțel și cu beton. În pereții de stâncă 
sunt cioplite priciuri. Există o bucătărie, camere 
de baie, un punct de prim ajutor. Locul ăsta a fost 
conceput pentru o ședere îndelungată. 

În jurul cavernei sunt plasate, din loc în loc, 
marcaje albe, cu litere sau numere. În timp ce 

Boggs ne spune, mie și lui Finnick, că trebuie să 
ne prezentăm în zona corespunzătoare compar- 
timentului unde locuim - în cazul meu E, de la 
Compartimentul E - Plutarch se apropie agale. 
Evenimentele recente au avut un efect insignifiant 
asupra dispoziţiei sale. Încă mai radiază, încântat 
de succesul lui Beetee din Asaltul în Eter. Stă 
cu ochi pe pădure, nu pe copaci. Nici pe pe- 
deapsa lui Peeta, nici pe iminenta bombardare 
a Districtului 13. 

- Katniss, ăsta e, evident, un moment nefa- 
vorabil pentru tine, din cauza declinului lui 
Peeta, dar trebuie să fii conștientă că alții nu te 
vor scăpa din ochi. 

- Cum? întreb. 

Nu-mi vine să cred că a redus situația cum- 
plită în care se află Peeta la un declin. 

- Ceilalţi oameni din buncăr vor lua reacțiile 
tale drept indicii de comportament. Dacă ești 
calmă și curajoasă, vor incerca să fie la fel. Dacă 
intri în panică, asta s-ar putea răspândi ca focul 
grecesc, îmi explică. Îl privesc pur și simplu cu 
ochii holbaţi. Focul e contagios, ca să zic așa, 
continuă el, de parcă aș fi înceată la minte. 

- Ce-ar fi să mă prefac că sunt în faţa came- 
relor de luat vederi, Plutarch? spun eu. 

- Da! Perfect. Oamenii sunt întotdeauna mai 
curajoşi când au spectatori. Uite de cât curaj a 
dat dovadă Peeta! 

Fac tot ce-mi stă în puteri ca să nu-l plesnesc. 

- Trebuie să mă-ntorc la Coin înainte de blo- 
care. Continuă să faci treabă bună! mă îndeamnă, 
apoi se îndepărtează. 

Traversez încăperea către un E mare, plasat 
pe perete. Spațiul nostru constă dintr-un pătrat 
de patru pe patru metri, delimitat prin linii tra- 
sate cu vopsea pe podeaua de stâncă. În perete 
sunt cioplite două priciuri - una dintre noi va 
dormi pe jos - și, la nivelul solului, un cub pen- 
tru depozitare. Pe o bucată de hârtie albă, plas- 
tifiată, scrie REGULAMENTUL BUNCĂRULUI. Mă 
uit țintă la micile pete negre de pe hârtie. Pen- 
tru o vreme, sunt obturate de picăturile de sânge 
rămase pe care nu mi le pot șterge din fața 
ochilor. Reușesc treptat să-mi focalizez privirea 
asupra cuvintelor. Prima secțiune se intitulează 
„La sosire“. 


1. Asigură-te că toţi membrii compartimen- 


tului tău au fost luaţi în evidenţă. 


Mama și Prim n-au sosit încă, dar eu mă număr 
printre primii oameni care au ajuns în buncăr. 

Probabil că ajută amândouă la evacuarea pacien- 
ților din spital. 


2. Mergi la Punctul de aprovizionare și pro- 
cură câte un pachet pentru fiecare membru al 
Compartimentului: tău. Amenajează-ţi Spațiul 


de locuit. Înapoiază ambalajele. 


Cercetez caverna din priviri până când des- 
copăr Punctul de aprovizionare, o încăpere să- 
pată în perete, scoasă în evidență de o tejghea. 
Oamenii așteaptă în spatele ei, dar incă nu se re- 
marcă printr-o activitate intensă. Mă apropu, spun 
litera compartimentului nostru și cer trei pa- 
chete. Un bărbat bifează pe o foaie de hârtie, 
scoate pachetele prestabilite din rafturi și le așază 
pe tejghea. După ce trag de unul ca să mi-l pun 
în spate și le prind pe celelalte două în mâini, 
mă întorc și dau cu ochii de un grup care ia rapid 
proporţii în spatele meu. 

- Daţi-mi voie, spun, cărându-mi proviziile. 

E vorba de sincronizare? Sau Plutarch are 
dreptate? Toţi oamenii ăştia iși modelează com- 
portamentul după al meu? 

Odată întoarsă în spaţiul nostru, desfac unul 
dintre pachete şi găsesc o saltea subțire, aşternu- 
turi, două seturi de haine gri, o periuţă de dinţi, 

un pieptene și o lanternă. Examinez și conţinutul 
celorlalte două și nu descopăr decât o singură di- 
ferență sesizabilă, faptul că amândouă conţin atât 
haine gri, cât și haine albe. Sunt pentru mama 
și Prim, în caz că vor avea îndatoriri de natură 
medicală. După ce aștern paturile, depozitez hai- 
nele şi înapoiez ambalajele, nu mai am nimic de 
făcut în afară de a citi ultima regulă. 


3. Aşteptaţi alte instrucțiuni. 


Mă așez pe podea cu picioarele încrucișate și 
aştept. Un flux neintrerupt de oameni începe să 
umple încăperea, luându-și în primire spațiile și 
aducându-și proviziile. N-o să mai treacă mult 
până când buncărul va fi plin. Mă întreb dacă 
mama și Prim vor sta peste noapte în locul unde 
sunt duși pacienţii spitalului. Dar nu, nu cred. 
Sunt trecute pe lista de aici. Tocmai încep să-mi 
fac griji, cand apare mama. Mă uit în spatele ei, 
intr-o mare de străini. 

- Unde e Prim? întreb. 

- Nu e aici? se miră ea. Trebuia să coboare 
direct din spital. A plecat cu zece minute inain- 
tea mea. Unde e? Unde s-ar fi putut duce? 

Strâng cu putere din pleoape pentru o clipă, 
încercând să-i iau urma, ca pe a unui vânat. O văd 

reacționând la sunetul sirenelor, grăbindu-se să 
ajute bolnavii, dând din cap când aceștia îi fac 
semn să coboare în buncăr și apoi ezitând pe scări. 
Schimbând dintr-odată direcţia. Dar de ce? 

Deschid brusc ochii. 

- Motanul! S-a dus după el! 

- Oh, nu, spune mama. 

Știm amândouă că am dreptate. Ne facem 
loc prin fluxul de oameni care intră, încercând 
să ieşim din buncăr. Chiar în faţa noastră, îi 
văd pregătindu-se să închidă ușile groase, de 
metal. Rotesc încet, către interior, roțile me- 
talice din ambele părți. Știu, cumva, că odată 
ce vor fi închise etanș, nimic în lume n-o să-i 
mai convingă pe soldați să le deschidă. Poate 
că nici n-o să mai stea în puterea lor. Împing 
oamenii la nimereală într-o parte, strigându-le 
soldaților să aștepte. Spaţiul dintre uși se micșo- 
rează la un metru, la un sfert de metru; au mai 
rămas doar câţiva centimetri când îmi imping 
mâna în crăpătură. 

- Deschideţi! strig. Lăsaţi-mă să ies! 

Cu feţe consternate, soldații învârtesc ușor 
roțile în sens invers. Prea puţin ca să pot ieși, dar 
destul ca să nu-mi strivească degetele. Profir de 
ocazie și imi îndes umărul în deschidere. 

- Prim! urlu în susul scărilor. 

Mama insistă pe lângă soldaţi în timp ce eu 
incerc să ies șerpuindu-mi corpul. 

- Prim! 

Şi atunci aud. Un zgomot slab de pași pe scări. 

- Venim! răsună strigătul surorii mele. 

- Nu-nchideţi ușa! 

Ăsta a fost Gale. 

- Vin! le spun soldaților, şi ei fac ușile să gli- 
seze, mărind deschiderea la treizeci de centimetri. 

Dar nu-ndrăznesc să mă mișc — mă tem că ne 
vor lăsa pe toți pe-afară - până când nu apare 
Prim, cu obrajii îimbujoraţi de alergare, cărându-l 
pe Buttercup. O trag înăuntru și Gale o urmează, 
răsucindu-și într-o parte braţul incărcat cu bagaje 
ca să poată pătrunde în buncăr. Uşile se inchid 
cu un ultim zăngănit sonor. 

- Ce-a fost în capul tău? 

O zgalțâi furioasă pe Prim și apoi o imbrățișez, 
turtindu-l pe Buttercup între noi. 

Ea are explicaţia deja pe buze. 

- N-am putut să-l abandonez, Katnuss. Nu pen- 
tru a doua oară. Ar fi trebuit să-l vezi cum umbla 
prin cameră urlând. S-a-ntors să ne apere. 

- OK. OK. 

Mă liniștesc după ce respir adânc de câteva ori, 
fac un pas înapoi și îl salt pe Buttercup de ceafă. 

— Ar fi trebuit să te-nec când am avut ocazia. 

Își pleoștește urechile și ridică o lăbuţă. Scot 
un sâsâit înainte de a apuca el să o facă, ceea ce 
pare să-l supere puţin, deoarece consideră că e 
vorba de un sunet asupra căruia are drept de pro- 
prietate când e vorba să-și exprime nemulțumirea. 
Ca răzbunare, emite un miorlăit de pisoiaș ne- 
ajutorat, ceea ce o mobilizează imediat pe sora 
mea în ajutorul lui. 

- Oh, Katniss, nu-l necăji, spune ea, cuprin- 
zându-l din nou în braţe. E deja atât de supărat. 

Ideea că am rănit sentimentele de piso:aș ale 
animalului cere, pur şi simplu, alte sâcâieli. Dar 
Prim își face într-adevăr griji pentru el. Așa că 
vizualizez în schimb o pereche de mănuși căp- 
tușite cu blana lui, imaginea care m-a ajutat să-l 
suport de-a lungul anilor. 

- OK, îmi pare rău. Locul nostru e sub E-ul 
mare de pe perete. Mai bine instalează-l acolo 
până nu-și iese din fire. 

Prim pleacă în grabă și rămân faţă-n faţă cu 
Gale. Tine în braţe cutia cu leacuri din bucătăria 
noastră din Doisprezece. Locul ultimei noastre 
conversații, al sărutului, al manifestării efectelor 
sale secundare și tot aşa. Geanta mea de vânătoare 
ii atârnă de umăr. 

- Dacă Peeta are dreptate, astea n-aveau șanse 
să scape întregi, spune. 

Peeta. Sângele ca stropii de ploaie pe geam. 
Ca noroiul umed pe cizme. 

— Îşi mulțumesc pentru... tot. Preiau lucrurile 
din mâinile lui. Ce făcea: sus, in compartimen- 
tul nostru? 

- O simplă verificare de siguranță, îmi răs- 
punde. Suntem în Patruzeci și Șapte, dacă ai ne- 
voie de mine. 

Când s-au închis ușile, practic toată lumea s-a 
retras în spaţiul repartizat, așa că traversez Încă- 
perea către noua locuinţă, fiind urmărită de cel 
puţin cinci sute de oameni. Încerc să par extra- 
ordinar de calmă, compensând frenezia demen- 
țială cu care m-am înghesuit prin mulțime. Ca și 
cum asta ar păcăli pe cineva. S-a zis cu rolul meu 
de model pentru alții. Oh, cui ii pasă? Oricum 
toată lumea mă crede deja țicnită. Un bărbat pe 
care am impresia că l-am trântut la podea îmi sur- 
prinde privirea și își freacă umărul cu ranchiună. 
Aproape că sâsâi și la el. 

Prim l-a instalat pe Buttercup pe priciul de 
jos, înfășurat într-o pătură, astfel incât nu i se 
vede decât fața. Așa îi place să stea când tună, 
sau când se-ntâmplă alte lucruri care-l ingrozesc. 
Mama își pune cutia cu grijă în cub. Mă ghemu- 
iesc, cu spatele lipit de perete, să văd ce-a reușit 
Gale să salveze în geanta mea. Cartea cu plante, 

haina de vânătoare, fotografia de la nunta părin- 
ților mei și obiectele personale din comodă. Broșa 
mea cu gaiță zeflemitoare e prinsă acum de cos- 
tumul creat de Cinna, dar aici sunt medalionul 
de aur și parașuta argintie cu caneaua și cu perla 
lui Peeta. O înnod pe aceasta din urmă într-un 
colț al parașutei și o îndes adânc într-un cotlon 
al genţi, de parcă ar fi însăși viaţa lui și nimeni 
nu i-ar putea-o lua atâta vreme cât o am în pază. 

Sunetul slab al sirenelor încetează brusc. Sis- 
temul acustic al districtului emite vocea lui Coin, 
care ne mulțumește tuturor pentru evacuarea 
exemplară a nivelurilor superioare. Subliniază 
faptul că nu e vorba de un exercițiu, deoarece 
e posibil ca Peeta Mellark, învingătorul din Dis- 
trictul 12, să fi făcut în emisiunea televizată in 
direct o referire la un atac asupra Districtului 13, 
in noaptea asta. 

E momentul în care lovește prima bombă. 
Începe cu o senzație de impact, urmată de o ex- 
plozie care îmi rezonează în cele mai profunde 
zone ale trupului, în mucoasa intestinelor, în 
măduva oaselor și în rădăcinile dinților. O să mu- 
rim cu toții, imi spun. Îmi ridic ochii Și mă aştept 
să văd crăpături imense întinzându-se pe plafon 
și bucăți masive de stâncă prăvălindu-se în ploaie 
peste noi, dar buncărul în sine nu face altceva 

decat să se cutremure ușor. Luminile se sting și 
trăiesc experiența dezorientării din bezna deplină. 
În aerul greu de emoții dansează sunete nearti- 
culate - țipete spontane, respiraţii intretăiate, 
plânsete de bebeluşi, linia melodică a unui hohot 
demenţial. Urmează zumzetul unui generator, 
iar lumina puternică, unul dintre standardele din 
Tre:sprezece, e înlocuită de o strălucire palidă, 
pâlpâitoare. E mai apropiată de ceea ce aveam 
in casele noastre din Doisprezece, unde lumană- 
rile și focul ardeau anemic în nopțile de iarnă. 

În lumina crepusculară, mă întind după Prim, 
mă prind cu mâna de piciorul ei și mă trag către 
ea. Vocea îi rămâne domoală în timp ce fredonează 
incet, pentru Buttercup. 

- E în ordine, iubitule, e în ordine. Suntem 
OK aici, Jos. 

Mama ne cuprinde pe amândouă cu braţele. 
Îmi permit să mă simt pentru o clipă ca o fetiță 
și imi pun capul pe umărul ei. 

- A fost o nimica toată față de bombele din 
Opt, spun. 

- Probabil o rachetă antibuncăr, zice Prim, 
păstrându-și, pentru binele motanului, același 
glas dulce. Am învăţat despre ele la cursurile de 
integrare pentru noii cetăţeni. Sunt proiectate să 
pătrundă adânc în pământ înainte de a exploda. 

Fiindcă acum e lipsit de sens să bombardezi Dis- 
trictul 13 la suprafaţă. 

- Sunt nucleare? întreb, simțind cum mă stră- 
bate un fior. 

- Nu neapărat, răspunde ea. Unele sunt pur 
și simplu pline cu o grămadă de explozibil. Dar... 
cred că ar putea fi de ambele tipuri. 

În semiîntuneric, e greu să vezi ușile masive 
de metal din capătul buncărului. Oferă cât de cât 
o protecție impotriva unui atac nuclear? Și, chiar 
dacă împiedică pătrunderea radiațiilor cu o efici- 
ență de sută la sută, fapt cu adevărat improbabil, 
o să mai putem părăsi vreodată locul ăsta? Ideea 
de a-mi petrece indiferent cât mi-a mai rămas din 
viață în cripta asta de piatră mă ingrozește. Vreau 
să alerg nebunește la ușă, să cer să fiu eliberată, să 
ajung deasupra, indiferent ce s-ar afla acolo. Dar 
n-are rost. Nu m-ar lăsa niciodată să ies și aș putea 
declanșa un soi de streche colectivă. 

- Ne aflăm la o adâncime atât de mare, încât 
nu mă-ndoiesc că suntem în siguranță, spune 
mama, Cu voce stinsă. 

Oare se gândește la tata, care s-a făcut praf și 
pulbere în mină? 

- Însă am scăpat ca prin urechile acului. 
Slavă Domnului că Peeta a avut posibilitatea 
să ne-anunţe. 

Posibilitatea. Un termen general, care include, 
cumva, tot ce i-a fost necesar ca să dea alarma. 
Informaţia, oportunitatea, curajul. Plus altceva, 
pe care nu-l pot defini. Peeta părea să poarte o 
bătălie în propria-i minte, luptându-se să exprime 
mesajul. De ce? Ușurinţa cu care jonglează cu cu- 
vintele e marele lui talent. Dificultatea aceea era 
cumva o urmare a torturii? Sau ceva mai mult? 
Ca nebunia? 

Vocea lui Coin, poate o idee mai aspră, umple 
buncărul, iar lumina clipește la fiecare variaţie 
a volumului. 

- După toate aparențele, informaţia oferită de 
Peeta Mellark a fost corectă şi îi datorăm recu- 
noştința noastră, într-o foarte mare măsură. Con- 
form indicațulor senzorilor, prima rachetă n-a 
fost nucleară, dar a fost foarte puternică. Ne aș- 
teptăm să fie urmată de altele. Pe toată durata 
atacului, cetățenii vor rămâne în spațiile care le-au 
fost atribuite, cu excepţia cazului în care primesc 
alte indicaţii. 

Un soldat o anunţă pe mama că e nevoie de 
ea la punctul de prim ajutor. N-o trage inima 
să plece, deși n-o să se afle decat la treizeci de 
metri distanţă. 

- O să fim în siguranţă, serios, îi spun. Crezi 
că poate trece ceva de el? 

Arăt spre Buttercup, care Îmi răspunde cu un 
sâsâit atât de lipsit de vlagă încât niciuna dintre 
noi nu poate să nu râdă puțin. Până și mie mi-e 
milă de el. 

- Ce-ar fi să te urci lângă el, Prim? sugerez, 
după plecarea mamei. 

- Ştiu că e o prostie... dar mă tem că priciul 
s-ar putea prăbuși peste noi în timpul atacului, 
răspunde ea. 

Dacă s-ar prăbuși priciurile, ar insemna că 
intregul buncăr a cedat și c-o să fim îngropați sub 
dărâmături, dar decid că acest gen de raționament 
n-o să fie practic de niciun folos. În schimb, go- 
lesc cubul de depozitare și îi fac lui Buttercup un 
culcuș înăuntru. Pe urmă trag în faţa lui o saltea, 
ca s-o impart cu Prim. 

Primim permisiunea să folosim baia în gru- 
puri mici și să ne spălăm pe dinţi, dar dușul de 
azi e anulat. Mă fac covrig pe saltea, alături 
de Prim, sub două rânduri de pături, fiindcă grota 
emană o răcoare umedă. Nefericit, în ciuda aten- 
ției neintrerupte pe care i-o oferă Prim, Butter- 
cup se ghemuiește în cub și răsuflarea lui de pisică 
mă izbește în față. 

În pofida condițiilor detestabile, mă bucur că 
am timp pentru sora mea. Tot ce m-a preocu- 
pat in exces de când am ajuns aici - nu, de fapt 

de când am ajuns prima oară la Jocuri - mi-a lăsat 
prea puţin timp în care să-i acord atenție. N-am 
vegheat asupra ei așa cum ar fi trebuit, așa cum 
obişnuiam. La urma urmelor, Gale a fost cel care 
s-a dus să verifice compartimentul nostru, nu eu. 
Trebuie să mă revanşez. 

Îmi dau seama că nici măcar nu m-am obo- 
sit s-o intreb pe sora mea cum a trecut peste șocul 
sosirii în districtul ăsta. Și fac o incercare: 

- Ei, cum îți place în Treisprezece, Prim? 

- În clipa asta? întreabă ea. 

Radem amândouă. 

- Uneori mi-e tare dor de casă. Apoi imi 
amintesc că nu mai am de ce să-mi fie dor. Mă 
simt mai în siguranță aici. Nu ne mai facem griji 
pentru tine. În fine, nu în același fel. Tace, apoi 
un zâmbet timid îi înflorește pe buze. Cred că 
vor să fiu instruită ca să devin medic. 

E prima oară când aud asta. 

- Ei, e firesc. Ar fi o prostie să n-o facă. 

- M-au urmărit când am dat ajutor la spital. 
Merg deja la cursuri de medicină. Nu sunt decât 
niște chestii pentru începători. Pe multe le știu, de 
acasă. Însă mai am destul de învățat, îmi povestește. 

- E minunat, îi spun. 

Prim, medic. În Doisprezece nici măcar n-ar fi 
putut visa una ca asta. Întunecimea din sufletul 

meu e luminată de ceva mic, tăcut, ca flacăra unui 
chibrit. lată genul de viitor pe care-l poate aduce 
o rebeliune. 

- Dar tu, Katniss? Cum te descurci? Degetele 
ei îl mângâie pe Buttercup intre ochi cu mișcări 
scurte, delicate. Și să nu-mi spui că totul e perfect. 

E adevărat. Opusul termenului perfect mi se 
potrivește, indiferent care ar fi. Așa că îi dau dru- 
mul și încep să-i povestesc despre Peeta, îi spun 
că pe ecran arată din ce în ce mai rău, că mă gân- 
desc cum e ucis chiar în clipa asta. Buttercup tre- 
buie să se bizuie pe el însuși pentru o vreme, 
fiindcă Prim îşi îndreaptă acum toată atenția asu- 
pra mea. Mă trage mai aproape, degetele ei îmi 
dau părul după urechi. Tac, fiindcă de fapt nu mai 
e nimic de zis, și simt un soi de durere ascuţită 
in locul unde îmi e inima. Poate am chiar un atac 
de cord, dar nu mi se pare că ar merita să pome- 
nesc despre asta. 

- Katniss, nu cred că președintele Snow o să-l 
ucidă pe Peeta, zice Prim. 

Bineînțeles că o spune; așa crede ea că mă poate 
linişti. Dar următoarele ei cuvinte sunt o surpriză. 

- Dacă o face, n-o să mai rămână nimeni la care 
ți. N-o să mai aibă cum să te rănească. 

Îmi amintesc brusc de o altă fată, care a avut 
parte de tot răul pe care i-l putea oferi Capitoliul. 

Johanna Mason, tributul din Districtul 7, la ul- 
timele jocuri. Încercam s-o previn să nu intre 
in junglă, în locul unde gaiţele-limbute imitau 
vocile celor dragi, făcându-te să crezi că sunt 
torturați, când m-a respins, spunând: 

—- Mie nu-mi pot face rău. Nu sunt ca voi. Nu mi-a 
mai rămas nimeni pe care să-l iubesc. 

Și atunci știu că Prim are dreptate, că Snow 
nu poate irosi viaţa lui Peeta, mai ales acum, când 
Gaiţa Zeflemitoare face un asemenea prăpăd. 
Președintele l-a omorât deja pe Cinna. Mi-a dis- 
trus căminul. Nu poate ajunge la familia mea, 
la Gale și nici măcar la Haymitch. Peeta e tot 
ce i-a rămas. 

— Și ce crezi că i-ar putea face? intreb. 

Când vorbește, Prim pare să aibă o mie de ani. 

- Orice e necesar ca să te zdrobească. 

Ce m-ar putea zdrobi? 

Iată întrebarea care mă mistuie în următoarele 
trei zile, în timp ce așteptăm să fim eliberați din 
închisoarea noastră sigură. Ce m-ar putea sfă- 

râma într-un milion de bucăți, astfel încât să nu 
mai pot fi vindecată, să nu mai pot fi folosită? 

Nu vorbesc cu nimeni despre asta, dar mă con- 
sumă în orele de veghe și îmi bântuie coșmarurile. 

De-a lungul întregii perioade cad alte patru 
bombe antibuncăr, toate foarte puternice, foarte 
distrugătoare, dar atacul se desfășoară pe îndelete. 
Bombele sunt aruncate la intervale foarte mari, 
așa că, tocmai atunci când îţi spui că raidul s-a 
incheiat, o altă explozie își trimite undele de șoc 
in măruntaiele tale. Se pare că vor mai degrabă 
să ne țină blocaţi, nu să decimeze populația. Da, 
vor să paralizeze districtul. Să le dea oamenilor 
o grămadă de lucru ca să repună totul în func- 
pune. Dar vor să-l distrugă? Nu. Coin a avut 
dreptate în privința asta. Nu distrugi ceea ce 
intenționezi să dobândești în viitor. Presupun că, 
pe termen scurt, vor de fapt să oprească Asaltul 
in Eter și să mă ţină departe de televiziunea 
din Panem. 

Nu primim aproape nicio informație despre 
ceea ce se petrece. Ecranele noastre nu se lumi- 
nează niciodată și nu avem parte decât de scurte 
ştiri audio, de la Coin, despre natura bombelor. 
Războiul continuă cu siguranță, dar suntem în 
beznă când e vorba de evoluţia lui. 

În buncăr, cooperarea e cuvântul la ordinea 
zilei. Respectăm un program foarte strict în ceea 
ce privește mesele, accesul la baie, exercițiile fizice 

și somnul. Sunt permise scurte perioade de socia- 
lizare, ca să alunge plictiseala. Spaţiul nostru de- 
vine un loc foarte popular, fiindcă atât copiii, cât 
și adulții sunt fascinați de Buttercup. Își dobân- 
deşte statutul de celebritate cu jocul de seară, de-a 
Pisica Nebună. L-am creat din întâmplare, cu 
câțiva ani în urmă, în timpul unei pene de curent 
dintr-o zi de iarnă. Plimbi pur şi simplu raza unei 
lanterne în zigzag pe podea și Buttercup incearcă 
s-o prindă. Sunt destul de josnică pentru ca asta 
să mă amuze, fiindcă în felul acesta îl fac să pară 
prost. În mod inexplicabil, toți ceilalți găsesc că 
e inteligent și incântător. Primesc chiar și un set 
suplimentar de baterii - o risipă enormă - ca să 
le folosesc În același scop. Cetăţenii din Treispre- 
zece sunt cu adevărat însetați de distracție. 

În cea de-a treia noapte, în timpul jocului, 
găsesc răspunsul la intrebarea care mă macină. P1- 
sica Nebună devine o metaforă a situației în care 
mă aflu. Eu sunt Buttercup. Peeta, cel pe care do- 
resc atât de mult să-l știu în siguranță, e lumina. 
Atâta vreme cât simte că are șansa să prindă lu- 
mina derutantă sub labe, agresivitatea zbârlește 
blana motanului. (Așa sunt eu, de când am părăsit 
arena, știind că Peeta e în viaţă.) Când lumina se 
stinge cu desăvârșire, Buttercup e innebunit și 
confuz pentru câteva clipe, dar își revine și își 

indreaptă atenția spre altceva. (Asta s-ar intâm- 
pla dacă ar muri Peeta.) Însă micul animal intră 
cu adevărat în vrie atunci şi numai atunci când 
las lumina aprinsă, dar o plasez într-un loc fără 
speranță să-l atingă, sus, pe perete, unde nu poate 
ajunge, în ciuda salturilor sale abile. Se plimbă 
pe lângă perete, miorlăie jalnic, nu poate fi liniștit 
sau distras. Nu e bun de nimic până când nu sting 
lumina. (Asta incearcă Snow să-mi facă mie acum, 
numai că nu ştiu ce formă îmbracă jocul lui.) 

Poate faptul că am înţeles asta e tot ce dorea 
Snow. Era rău să ştiu că Peeta e în mâinile lui 
Și că e torturat ca să dezvăluie informaţii despre 
rebeli. Dar gândul că e torturat cu scopul de a 
mă face pe mine să nu mai fiu în stare de nimic 
e de nesuportat. Și, sub greutatea acestei revelații, 
incep într-adevăr să mă simt zdrobită. 

După jocul cu Pisica Nebună, suntem tri- 
miși la culcare. Curentul electric pornește și se 
opreşte; uneori becurile strălucesc cu intreaga lor 
putere, alteori ne privim unii pe alții cu ochii 
mijiţi în lumina impuținată din cauza căderii de 
tensiune. Când sosește ora de culcare lămpile sunt 
stinse, lăsând buncărul aproape cufundat în beznă, 
Și sunt aprinse luminile de veghe din fiecare spațiu. 
Prim, care a decis că pereții vor rezista, se ghemu- 
iește alături de Buttercup pe priciul de jos. Mama 

se culcă pe cel de sus. Mă ofer să dorm eu pe unul 
dintre priciuri, dar ele mă conving să rămân pe 
salteaua de pe podea, fiindcă mă zvârcolesc atât 
de mult în timpul somnului. 

Însă acum stau nemișcată, cu mușchii crispaţi 
de încordare, străduindu-mă să n-o iau razna. Du- 
rerea de deasupra inimii reincepe și îmi imagi- 
nez că de acolo pornesc fisuri minuscule care mi 
se întind apoi în tot corpul. Pe trunchi, de-a lun- 
gul braţelor și picioarelor, peste față, lăsându-mă 
plină de crăpături întretăiate. Încă o rachetă an- 
tibuncăr, zguduindu-ne zdravăn, şi m-aș putea 
sparge în cioburi stranii, ascuţite ca briciul. 

Când marea majoritate a oamenilor neliniș- 
tiți și agitaţi se cufundă în somn, ies de sub pătură 
și străbat caverna în vârful picioarelor până ce 
il găsesc pe Finnick, fiindcă, dintr-un motiv nede- 
finit, simt c-o să mă înţeleagă. Stă sub lumina de 
veghe din spaţiul lui, innodându-și frânghia, fără 
să facă nici măcar efortul de a pretinde că se odih- 
nește. În timp ce îi povestesc în șoaptă că am des- 
coperit cum plănuiește Snow să mă zdrobească, 
mi se limpezește mintea. Strategia președintelui nu 
e o noutate pentru Finnick. Așa a fost zdrobit 
el însuși. 

- Asta-ţi fac ție folosindu-se de Annie, nu-i 
aşa? îl întreb. 

- Ei, n-au arestat-o fiindcă o cred un tezaur 
de informaţii despre rebeli, răspunde el. Ştiu că 
nu mi-aș asuma niciodată riscul să-i împărtășesc 
astfel de lucruri. Pentru propria ei protecție. 

- Oh, Finnick, îmi pare atât de rău. 

- Nu, mie-mi pare rău. Pentru că nu te-am 
avertizat cumva, spune el. 

O amintire se ridică brusc la suprafață. Sunt 
legată de pat, după salvarea din arenă, innebunită 
de furie şi de mâhnire. Finnick încearcă să mă 
consoleze în privinţa lui Peeta. 

- Se vor convinge repede că nu știe nimic. Și 
nu-l vor ucide dacă se vor gândi că-l pot folosi îm- 
potriva ta. 

- M-ai avertizat, totuși. În aeronavă. Numai 
că, atunci când mi-ai spus că-l vor folosi pe Peeta 
impotriva mea, am crezut că te gândea: la o mo- 
meală. Ca să mă ademenească într-un fel sau altul 
la Capitoliu. 

- N-ar fi trebuit să-ți spun nici măcar atât. Era 
prea târziu ca să-ți mai poată fi de folos. De 
vreme ce nu te-am prevenit înainte de Jubileul 
Pacificăriui, ar fi trebuit să-mi ţin gura, să nu po- 
menesc despre modul În care operează Snow. 
Finnick trage de capătul frânghiei și un nod com- 
plicat se preschimbă din nou într-o bucată netedă 
de sfoară. Numai că n-am înţeles, în momentul 

când ne-am cunoscut. După prima participare a 
voastră la Jocuri, am crezut că întreaga idilă nu 
era decât teatru. Ne așteptam, cu toții, să con- 
tinuați cu aceeași strategie. Însă, abia când Peeta 
a lovit câmpul de forță și a fost cât pe ce să moară, 
am știut... 

Finnick ezită. 

Îmi aduc aminte ce s-a-ntâmplat în arenă. Cum 
am plâns când l-a resuscitat Finnick pe Peeta. Pri- 
virea mirată din ochii lui Finnick. Felul în care 
a găsit o scuză pentru purtarea mea, dând vina 
pe presupusa sarcină. 

- Ce ai ştiut? 

- Că te judecasem greșit. Că îl iubeşti cu ade- 
vărat. Nu pot să spun în ce mod. Poate nici tu 
nu știi. Dar oricine te-a'urmărit cu atenție și-a 
putut da seama cât de mult ţii la el, îmi răspunde, 
cu blândeţe. 

Oncine? Când m-a vizitat, inainte de Turneul 
Învingătorilor, preşedintele m-a provocat să-i 
spulber îndoielile în privința iubirii mele pen- 
tru Peeta. 

- Convinge-mă pe mine, a spus Snow. 

S-ar părea că, sub cerul acela roz și fierbinte, 
cu Peeta în pragul morții, am reușit în sfârșit să-l 
conving. Și i-am oferit astfel arma de care-avea 
nevoie ca să mă zdrobească. 

Stau alături de Finnick vreme îndelungată, în 
tăcere, privind cum apar și dispar nodurile, 
inainte de a fi în stare să-l intreb: 

- Cum reușești să treci peste asta? 

El mă privește nevenindu-i să-și creadă 
urechilor. 

- Nu reuşesc, Katniss! E evident că nu. Mă 
târăsc să ies din coşmaruri în fiecare dimineață 
și descopăr că trezirea nu-mi aduce nicio ușurare. 
Ceva din expresia mea îl oprește. Mai bine să nu 
cazi în starea asta. Ca să te-aduni îți trebuie de 
zece ori mai mult timp decât e nevoie ca să 
te prăbușești. 

Ei, probabil că el știe. Respir adânc, impu- 
nându-mi să mă simt din nou întreagă. 

- Cu cât îţi poți distrage mai mult atenția, cu 
atât e mai bine, spune el. Mâine incepem prin 
a-ți face rost de propria ta bucată de frânghie. 
Până atunci, ia-o pe asta. 

Îmi petrec restul nopții pe salteaua mea, făcând 
obsedată noduri și ridicându-le pentru inspecție 
spre Buttercup. Dacă vreunul arată dubios, îl poc- 
nește zdravăn și îl mușcă de câteva ori, asigu- 
rându-se că e mort. În zori am degetele amorţite, 
dar nu mă opresc. 

Odată ce în urmă ni se aștern douăzeci și patru 
de ore de liniște, Coin anunţă în sfârșit că putem 

părăsi buncărul. Locuinţele noastre au fost distruse 
de bombe. Toată lumea trebuie să urmeze cu stric- 
tețe indicațiile, pentru a-și găsi noile compartimente. 
Facem curăţenie în spațiile utilizate, așa cum ni s-a 
cerut, și ne înșirăm ascultători pe traseul către ușă. 

Înainte de a ajunge la jumătatea drumului, apare 
Boggs și mă scoate din rând. Le face semn lui Gale 
și Finnick să ni se alăture. Oamenii se dau deoparte, 
făcându-ne loc. Unii imi zâmbesc chiar, fiindcă s-ar 
părea că jocul de-a Pisica Nebună m-a făcut mai 
simpatică. leşim, urcăm scările, mergem pe un cu- 
loar către unul dintre ascensoarele cu deplasare mul- 
tidirecțională și ajungem în final la Apărarea 
Specială. Pe tot traseul nu e nimic avariat, dar con- 
tinuăm să ne aflăm la o adâncime destul de mare. 

Boggs ne conduce într-o încăpere care nu se 
deosebește realmente prin nimic de Comanda- 
ment. Coin, Plutarch, Haymitch, Cressida par 
extenuaţi, de fapt, toată lumea așezată în jurul 
mesei. Cineva a scos în sfârșit cafeaua de la 
păstrare — deși sunt sigură că e considerată doar 
un stimulent pentru cazuri de urgenţă - și Plu- 
tarch și-a cuprins cana cu amândouă mâinile, de 
parcă i-ar putea fi luată în orice clipă. 

Nu pierdem vremea cu vorbe de prisos. 

- Vreau să vă puneţi toți patru costumele și 
să urcați la suprafață, ne anunţă președinta. Aveţi 

la dispoziție două ore pentru un film care s-arate 
stricăciunile produse de bombardament și să de- 
monstreze atât că unitatea militară din Treispre- 
zece e nu numai funcțională, ci şi dominantă, cât 
și, cu mult mai important, că Gaiţa Zeflemitoare 
e în viață. Aveţi întrebări? 

- Putem primi câte-o cafea? spune Finnick. 

Ni se inmânează căni aburinde. Privesc dez- 
gustată lichidul lucios și negru, după care nu 
m-am dat niciodată în vânt, dar mă gândesc că 
m-ar putea ajuta să mă ţin pe picioare. Finnick 
imi trânteşte niște frişcă în cană, împroșcând ca- 
feaua, și întinde mâna spre zaharniță. 

- Vrei un cub de zahăr? mă întreabă, pe ve- 
chiul lui ton seducător. 

Aşa ne-am cunoscut, mi-a oferit zahăr. Incon- 
juraţi de cai și de care, costumaţi și machiaţi pen- 
tru apariția in faţa mulțimii, inainte de a fi aliați. 
Când n-aveam idee ce-l însuflețeşte cu adevărat. 
Amintirea reușește chiar să mă facă să zâmbesc. 

- Poftim, îi dă gust mai bun, spune, cu vocea 
lui adevărată, aruncându-mi cu zgomot trei cu- 
buri în ceașcă. 

La întoarcere, când mă duc să mă costumez in 
Gaiţa Zeflemitoare, îl surprind pe Gale urmă- 
rindu-ne pe mine și pe Finnick cu o expresie nefe- 
ricită. Acum ce mai e? Chiar iși imaginează că e 


222 


ceva între noi? Poate m-a văzut la Finnick noap- 
tea trecută. E posibil să fi trecut pe lângă spațiul 
familiei Hawthorne în drum spre el. Asta l-a con- 
dus, probabil, către o presupunere greșită. Eu, 
căutând compania lui Finnick în loc s-o caut pe-a 
lui. E, bine. Frânghia mi-a jupuit degetele, abia-mi 
pot ține ochii deschişi, iar echipa de filmare se 
aşteaptă să fac ceva genial. Și Snow îl are pe Peeta. 
Gale n-are decât să creadă ce vrea. 

În noua mea cabină de remodelare de la Apă- 
rarea Specială, echipa pregătitoare imi pune în 
grabă costumul de Gaiţă Zeflemitoare, imi aran- 
jează părul și imi aplică un machiaj minimal 
atât de repede, incât nici măcar nu mi se răcește 
cafeaua. Peste zece minute, actorii și echipa de 
filmare a noilor prop-uri se indreaptă spre supra- 
față pe o cale ocolitoare. Pe drum imi sorb cu 
zgomot cafeaua, descoperind că frișca și zahărul 
ii oferă un gust mult mai bun. Cand dau peste 
cap zaţul depus pe fund, am senzația că prin vene 
imi aleargă ceva zumzăind uşor. 

După ce urcăm ultimele trepte, Boggs apasă 
pârghia care deschide o trapă. Aerul proaspăt dă 
buzna înăuntru. ÎL inspir cu lăcomie și îmi per- 
mit pentru prima oară să simt cât de mult am 
detestat buncărul. leșim în pădure și imi trec 

mâinile prin frunzele de deasupra capului. Unele 
tocmai incep să-și schimbe culoarea. 

- În cât suntem azi? 

Nu întreb pe cineva anume. Boggs imi spune 
că săptămâna viitoare incepe luna septembrie. 

Septembrie. Asta înseamnă că Snow il are pe 
Peeta în gheare de cinci sau chiar șase săptămâni. 
Studiez frunza pe care o ţin în palmă și văd că 
tremur. Nu-mi pot impune să mă opresc. Dau 
vina pe cafea şi încerc să mă concentrez asupra 
încetinirii respirației, care e mult prea rapidă pen- 
tru ritmul în care merg. 

Solul pădurii începe să fie presărat cu moloz. 
Ajungem la primul crater, cu un diametru de 
treizeci de metri și nu pot aprecia cât de adânc. 
Foarte adânc. Boggs spune că oricine s-ar fi aflat 
pe primele zece niveluri ar fi fost ucis. Ocohm 
groapa și ne continuăm drumul. 

— Puteţi reconstrui? întreabă Gale. 

- Nu prea curând. Bomba asta n-a distrus cine 
știe ce. Câteva generatoare de rezervă și o fermă 
de păsări, spune Boggs. O să izolăm pur și sım- 
plu locul. 

Copacii dispar când intrăm în zona din inte- 
riorul gardului. În jurul craterelor, dărâmătu- 
rile noi se contopesc cu cele vechi. Înainte de 
bombardament, deasupra solului se afla o foarte 

mică parte a actualului District 13. Câteva pos- 
turi de pază. Zona pentru antrenamente fizice. 
Cam treizeci de centimetri din etajul de sus al 
clădirii noastre — unde răspundea în afară fereas- 
tra lui Buttercup - cu un strat de oțel de un metru 
și ceva deasupra. Care nu fusese gândit decât pen- 
tru a face față unui atac superficial. 

- Ce avantaj v-a oferit avertismentul băiatului? 
intreabă Haymitch. 

- Cam zece minute în plus faţă de momentul 
in care ar fi detectat sistemele noastre de averti- 
zare rachetele, spune Boggs. 

- Dar v-a fost de folos, nu? zic eu. 

N-o să pot suporta dacă spune nu. 

- Indiscutabil, răspunde Boggs. Evacuarea 
civililor a fost completă. În timpul unui atac 
contează orice secundă. Zece minute înseamnă 
vieţi salvate. 

Prim, mă gandesc. Și Gale. Au ajuns în buncăr 
cu numai două minute inainte de a lovi prima 
rachetă. E posibil ca Peeta să-i fi salvat. Adaug 
numele lor pe lista lucrurilor pentru care nu voi 
inceta niciodată să-i fiu datoare. 

Cressida are ideea să mă filmeze în faţa vechii 
clădiri a Justiţiei, ceea ce e un fel de glumă, de 
vreme de Capitoliul o foloseşte de ani de zile 
drept fundal pentru știrile false din emisiunile 

sale, pentru a arăta astfel că districtul nu mai 
există. Acum, după atac, clădirea se află la vreo 
zece metri distanță de marginea unui nou crater. 

Când ne apropiem de ceea ce era intrarea 
principală, Gale arată ceva și întregul grup işi 
încetinește pașii. La început nu știu ce s-a intâm- 
plat, apoi văd că pe pământ sunt presărați tran- 
dafiri proaspeți, roz şi roșii. 

- Nu-i atingeți! țip. Sunt pentru mine! 

Mirosul îngrețoșător de dulce imi izbeşte nările 
Și inima începe să-mi lovească pieptul ca un c10- 
can. Așadar n-a fost doar în imaginația mea. Tran- 
dafirul de pe măsuţa de toaletă. A doua livrare a 
lui Snow mi se aşterne la picioare. Frumuseți roz 
Și roșii, cu tulpini lungi, exact ca acelea de pe scena 
unde am dat eu și Peeta primul interviu după vic- 
torie. Flori ce nu-i sunt destinate unei singure per- 
soane, ci unei perechi de îndrăgostiți. 

Le explic celorlalți cât de bine pot. Cercetate 
indeaproape, florile par inofensive, deşi imbună- 
tățite prin metode genetice. Două duzini de tran- 
dafiri. Uşor veștejiţi. Cel mai probabil aruncați 
după primul bombardament. O echipă în costume 
speciale îi adună și îi transportă intr-un cărucior. 
Sunt totuși sigură că nu vor descoperi nimic ex- 
traordinar. Snow ştie exact ce-mi face. E ca atunci 
când a pus să fie bătut măr Cinna, în timp ce 


226 


priveam scena din cilindrul meu de tribut. Vrea 
să mă dezechilibreze. 

Ca şi atunci, incerc să mă controlez și să ri- 
postez. Dar, în timp ce Cressida ii plasează pe 
Castor și Pollux la locul potrivit, simt cum imi 
sporeşte neliniștea. Sunt atat de obosită, de incor- 
dată şi, de când am văzut trandafiri, atât de inca- 
pabilă să mă gândesc la altceva în afară de Peeta. 
Cafeaua a fost o greșeală imensă. Un stimulent 
era exact ceea ce nu-mi trebuia. Trupul imi tre- 
mură vizibil și nu reușesc să-mi trag răsuflarea. 
După zilele petrecute în buncăr, strâng din ochi 
indiferent în ce direcție m-aș uita, iar lumina imi 
provoacă durere. În ciuda vântului răcoros, su- 
doarea mi se prelinge pe obraji. 

- Aşadar, de data asta ce mai e nevoie să 
fac? întreb. 

- Vrem câteva replici scurte, care să arate că 
ești în viaţă și continui să lupți, spune Cressida. 

- OK. 

Îmi ocup locul și mă holbez la lumina roșie. 
O privesc. O privesc. 

- Îmi pare rău. Nu-mi vine nimic în minte. 

Cressida se apropie de mine. 

- Te simți bine? 

Dau din cap. Ea scoate din buzunar o batistă 
mică şi-mi şterge faţa. 


227 


- Ce zici de vechiul truc întrebare-răspuns? 

- Da. Ar ajuta. Cred. 

Îmi încrucişez braţele ca să-mi ascund tremu- 
rul. Mă uit la Finnick, care face semn ridicând 
degetul mare. Dar pare el însuşi destul de slăbit. 

Cressida s-a reintors la locul ei. 

- Așadar, Katniss. Ai supravieţuit bombarda- 
mentului Capitoliului asupra Districtului 13. Cum 
ți s-a părut, în comparație cu ceea ce ai simţit fund 
la suprafaţă, în Opt? 

- De data asta ne-am aflat sub pământ, la o 
adâncime atât de mare încât n-a existat niciun 
pericol real. Districtul 13 e viu și teafăr, așa cum 
sunt ȘI... 

Vocea mi se stinge cu un sunet sec, ascuţit. 

Inspir, încercând să-mping forțat aerul către 
diafragmă. 

- Districtul e viu, așa cum... 

Nu, am greșit. 

Jur că mai simt încă mirosul trandafirilor. 

- Katniss, numai replica asta, și-ai terminat pe 
ziua de azi. Îţi promit, spune Cressida. Distric- 
tul 13 e viu şi teafăr, așa cum sunt și eu. 

Îmi legăn braţele, încercând să mă destind. Îmi 
sprijin pumnii pe șolduri. Apoi îi las să coboare pe 
lângă trup. Saliva îmi umple gura intr-un ritm ri- 
dicol și îmi simt voma ajunsă în fundul gâtlejului. 

Înghit cu greutate și îmi întredeschid buzele, ca să 
pronunț replica aia stupidă și să plec să mă ascund 
in pădure și... in momentul ăsta incep să plâng. 

E imposibil să fiu Gaiţa Zeflemitoare. Impo- 
sibil să inchei până și această singură frază. Fiindcă 
acum știu că tot ce spun se răsfrânge direct asu- 
pra lui Peeta. Rezultatul e torturarea lui. Dar nu 
şi moartea, nu, nimic atât de milostiv. Snow o să 
se-asigure că viaţa lui e mai rea decât moartea. 

- Stop, o aud pe Cressida spunând cu voce 
scăzută. 

- Ce e cu ea? întreabă Plutarch, pe șoptite. 

- A înţeles cum îl folosește Snow pe Peeta, 
spune Finnick. 

Dinspre semicercul de oameni răsfirat în jurul 
meu se aude ceva ca un oftat colectiv, plin de re- 
grete. Pentru că acum știu asta. Pentru că nu va 
exista niciodată o cale prin care s-ajung din nou 
să nu ştiu. Pentru că, mai presus de pierderea 
Gaiţei Zeflemitoare, care atrage după sine dezavan- 
taje de natură militară, eu sunt zdrobită. 

Mai multe perechi de braţe ar putea să mă cu- 
prindă, singurul om de la care aș vrea cu adevărat 
să primesc alinare e Haymitch, pentru că îl iubește 
pe Peeta. Întind mâna spre el și spun ceva care 
sună ca numele lui și el e aici, unându-mă în braţe 
și bătându-mă pe spate. 


229 


- E OK. O să fie OK, iubito. 

Mă așază pe o coloană de marmură, spartă şi 
căzută la pământ, și mă cuprinde cu brațul în 
timp ce plâng cu sughiţuri. 

- Nu pot să fac asta, îi spun. 

- Ştiu, răspunde el. 

- Singurul lucru la care pot să mă gândesc e... 
ce-i face lui Peeta... pentru că eu sunt Gaiţa Ze- 
flemitoare! izbucnesc. 

- Știu, spune Haymitch, și braţul lui mă 
strânge mai tare. 

- Ai văzut? Ai văzut ce straniu s-a purtat? Ce 
îi... fac? Între suspine mi se taie respirația, dar 
reușesc să mai articulez o ultimă propoziție. E 
vina mea! 

Și apoi trec dincolo de un hotar, mă cuprinde 
isteria, simt un ac infigându-mi-se în braţ și lumea 
alunecă, îndepărtându-se. 

Indiferent ce mi-au injectat, e probabil foarte 
puternic, fiindcă trece o zi intreagă inainte de a 
mă trezi. N-am avut un somn liniștit, am impre- 
sia că jes dintr-o lume a intunericului, din locuri 
bântuite, prin care am călătorit de una singură. 
Haymitch stă pe un scaun, lângă patul meu, cu 
pielea ca de ceară, cu ochii injectați. Îmi aduc 

Haymitch intinde mâna și mă strânge de umăr. 

- E în ordine. Încercăm să-l eliberăm pe Peeta. 

- Cum? 

Asta n-are niciun sens. 

- Plutarch trimite o echipă de salvare. Are oa- 
meni în interior. Crede că-l putem recupera pe 
Peeta, viu, spune el. 

- De ce n-am făcut-o mai devreme? întreb. 

- Pentru că ne costă prea scump. Dar toată 
lumea e de acord că asta avem de făcut. E aceeași 
hotărâre pe care-am luat-o și în arenă. Să facem 
orice e necesar ca să te păstrăm în viaţă. Nu 
putem pierde Gaiţa Zeflemitoare acum. ar tu nu 
eşti în stare să-ţi joci rolul decât dacă știi că Snow 
nu se poate răzbuna pe Peeta. Haymitch imi în- 
tinde o cană. Poftim, bea ceva. 

Mă ridic încet și iau o înghițitură de apă. 

- Cum adică, ne costă prea scump? 

El ridică din umeri. 

- Acoperiri spulberate. S-ar putea să moară oa- 
meni. Dar ţine minte că mor oameni în fiecare zi. 
Și nu e doar Peeta. O s-o aducem şi pe Annie, pen- 
tru Finnick. 

- El unde e? întreb. 

- Dincolo de draperie, doarme până trece 
efectul sedativului. Și-a pierdut controlul imediat 

după ce te-am adormit pe tine, imi povestește 
Haymitch. 

Zâmbesc ușor, simt că nu mai sunt chiar atât 
de nevolnică. 

- Da, a ieşit o filmare într-adevăr excelentă. 
Vo: doi cu mintea razna și Boggs plecat să ducă 
la îndeplinire misiunea de salvare a lui Peeta. În 
versiune oficială, ne ocupăm de redifuzări. 

- Ei, dacă o conduce Boggs, atunci e un atu 
in plus, spun eu. 

- Oh, ţine totul sub control. A alcătuit gru- 
pul numai pe bază de voluntariat, dar s-a făcut 
că nu mă vede fluturându-mi mâna în aer. Vezi? 
A dat deja dovadă de o judecată sănătoasă. 

Ceva nu e în ordine, Haymitch se străduiește 
cam prea mult să mă inveselească. Nu e tocmai 
in stilul lui. 

- Cine altcineva s-a mai oferit voluntar? 

- Cred c-au fost șapte cu toții, răspunde el, 
evaziv. 

Un presentiment urât imi strânge stomacul. 

- Cine altcineva, Haymitch? insist. 

Fl renunţă în sfârșit la rolul tipului blajin. 

— Ştii cine, Katniss. Ştii cine-a făcut primul un 
pas inainte. 

Bineinţeles că ştiu. 


Gale. 

Azi i-aş putea pierde pe amândoi. 

Încerc să-mi imaginez o lume în care vocile 
lui Gale și Peeta au amuţit deopotrivă. Mâinile 
le-au inţepenit. Ochii lor nu mai clipesc. Stau 
lângă trupurile lor, le arunc o ultimă privire, pă- 
răsesc incăperea în care zac. lar când deschid ușa 
și ies afară, în lume, nu mai găsesc decât un vid 
înspăimântător. În viitorul meu nu mai există 
decât cenușiul spălăcit al neantului. 

- Vrei să cer să fie sedat până când se termină 
totul? întreabă Haymitch. 

Nu e o glumă. O spune un bărbat care şi-a 
petrecut viața de adult pe fundul unei sticle, 
incercând să se anestezieze ca să poată ignora cri- 
mele Capitoliului. Băiatul de șaisprezece ani care 
a câștigat al doilea Jubileu al Pacificării trebuie 
să fi ținut la cineva - la familie, la prieteni, poate 
avea Şi O iubită — la care s-a străduit să se-ntoarcă. 
Unde sunt cu toții acum? Cum se face că în 
viața lui nu exista nimeni înainte de a da buzna 
eu și Peeta? 

- Nu, ii răspund. Vreau să merg la Capitoliu. 
Vreau să iau parte la misiunea de salvare. 

- Au plecat, zice el. 

- Acum cât timp? I-aș putea ajunge din urmă. 
Aş putea... 

Ce? Ce-aș putea face? 

Haymitch clatină din cap. 

- Asta n-o să se-ntâmple niciodată. Eşti prea 
valoroasă și prea vulnerabilă. S-a discutat despre 
trimiterea ta în alt district, ca să distragem atenția 
Capitoliului în timp ce e salvat Peeta. Dar nimeni 
n-a avut impresia că ai putea face faţă. 

- Te rog, Haymitch! Acum îl implor. Trebuie 
să fac ceva. Nu pot să stau pur și simplu locului, 
așteptând să aflu dac-au murit sau nu. 

- Bine. Mă duc să vorbesc cu Plutarch. Tu 
rămâi aici. 

Dar nu pot. Ecoul pașilor lui Haymitch încă 
mai răsună pe coridor când bajbâi in căutarea des- 
chiderii din draperia care ne desparte și il găsesc 
pe Finnick dormind pe burtă, cu picioarele depăr- 
tate și cu mâinile contorsionate sub pernă. Deși 
dau dovadă de lașitate — ba chiar de cruzime - sco- 
ţându-l din lumea intunecată și mută a drogului 
ca să-l readuc pe tărâmul dezolant al realității, nu 
mă pot opri, o fac, pentru că nu sunt capabilă să 
infrunt asta de una singură. 

Îi explic ce se petrece și agitația lui iniţială dis- 
pare treptat, misterios. 

- Katniss, nu-ţi dai seama că asta o să hotă- 
rască lucrurile? Până la sfârșitul zilei, fie vor fi 
morți, fie alături de noi. E... e mai mult decât 
puteam spera! 

Ei, iată o imagine optimistă a situației noas- 
tre. Dar ideea că acest chin s-ar putea incheia are 
totuşi ceva liniştitor. 

Draperia se deschide dintr-o smucitură și apare 
Haymitch. Are ceva de făcut pentru noi, dacă ne 
putem aduna. Încă mai au nevoie de prop-uri de- 
spre Districtul 13 după bombardament. 

- Dacă le facem în următoarele câteva ore, 
Beetee o să le difuzeze, pregătind terenul pen- 
tru salvare, și poate reușim s-abatem atenţia Ca- 
pitoliului în altă parte. 

- Da, ca diversiune, spune Finnick. Un fel 
de capcană. 

- De fapt, trebuie să fie atât de captivante 
incât nici măcar președintele Snow să nu se poată 
dezlipi de televizor. Găsiţi așa ceva? întreabă 
Haymutch. 

Primirea unei însărcinări care poate veni in 
ajutorul salvatorilor îmi redă brusc puterea de 
concentrare. În timp ce dau gata micul dejun și 
sunt luată in primire de echipa pregătitoare, mă 
gândesc ce-aș putea spune. Președintele Snow se 
intreabă probabil ce efect au avut asupra mea 

podeaua împroşcată cu sânge și trandafirii lui. Dar 
nu cred că-l voi convinge de ceva strigând două 
replici sfidătoare în fața camerei. Și nici n-aş câștiga 
timp pentru grupul de salvatori. Răbufnirile sunt 
scurte. Poveştile durează mult. 

Habar n-am dacă o să meargă, dar odată ce 
echipa de televiziune e pe poziții la suprafață, 1i 
propun Cressidei să-nceapă cu întrebări despre 
Peeta. Mă așez pe aceeași coloană răsturnată pe care 
mă aflam când am avut căderea psihică și aștept 
deopotrivă lumina roșie și intrebarea Cressidei. 

- Cum l-ai cunoscut pe Peeta? 

Şi apoi fac ceea ce ar fi vrut Haymitch să se 
intâmple incă de la primul meu interviu. Îmi 
deschid sufletul. 

- Când l-am cunoscut pe Peeta aveam unspre- 
zece an! și eram aproape moartă. 

Vorbesc despre ziua ingrozitoare în care-am 
incercat să vând hainele de bebeluș in ploaie, po- 
vestesc cum m-a gonit mama lui Peeta din ușa 
brutăriei și cum a mâncat el bătaie fiindcă mi-a 
adus acele pâini care ne-au salvat viețile. 

- Nu ne vorbiserăm niciodată. Am schimbat 
primele vorbe în trenul care ne-a adus la Jocuri. 

- Dar el era deja indrăgostit de tine, spune 
Cressida. 


- Cred că da. 

Îmi îngădui să zâmbesc ușor. 

- Cum suporţi despărțirea? întreabă ea. 

- În niciun caz bine. Ştiu că președintele Snow 
il poate ucide în orice clipă. Mai ales de când 
a avertizat Districtul 13 despre bombardament. 
E cumplit să trăieşti cu asta, spun eu. Dar, din 
cauza suferințelor pe care i le provoacă, nu mai 
am niciun fel de rezerve. Adică sunt gata de orice 
ca să distrug Capitoliul. Sunt în sfârșit liberă. 

Îmi ridic privirea spre cer și urmăresc un șoim 
care străbate văzduhul. 

- Vorbind despre Capitoliu, președintele Snow 
a recunoscut O dată, în fața mea, că e fragil. În mo- 
mentul ăla n-am înţeles ce voia să spună. E greu 
să vezi limpede când ești atât de speriat. Acum 
nu mai sunt. Capitoliul e fragil fiindcă depinde 
de districte pentru orice. Districtele îi oferă mân- 
care și energie, din districte vin până și Apărătorii 
Păcii, cei care ne supraveghează. Dacă ne declarăm 
independenţa, Capitoliul se prăbușește. Mulțumită 
ție, președinte Snow, eu o declar astăzi oficial pe 
a mea. 

M-am descurcat bine, dacă n-am fost cumva 
chiar impresionantă. Toată lumea e încântată de 
povestea cu pâinile. Dar mesajul meu către preșe- 
dintele Snow pune în funcțiune rotițele din min- 
tea lui Plutarch. Se grăbeşte să-i ia pe Finnick și 

pe Haymitch deoparte și au o discuție scurtă, dar 
animată, care nu pare să-l facă fericit pe Haymitch. 
S-ar părea că Plutarch are câștig de cauză - în final, 
Finnick e palid, dar dă aprobator din cap. 

Și se duce să-și ocupe locul În fața camerei, timp 
in care Haymitch i se adresează. 

- Nu ești obligat s-o faci. 

- Ba da. Dacă vreau s-o ajut. Finnick strange 
franghia ghemotoc in pumn. Sunt gata. 

Nu știu la ce să m-aștept. La o poveste de dra- 
goste despre Annie? La o relatare a abuzurilor din 
Districtul 4? Dar Finnick Odair pornește pe un 
cu totul alt traseu. 

- Președintele Snow îmi... vindea... trupul, asta 
e, incepe el, pe un ton plat, distant. Nu eram sin- 
gurul. Dacă un învingător e considerat dezirabil, 
președintele il oferă ca recompensă, sau permite 
să fie cumpărat contra unei sume exorbitante. 
Dacă refuzi, ucide pe cineva care ţi-e drag. Așa 
că o faci. 

Atunci asta explică totul. Parada amantelor 
şi a amanților lui Finnick din Capitoliu. De fapt 
erau altceva. Oameni de soiul lu: Cray, fostul co- 
mandant al Apărătorilor Păcii din districtul nos- 
tru, care cumpăra fete disperate, devorându-le și 
apoi aruncându-le, fiindcă stătea În puterea lui 
s-o facă. Vreau să-ntrerup filmarea și să-l implor 

pe Finnick să mă ierte pentru toate părerile gre- 
şite pe care le-am avut vreodată despre el. Dar 
acum trebuie să ne indeplinim misiunea și simt 
că rolul lui va fi mult mai eficient decât al meu. 

- Nu eram singurul, dar aveam cel mai mare 
succes, adaugă el. Și eram, poate, cel mai lipsit 
de apărare, fiindcă oamenii pe care-i iubeam erau 
atât de lipsiți de apărare. Ca să se simtă mai bine, 
patronii mei imi ofereau daruri în bani și în bi- 
juterii, dar eu am găsit o formă mult mai valo- 
roasă de plată. 

Secrete, mă gândesc. Așa mi-a spus Finnick că 
era plătit, dar îmi închipuisem că intregul aran- 
jament fusese alegerea lui. 

- Secrete, continuă el, ca un ecou al gânduri- 
lor mele. Și acum vreau să fii foarte atent, preșe- 
dinte Snow, fiindcă foarte multe sunt despre tine. 
Dar să-ncepem cu câteva dintre tainele altora. 

Finnick începe să ţeasă o tapiserie atât de 
bogată În detalii incât nu te poți indo: de auten- 
ticitatea ei. Povești despre preferinţe sexuale bı- 
zare, trădări in dragoste, lăcomie fără margini și 
jocuri însângerate ale puterii. Secrete de bețuvi, 
șoptite pe feţe de pernă transpirate in miez de 
noapte. Finnick era un tip cumpărat și vândut. 
Un sclav din districte. Unul foarte frumos, cu sigu- 
ranță, dar în realitate inofensiv. Cui i-ar fi putut 

povesti? Și, chiar dacă ar fi povestit, cine l-ar fi 
crezut? lar unele secrete sunt prea delicioase ca 
să nu fie împărtășite. Nu-i cunosc pe oamenii de- 
spre care vorbeşte - toți par să fie cetățeni de vază 
ai Capitoliului — dar, ascultand flecărelile echi- 
pei mele pregătitoare, mi-am dat seama în ce mare 
măsură poate capta atenția cea mai mică diferență 
de opinie. Dacă o tunsoare prost făcută poate con- 
duce la ore întregi de bârfe, ce urmări au acuza- 
țiile de incest, trădare, șantaj și incendiere? În timp 
ce valurile șocului şi ale acuzațiilor reciproce se 
rostogolesc peste Capitoliu, oamenii așteaptă, așa 
cum aştept și eu, să afle secretele președintelui. 

- Și acum, despre bunul nostru președinte Co- 
riolanus Snow, spune Finnick. Atât de tânăr când 
s-a ridicat la putere. Și atat de abil când a fost 
vorba s-o păstreze. Vă-ntrebați cum a reuşit? E 
de-ajuns un singur cuvânt. Spune tot ce trebuie 
să știți de fapt. Otravă. 

Finnick se intoarce la ascensiunea politică a 
lui Snow, despre care eu nu știu nimic, și îi 
urmărește drumul către președinție inșirând, una 
după alta, morțile misterioase ale adversarilor săi 
sau, şi mai rău, ale aliaților cu suficient potențial 
ca să se transforme în ameninţări. Oameni că- 
zând morţi în toiul banchetelor, sau declinul lent 
și inexplicabil al altora, pe durata mai multor 

luni. Totul pus pe seama moluștelor toxice, a vi- 
rușilor derutanţi sau a unei sensibilități neglijate 
a aortei. Snow bea el însuși din cupa otrăvită, 
ca să devieze suspiciunile. Dar antidoturile nu 
dau intotdeauna rezultatele dorite. Se spune că de 
asta poartă trandafirii, cu parfumul lor puternic. 
Se spune că așa ascunde mirosul de sânge al rănilor 
pe care le are în gură și care nu se vor vindeca nici- 
odată. Se spune, se spune, se spune... Snow are o 
listă și nimeni nu știe cine va fi următorul. 

Otravă. Arma perfectă pentru un șarpe. 

Deoarece părerea mea despre Capitoliu și de- 
spre nobilul său preşedinte e deja atât de proastă, 
nu pot spune că afirmaţiile lui Finnick mă șo- 
chează. Par să aibă mult mai mult efect asupra 
rebelilor strămutați din Capitoliu, ca Fulvia și 
echipa mea pregătitoare - chiar și Plutarch e 
uneori surprins, probabil intrebandu-se cum de 
i-a scăpat o anumită bârfă picantă. Când termină 
Finnick, camerele rulează pur și simplu mai de- 
parte, până într-un târziu, când e nevoit să spună 
el însuși „Stop“. 

Echipa de televiziune pleacă în grabă să pre- 
lucreze materialul, iar Plutarch il ia pe Finnick 
deoparte pentru o discuție, probabil ca să vadă 
dacă nu cumva știe mai multe poveşti. Eu rămân 
cu Haymitch printre dărâmături, întrebându-mă 

dacă soarta lui Finnick n-ar fi ajuns intr-o bună 
zi să fie și a mea. Şi de ce nu? Snow ar fi obținut 
un preţ într-adevăr bun pentru fata din foc. 

- Asta ţi s-a întâmplat și ţie? îl intreb pe 
Haymitch. 

- Nu. Mama şi fratele meu mai mic. Iubita mea. 
La două săptămâni după ce-am fost încoronat ca 
invingător, erau morți cu toții. Din cauza trucu- 
lui meu cu câmpul de forță, răspunde el. Snow n-a 
avut pe cine să folosească impotriva mea. 

- Mă surprinde că nu te-a ucis pe tine, spun eu. 

- O, nu. Eu am fost exemplul. Omul expus 
in faţa unor tineri ca Finnick, sau Johanna sau 
Cashmere. Ca să le demonstreze ce i se poate 
intâmpla unui învingător care creează probleme. 
Dar știa că n-are nicio putere asupra mea. 

- Până când am apărut eu şi Peeta, spun, 
cu blândeţe. 

Nu primesc drept răspuns nici măcar o ridi- 
care din umeri. 

Misiunea noastră odată încheiată, eu și Finnick 
nu mai putem face nimic altceva decat să aștep- 
tăm. Încercăm să umplem minutele care se târăsc 
mergând la Apărarea Specială. Facem noduri. Ne 
invârtim mancarea de prânz în castroane. Spul- 
berăm obiecte în poligonul de tragere. Ca să nu 
fie detectată, echipa de salvare nu trimite niciun 

mesaj. La 15:00, ora stabilită, stăm încordați și 
tăcuţi în partea din spate a unei încăperi pline cu 
ecrane și computere şi 1i urmărim pe Beetee şi pe 
membrii echipei sale în timp ce se străduiesc să 
domine eterul. Neatenţia și neastâmpărul care îl 
caracterizează sunt inlocuite de o hotărâre de care 
nu l-am mai văzut dând dovadă vreodată. Cea mai 
mare parte a interviului meu nu reușește să ajungă 
în emisie, dar restul e suficient ca să se demonstreze 
că sunt vie și incă sfidătoare. Povestea lubrică 
și sângeroasă spusă de Finnick despre Capitoliu 
e aceea care ne aduce victoria. Oare Beetee e din 
ce în ce mai abil? Sau adversarii lui din Capitoliu 
sunt ceva mai fascinaţi decât ar trebui și nu vor 
să-l blocheze pe Finnick? În următoarele șaizeci 
de minute, în rețeaua de televiziune a Capitoliu- 
lui pătrund, alternativ, obișnuita ediție de știri a 
după-amiezii, Finnick și încercările de a intrerupe 
cu desăvârșire emisia. Dar echipa de tehnicieni a 
rebelilor reușește să înfrângă pană şi aceste tenta- 
tive Și, ca un adevărat triumf, păstrează controlul 
pe aproape întreaga durată a atacului impotriva 
lui Snow. 

- Gata! spune Beetee, azvârlindu-și braţele in 
sus, și abandonează transmisia, lăsând Capitoliul 
să reia controlul. Dacă n-au plecat de-acolo până 
acum, sunt morți. Se răsuceşte în scaun, vrând să 

vadă reacția mea şi a lui Finnick la cuvintele sale. 
Însă a fost un plan bun. Vi l-a arătat Plutarch? 

Bineînțeles că nu. Beetee ne duce într-o altă 
incăpere și ne demonstrează cum va încerca - a 
incercat — echipa, cu ajutorul rebelilor din inte- 
rior, să-i elibereze pe învingători dintr-o închisoare 
subterană. Se pare că asta presupune folosirea 
unui gaz paralizant distribuit prin sistemul de 
ventilație, o intrerupere de curent, detonarea 
unei bombe într-o clădire guvernamentală aflată 
la câțiva kilometri distanță de inchisoare și acum 
intreruperea emisiunilor televizate. Beetee e în- 
cântat fiindcă planul lui ni se pare greu de urmărit, 
gândindu-se că nu-l pot urmări nici dușmanii. 

- Așa cum s-a-ntâmplat și cu capcana ta din 
arenă, cu electricitatea? îl întreb. 

- Exact. i-ai văzut ce bine-a mers? zice el. 

Ei... nu tocmai, mă gândesc. 

Eu şi Finnick încercăm să rămânem la Coman- 
dament, unde va sosi cu siguranţă prima veste 
despre salvare, dar nu ni se permite, fiindcă se dis- 
cută probleme grave de război. Refuzăm să ple- 
căm de la Apărarea Specială și sfarșim prin a 
aștepta noutățile în încăperea cu păsările colibri. 

Facem noduri. Facem noduri. Niciun cuvânt. 
Facem noduri. Tic-tac. Asta e un ceas. Nu te gândi 
la Gale. Nu te gândi la Peeta. Facem noduri. Nu 

vrem să mergem la cină. Degetele lui Finnick 
sunt jupuite și sângerează. În cele din urmă re- 
nunţă și se strânge ghem, în poziţia pe care a 
luat-o în arenă, în timpul atacului gaițelor-lim- 
bute. Eu imi perfecționez ștreangul miniatural. 
Cuvintele din „Copacul spânzuratului“ mi se de- 
rulează în minte. Gale şi Peeta. Peeta şi Gale. 

- Te-ai îndrăgostit de Annie la prima vedere, 
Finnick? întreb. 

- Nu. 

Și se scurge o bună bucată de timp inainte de 
a adăuga: 

- S-a apropiat de mine pe furiș. 

Îmi cercetez inima, dar pe moment singura 
ființă pe care-o simt apropiindu-se pe furiș de 
mine e Snow. 

Trebuie să fie miezul nopții, trebuie să fi în- 
ceput deja ziua următoare, când Haymitch des- 
chide ușa. 

- S-au întors. Suntem așteptați la spital. 

Gura mi se deschide într-un potop de între- 
bări pe care el îl intrerupe, spunând: 

— Asta e tot ce ştiu. 

Vreau s-o rup la fugă, dar Finnick se poartă 
atât de ciudat, de parcă n-ar mai ști să meargă, 
așa că îl iau de mână și-l conduc ca pe un copilaș. 
Prin compartimentul de Apărare Specială, în 

liftul care merge în toate părțile și in aripa care 
găzduieşte spitalul. Locul e un adevărat vacarm, 
cu doctori urlând ordine și cu răniți transportați 
pe coridoare în paturile lor cu rotile. 

Suntem atinși în treacăt de o targă împinsă 
pe lângă noi, purtând o femeie tânără, inconști- 
entă, slabă moartă și cu capul ras. Are pielea plină 
de vânătăi şi de răni supurânde. Johanna Mason. 
Care ştia într-adevăr secretele rebelilor. Cel pu- 
țin pe cel despre mine. Și asta e ceea ce a primit 
în schimb. 

Printr-o ușă deschisă, îl întrezăresc pe Gale, 
dezbrăcat până în talie și cu transpiraţia șiroindu-i 
pe faţă în timp ce un doctor îi extrage ceva de sub 
claviculă, cu o pensetă lungă. Rănit, dar în viaţă. 
Îl strig și mă îndrept spre el, până când o asistentă 
mă-mpinge inapoi şi-mi inchide ușa în nas. 

- Finnick! 

E ceva între un țipăt strident și un strigăt de 
bucurie. O femeie tânără, frumoasă, deşi cumva 
murdară - păr negru incâlcit, ochi verzi ca ma- 
rea - aleargă spre noi, fără alte haine în afara 
unui cearșaf. 

- Finnick! 

Și, dintr-odată, e ca şi cum în lume n-ar mai 
exista nimeni în afară de ei doi, prăvălindu-se 
prin spaţiu ca să ajungă unul la altul. Se ciocnesc, 

se cuprind, își pierd echilibrul și se izbesc de un 
perete, unde și rămân. Agățându-se unul de altul. 
Inseparabili. 

Simt impunsătura geloziei. Nu sunt geloasă 
nici pe Finnick, nici pe Annie, ci pe certitudi- 
nea legăturii lor. Oricine îi vede nu se-ndoiește 
că se iubesc. 

Boggs, arătând cam obosit, dar fără nicio rană, 
ne găsește pe mine și pe Haymitch. 

- l-am scos pe toți. Cu excepția Enobariei. 
Dar, fiindcă e din Doi, ne indoim oricum că mai 
e reținută. Peeta e la capătul culoarului. Efectele 
gazului tocmai dispar. Ar trebui să fiți acolo cand 
se trezește. 

Peeta. 

Viu şi sănătos - poate nu tocmai sănătos, dar 
viu și aici. Departe de Snow. În siguranță. Aici. 
Cu mine. Peste un minut îl pot atinge. Îi pot 
vedea zâmbetul. Îi pot auzi râsul. 

Haymitch mă privește rânjind. 

- Haide, atunci, imi spune. 

Sunt amețită, îmi vâjâie capul. Ce-o să spun? 
Oh, cui îi pasă ce spun? Peeta o să fie în extaz, 
indiferent ce-aș face. Probabil c-o să mă sărute ori- 
cum. Mă întreb dacă o fie la fel ca ultimele sărutări 
de pe plaja din arenă, cele la care n-am indrăznit 
să mă gândesc până în clipa asta. 

Peeta s-a trezit deja, stă pe marginea patului, 
părând năucit în vreme ce trei doctori îl incura- 
jează, îi proiectează fascicule luminoase în ochi, 
îi iau pulsul. Sunt dezamăgită fiindcă fața mea nu 
i-a apărut prima în faţa ochilor, în momentul tre- 
zirii, dar o vede acum. Citesc pe chipul lui că nu-i 
vine să-și creadă ochilor și mai deslușesc și altceva, 
mai intens, pe care nu-l pot defini. Dorinţă? Dispe- 
rare? Cu siguranță amândouă, fiindcă îi împinge 
pe doctori într-o parte, sare în picioare și se in- 
dreaptă spre mine. Alerg să-i ies în întâmpinare, 
braţele mi se întind să-l strângă la piept. Și mai- 
nile lui se intind spre mine și mă gândesc că vrea 
să-mi mângâie obrajii. 

Buzele mi se întredesch:d, incepând să-i pro- 
nunțe numele, când degetele lu: mi se strâng în 
jurul gâtului. 


13 


Gulerul rece mi se freacă de gat și imi face tre- 
murul încă și mai greu de ținut sub control. Cel 
puţin nu mai sunt în tubul claustrofobic, cu mași- 

v ’e . . A A>’ A oY 
nării pocnind și bâzâind, ascultând o voce fără 
trup care-mi spune să stau nemișcată în timp ce 
eu Încerc să mă conving că incă mai pot respira. 

Chiar și acum, după ce am fost asigurată că nu s-a 
întâmplat nimic iremediabil, sunt însetată de aer. 

Temerea principală a echipei de medici — vătă- 
marea măduvei spinării, a tractului respirator, a 
venelor şi a arterelor — s-a diminuat. Vânătăile, ră- 
gușeala, durerea din laringe, ușoara tuse stranie — 
pentru toate astea nu trebuie să-și facă griji. O să-mi 
revin întru totul. Gaiţa Zeflemitoare n-o să-și 
piardă vocea. Dar aș vrea să-ntreb unde e medicul 
care poate stabili dac-o să-mi pierd sau nu mințile. 
Numai că acum n-am voie să vorbesc. Nu pot nici 
măcar să-i mulțumesc lu: Boggs, care vine să vadă 
ce mai fac. Să mă examineze și să-mi spună că sol- 
daţii se aleg cu răni mult mai grave în timpul antre- 
namentelor, când învaţă să-și sugrume dușmanii. 

Boggs a fost cel care l-a doborat pe Peeta dintr-o 
singură lovitură înainte de a-mi face vreun rău 
ireparabil. Ştiu că Haymitch ar fi sărit În apărarea 
mea dacă n-ar fi fost luat intru totul prin surprin- 
dere. Nu se-ntâmplă prea des să ne prindă cineva, 
pe mine și pe Haymitch, cu garda jos în același 
timp. Dar am fost atât de mistuiți de grija salvării 
lui Peeta, atât de torturați de gândul că e în mâi- 
nile Capitoliului, incât încântarea de a-l avea din 
nou alături ne-a orbit. Dacă m-aş fi întâlnit cu 
Peeta între patru ochi, m-ar fi ucis. Acum, când 
e alienat mintal. 

Nu, nu alienat, imi readuc aminte. Viespchestrat. 
Ăsta e termenul folosit de Plutarch și Haymitch, 
i-am auzit când targa pe care eram transportată 
de-a lungul culoarului a fost împinsă pe lângă ei. 
Viespchestrat. Nu știu ce-nseamnă. 

Prim, care și-a făcut apariția la câteva secunde 
după atac și de atunci a stat atât de aproape de mine 
cât a fost cu putință, mă invelește cu încă o pătură. 

- Cred că-ți vor scoate gulerul în curând, 
Katniss. Atunci n-o să-ți mai fie atât de frig. 

Mama, care participă la o operație complicată, 
n-a fost încă anunţată de atacul lui Peeta. Prim 
imi ia una dintre mâini, care are pumnul strâns, 
și mi-o masează până când mi se descleștează de- 
getele și sângele reincepe să-mi curgă prin ele. 
Tocmai e pe cale să facă același lucru cu al doilea 
pumn, când apar doctorii, îmi scot gulerul și-mi 
injectează un medicament impotriva durerii și a 
inflamațiilor. Stau întinsă, cu capul nemișcat, așa 
cum am fost instruită, ca să nu-mi agravez rănile 
din gât. 

Plutarch, Haymitch și Beetee au așteptat pe 
coridor până ce le-au permis medicii să mă vizi- 
teze. Nu ştiu dacă i-au spus lui Gale, dar, de vreme 
ce nu e aici, presupun că n-au făcut-o. Plutarch îi 
conduce pe doctori afară și încearcă să-i ordone 
lui Prim să plece, dar ea rămâne. 


250 


- Nu. Dacă mă obligi să plec, mă duc direct la 
chirurgie şi-i povestesc mamei tot ce s-a-ntâmplat. 
ȘI te avertizez că n-are o părere prea bună despre 
un creator-de-joc care vrea să dirijeze viaţa lui 
Katniss. Mai ales când nici măcar nu-i poartă de 
grijă așa cum ar trebui. 

Plutarch pare ofensat, dat Haymitch chicotește. 

- Eu aș lăsa-o baltă, Plutarch, spune el. 

Prim rămâne. 

- Aşadar, Katniss, starea lui Peeta a fost un 
şoc pentru noi toți, imi explică Plutarch. La ul- 
timele două interviuri, n-am avut cum să nu re- 
marcăm că i se-nrăutăţise sănătatea. Era evident 
că fusese maltratat și noi am luat asta drept ex- 
plicaţie a stării lui psihologice. Acum credem c-a 
fost subiectul unei tehnici de tortură mai degrabă 
neobișnuite, cunoscută sub numele de vsespches- 
trare. Beetee? 

-Îmi pare rău, Katniss, dar nu-ți pot descrie 
toate caracteristicile, spune Beetee. Capitoliul 
păstrează cu foarte mare grijă secretul în privința 
acestei forme de tortură și cred că rezultatele sunt 
contradictorii. Asta o ştim. E un soi de condițio- 
nare prin frică. Termenul e o combinaţie a cuvin- 
telor viespe și sechestrare. Credem c-a fost preferat 
pentru că tehnica implică folosirea veninului 
de viespoi-copoi. Te-au înţepat la primele tale 

Jocuri ale Foamei, așa că, spre deosebire de cei mai 
mulți dintre noi, tu știi din proprie experiență care 
sunt efectele veninului. 

Groază. Halucinaţiui. Viziuni de coşmar ale 
pierderii celor dragi. Fiindcă veninul afectează 
acea parte a creierului care adăpostește frica. 

- Sunt sigur că-ți aduci aminte cât de-nspăimân- 
tător a fost. Ai suferit şi de confuzie mentală, ca 
efect întârziat? mă întreabă Beetee. Ai avut sen- 
zația că nu poţi aprecia ce era adevărat și ce nu? 
Cei mai mulți dintre oamenii înțepaţi care-au 
supraviețuit ca să povestească spun că li s-a 
intâraplat ceva de genul ăsta. 

Da. Întâlnirea aceea cu Peeta. Chiar și după 
ce mi s-a limpezit mintea n-am fost sigură dacă-mi 
salvase viaţa înfruntându-l pe Cato sau așa imi 
1maginasem. 

- E foarte greu să-ți aminteşti, fiindcă amin- 
tirile pot fi schimbate. Beetee se bate cu degetul 
pe frunte. Sunt aduse în partea din față a minţii, 
modificate și imprimate incă o dată sub noua 
formă. Acum imaginează-ţi că te fac să-ți reamin- 
teşti ceva — fie prin sugestie verbală, fie impu- 
nându-ți să priveşti inregistrarea unui anumit 
eveniment = și, în timp ce îţi e improspătată 
memoria, îi injectez o doză de venin de viespoi-co- 
poi. Nu atât de puternică încât să-ți provoace 

pierderea cunoștinței pentru trei zile. Suficientă 
doar ca să-ţi infiltreze in amintirea respectivă 
spaima și indoiala. Și asta reține creierul tău, pe 
termen lung. 

Simt cum mi se face greață. Prim pune între- 
barea pe care-o am în gând. 

- Asta i-au făcut lui Peeta? I-au luat amin- 
tirile cu Katniss și le-au distorsionat, ca să fie 
inspăimântătoare? 

Beetee dă din cap. 

- Atât de inspăimântătoare incât să creadă că 
ea îi amenință viaţa. Și să-ncerce s-o ucidă. Da, 
in prezent, asta e teoria noastră. 

Îmi acopăr faţa cu braţele, fiindcă așa ceva nu 
se poate întâmpla. Nu e cu putință. Să-l facă pe 
Peeta să uite că mă iubește... nimeni n-ar izbuti. 

- Dar puteți inversa procesul, nu? spune Prim. 

- Ăă... știm foarte puține despre asta, răspunde 
Plutarch. De fapt, nimic. Dacă s-au făcut vreo- 
dată încercări de refacere după viespchestrare, noi 
n-avem acces la informațiile respective. 

- Bine, dar aveţi de gând să încercați, nu-i așa? 
insistă Prim. N-o să-l lăsați pur și simplu să sufere, 
inchis într-o cameră capitonată? 

- Bineînţeles c-o să Încercăm, Prim, spune 
Beetee. Numai că nu știm în ce măsură vom reuși. 
Dacă o să reuşim. Eu presupun că întâmplările 

ingrozitoare sunt cel mai dificil de scos din me- 
morie. La urma urmelor, sunt cele pe care ni le 
reamintim, in mod firesc, cel mai bine. 

- Și încă nu ştim ce altceva au mai falsificat, în 
afară de amintirile despre Katniss, spune Plutarch. 
Alcătuim o echipă de specialiști în probleme de 
sănătate mintală şi de militari de profesie, ca să 
găsească o metodă de contracarare. Eu unul sunt 
optimist și cred c-o să-și revină pe deplin. 

- Serios? întreabă Prim, cu sarcasm. Și tu ce 
crezi, Haymitch? 

Îmi mișc uşor brațele, ca să-i pot vedea expre- 
sia feţei prin golul ingust dintre ele. E obosit și 
descurajat când recunoaște: 

- Cred că ar putea ajunge într-o stare cumva 
mai bună, dar... cred că n-o să mai fie niciodată 
același. 

Îmi lipesc din nou braţele, astupând golul, 
lăsându-i pe toți pe dinafară. 

- Cel puţin e În viaţă, spune Plutarch, de parcă 
şi-ar fi pierdut răbdarea cu noi. Snow i-a execu- 
tat in seara asta pe stilista lui Peeta și pe membrii 
echipei lu: pregătitoare, într-o emisiune în direct. 
N-avem idee ce s-a-ntâmplat cu Effie Trinket. 
Peeta nu e nevătămat, dar e aici. Cu noi. Ceea 
ce reprezintă o îmbunătățire certă a situație sale, 

petrecută în ultimele douăsprezece ore. Să ținem 
minte asta, da? 

Încercarea lui Plutarch de a-mi ridica mora- 
lul — intrețesută cu vestea despre patru sau poate 
chiar cinci crime - are cumva un efect nedorit. 
Portia. Echipa pregătitoare a lui Peeta. Effie. Gatle- 
jul imi pulsează din cauza efortului de a-mi reține 
lacrimile, pană când mi se taie din nou răsuflarea. 
În cele din urmă, n-au de ales ȘI sunt nevoiţi să 
mă sedeze. 

Când mă trezesc, mă întreb dacă ăsta va fi 
de-acum incolo singurul mod în care voi reuși 
să dorm, cu medicamente injectate în braț. Mă 
bucur că n-am voie să vorbesc în următoarele câ- 
teva zile, fiindcă nu vreau să spun nimic. Nici să 
fac nimic. De fapt, sunt un pacient model, letar- 
gia mea fiind luată drept stăpânire de sine, drept 
respectare a indicațiulor medicilor. Nu ma: simt 
nevoia să plâng. De fapt, nu sunt în stare decât 
să-mi păstrez în minte un singur gând simplu: o 
imagine a feţei lui Snow, însoțită de o șoaptă din 
capul meu. O să te ucid. 

Mama și Prim mă îngrijesc cu schimbul, con- 
vingându-mă să mănânc bucățele de hrană moale. 
Oamenii vin din când în când să-mi spună nou- 
tăți despre starea lui Peeta. Cantitatea masivă de 
venin de viespoi-copoi e eliminată din organism. 

E tratat numai de străini, localnici din Treispre- 
zece - nimănui de acasă sau din Capitoliu nu i 
se permite să-l vadă - pentru a se impiedica de- 
clanșarea unor amintiri periculoase. O echipă 
de specialiști lucrează, cu program prelungit, la 
elaborarea unei strategii de recuperare. 

Nu e de așteptat să fiu vizitată de Gale, care 
e țintuit la pat de o rană la umăr. Dar, în a treia 
noapte, după ce mi s-au dat medicamentele și in- 
tensitatea luminii a fost redusă pentru somn, el 
se strecoară fără zgomot in rezerva mea. Nu 
vorbește, își plimbă doar degetele peste vânătăile 
de pe gâtul meu, atingându-le cu delicateţea ari- 
pilor de fluture, mă sărută între ochi și dispare. 

În dimineața următoare sunt externată, cu in- 
dicația de a mă mișca încet și de a vorbi cât mai 
puțin. Nu m: s-a imprimat niciun orar, așa că 
hoinăresc fără nicio ţintă până când se invoiește 
Prim de la spital și mă conduce în ultimul compar- 
timent repartizat familie: noastre, 2212. Identic 
cu precedentul, dar fără fereastră. 

Lui Buttercup i s-au alocat o raţie zilnică de 
hrană și o cratiţă cu nisip, plasată sub chiuveta 
din baie. Când mă instalează Prim în pat, îmi 
sare pe pernă, concurând cu mine ca să-i atragă 
atenţia. Ea îl ia în braţe, dar rămâne concentrată 
asupra mea. 

- Katniss, știu că toată povestea asta cu Peeta 
e groaznică pentru tine. Dar ține minte că Snow 
s-a ocupat de el vreme de ma: multe săptămâni, 
pe când noi nu-l avem decât de câteva zile. Există 
O şansă ca vechiul Peeta, cel care te iubeşte, să 
fie încă înlăuntrul lui. Încercând să se-ntoarcă la 
une. Nu renunţa la el. 

Mă uit la surioara mea și mă gândesc că a 
moștenit cele mai bune calități pe care i le-a putut 
oferi familia noastră: mâinile vindecătoare ale 
mamei, mintea echilibrată a tatei şi combatuvi- 
tatea mea. Dar ma: este și altceva, ceva care-i 
aparține în intregime. O abilitate de a privi în 
harababura derutantă a vieţii și de a vedea lucru- 
rile drept ceea ce sunt. E posibil să aibă dreptate? 
Să se-ntoarcă Peeta la mine? 

- Trebuie să plec din nou la spital, spune ea, 
așezându-l pe Buttercup pe pat, alături de mine. 
Voi doi țineţi-vă companie unul altuia, OK? 

Motanul sare din pat și o urmează către ușă, 
plângându-se zgomotos când e abandonat. Com- 
pania pe care ne-o ținem unul altuia nu face nici 
măcar două parale. După nici treizeci de secunde, 
știu că nu pot suporta să fiu inchisă în celula sub- 
terană și îl las pe Buttercup de capul lui. Mă 
rătăcesc de mai multe ori, dar în cele din urmă 
reușesc să găsesc drumul către Apărarea Specială. 

Toţi cei pe care-i întâlnesc se holbează la vânătăile 
mele și mă simt rușinată într-o asemenea măsură, 
incât imi trag gulerul in sus, până la urechi. 

Probabil că și Gale a ieșit din spital în dimi- 
neaţa asta, fiindcă îl găsesc intr-una dintre sălile 
de cercetare, alături de Beetee. Sunt absorbiți, fac 
o măsurătoare cu capetele aplecate asupra unui 
desen. Alte versiuni ale acestuia sunt împrăștiate 
pe masă și pe podea. lar alte desene de un anume 
fel sunt fixate de stratul izolator care acoperă pe- 
reții sau umplu ecranele mai multor computere. 
Privind liniile trase la repezeală ale unuia dintre 
ele, recunosc laţurile de vânătoare folosite de Gale. 

- Ce sunt astea? intreb, cu voce răgușită, distră- 
gându-le atenția de la coala de hârtie. 

- Ah, Katniss, ne-ai descoperit, spune 
vesel Beetee. 

- Cum? Ăsta e un secret? 

Știu că Gale își petrece foarte mult timp aici, 
jos, lucrând impreună cu Beetee, dar imi inchi- 
puiam că-și pierd timpul cu arcuri și puști. 

- Nu tocmai. Dar mă simt oarecum vinovat. 
Ţi l-am răpit pe Gale atât de multă vreme, recu- 
noaște Beetee. 

Fiindcă in marea majoritate a timpului pe- 
trecut în Treisprezece am fost dezorientată, în- 
grijorată, furioasă, la machiaj sau în spital, nu pot 

susține că absenţele lui Gale au fost un incon- 
venient. Și nici nu ne-am aflat în armonie, în sen- 
sul exact al cuvântului. Dar îl las pe Beetee să 
creadă că-mi e dator. 

- Sper că i-ai folosit bine timpul, ii spun. 

- Vino să vezi, mă îndeamnă el, arătându-mi 
ecranul unui computer cu o fluturare a mâinii. 

Vasăzică asta fac ei. Iau ideile de la baza cap- 
canelor lu: Gale și le adaptează la armele impo- 
triva oamenilor. E vorba mai ales de bombe. Și 
nu preiau atât mecanismele care pun cursele în 
funcţiune, cât psihologia aflată în spatele lor. Mı- 
narea unei zone în care se află ceva esențial pen- 
tru supraviețuire. O sursă de apă sau de hrană. 
Înspăimântarea prăzii, astfel încât un număr foarte 
mare de indivizi să fugă către ceva cu mult mai 
distrugător. Punerea puilor în pericol, atrăgând 
astfel adulții, care sunt adevărata țintă. Atrage- 
rea victimelor într-un aparent paradis lipsit de 
primejdii - unde le așteaptă moartea. La un mo- 
ment dat, Gale și Beetee lasă deoparte instinc- 
tele sălbăticiunilor și se concentrează asupra unor 
impulsuri mult mai omenești. Cum e compasiu- 
nea. Explodează o bombă. Urmează un răgaz în 
care oamenii aleargă în ajutorul răniților. Și 
atunci o a doua bombă, mult mai puternică, îi 
ucide pe toți. 

— Asta pare să treacă dincolo de un soi de limită, 
spun eu. Adică e permis orice? 

Se holbează amândoi la mine - Beetee cu indo- 
ială, Gale cu ostilitate. 

- Presupun că nu există un cod de legi, cu o 
listă a acţiunilor inacceptabile, dacă se îndreaptă 
impotriva altei ființe umane. 

- Bineînțeles că există. Eu și Beetee am respec- 
tat același cod de legi folosit de președintele Snow 
când l-a viespcbestrat pe Peeta, ripostează Gale. 

Crud, dar direct la țintă. Plec fără alte comen- 
tarii. Trebuie să ies neapărat în aer liber, am 
senzația că altminteri mă transform în rachetă ba- 
listică, dar sunt încă la Apărarea Specială când mă 
acostează Haymitch. 

- Haide, imi spune. Avem nevoie de tine 
la spital. 

- Pentru ce? intreb. 

- Facem o incercare cu Peeta, răspunde el. 
Trimitem înăuntru cea mai inofensivă persoană 
din Doisprezece pe care-o putem găsi. Căutăm 
pe cineva cu care-mpărtășeşte Peeta amintiri din 
copilărie, dar nimic prea intim. Acum e trecută 
in revistă toată lumea. 

Știu că va fi o sarcină dificilă, fiindcă toți cei 
care au amintiri din copilărie comune cu ale lui 
Peeta sunt probabil din centrul orașului, o zonă 

in care n-a scăpat aproape nimeni de flăcări. Dar, 
când intrăm în salonul transformat în spațiu de 
lucru pentru echipa de recuperare a lui Peeta, 
acolo e cineva care pălăvrăgește cu Plutarch. Delly 
Cartwright. Așa cum se întâmplă de obicei, îmi 
zâmbeşte ca și cum i-aș fi cea mai bună prietenă 
din lume. 

- Katniss! exclamă ea. 

- Salut, Delly, îi răspund. 

Am auzit că ea și fratele ei mai mic au supra- 
viețuit. Părinții lor, negustori de încălțăminte, 
n-au fost la fel de norocoși. În hainele anoste din 
Treisprezece, care nu avantajează pe nimeni, pare 
mai bătrână, cu părul blond și lung impletit 
intr-o coadă care a luat, practic, locul buclelor. 
E ceva mai slabă decât mi-o aduc aminte, ea fiind 
una dintre puținii copii din Doisprezece cu vreo 
două kilograme în plus. Dieta de aici, stresul, du- 
rerea pricinuită de pierderea părinților și-au adus 
probabil contribuția, ajutând-o să scape de ele. 

- Cum îți merge? o intreb. 

- Oh, au fost atâtea schimbări dintr-odată. 
Ochii i se umplu de lacrimi. Dar toată lumea e 
cu adevărat drăguță aici, în Treisprezece, nu crezi? 

Delly vorbeşte serios. Ei îi plac sincer oamenii. 
Toţi oamenii, nu doar câțiva aleși, în privința 
cărora s-a hotărât după ani de zile. 

- Fac eforturi ca să ne simțim bine-veniţi, îi 
răspund. Mi se pare o afirmaţie corectă, fără 
exagerări. Tu eşti cea pe care-au ales-o ca să-l 
vadă pe Peeta? 

- Cred că da. Bietul Peeta. Și biata de tine. N-o 
să înțeleg niciodată Capitoliul, zice ea. 

- Poate că e mai bine să nu-l înţelegi, îi spun. 

- Delly îl cunoaște pe Peeta de foarte multă 
vreme, zice Plutarch. 

- Oh, da! Faţa lu: Delly strălucește. Ne-am 
jucat impreună incă de când eram foarte mici. 
Obișnuiam să le spun oamenilor că e fratele meu. 

- Ce părere ai? mă întreabă Haymitch. Crezi 
CĂ există ceva care i-ar putea declanșa o amintire 
despre tine? 

- Am fost cu toții în aceeași clasă. Dar n-am 
avut niciodată prea multe în comun. 

- Katniss a fost intotdeauna atât de uluitoare. 
Nici măcar n-am visat vreodată c-o să mă re- 
marce, zice Delly. Felul în care vâna, vizitele ei 
in Vatră, și tot restul. Toată lumea o admira așa 
de mult. 

Atât eu, cât și Haymitch o privim cu mare 
atenție, incercând să ne convingem că nu glu- 
meşte. Dacă te iei după descrierea pe care mi-o face, 
iți inchipui că n-aveam aproape niciun prieten 
fiindcă eram atât de excepțională încât inumidam 

pe toată lumea. Nu e adevărat. N-aveam aproape 
niciun prieten fiindcă nu eram prietenoasă. Dacă 
vreau să fiu preschimbată în ceva minunat, mă 
pot bizui pe Delly. 

- Delly are mereu cea mai bună părere despre 
toată lumea, explic eu. Nu cred că Peeta ar putea 
avea vreo amintire neplăcută legată de ea. Pe urmă 
imi aduc aminte. Așteaptă. La Capitoliu. Cand 
am recunoscut-o pe fata avox și am mințit. Peeta 
m-a acoperit, spunând că semăna cu Delly. 

- "Ţin minte, zice Haymitch. Dar nu știu. Nu 
era adevărat. Delly nu se afla de fapt acolo. 
Nu cred că asta poate intra în competiție cu amin- 
urile din copilărie. 

- Mai ales când e vorba de o companie atât 
de plăcută ca Delly, intervine Plutarch. Haideţi 
să-ncercăm. 

Intru impreună cu Plutarch și Haymitch in 
camera de observare de lângă rezerva în care e 
inchis Peeta. E inghesuială, înăuntru sunt zece 
membri a: echipei de recuperare, inarmați cu sti- 
louri și blocnotesuri. Geamul unidirecțional și 
instalația audio ne permit să-l observăm pe Peeta 
fără s-o știe. E întins în pat, cu braţele imobili- 
zate de curele. Nu trage de legături, dar mâinile 
i se agită fără astâmpăr. Expresia feței e mult mai 
lucidă decât în momentul când a incercat să mă 

stranguleze, dar continuă să nu se numere prin- 
tre cele familiare. 

Când ușa se deschide fără zgomot, face ochii 
mari, alarmându-se, apoi devine confuz. Delly tra- 
versează cu prudenţă încăperea, dar când se apro- 
pie de el chipul i se destinde firesc într-un zâmbet. 

- Peeta? Sunt Delly. De-acasă. 

- Delly? O parte dintre nori par să se-mprăș- 
tie. Delly. Tu ești. 

— Da! exclamă ea, evident ușurată. Cum te simți? 

- Groaznic. Unde ne aflăm? Ce s-a-ntâmplat? 
intreabă Peeta. 

- Acum e-acum, face Haymirch. 

- I-am spus să evite orice referire la Katniss 
și la Capitoliu, specifică Plutarch. Să vedem câte 
amintiri despre casă va reuși să-i trezească. 

- Păi... suntem în Districtul 13. Aici locuim 
acum, răspunde Delly. 

- Așa imi spun și oamenii ăștia. Dar n-are sens. 
De ce nu suntem acasă? întreabă Peeta. 

Delly își mușcă buzele. 

- A fost... un accident. Și mie mi-e foarte dor 
de casă. Chiar mă gândeam la desenele pe care 
le făceam pe pavaj, cu cretă. Ale tale erau superbe. 
Îți aduci aminte când ne-ai desenat pe fiecare ca 
pe-un alt animal? 

- Da. Porci, și pisici, și altele, zice Peeta. Vor- 
beai despre... un accident? 

Văd fruntea lu: Delly lucind de sudoare când 
incearcă să ocolească intrebarea. 

- A fost rău. Nimeni... n-a putut rămâne acolo, 
răspunde ea, șovăind. 

- Ține-te tare, fetiţo, spune Haymitch. 

- Dar sunt sigură c-o să-ți placă aici, Peeta. 
Oamenii sunt într-adevăr drăguţi cu noi. Avem 
intotdeauna mâncare şi haine curate, iar la școală 
e mult mai interesant, continuă Delly. 

- De ce n-a venit familia mea să mă vadă? 
intreabă Peeta. 

- Nu poate. Delly se întrerupe din nou. Mulți 
oameni n-au plecat din Doisprezece. Așa că tre- 
buie să ne facem o viață nouă aici. Sunt sigură 
că un brutar bun o să le fie de folos. Îi aduci 
aminte când ne lăsa tatăl tău să modelăm fetițe 
şi băeţei din aluat? 

- A fost un incendiu, spune pe neașteptate Peeta. 

- Da, șoptește ea. 

- Doisprezece a ars din temelu, nu-i așa? Din 
cauza ei, spune furios Peeta. Din cauza lui Katniss! 

Începe să se smucească în legături. 

- Oh, nu, Peeta. N-a fost vina ei. 

- Ea ţi-a spus asta? șuieră el. 

- Scoateţi-o de acolo, ordonă Plutarch. 

Uşa se deschide imediat și Delly incepe să se 
retragă incet. 

- N-a trebuit să-mi spună ea. Am fost..., 
incepe Delly. 

- Fiindcă ea minte! E-o mincinoasă! Nu poți 
să crezi nimic din tot ce spune! E un soi de mu- 
tant creat de Capitoliu ca să-l folosească impo- 
triva noastră, a celorlalți! strigă Peeta. 

- Nu, Peeta. Nu €..., incearcă din nou Delly. 

- Să n-ai incredere în ea, Delly, spune Peeta, 
cu vocea unui nebun. Eu am avut, şi-a-ncercat 
să mă omoare. Mi-a ucis prietenii. Familia. Nici 
măcar să nu te-apropu de ea! E un mutant! 

O mână se întinde în cameră, o trage pe Delly 
afară, apoi ușa se inchide. Dar Peeta continuă 
să strige. 

- Un mutant! E un mutant impuţit! 

Nu numai că mă urăște și vrea să mă ucidă, 
nici măcar nu mai crede că sunt o ființă ome- 
nească. Strangularea a fost mai puțin dureroasă 
decât asta. 

În jurul meu, membrii echipei de recuperare 
scriu ca nebunii, notând fiecare cuvânt. Haymitch 
și Plutarch mă înșfacă de braţe și mă împing afară 
din încăpere. Mă reazemă de perete, pe holul 
tăcut. Dar știu să Peeta continuă să strige dincolo 
de ușă și de geam. 

Prim s-a inșelat. Peeta e irecuperabil. 

- Nu mai pot sta aici, spun, amorțită. Dacă 
vreți să fiu Gaiţa Zeflemitoare, trebuie să mă tri- 
miteți în altă parte. 

- Unde vrei să pleci? mă întreabă Haymitch. 

- La Capitoliu. 

E singurul loc unde cred că am ceva de făcut. 

- Nu se poate, spune Plutarch. Nu înainte ca 
toate districtele să fie considerate locuri sigure. 
Vestea bună e că luptele sunt aproape incheiate, 
peste tot, în afară de Doi. E totuși o nucă greu 
de spart. 

Are dreptate. Mai întâi în districte. Apoi la 
Capitoliu. Și abia la urmă îl voi vâna pe Snow 
până-n pânzele albe. 

- Perfect, spun. Trimiteți-mă în Districtul 2. 

Doi e un district mare, așa cum te-ai Și aștepta, 
alcătuit dintr-o serie de sate răsfirate prin munți. 
La inceput, fiecare a fost asociat cu câte o mină 
sau cu câte o carieră de piatră, insă acum cele mai 
multe sunt dedicate găzduirii și antrenări Apă- 
rătorilor Păcii. Fiindcă rebeli au de partea lor 
aviația Districtului 13, niciunul nu reprezintă 

o provocare deosebită, cu o singură excepție: în 
centrul districtului se află un munte efectiv inex- 
pugnabil, care adăpostește inima forței militare 
a Capitoliului. 

Am supranumit muntele Nuca, de când le-am 
redat liderilor rebelilor epuizați și descurajați 
de aici comentariul lui Plutarch: „O nucă greu de 
spart.“ Nuca a luat ființă imediat după „Zilele 
Negre“, când Capitoliul pierduse Districtul 13 
și căuta cu disperare o nouă fortăreață subterană. 
O parte dintre resursele sale militare erau pla- 
sate în jurul propriei periferii - rachete nucleare, 
aeronave, trupe -, dar o fracțiune imensă a pute- 
rii lui de foc se afla în momentul acela sub con- 
trolul unui dușman. Bineînțeles că nu puteau spera 
să construiască un duplicat al Districtului 13, care 
ingloba munca ma: multor secole. Însă au văzut 
în minele din apropierea Districtului: 2 o opor- 
tunitate. Din aer, Nuca părea să nu fie decat un 
alt munte, cu câteva guri de peșteri pe versanți. 
Dar în interior se aflau caverne vaste din care 
fuseseră tăiate lespezi de stâncă aduse apoi la supra- 
față şi cărate în josul drumurilor inguste și alu- 
necoase, spre a fi folosite la construcția unor 
clădiri îndepărtate. Exista până și o rețea de căi 
ferate pentru transportul minerilor din Nucă până 
în centrul principalului oraș din Districtul 2. 

Ducea direct în piața unde am ajuns împreună 
cu Peeta în timpul Turneului Învingătorilor și 
unde am stat pe treptele late de marmură ale clă- 
dirii Justiţiei, încercând să nu ne uităm cu prea 
multă atenție la familiile indurerate ale lu: Cato 
și Clove, adunate în faţa noastră. 

Năpăstuit de alunecări de noroi, de revărsări 
de ape și de avalanșe, locul nu era nicidecum 
ideal. Însă avantajele atârnau mai greu în balanță 
decât temerile. Săpând adânc în interiorul mun- 
telui, minerii lăsaseră în urmă piloni groși și pe- 
reți de piatră, pentru susținerea infrastructurii. 
Capitoliul le-a consolidat și a inceput să trans- 
forme muntele în noua sa bază militară. L-a um- 
plut cu computere și săli de ședințe, cu cazărmi 
și cu arsenale. A lărgit intrările, ca să permită ieși- 
rea aeronavelor din hangare, a instalat lansatoare 
de rachete. Dar, în general, a lăsat exteriorul mun- 
telui aproape neschimbat. O harababură de co- 
paci și de sălbăticiuni pe teren stâncos, accidentat. 
O fortăreață naturală care să-l apere de dușmani. 

Judecând după standardele celorlalte districte, 
Capitoliul i-a tratat cu foarte mare blândeţe pe lo- 
cuitorii din Doi. E suficient să te uiţi la rebelii 
din district ca să-ți dai seama că în copilărie au 
fost bine hrăniți și li s-a purtat de grijă. Unii 
ajung să lucreze în carierele de piatră sau în mine. 

Alţu sunt instruiți pentru lucrul în Nucă sau 
incluși în rândurile Apărătorilor Păcii. Sunt an- 
trenați de mici și fortificați pentru luptă. Jocurile 
Foame: le ofereau ocazia de a dobândi o bogăție 
Și un soi de glorie nemaiintâlnite altundeva. Bine- 
ințeles că oamenii din Doi înghițeau propaganda 
Capitoliului cu mai multă ușurință decât noi. Îi 
acceptau metodele. Dar, cu toate astea, în final 
erau tot sclavi. Iar tot ce nu-i afecta pe Apărătorii 
Păcii și pe deținătorii posturilor din Nucă era re- 
simțit din plin de pietrari, care alcătuiesc coloana 
vertebrală a rezistenței din acest district. 
Lucrurile stau exact ca acum două săptămâni, 
la sosirea mea aici. Satele de la periferie sunt în 
mâinile rebelilor, orașul e împărțit în două și 
Nuca e mai de neatins ca oricând. Puținele sale 
intrări sunt puternic fortificate, iar muntele îi 
încercuiește inima, păstrând-o în siguranță. În 
vreme ce toate celelalte districte s-au smuls de 
sub controlul Capitoliului, Doi i-a rămas alături. 
Fac în fiecare zi tot ce pot ca să fiu de ajutor. 
Vizitez răniți. Înregistrez prop-uri scurte impre- 
ună cu echipa mea de televiziune. Nu mi se per- 
mite să iau efectiv parte la luptă, dar rebelii mă 
invită la discuțiile despre evoluția războiului, 
ceea ce e cu mult mai mult decat făceau cei din 
Treisprezece. Aici e într-adevăr mai bine. Sunt 

mai liberă, nu am niciun orar pe braţ, timpul meu 
e mai puțin solicitat. Locuiesc deasupra pămân- 
tului, în satele rebelilor, sau în peșterile din jur. 
Pentru siguranța mea, sunt mutată des. Mi se 
ingăduie să vânez în timpul zilei, atât timp cât 
sunt însoțită de o gardă de corp și nu hoinăresc 
prin locuri prea îndepărtate. În aerul rarefiat și 
rece al muntelui, simt cum imi recapăt o parte din 
forța fizică și mintea mi se limpezește, ieșind de- 
finitiv din ceață. Dar, odată cu această claritate, 
ințeleg din ce În ce mai bine ce i-au făcut lui: Peeta. 

Snow mi l-a furat, l-a deformat într-o aseme- 
nea măsură încât e de nerecunoscut și mi l-a făcut 
cadou. Boggs, care m-a însoțit in Doi, mi-a po- 
vestit că Peeta a fost cam prea ușor de salvat, chiar 
Și așa, cu tot planul lor minuțios. Și e de părere 
că Treisprezece putea să nu facă acest efort, fiindcă 
Peeta mi-ar fi fost livrat oricum. Ar fi fost lăsat 
intr-unul dintre districtele beligerante, sau chiar 
in Treisprezece. Legat cu panglici și etichetat cu 
numele meu. Programat să mă ucidă. 

Abia acum, când a fost transformat, îl apre- 
ciez pe deplin pe adevăratul Peeta. Chiar mai 
mult decât aș fi făcut-o dacă și-ar fi pierdut viața. 
Bunătatea, statornicia, căldura dincolo de care 
ardea un foc nebănuit. În afară de Prim, de mama 
și de Gale, câți oameni din lumea asta mă iubesc 

necondiționat? Niciunul — cred că, în cazul meu, 
ăsta ar putea fi acum răspunsul. Uneori, când 
sunt singură, scot perla din buzunar, locul unde 
sălășluiește, și încerc să-mi aduc aminte de băiatul 
cu pâinea, de braţele puternice care imi alinau coș- 
marurile în tren, de sărutările din arenă. Încerc 
să dau un nume lucrului pe care l-am pierdut. Dar 
ce rost are? S-a dus. Peeta s-a dus. Indiferent ce-a 
existat între noi nu mai este. N-a mai rămas decât 
promisiunea mea de a-l ucide pe Snow. Îmi spun 
asta de zece ori pe zi. 

În Treisprezece, recuperarea lui Peeta continuă. 
Chiar dacă nu întreb, Plutarch, optimist, mă pune 
la curent în timpul convorbirilor telefonice, 
spunând, de pildă: 

- Veşti bune, Katniss! Aproape-am reușit să-l 
convingem că nu ești mutant! 

Sau: 

- Azi i s-a permis să-și mănânce budinca fără 
niciun ajutor! 

Pe urmă vorbesc cu Haymitch, care recunoaște 
că Peeta nu e mai bine. Singura rază de speranță 
indoielnică vine dinspre sora mea. 

- Prim a avut ideea să Încercăm o vieschestrare 
in sens invers, imi povestește Haymitch. Adu- 
cem la lumină una dintre amintirile distorsionate 
despre tine și apoi îi injectăm o doză puternică 

dintr-un calmant, cum ar fi morfina. Am încer- 
cat cu o singură amintire. l-am pus filmul cu voi 
doi în grotă, când i-ai povestit cum a ajuns Prim 
să aibă o capră. 

- S-a observat vreo îmbunătățire? întreb. 

- Păi, da, dacă deruta dusă la extrem e o imbu- 
nătățire față de teroarea absolută, spune Haymitch. 
Numai că nu sunt sigur de reușită. Timp de mai 
multe ore, n-a mai fost în stare să vorbească. A in- 
trat într-un soi de apatie. Când și-a revenit, sin- 
gura întrebare pe care-a pus-o a fost despre capră. 

- Corect, zic eu. 

- Cum stau lucrurile acolo? se interesează el. 

- Nu mișcă nimic, îi spun. 

- Trimitem o echipă, ca să v-ajute în privința 
muntelui. Beetee și câțiva. Ştii, creierele. 

Când sunt selectate acestea din urmă, nu sunt 
surprinsă să văd pe listă numele lu: Gale. M-am 
gândit că Beetee o să-l aducă, nu pentru o exper- 
tiză tehnologică, ci cu speranța că s-ar putea 
gândi la o cale de a atrage in cursă un munte. 
Gale s-a oferit la început să vină cu mine în Doi, 
dar mi-am dat seama că l-aș fi rupt de munca lui 
alături de Beetee. l-am spus să nu se lase dus de 
val şi să rămână acolo unde e cea mai mare ne- 
voie de el. Nu i-am spus că-n prezența lui mi-ar 
fi fost încă și mai greu să-l jelesc pe Peeta. 

Gale soseşte seara târziu şi îmi dă de urmă. 
Stau pe un buștean, la marginea satului în care 
locuiesc acum, jumulind o gâscă. La picioarele 
mele sunt stivuite mai bine de o duzină de păsări. 
De când am sosit aici migrează în stoluri mari 
şi sunt ușor de vânat. Gale se așază lângă mine 
fără niciun cuvânt și incepe să lase o pasăre fără 
pene. Am dat gata aproape jumătate din grămadă 
când mă întreabă: 

- Avem vreo șansă să mâncăm astea? 

- Da. Mergem la bucătăria de campanie, dar tre- 
buie să le dau două gâște celor care mă vor găz- 
dui peste noapte, îi răspund. Pentru că mă primesc. 

- Onoarea pe care le-o faci nu-i de-ajuns? zice el. 

— Așa ar fi de crezut. Dar se zvonește că gaiţele 
zeflemitoare dăunează sănătății. 

Mai jumulim o vreme în tăcere. Pe urmă 
el spune: 

- Ieri l-am văzut pe Peeta. Prin geam. 

- Ce impresie ţi-a făcut? 

- Mi-a inspirat un gând egoist. 

- Că n-ai de ce să mai fii gelos pe el? 

Degetele mele smulg brusc penele, care plu- 
tesc în jurul nostru ca un nor. 

- Nu. Exact contrariul. Gale imi îndepărtează 
o pană din păr... Că n-o să pot concura nicio- 
dată cu așa ceva. Indiferent cât de mult aș suferi. 

Răsucește o pană între degetul mare și arătător. 
Cred că n-am nicio şansă dacă el nu-și revine. N-o 
să fii niciodată în stare să-l abandonezi. O să te 
simţi întotdeauna vinovată fiindcă eşti cu mine. 

- Așa cum m-am simţit vinovată față de tine, 
ori de câte ori l-am sărutat, spun eu. 

Gale imi susține privirea. 

- Dacă aș şti că e adevărat, aproape că aș putea 
suporta restul. 

- E adevărat, admit eu. Așa cum e Şi tot ce-ai 
spus despre Peeta. 

Gale scoate un sunet care sugerează exaspera- 
rea. Totuși, după ce predăm păsările şi ne oferim 
să ne-ntoarcem în pădure după vreascuri pentru 
focul din seara asta, mă trezesc cuprinsă de brațele 
lui. Îşi plimbă buzele pe vânătăile estompate de 
pe gâtul meu, apropiindu-se din ce în mai mult 
de gură. În ciuda a tot ceea ce simt pentru Peeta, 
acum accept pentru prima oară, în adâncul su- 
fletului, că n-o să se mai întoarcă niciodată la 
mine. Sau că eu n-o să mă mai intorc niciodată 
la el. O să rămân în Doi până cade, o să plec la 
Capitoliu ca să-l ucid pe Snow și apoi o să-mi 
găsesc o moarte căutată cu lumânarea. lar el o 
să moară cu mintea rătăcită, urându-mă. Aşa că, 
in lumina din ce în ce mai palidă, închid ochii 
Și îl sărut pe Gale, fiindcă vreau o compensație 

pentru toate sărutările pe care mi le-am refuzat, 
și fiindcă nu mai are importanță, și fiindcă dis- 
perarea singurătăţii e atât de intensă incât n-o mai 
pot suporta. 

Atingerea, gustul și căldura lui Gale imi aduc 
aminte că măcar trupul meu e încă viu și, pe mo- 
ment, senzaţia e binevenită. O las să-mi alerge 
prin carne, cu mintea golită de gânduri, fericită 
să mă abandonez. Când Gale mă impinge ușor, 
inaintez ca să acopăr golul care ne desparte, dar 
ii simt mâna sub bărbie. 

- Katniss, spune el. 

În clipa când deschid ochii, lumea pare să se 
dezmembreze. Nici pădurea nu e pădurea noastră, 
nici muntele nu e al nostru, şi nici nu e ăsta felul 
nostru de a fi. Mâna mi se ridică automat spre 
cicatricea de pe tâmpla stângă, pe care o asociez 
cu confuzia. 

- Acum sărută-mă. 

Stau locului, uluită și indiferentă, în timp ce 
el se apleacă și își lipește scurt buzele de ale mele. 
Îmi studiază cu atenţie chipul. 

- Ce se petrece-n capul tău? 

- Nu știu, șoptesc. 

- Atunci e ca și cum aș săruta pe cineva care 
s-a-mbătat. Nu se pune la socoteală, spune el, 
într-o firavă încercare de a izbucni în râs. 

Ia o mână de vreascuri şi mi le pune în braţe, 
aducându-mă cu picioarele pe pământ. 

- De unde ştii? intreb, mai degrabă ca să-mi 
acopăr stânjeneala. Ai sărutat pe cineva care 
se-mbătase? 

Presupun că acasă, in Doisprezece, Gale ar fi 
putut săruta fete în dreapta și-n stânga. Au fost, 
cu siguranţă, destule amatoare. Până acum nu 
m-am gândit niciodată prea mult la asta. 

El se mulțumește să clatine din cap. 

- Nu, dar nu e greu să-ți imaginezi. 

- Adică n-ai mai sărutat niciodată alte fete? 
intreb. 

- N-am zis așa ceva. Ştii, tu n-aveai decât doispre- 
zece ani când ne-am cunoscut. Și erai o adevărată 
belea. În afara clipelor în care vânam împreună, 
chiar aveam o viață, spune el, incărcându-se cu 
lemne de foc. 

Devin dintr-odată sincer curioasă. 

— Pe cine-ai sărutat? Și unde? 

- Au fost prea multe ca să le mai țin minte. 
În spatele școli, pe mormanul de zgură, oriunde 
altundeva. 

Îmi rostogolesc ochii. 

- Și când am devenit eu atât de specială? Când 
m-au pus în tren și m-au dus la Capitoliu? 

- Nu. Cu vreo șase luni înainte. Imediat după 
Anul Nou. Eram în Vatră, mâncam niște supă la 
Sae Unsuroasa. Și Darius te tachina, iţi propunea 
să-i vinzi un iepure pentru o sărutare. lar eu mi-am 
dat seama că... asta mă deranja, imi povestește. 

Îmi aduc aminte de ziua aia. Era groaznic de 
frig și la patru după-amiaza se lăsase deja întu- 
nericul. Fuseserăm la vânătoare, dar o ninsoare 
puternică ne trimisese inapoi, în oraș. Vatra era 
ticsită de oameni care căutau un adăpost de 
vreme rea. Supa lui Sae Unsuroasa, făcută din 
zeama în care fierseseră pe îndelete oasele unui 
câine sălbatic împușcat de noi cu o săptămână 
inainte, era sub standardele obișnuite. Însă era 
fierbinte, iar eu eram atât de înfometată încât o 
mâncam cu lăcomie, stând cu picioarele incru- 
cișate pe tejgheaua lui Sae. Darius se sprijinea de 
stâlpul de susținere al tarabei, gădilându-mi obra- 
zul cu capătul cozii mele impletite, în timp ce 
eu îl plesneam peste mână, străduindu-mă să 1-o 
indepărtez. Încerca să-mi explice că un sărut de-al 
lui merita un iepure, sau poate chiar doi, de 
vreme ce toată lumea știe că bărbații roşcovani 
sunt cei mai virili. lar eu şi Sae Unsuroasa râ- 
deam fiindcă era atât de ridicol și de insistent 
și îmi arăta întruna tot felul de femei de prin 
Vatră, despre care spunea că plătiseră mult mai 

mult decât un iepure ca să savureze atingerea bu- 
zelor lui. 

- Vezi? O vezi pe aia cu fular verde? Du-te 
și-ntreab-o. Dacă ai nevoie de referinţe. 

S-a întâmplat la un milion de kilometri dis- 
tanță de aici, cu un miliard de zile în urmă. 

- Darius glumea, spun. 

- Probabil. Deși probabil tu ai fi fost ultima 
care să-şi dea seama că nu era așa, răspunde Gale. 
Uită-te la Peeta. Uită-te la mine. Sau chiar și la 
Finnick. Începusem să-mi fac griji c-a pus ochii 
pe tine, dar acum pare să-și fi revenit. 

- Nu-l cunoşti pe Finnick dacă-ți inchipui că 
s-ar fi putut îndrăgosti de mine. 

Gale ridică din umeri. 

- Ştiu că era disperat. În asemenea cazuri, oa- 
menii fac tot felul de lucruri nebuneşti. 

Nu pot să nu mă gândesc că asta e o aluzie 
la mine. 

În zorii zilei următoare, creierele se reunesc să 
evalueze problema Nucii. Sunt invitată la intru- 
nire, deși nu pot contribui cu cine știe ce. Evit 
să mă așez la masa de ședință și mă cocoţ pe per- 
vazul lat al ferestrei care dă spre muntele în 
cauză. Comandanta din Doi, o femeie de vârstă 
mijlocie, pe nume Lyme, ne conduce într-un tur 
virtual al Nuci, al interiorului și al fortificațiilor, 


279 


și ne povestește despre Încercările nereușite de 
a o captura. De la sosirea mea, drumurile ni s-au 
încrucișat de vreo două ori şi am fost obsedată 
de senzația că am mai întâlnit-o. Lyme e destul de 
greu de uitat, are peste un metru optzeci și cinci 
și e foarte musculoasă. Dar abia când văd un clip 
cu ea pe câmpul de luptă, conducând un atac asu- 
pra intrării principale a Nucii, imi dau seama că 
mă aflu în prezența unei alte invingătoare, tribu- 
tul din Districtul 2 care a câștigat Jocurile Foa- 
mei cu mai bine de o generație în urmă. Ca să ne 
pregătească pentru Jubileul Pacificării, Effie ne-a 
trimis, printre altele, și inregistrarea victoriei ei. 
Probabil că, de-a lungul anilor, am întrezărit-o 
in timpul transmisiunilor de la Jocuri, dar n-a 
ieșit niciodată în evidenţă. Ţinând cont de noile 
mele informații despre modul în care-au fost tra- 
taţi Haymitch și Finnick, nu mă pot gândi decât 
la un singur lucru: Ce i-a făcut Capitoliul după 
ce-a câștigat? 

Odată ce-și incheie prezentarea, încep intre- 
bările creierelor. Timpul se scurge, ora prânzului 
vine Și trece, iar ei incearcă s-ajungă la un plan rea- 
list de cucerire a Nucii. Dar, în timp ce Beetee 
crede că ar putea prelua controlul anumitor sis- 
teme informaţionale și se vorbește despre folosi- 
rea celor câtorva spioni din interior, nimeni n-are 

nicio idee inovatoare. Pe măsură ce după-amiaza 
înaintează către seară, discuţia se tot întoarce la 
O strategie care-a fost încercată în repetate rân- 
duri - atacul asupra intrărilor. Îmi pot da seama 
că Lyme e din ce în ce mai frustrată, pentru că 
atât de multe variațiuni ale acestui plan au dat deja 
greș și atât de mulți dintre soldații ei au pierit. 
În cele din urmă răbufneşte: 

- Următoarea persoană care sugerează să cu- 
cerim căile de acces ar face bine să găsească un mod 
genial de a le ataca, fiindc-o să conducă atacul ăla! 

Gale, care e prea agitat ca să stea pe scaun mai 
mult de câteva ore, a șovăit între a măsura incă- 
perea cu pasul și a sta alături de mine la fereastră. 
Ceva mai devreme, a părut să accepte că intră- 
rile nu pot fi cucerite, așa cum afirmă Lyme, şi 
s-a retras cu totul din discuţie. În ultima oră a 
stat liniștit, cu fruntea încruntată de concen- 
trare, privind țintă Nuca de la fereastră. În tă- 
cerea care urmează după ultimatumul lui Lyme, 
1 se aude glasul. 

- E într-adevăr atât de necesar să cucerim Nuca? 
Sau ar fi suficient s-o scoatem din funcțiune? 

- Ăsta ar fi un pas în sensul corect, spune 
Beetee. La ce te-ai gândit? 

- M-am gândit la ea ca la o vizuină de câini 
sălbatici, continuă Gale. Nu vrei să intri acolo 

cu forța. Așa că ai două soluții. Blochezi câinii 
inăuntru sau îi sperii, ca să iasă. 

- Am încercat să bombardăm intrările, spune 
Lyme. Dar sunt instalați cu mult prea în interior 
ca să putem provoca vreo avarie gravă. 

- Nu mă gândeam la asta, zice Gale. Mă gândeam 
să folosim muntele. 

Beetee se ridică și i se alătură în faţa feres- 
trei, uitându-se prin ochelarii care nu i se po- 
trivesc defel. 

- Vezi? De-a lungul versanților? 

- Făgașele avalanșelor, șoptește Beetee. O să 
fie dificil. Va trebui să gândim secvența de de- 
tonare cu foarte mare grijă, iar odată ce-o să de- 
clanșăm explozia n-o să mai putem nici măcar 
spera să ținem lucrurile sub control. 

- Nu e necesar să le controlăm, de vreme ce 
renunțăm la deea de a intra În posesia Nucii, 
spune Gale. Nu facem altceva decat s-o-nchidem. 

- Deci sugerez: să declanșăm avalanșe și să 
blocăm intrările? întreabă Lyme. 

- Exact, răspunde Gale. Blocăm dușmanul in 
interior, îi tăiem orice posibilitate de aprovizio- 
nare. Îl împiedicăm să-și lanseze aeronava. 

În timp ce toată lumea se gândește la plan, 
Boggs răsfoiește teancul de schiţe ale Nucii și 
se incruntă. 

- Rişti să ucizi pe toată lumea din interior. 
Uită-te la sistemul de ventilație. Nu se compară 
cu ce avem în Treisprezece. Depinde întru totul 
de pomparea aerului de pe coastele muntelui. 
Blochează supapele și ii sufoci pe toți cei aflați 
in interior. 

- Ar putea totuși să scape prin tunelul de cale 
ferată care dă în piaţă, zice Beetee. 

- Nu și dacă-l aruncăm în aer, spune scurt Gale. 

Intenţia lui devine pe de-a-ntregul foarte clară. 
Nu e interesat să-i păstreze în viață pe cei aflați 
in Nucă. Nu e interesat să-și pună prada în cușcă, 
n-are nevoie de ea mai târziu. 

Asta e una dintre capcanele lui mortale. 

Implicațiile sugestiei lui Gale aduc tăcere în 
sală. Reacția se citește pe fețele oamenilor. Variază 
de la încântare la suferință, de la amărăciune la 
satisfacție. 

- Muncitorii sunt, în cea mai mare parte, 
cetățeni din Districtul 2, spune Beetee, pe un 
ton neutru. 

- Și ce dacă? întreabă Gale. Oricum n-o să mai 
putem avea încredere în ei niciodată. 

- Ar trebui să aibă cel puțin șansa de a se preda, 
zice Lyme. 

- E un lux de care n-am avut parte când au 
aruncat bombele incendiare în Treisprezece, ri- 
postează Gale, dar aici sunteţi cu toții mult mai 
prietenoși când e vorba despre Capitoliu. 

Judecând după expresia așternută pe faţa lui 
Lyme, cred că ar fi în stare să-l împuște, sau cel puţin 
să-i tragă un pumn. Ea ar fi probabil în avantaj, cu 
tot antrenamentul ei. Însă furia comandantei pare 
să nu facă altceva decât să-l scoată pe Gale din fire. 

- Ne-am uitat la copiii care ardeau de vu și n-am 
putut face nimic! strigă el. 

Trebuie să-nchid ochii o clipă, în vreme ce 
imaginea mă străbate, sfâșiindu-mă. Are efectul 
scontat. Vreau să moară toți cei din interiorul 
muntelui. Sunt pe punctul de a o spune. Și totuși... 
Sunt, în același timp, o fată din Doisprezece. Nu 
sunt președintele Snow. N-am ce face. Nu pot con- 
damna pe nimeni la moartea sugerată de el. 

- Gale, îi spun, luându-l de braţ și incercând să-i 
vorbesc pe un ton prietenos. Nuca e o mină veche. 
Asta o să provoace un accident de minerit de pro- 
porții considerabile. 

Cuvintele mele sunt cu siguranță eficiente 
pentru a-l face pe orice om din Districtul 12 să 
se gândească la plan de două ori. 

- Dar nu unul atât de rapid ca acela în care au 
murit taţii noștri, ripostează el. Asta e problema 
tuturor? Că dușmanii noștri vor avea la dispoziţie 
câteva ore în care să reflecteze asupra propriei 
morți, în loc să fie pur și simplu făcuţi fărame? 

În zilele de demult, când nu eram decât doi 
copii ieșiți la vânătoare în afara Districtului 12, 
Gale spunea lucruri de genul ăsta, sau chiar mai 
rele. Dar atunci nu erau decât cuvinte. Acum, 
puse în practică, se preschimbă în fapte, care nu 
sunt reversibile. 

- Nu ștu cum au ajuns oamenii din Distric- 
tul 2 în Nucă, îi spun. Poate-au fost constrânși. 
Poate sunt ţinuţi acolo impotriva voinţei lor. 
Unu sunt spioni noștri. O să-i ucizi și pe ei? 

- Aș sacrifica o mică parte, da, ca să salvez res- 
tul, răspunde el. Iar dacă aș fi spion acolo, înăuntru, 
aș spune: „Declanșați avalanșele!“ 

Ştiu că e sincer. Că și-ar sacrifica viața pen- 
tru cauză în felul ăsta - nimeni nu se îndoiește. 
Poate am face cu toţii același lucru, dacă am fi 
spioni și ni s-ar da de ales. Cred că eu aș face-o. 
Dar aici e vorba de o decizie luată cu sânge rece 
în numele altor oameni și al celor care-i iubesc. 

- Ai spus c-avem două soluții, i se adresează 
Boggs. Să-i blocăm înăuntru sau să-i speriem Ca să 
iasă. Eu aș zice să-ncercăm varianta cu avalanșele, 

dar să lăsăm liber tunelul de cale ferată. Oa- 
menii vor putea fugi în piaţă, unde o să-i aștep- 
tăm nol. 

- Bine înarmați, sper, spune Gale. Nu puteți 
ști cine-o să iasă. 

- Bine înarmaţi. O să-i luăm prizonieri, incu- 
vuințează Boggs. 

- Să introducem acum în ecuație și Districtul 
13, sugerează Beetee. Să-i dăm președinte: Coin 
ocazia de a interveni. 

- O să vrea să blocăm tunelul, spune cu con- 
vingere Gale. 

- Da, foarte probabil. Dar știi, în prop-urile 
alea, Peeta chiar avea dreptate intr-o anumită pri- 
vință. E vorba de pericolul de a ne ucide până la 
unul. Eu m-am jucat cu niște cifre. Am luat în 
considerare morţii şi răniții și... Cred că merită 
măcar o discuţie, spune Beetee. 

O discuție la care sunt invitați să ia parte 
numai câțiva oameni. Mie și lu: Gale ni se cere 
să părăsim sala alături de ceilalți. ÎL iau la vână- 
toare, să-și poată descărca nervii, dar el nu vorbeşte 
despre asta. E probabil prea furios fiindcă l-am 
contrazis. 

Convorbirea are loc, se ia o decizie și, până 
la lăsarea serii, sunt îmbrăcată în costumul meu 
de Gaiţă Zeflemitoare, cu arcul atârnat de umăr 

ȘI cu o cască în ureche, ținând astfel legătura cu 
Haymitch - pentru cazul că s-ar ivi o ocazie fa- 
vorabilă pentru realizarea unui prop. Aşteptăm 
pe acoperișul Clădirii Justiţiei, de unde se vede 
perfect ținta atacului. 

La inceput, comandanții din Nucă ignoră ae- 
ronavele noastre, fiindcă în trecut au avut ceva 
mai multe necazuri decât niște muște care bâzâie 
in jurul borcanului cu miere. Dar, după două 
runde de bombardamente asupra celor mai inalte 
piscuri ale muntelui, le acordă atenţie. În momen- 
tul când incep să tragă bateriile antiaeriene ale 
Capitoliului, e deja prea târziu. 

Planul lui Gale depășește toate așteptările. 
Beetee a avut dreptate, avalanșele odată dezlăn- 
țuite, nimeni nu le mai poate controla. Coastele 
muntelui sunt oricum instabile, dar după ce le-au 
șubrezit exploziile devin aproape fluide. Porțiuni 
intregi ale Nucii se surpă chiar în faţa ochilor 
noștri, aruncând în uitare tot ce ar fi putut su- 
gera că oamenii au pus vreodată piciorul în acele 
locuri. Tăcuți, mărunți și insignifianți, privim 
valurile de piatră care coboară muntele cu zgo- 
mote de tunet. Îngroapă intrările sub tone de 
stâncă. Înalță un nor de țărână şi de rocă sfărâ- 
mată care înnegurează cerul. Transformă Nuca 
intr-un mormânt. 

Îmi imaginez iadul din interior. Sirenele ur- 
lând. Lanternele pâlpâind în intuneric. Praful de 
stâncă imbâcsind aerul. Ţipetele ființelor umane 
captive, intrate în panică, poticnindu-se innebu- 
nite în căutarea unei căi de scăpare, numai ca să 
găsească intrările, platoul de lansare și înseși pu- 
țurile de ventilaţie astupate cu pământul și pia- 
tra ce își forțează drumul spre interior. Cablurile 
de curent electric atârnă libere, izbucnesc focuri, 
molozul transformă drumul cunoscut în labirint. 
Oameni izbindu-se unii de alții, impingându-se, 
cățărându-se în patru labe, ca furnicile sub apă- 
sarea mușuroiului surpat, care amenință cu stri- 
virea carapacelor lor fragile. 

- Katniss? 

Vocea lui Haymitch în casca mea. Încerc 
să-i răspund și descopăr că-mi apăs gura cu amân- 
două mainile. 

- Katnuss! 

În ziua când a murit tata, sirenele au început 
să sune când eram la școală, în pauza de prânz. 
Nimeni n-a așteptat să i se dea voie să plece, dar 
nici nu era cazul. Reacţia declanșată de un acci- 
dent in mină scăpa până și de sub controlul Ca- 
pitoliului. Am alergat în clasa lui Prim. Încă mi-o 
mai aduc aminte, micuță pentru cei șapte ani ai 
ei și foarte palidă, dar stând dreaptă, cu coatele 

indoite pe pupitru. Aștepta să vin s-o iau, așa cum 
ii promisesem că voi face dacă vor suna vreodată 
sirenele. A sărit de la locul ei, m-a înșfăcat de 
mâneca hainei și ne-am făcut loc șerpuind prin 
șuvoiul de oameni care se scurgea pe străzi, revăr- 
sându-se apoi la intrarea principală a minei. Am 
găsit-o pe mama cu mâinile incleștate de frânghia 
intinsă in grabă, ca să țină mulțimea la distanță. 
Privind în urmă, cred că am știut chiar de-atunci 
că aveam un necaz. Fiindcă altminteri ce rost ar 
fi avut să ne uităm după mama? 

Ascensoarele scrâșneau, mișcându-se în grabă 
in susul și în josul cablurilor și expectorând la 
lumina zilei mineri innegriți de fum. La sosirea 
fiecărui grup izbucneau strigăte de ușurare, ru- 
dele se strecurau pe sub frânghie să-și conducă 
acasă soții, soțiile, copiii, părinții, fraţii, surorile. 
Noi stăteam în aerul rece în timp ce norii se adu- 
nau pe cerul după-amiezii și o ninsoare ușoară se 
așternea ca un strat de praf. Ascensoarele se miş- 
cau mai încet și scoteau afară mai puţini oameni. 
Am îngenuncheat pe pământ și mi-am apăsat pal- 
mele pe zgură, dorind din răsputeri să-mi elibe- 
rez tatăl. Dacă există un sentiment de neputinţă 
mai mare decât cel simţit când încerci să ajungi 
la cineva care ţi-e drag și care e captiv sub pământ, 
eu nu pot să mi-l inchipui. Răniții. Cadavrele. 


289 


Așteptarea în noapte. Străini care îți infășoară 
pături în jurul umerilor. O cană cu ceva cald, 
din care nu poţi să bei. Și apoi, într-un târziu, 
tocmai în zori, expresia indurerată de pe chipul 
șefului minei, care nu poate insemna decât un 
singur lucru. 

Ce-am făcut noi acum? 

- Katniss! Eşti acolo? 

Haymitch plănuiește probabil să-mi găsească 
o cătușă pentru cap chiar în clipa asta. 

Îmi las mâinile să cadă. 

- Da. 

- Intră-n clădire. Pentru cazul că urmează o 
incercare de ripostă a Capitoliului, cu forțele ae- 
riene care i-au mai rămas, mă instruieşte el. 

- Da, repet. 

Cu excepția soldaților din spatele mitraliere- 
lor, toată lumea de pe acoperiș incepe să se retragă. 
În timp ce cobor treptele, nu rezist tentaţiei de 
a-mi plimba degetele pe pereții imaculați, de mar- 
mură albă. Atât de reci și atât de frumoși. Nici mă- 
car la Capitoliu nu există ceva pe măsura splendorii 
acestei clădiri vechi. Însă suprafaţa ei nu-mi oferă 
nimic - numai trupul meu o face, căldura lui este 
absorbită. Piatra cucereşte de fiecare dată omul. 

Stau la baza uneia dintre coloanele uriaşe din 
imensul hol de la intrare. Prin ușile deschise pot 

zări cum marmura albă se extinde până la treptele 
ce dau în scuar. Îmi amintesc cât de bolnavă m-am 
simțit în ziua când eu și Peeta am acceptat aici fe- 
licitările pentru câștigarea Jocurilor. Epuizată de 
Turneul Învingătorilor, eșuând în încercarea de a 
linişti districtele, înfruntând amintirea lui Clove 
și a lui Cato, și mai ales infiorătoarea și prelun- 
gita moarte a lui Cato în ghearele mutanților. 

Boggs se ghemuiește lângă mine, palid, în 
umbră. 

- Ştii, n-am bombardat intrarea tunelului de 
cale ferată. Probabil că o parte dintre ei vor ieși. 

— Și îi vom împușca imediat ce-și vor face 
apariția? il intreb. 

- Numai dacă vom fi nevoiți, răspunde el. 

- Am putea trimite noi înșine trenuri. Ca s-ajute 
la salvarea răniților. 

- Nu. S-a hotărât să lăsăm tunelul în mâinile 
lor. Așa pot folosi toate liniile pentru evacuarea 
oamenilor. În plus, câştigăm timp, ca să ducem 
restul soldaților în piață. 

Cu câteva ore în urmă, piaţa era teritoriul 
nimănui, linia frontului de luptă dintre rebeli și 
Apărătorii Păcii. După ce planul lui Gale a pri- 
mit aprobarea lui Coin, rebelii au lansat un atac 
violent și au împins forțele Capitoliului la câteva 
cvartale distanță, ca să putem controla gara în 

cazul căderii Nuci. Ei bine, cade. Adevărul a de- 
venit limpede. Toți supraviețuitorii vor fugi către 
piață. Aud din nou focuri de armă, când Apără- 
torii Păcii încearcă, fără nicio îndoială, să vină 
în ajutorul camarazilor lor. Soldaţii noștri sunt 
mobilizați să le țină piept. 

- Eşti rece, spune Boggs. Mă duc să caut 
o pătură. 

Pleacă inainte de a apuca să protestez. Nu 
vreau nicio pătură, deși marmura continuă să-mi 
absoarbă căldura din trup. 

- Katniss, îmi spune Haymitch în ureche. 

- Sunt încă aici, îi răspund. 

- În după-amiaza asta, lucrurile au luat o în- 
torsătură interesantă în privinţa lui Peeta. M-am 
gândit c-ai vrea să afli, spune el. 

Interesant nu înseamnă bine. Nu inseamnă 
mai bine. Dar adevărul e că n-am de ales, nu pot 
decât s-ascult. 

- I-am arătat clipul în care cânți „Copacul spån- 
zuratului“. N-a fost difuzat niciodată, Capitoliul 
nu l-a putut folosi când a fost viespchestrat. A spus 
că recunoaşte cântecul. 

Pentru o clipă îmi stă inima. Apoi imi dau 
seama că nu e decât o altă confuzie datorată se- 
rului cu venin de viespoi-copoi. 

- N-are cum să-l recunoască, Haymitch. Nu 
m-a auzit niciodată cântându-l. 

- Nu pe tine. Pe tatăl tău. L-a auzit cântându-l 
într-una din zilele când a venit la brutărie, să facă 
un troc. Peeta era mic, avea probabil șase sau șapte 
ani, dar îşi aduce aminte fiindcă l-a ascultat ca să 
vadă dacă amuţesc păsările, imi explică Haymiutch. 
Presupun c-au făcut-o. 

Șase sau șapte ani. Trebuie să fi fost înainte 
de a ne interzice mama cântecul. Poate chiar pe 
vremea când îl învățam. 

- Eram şi eu acolo? 

- Nu cred. Oricum, n-a pomenit numele tău. 
Dar e prima legătură cu tine care nu-i declanșează 
un dezastru mintal. E totuși ceva, Katniss. 

Tata. Azi e pretutindeni. Moare în mină. 
Pătrunde cântând în conştiinţa tulbure a lui Peeta. 
Licărește în privirea pe care mi-o aruncă Boggs 
când îmi înfășoară protector pătura în jurul ume- 
rilor. Îi simt lipsa cu atâta tărie încât mă doare. 

Afară focurile de armă se inteţesc cu adevărat. 
Gale trece pe lângă noi în grabă, cu un grup de 
rebeli, nerăbdător să intre în luptă. Nu cer să mă 
alătur trupelor, nu fiindcă nu mi s-ar permite. 
Oricum n-am niciun chef, nimic nu-mi îinfier- 
bântă sângele. Aș vrea să fi fost aici Peeta - ve- 
chiul Peeta - fiindcă el ar fi știut să spună de ce 

e atât de rău să faci schimb de focuri în timp ce 
oamenii, indiferent ce oameni, se zbat să-și cro- 
iască drum afară din munte. Sau propria mea po- 
veste e aceea care mă face atât de sensibilă? Nu 
suntem în război? Nu e ăsta doar un alt mod de 
a ne ucide dușmanii? 

Noaptea se lasă cu repeziciune. Sunt aprinse pro- 
iectoare imense, strălucitoare, umplând scuarul de 
lumină. Probabil că și în gară ard toate becurile, 
la putere maximă. Până și din poziția pe care o ocup 
în partea opusă a pieței pot vedea clar prin fron- 
tonul de sticlă al clădirii lungi și înguste. Ar fi im- 
posibil să-ți scape sosirea trenului, sau chiar a unei 
singure persoane. Dar orele trec şi nu apare nimeni. 
Cu fiecare minut, e tot mai greu să-ți imaginezi CĂ 
a supravieţuit cineva atacului asupra Nuci. 

E trecut cu mult de miezul nopții când 
Cressida vine să-mi atașeze un microfon special 
de costum. 

- Pentru ce-i ăsta? întreb. 

Explicația mi-o dă vocea lui Haymitch. 

- Știu că n-o să-ți placă, dar trebuie să ţii 
un discurs. 

- Un discurs? exclam, simțindu-mă imediat 
ingrețoșată. 

- O să ţi-l suflu eu, cuvânt cu cuvânt, mă asi- 
gură el. Tu nu trebuie decât să repeţi ce-ţi spun. 

Uite, din interiorul muntelui nu vine niciun semn 
de viață. Am câștigat, dar lupta continuă. Așa că 
ne-am gândit că, dacă ieși pe treptele Clădirii Jus- 
tiției și spui cum stau lucrurile - anunț pe toată 
lumea că Nuca a fost înfrântă, că s-a terminat 
cu prezența Capitoliului în Districtul 2 -, în 
felul acesta ai putea convinge restul trupelor lor 
să se predea. 

Scrutez întunericul de dincolo de piață. 

- Nici măcar nu văd restul trupelor. 

- Pentru asta e microfonul, spune el. Totul 
O să se difuzeze, atât vocea ta, prin sistemul audio 
pentru urgenţe, cât și imaginea, în orice loc unde 
există un ecran. 

Știu că aici, în scuar, sunt două ecrane imense. 
Le-am văzut în timpul Turneului Învingătorilor. 
Ar putea merge treaba, dacă aș fi bună la așa 
ceva. Dar nu sunt. Au încercat să-mi sufle re- 
plicile și în primele experienţe cu prop-uri, și a 
fost un eşec. 

- Ai putea salva o mulțime de vieți, Katniss, 
spune în final Haymitch. 

- Bine, accept eu. O să fac o-ncercare. 

E ciudat să stau afară, în vârful scărilor, in cos- 
tum complet și sub o lumină strălucitoare, fără 
niciun public căruia să-i vorbesc. Ca şi cum aș 
da un spectacol pentru lună. 

- S-o facem cât mai repede, spune Haymitch. 
Eşti prea expusă. 

Echipa mea de televiziune, plasată în piață cu 
camere speciale, face semn că e gata. Îi spun lui 
Haymitch să-i dea drumul, apoi imi deschid mi- 
crofonul şi îl ascult cu atenție citindu-mi fraza 
de început a discursului. Când rostesc primele 
cuvinte, unul dintre ecranele de deasupra pieţei 
se luminează și afișează imaginea mea imensă. 

- Locuitori ai Districtului 2, sunt Katniss Ever- 
deen și vă vorbesc de pe treptele Clădirii Justiţiei 
din oraşul vostru, unde... 

Două trenuri intră în gară și se opresc unul 
lângă celălalt, în scrâșnet de frâne. Ușile glisante 
se deschid și oamenii se rostogolesc afară, intr-un 
nor de fum pe care l-au adus din Nucă. Probabil 
că au cel puţin o bănuială despre ceea ce îi așteaptă 
in piață, fiindcă îi văd încercând să acţioneze cât 
mai derutant. Cei mai mulți se lipesc de podea 
și o rafală de gloanțe stinge luminile din gară. 
Sunt înarmaţi, așa cum a prezis Gale, dar sunt și 
răniți. Gemetele se înalță în aerul nopții, altmin- 
teri tăcută. 

Cineva stinge lumina de pe scări, lăsându-mă 
la adăpostul întunericului. În gară înflorește o 
vâlvătaie - unul dintre trenuri trebuie să fi luat 
foc — și un fum gros și negru tălăzuiește către 

geamuri. Nemaiavând de ales, oamenii încep să 
năvălească în piață, sufocându-se, dar agitându-și 
sfidători armele. Privirea mi se îndreaptă fulge- 
rător către acoperișurile clădirilor din jur. Toate 
au fost fortificate cu cuiburi de mitraliere ale re- 
belilor. Lumina lunii se reflectă în ţevile unse. 

Un bărbat tânăr iese din gară clătinându-se, 
apăsându-și o cârpă însângerată pe obraz și tå- 
rând cu mâna cealaltă o pușcă. Când se împie- 
dică şi cade cu faţa în jos, îi văd urmele de arsură 
de pe spatele cămășii și carnea roșie de dedesubt. 
Și, dintr-odată, nu mai e decât o altă victimă arsă 
a unui accident din mină. 

Picioarele mă poartă în goană în josul trep- 
telor și o iau la fugă spre el. 

- Opriți-vă! le strig rebelilor. Nu trageţi! 

Microfonul imi amplifică vocea și cuvintele 
mele reverberează în jurul pieţei și dincolo de ea. 

- Oprițu-vă! 

Mă apropii de tânăr, întinzând mâna să-l ajut, 
când se saltă în genunchi și își îndreaptă pușca 
spre capul meu. 

Mă retrag instinctiv cu câțiva pași și îmi ridic 
arcul mai sus de creștet, ca să-i dovedesc că inten- 
tiile mele sunt pașnice. Acum, când își ţine amân- 
două mâinile pe armă, observ că are în obraz o 
gaură zdrenţuită lăsată de ceva - poate o piatră 

in cădere - care i-a străpuns carnea. Miroase a 
tot felul de lucruri arse, păr, carne, combustibil. 
Are privirea înnebunită de durere și de spaimă. 

- Nu te mișca, imi șoptește vocea lui Haymitch 
in ureche. 

Îi ascult ordinul, înțelegând că asta vede acum 
intregul District 2, sau poate tot Panemul. Gaiţa 
Zeflemitoare la mila unui bărbat care n-are nimic 
de pierdut. 

Cuvintele lui trunchiate sunt aproape de 
neinţeles. 

- Dă-mi un singur motiv pentru care să nu 
te ucid. 

Restul lumii se pierde în depărtare. Nu ma: 
sunt decât eu, uitându-mă în ochii plini de jale 
al unui bărbat din Nucă, un bărbat care nu vrea 
decât un singur motiv. li pot înşira mii, cu si- 
guranţă. Dar cuvintele care mi se desprind de pe 
buze sunt: 

- Nu pot. 

Într-o succesiune logică a lucrurilor, bărbatul 
ar trebui să apese acum pe trăgaci, dar el e ne- 
dumerit, incearcă să dea un sens cuvintelor 
mele. Şi eu sunt la fel de derutată când îmi dau 
seama că am spus un adevăr, iar impulsul nobil 
care m-a făcut să traversez piaţa se preschimbă 
in disperare. 

- Nu pot. Asta e problema, nu-i așa? Îmi las 
arcul în jos. Noi v-am aruncat în aer mina. Voi 
mi-aţi ars districtul din temelii. Avem toate mo- 
tivele să ne ucidem unul pe altul. Așa că ucide-mă. 
Fă Capitoliul fericit. Am încetat să le mai omor 
sclavii în locul lor. 

Îmi las arcul să cadă pe pământ şi îl imping 
cu piciorul. Alunecă pe pietrele pavajului și se 
opreşte lângă genunchiul lui. 

- Nu sunt sclavul lor, bombăne bărbatul. 

- Eu sunt, îi spun. De asta l-am ucis pe Cato... 
și de asta l-a ucis el pe Tresh... și de asta a ucis-o 
Tresh pe Clove... și de asta a-ncercat ea să mă 
ucidă pe mine. Se repetă iarăși și iarăși, și cine 
câștigă? Nu noi. Nu districtele. Întotdeauna 
Capitoliul. Dar m-am săturat să fiu un pion în 
Jocurile lor. 

Peeta. Pe acoperiș, in noaptea de dinaintea pri- 
melor noastre Jocuri ale Foamei. El a înțeles totul 
inainte de a pune piciorul în arenă. Sper că se uită 
acum, Că își aduce aminte de noaptea în care s-a 
intâmplat, că poate mă iartă în clipa morții mele. 

- Vorbește în continuare. Spune-i cum ai pri- 
vit muntele prăbușindu-se, insistă Haymitch. 

- În noaptea asta, când am văzut muntele 
căzând, m-am gândit... că au reușit incă o dată. 
M-au împins să vă ucid pe voi - oamenii din 

districte. Dar de ce-am făcut-o? Districtul 12 şi 
Districtul 2 n-au motive să se lupte, în afară de 
cele date de Capitoliu. 

Tânărul mă privește clipind nedumerit. Mă 
las în genunchi în fața lui, vorbind cu voce joasă, 
insistentă. 

— Şi de ce te lupţi tu cu rebelii de pe acope- 
rișuri? Cu Lyme, care a câștigat Jocurile pentru 
districtul vostru? Cu oameni care ți-au fost vecini, 
poate chiar cu rudele? 

- Nu ştiu, răspunde el. 

Dar rămâne cu pușca îndreptată spre mine. 

Mă ridic şi mă rotesc încet, adresându-mă oa- 
menilor din cuiburile de mitraliere. 

- Și voi, acolo sus? Eu vin dintr-un oraș de 
mineri. De când condamnă minerii alți mineri 
la o asemenea moarte și de când stau la pândă, 
să-i ucidă pe toți cei care reușesc să iasă târâș din- 
tre dărâmături? 

- Cine e dușmanul? șoptește Haymitch. 

- Oamenii ăștia — arăt către răniții din piață - 
nu sunt dușmanii voştri. Mă răsucesc brusc către 
gară. Rebelii nu sunt dușmanii voștri! Avem cu 
toții un singur dușman, și acela e Capitoliul! Asta 
e șansa noastră de a pune capăt puterii lui, dar 
ca s-o putem face avem nevoie de toți oamenii 
din districte! 

Camerele îmi urmăresc fiecare mişcare când 
arăt către bărbat, către răniți, către rebelii ezi- 
tanți din întregul Panem. 

- Vă rog! Veniţi alături de noi! 

Cuvintele mele răsună în aer. Mă uit spre ecran, 
sperând să văd un soi de undă a împăcării traver- 
sând mulțimea. 

Mă văd în schimb pe mine însămi, împuşcată 
in transmisie directă. 

— Întotdeauna. 

În crepusculul din lumea morfinei, Peeta șop- 
tește un cuvânt și eu plec în căutarea lui. E o lume 
transparentă, cu o tentă violet, fără nicio muchie 
dură și cu multe ascunzișuri. Îmi fac loc printre 
troiene de nori, mă călăuzesc după urme aproape 
şterse, simt miros de scorţişoară și de mărar. Odată 
ii simt mâna pe obraz și incerc să i-o rețin, dar mi 
se evaporă printre degete, ca o ceaţă. 

Când încep în sfârșit să mă ridic la suprafață, 
revenind în camera sterilă de spital din Trei- 
sprezece, imi aduc aminte. Eram sub influența 
siropului somnifer. Mă rănisem la călcâi când 
mă urcasem pe o creangă de deasupra gardului 

electrificat și mă lăsasem să cad inapoi, în Doi- 
sprezece. Peeta a fost nevoit să mă urce-n pat și 
l-am rugat să rămână cu mine până adorm. El a 
șoptit ceva pe care n-am reușit să-l înțeleg prea 
bine. Dar o parte a creierului meu a captat acest 
unic cuvânt al replicii și îl lasă să-mi plutească 
acum prin vise, săcâindu-mă. 

- Întotdeauna. 

Morfina atenuează orice emoție extremă, așa 
că, în loc să simt impunsătura amărăciunii, abia 
dacă mă simt pustiită. Un petic de pământ sterp 
cu tufe moarte acolo unde era cândva plin de flori. 
Din nefericire, în vene nu mi-a mai rămas destul 
drog ca să-mi ignor durerea din partea stângă a 
trupului. Acolo m-a lovit glonțul. Degetele imi 
bajbaâie pe deasupra bandajelor groase din jurul 
coastelor și mă întreb ce mai caut încă aici. 

N-a fost el, bărbatul îngenuncheat în fața 
mea în piață, bărbatul ars din Nucă. N-a apăsat 
el pe trăgaci. A tras cineva aflat mai departe, în 
mulțime. Senzaţia n-a fost de penetrare, mi s-a 
părut mai degrabă că m-a izbit un baros. După 
momentul impactului, totul e confuzie ciuruită 
de focuri de arme. Încerc să mă ridic, dar nu 
reușesc decât să gem. 

Draperia albă care imi desparte patul de al pa- 
cientului de alături se retrage brusc și Johanna 

Mason se uită în jos, către mine. La început mă 
simt ameninţată, pentru că m-a atacat în arenă. 
Trebuie să-mi reamintesc că a făcut-o ca să-mi sal- 
veze viața. Atacul era inclus în planul rebelilor. 
Totuși, asta nu inseamnă că nu mă disprețuiește. 
Oare modul în care s-a purtat cu mine n-a fost 
decât o inscenare adresată Capitoliului? 

- Trăiesc, spun, cu voce răgușită. 

- Nu zău, cap sec. 

Johanna se apropie și se trântește pe patul 
meu, stârnindu-mi pulsații dureroase de-a curme- 
zişul pieptului. Când rânjește văzându-mi su- 
ferinţa, ştiu că nu urmează o scenă călduroasă 
de revedere. 

- Încă te mai doare puțin? 

Cu o mână expertă, detașează furtunașul de 
perfuzie cu morfină de brațul meu și îl cuplează 
la un racord fixat în scobitura cotului e1. 

— Au început să-mi dilueze porția acum câteva 
zile. Se tem să n-ajung ca unul dintre ciudații ăia 
din Șase. Am fost nevoită să-mprumut de la tine 
când am avut cale liberă. M-am gândit că n-o să 
te superi. 

Să mă supăr? Cum să mă supăr când Snow a 
torturat-o aproape până la moarte după Jubileul 
Pacificării? N-am niciun drept să mă supăr, și ea 
O ştie. 

Johanna suspină când îi pătrunde morfina 
in sânge. 

- Poate că ăia din Șase descoperiseră ceva. Dro- 
ghează-te și pictează-ți flori pe trup. Nu e o viață 
chiar atât de rea. Oricum, păreau mai fericiți 
decât noi, ceilalți. 

A 

În săptămânile care-au trecut de când am ple- 
cat din Treisprezece, a mai câștigat ceva in greu- 
tate. Pe capul ras i-a crescut păr, ca un puf 
moale, ascunzându-i o parte dintre cicatrice. 
Dar, dacă îmi soarbe morfina, inseamnă că duce 
o luptă interioară. 

- Au un doctor de nebuni care vine pe-aici în 
fiecare zi. Se presupune că m-ajută să mă refac. 
Ca şi cum un tip care și-a petrecut viaţa în cres- 
cătoria asta de iepuri ar fi în stare să mă vindece. 
Un idiot desăvârşit. La fiecare ședință îmi rea- 
mintește cel puțin de douăzeci de ori că sunt în 
deplină siguranță. 

Reușesc să zâmbesc. E într-adevăr stupid să 
spui așa ceva, mai ales unui învingător. De parcă 
ar exista așa ceva, undeva, pentru cineva. 

- Dar tu, Gaiţă Zeflemitoare? Te simţi în de- 
plină în siguranță? 

- Oh, da. Exact până-n clipa când sunt 
împuşcată. 

- Te rog. Glonţul ăla nu te-a atins. Cinna s-a 
ocupat de asta, spune ea. 

Mă gândesc la straturile de protecție din cos- 
tumul meu de Gaiţă Zeflemitoare. Dar durerea 
vine de undeva. 

- Coaste rupte? 

- Nici măcar. Bine invinețute. Impactul ţi-a 
rupt splina. N-au putut să ţi-o repare. Își flutură 
mâna într-un gest de respingere. Nu-ţi face griji, 
n-ai nevoie de ea. Iar dacă ai fi avut, ți-ar fi făcut 
rost de una, nu-i așa? Toată lumea are sarcina să 
te păstreze-n viaţă. 

- De-asta mă urăşti? o întreb. 

-În parte, recunoaşte ea. Invidia e cu sigu- 
ranță inclusă. Cred ești și cam greu de acceptat. 
Cu drama ta siropos de romantică și cu rolul tău 
de apărătoare-a-neajutoraților. Numai că nu e un 
rol, ceea ce te face și mai insuportabilă. Te rog, 
nu te sfii, ia asta la modul personal. 

- Tu ar fi trebuit să fii Gaiţa Zeflemitoare. Ţie 
n-ar fi trebuit să-ți sufle nimeni replicile, spun eu. 

- E adevărat. Numai că eu nu sunt pe placul 
nimănui. 

- Totuşi au avut încredere în tine. Ca să mă 
scoţi din arenă, îi reamintesc. Și se tem de tine. 

- Aici, poate. La Capitoliu, tu ești cea de care 
le e frică în momentul de față. 

Gale apare în cadrul ușii și Johanna se deco- 
nectează cu dibăcie, apoi mă recuplează la perfu- 
zia cu morfină. 

- Vărului tău nu-i e frică de mine, îmi spune, 
confidențual. 

Se grăbeşte să coboare din patul meu și tra- 
versează încăperea către ușă, atingând în trecere 
piciorul lui Gale cu șoldul. 

- Nu-i așa, frumosule? 

O auzim râzând când dispare pe coridor. 

Ridic întrebător din sprâncene când Gale imi: 
ia mâna. 

- Sunt îngrozit, articulează el, fără glas. 

Râd, dar râsul mi se transformă într-o strâm- 
bătură de durere. 

- Uşurel. Îmi mângâie fața, în timp ce dure- 
rea se calmează. Trebuie să incetezi să o mai cauţi 
cu lumânarea. 

- Ştiu. Dar cineva a aruncat în aer un munte, 
ripostez. 

În loc să se retragă, Gale se apleacă mai mult 
către mine, studiindu-mi faţa. 

- Mă crezi lipsit de inimă. 

— Ştiu că nu ești așa. Dar n-o să-ți spun nici 
că e OK, răspund. 


Acum se retrage, aproape nervos. 

- Katniss, ce diferență e, realmente, între a-ţi 
strivi dușmanul într-o mină şi a-i dobori aero- 
nava cu una dintre săgețile lu: Beetee? Rezulta- 
tul e același. 

- Nu ştiu. În primul rând, în Opt am fost 
atacați. Spitalul era atacat. 

- Da, şi aeronavele veneau din Districtul 2, 
spune el. Așa că, omorându-i, am impiedicat 
alte atacuri. 

- Dar modul ăsta de gândire... îl poți trans- 
forma într-un argument care să justifice, oricând, 
uciderea oricui. Poate justifica trimiterea copii- 
lor la Jocurile Foamei, ca să-mpiedici districtele 
să-și facă de cap. 

- Nu cred asta, spune el. 

- Eu cred, ripostez. Trebuie să fie din cauza 
excursiilor în arenă. 

- Perfect. Știm să ne certăm. Am știut intotdea- 
una. Poate e bine. Între noi stă acum Districtul 2. 

- Serios? 

Pentru o clipă, în mine se aprinde un sentiment 
de triumf. Apoi mă gândesc la oamenii din piață. 

- După ce-am fost impușcată a avut loc o luptă? 

- Nu cine ştie ce. Muncitorii din Nucă s-au 
intors impotriva soldaților Capitoliului. Rebelii 
au stat pur și simplu și S-au uitat, spune el. De 
fapt, toată ţara a stat ȘI s-a uitat. 

- Ei, la asta se pricep cel mai bine, comentez eu. 

S-ar putea crede că pierderea unui organ im- 
portant îți dă dreptul să rămâi în pat câteva săptă- 
mâni, dar, dintr-un anumit motiv, doctorii mei 
vor să mă ridic și să mă mișc aproape imediat. 
Chiar și cu morfină, durerea din interior e pu- 
ternică în primele câteva zile, insă se reduce apoi 
considerabil. Dar coastele invineţite continuă să 

mă doară. Începe să-mi displacă ori de câte ori 

intră Johanna în rezerva mea de morfină, dar o 
las totuși să ia cât vrea. 

Zvonurile despre moartea mea se răspândesc 
cu frenezie, așa că echipa de televiziune e trimisă 
să mă filmeze în patul de spital. Îmi expun cusătu- 
rile și vânătăile impresionante și felicit districtele 
pentru succesul lor în lupta pentru unitate. Pe 
urmă avertizez Capitoliul să ne-aștepte în curând. 

Ca parte a tratamentului din convalescență, 
fac în fiecare zi câte o scurtă plimbare la supra- 
față. Plutarch mi se alătură într-o după-amiază 
și mă pune la curent cu situaţia actuală. Acum, 
când Districtul 2 s-a aliat cu noi, rebelii au înce- 
tat luptele, își acordă un răgaz, pentru regrupare. 
Fortifică traseele de aprovizionare, se ocupă de 
răniți, își reorganizează trupele. Așa cum s-a intâm- 
plat cu Treisprezece în timpul Zilelor Negre, Ca- 
pitoliul e complet izolat, fără niciun ajutor din 

afară, în timp ce continuă să iși amenințe duş- 
manii cu un atac nuclear. Dar, spre deosebire 
de Treisprezece, poziţia în care se află Capito- 
liul nu-i permite s-o ia de la inceput și să se des- 
curce singur. 

- Oh, orașul ar putea s-o scoată la capăt pen- 
tru o vreme, spune Plutarch. Există cu siguranță 
provizii pentru situații de urgență. Dar între Trei- 
sprezece și Capitoliu există o diferență semnifi- 
cativă, şi anume cerințele populației. Treisprezece 
era obișnuit cu greutățile, pe când la Capitoliu 
lumea nu știe nimic altceva în afară de panem 
et circenses. 

- Ce-nseamnă asta? 

Recunosc cuvântul Panem, fireşte, dar restul 
e lipsit de sens. 

- E o zicală veche de mu de ani, scrisă într-o 
limbă numită latină, şi vorbește despre un loc 
numit Roma, imi explică el. Panem et circenses 
înseamnă „pâine și circ“. Scriitorul spunea că, în 
schimbul burților pline și al distracției, poporul 
lui a renunțat la responsabilitățile politice și, prin 
urmare, la putere. 

Mă gândesc la Capitoliu. La excesul de mâncare. 
Și la distracţia supremă. Jocurile Foame. 

- Deci ăsta e rolul districtelor. Să ofere pâine 
ȘI Circ. 

- Da. Atâta vreme cât asta a mers fără oprire, 
Capitoliul și-a putut controla imperiul. În mo- 
mentul de faţă nu poate oferi nimic, cel puțin nu 
la standardele cu care sunt obișnuiți oamenii, 
spune Plutarch. Noi avem mâncarea și eu sunt 
pe cale să regizez un prop distractiv, care se va 
bucura cu siguranţă de popularitate. La urma ur- 
melor, nunțile le plac tuturor. 

Încremenesc locului, îngrețoșată de ideea din 
spatele sugestiei lui. Punerea în scenă, intr-un fel 
sau altul, a unei nunți perverse între Peeta și 
mine. De când m-am întors, nu m-am simțit în 
stare să mă apropii de acel geam unidirecțional 
Și, la cererea mea, nu mai primesc informaţii de- 
spre starea lui Peeta decât de la Haymitch. El imi 
vorbește foarte puțin despre asta. Au fost incer- 
cate diverse tehnici. Nu va exista niciodată cu 
adevărat o cale de vindecare. Și acum vor să mă 
mărit cu Peeta pentru un prop? 

Plutarch se grăbeşte să mă liniștească. 

- Oh, nu, Katniss. Nu nunta ta. Nunta lui 
Finnick cu Annie. Tu nu trebuie decât să-ţi faci 
apariţia și să pretinzi că te bucuri pentru ei. 

- Ăsta e unul dintre puţinele lucruri pentru 
care nu e nevoie să mă prefac, Plutarch, îi spun. 

Următoarele câteva zile aduc cu ele un potop 
de activități, pe măsură ce e pregătit evenimentul. 

Ocazie cu care diferenţele dintre Capitoliu și Trei- 
sprezece ies În evidență, puternic reliefate. Când 
spune „nuntă“, Coin vorbește despre doi oameni 
care semnează o hârtie și cărora li se repartizează 
apoi un nou compartiment. Plutarch se gândește 
la sute de oameni îmbrăcaţi în haine de gală și la 
o petrecere de trei zile. E amuzant să-i vezi toc- 
mindu-se pentru fiecare amănunt. Plutarch tre- 
buie să se lupte pentru fiecare oaspete, pentru 
fiecare notă muzicală. După ce Coin își folosește 
dreptul de veto impotriva petrecerii, a spectaco- 
lului și a alcoolului, Plutarch strigă: 

- Ce rost mai are prop-ul ăsta dacă nimeni nu 
se distrează?! 

E greu să-i impui unui creator-de-joc un buget. 
Dar până și o ceremonie discretă produce agitație 
in Treisprezece, unde se pare că n-au niciun fel 
de sărbătoare. Când se anunţă că e nevoie de copii 
care să interpreteze un cântec de nuntă din Patru, 
1şi fac apariția practic toți copiii din district. Și nu 
e nicidecum lipsă de voluntari care să ajute la im- 
podobirea sălii. În timpul meselor, toată lumea 
vorbește entuziasmată despre ceremonie. 

Poate nu e vorba doar de petrecere. Poate 
nădăjduim cu atâta sete să se întâmple ceva bun, 
incât dorim să fim incluși în eveniment. Asta ar 
explica de ce - când Plutarch face o criză de furie 

în privinţa hainelor pe care le va purta mireasa — 
mă ofer s-o duc pe Annie în casa mea din Doi- 
sprezece, unde Cinna a lăsat tot felul de veșminte 
de seară într-un dulap mare de la parter. Toate 
rochiile de mireasă create pentru mine au fost 
duse înapoi, la Capitoliu, dar au rămas cele pe 
care le-am purtat în Turneul Învingătorilor. Am 
câteva mici dubii în privința ideii de a mă afla 
in compania lui Annie, fiindcă nu știu cu adevă- 
rat despre ea decât că Finnick o iubește și că toată 
lumea o consideră nebună. În timpul călătoriei 
cu aeronava, decid că nu e atât nebună, cât insta- 
bilă. Râde în momente ciudate ale conversației, 
sau o abandonează, distrată. Ochi e: verzi pri- 
vesc un anumit punct cu o asemenea intensitate, 
încât te pomenești încercând să descoperi ce vede 
acolo unde nu e decât aerul gol-goluț. Uneori își 
apasă fără niciun motiv ambele mâini: peste 
urechi, ca și cum ar vrea să oprească un sunet 
dureros. E într-adevăr ciudată, dar, dacă Finnick 
O iubește, pentru mine e de-ajuns. 

Capăt permisiunea să fim însoțite de echipa 
mea pregătitoare, așa că scap de povara luării unei 
decizii în materie de vestimentație. Când deschi- 
dem dulapul, amuţim cu toții, fiindcă prezenţa 
lui Cinna e atât de puternică încât se revarsă din 
fiecare țesătură. Octavia cade în genunchi, își 

freacă tivul unei fuste de obraz și izbucnește 
in lacrimi. 

— A trecut atât de mult timp de când n-am mai 
văzut nimic frumos, suspină ea. 

În ciuda rezervelor lui Coin, care o consideră 
prea extravagantă, și ale lui Plutarch, căruia i se 
pare prea lipsită de fast, nunta e un succes zdro- 
bitor. Cei trei sute de invitaţi norocoși selectaţi 
din Treisprezece și numeroșii refugiați poartă hai- 
nele lor de zi cu zi, decorațiunile sunt făcute din 
frunze de toamnă, muzica e oferită de un cor de 
copii acompaniați de un singur lăutar, care a 
reușit să scape din Doisprezece luându-și vioara 
cu sine. Așa că, după standardele Capitoliului, 
totul e simplu și frugal. Dar nu contează, fiindcă 
nimic nu poate concura cu frumuseţea cuplului. 
N-are legătură cu hainele imprumutate - Annie 
e îmbrăcată cu rochia verde de mătase purtată de 
mine în Cinci, iar Finnick cu unul dintre costu- 
mele lu: Peeta, modificat ca să i se potrivească -, 
deși sunt remarcabile. Dar cine se poate uita la 
altceva în afară de feţele radioase ale celor doi oa- 
meni pentru care existența unei asemenea zile era 
cândva practic o imposibilitate? Dalton, crescăto- 
rul de vite din Zece, conduce ceremonia, fiindcă 
e similară cu nunțile din districtul lui. Dar există 
și tuşe specifice Districtului 4. Un năvod împletit 


313 


din fire lungi de iarbă care acoperă cuplul în 
timp ce își rostește jurămintele, apa sărată cu care 
își ating unul altuia buzele, străvechiul cântec 
de nuntă care asemuieşte căsătoria cu o călătorie 
pe mare. 

Nu, nu e nevoie să mă prefac că sunt fericită 
pentru ei. 

După ce își pecetluiesc unirea cu un sărut, 
după urale și după un toast cu suc de mere, lău- 
tarul începe o melodie care atrage toate privirile 
din Doisprezece. Poate că suntem cel mai mic 
şi cel mai sărac district din Panem, dar ştim să 
dansăm. În programul oficial nu există așa ceva, 
dar Plutarch, care coordonează prop-ul din 
camera de control, își ține probabil degetele in- 
crucișate. Cum era de așteptat, Sae Unsuroasa 
il înșfacă pe Gale de mână, îl duce în mijlocul 
incăperii și se așază in faţa lui. Un șuvoi de oa- 
meni li se alătură, alcătuind două șiruri lunga. Și 
incepe dansul. 

Stau deoparte, bătând tactul din palme, când 
o mână osoasă mi se incleștează deasupra cotu- 
lui. Johanna se încruntă la mine. 

- Ai de gând să pierzi ocazia de a dansa sub 
ochii lui Snow? 

Are dreptate. Ce ne-ar putea trâmbiţa victoria 
cu mai multă putere decât o Gaiţă Zeflemitoare 

fericită, invârtindu-se în ritmul muzicii? O găsesc 
pe Prim în mulțime. Fiindcă serile de iarnă ne-au 
oferit o grămadă de timp în care să exersăm, sun- 
tem o pereche foarte potrivită. Îi alung teme- 
rile în privința coastelor mele şi ne ocupăm 
locurile în șir. Mă doare, dar satisfacția de a ști 
că Snow mă priveşte dansând cu surioara mea 
spulberă orice altă senzaţie. 

Dansul ne transformă. Le arătăm pașii oaspe- 
ulor din Districtul 13. Cerem cu insistență un 
dans special, pentru mire și mireasă. Ne prindem 
de mâini, alcătuind o imensă horă, și toată lumea 
etalează talentul cu care își mișcă picioarele. Nimic 
atât de frivol, de vesel sau de distractiv nu s-a mai 
întâmplat de atât de multă vreme. Ar putea să 
continue toată noaptea, dacă n-ar exista un ultim 
eveniment planificat pentru prop-ul lui Plutarch. 
Unul despre care eu n-am auzit nimic, pentru 
că a fost pregătit ca surpriză. 

Patru oameni aduc dintr-o încăpere alăturată 
o masă pe rotile, cu un tort de nuntă imens. Cei 
mai mulți dintre oaspeţi se trag deoparte, făcând 
loc pentru această raritate, pentru această orbitoare 
creație a unor valuri glazurate, albastre-verzui, cu 
creste albe de spumă, străbătute de pești şi de bărci 
cu pânze, de foci și de anemone-de-mare. Dar 
eu mă împing prin mulțime ca să-mi confirm 

bănuiala trezită la prima vedere. Pe cât e de sigur 
că broderia de pe rochia lui Annie e creată de 
Cinna, pe atât sunt de convinsă că florile de pe 
tort au fost făcute de mâna lui Peeta. 

E posibil să pară un fleac, dar ceea ce se află 
in spatele lui ar putea umple volume întregi. 
Haymitch mi-a ascuns foarte multe. Băiatul pe 
care l-am văzut ultima oară, urlând cât îl ţinea 
gura și încercând să se smulgă din legături, n-ar 
fi reușit niciodată să facă așa ceva. N-ar fi fost 
in stare să se concentreze, să-și stăpânească mâi- 
nile, să conceapă ceva atât de desăvârșit pentru 
Finnick și Annie. De parcă mi-ar fi anticipat 
reacția, Haymitch a apărut alături de mine. 

- Hai să stăm de vorbă, imi spune. 

Pe coridor, departe de camerele de filmat, 
il întreb: 

- Ce se-ntâmplă cu el? 

Haymitch clatină din cap. 

- Nu știu. Nimeni nu știe. Uneori e aproape 
rațional și apoi, fără niciun motiv, o ia din nou 
razna. Lucrul la tort a fost un fel de terapie. A 
muncit la el câteva zile. L-am urmărit și... părea 
aproape la fel ca înainte. 

- Înseamnă că e liber să umble pe unde vrea? 
intreb. 

Ideea îmi creează o stare de agitație, pe vreo 
cinci niveluri diferite. 

- Oh, nu. E foarte bine păzit. Și e încă sub 
cheie. Dar am stat de vorbă cu el, spune Haymitch. 

- Faţă-n faţă? Și nu şi-a ieșit din minți? 

- Nu. Era foarte supărat pe mine, însă numai 
din motive justificate. Pentru că nu i-am spus de- 
spre complotul rebelilor și pentru altele. Haymitch 
se întrerupe o clipă, ca și cum ar lua o decizie. Zice 
c-ar vrea să te vadă. 

Sunt pe o barcă glazurată, aruncată în toate 
părțile de valuri albastre-verzui, cu puntea legă- 
nându-mi-se sub picioare. Palmele mi se prop- 
tesc de perete, în căutarea echilibrului. Asta nu 
făcea parte din plan. În Doi l-am scos din scena- 
riu pe Peeta. Pe urmă trebuia să merg la Capi- 
toliu, să-l ucid pe Snow și să fiu eu însămi ucisă. 
Împuşcătura n-a fost decât o piedică temporară. 
Nu era de așteptat s-aud vreodată cuvintele zice 
c-ar vrea să te vadă. Însă acum, după ce le-am auzit, 
nu pot refuza sub nicio formă. 

La miezul nopții, stau dincolo de ușa celulei 
lui. O cameră de spital. Trebuie s-aşteptăm să-și 
încheie Plutarch difuzarea filmului nunții, de care 
e mulțumit, în ciuda lipsei a ceea ce el numește 
tămbălău. 

- Cea mai bună urmare a faptului că, în toți 
anii ăștia, Capitoliul a ignorat, in esență, Distric- 
tul 12, e dramul de spontaneitate pe care vi l-aţi 
păstrat. Publicul îl devorează. Ca atunci când a 
anunțat Peeta că e îndrăgostit de tine, sau când 
ai făcut trucul cu fructele de pădure. E perfect 
pentru televiziune. 

Mi-aș dori să mă fi putut întâlni cu Peeta intre 
patru ochi. Dar auditoriul alcătuit din medici s-a 
adunat dincolo de geamul unidirecțional, cu 
blocnotesurile pregătite și cu stilourile pe 
poziție. Când aud OK-ul lui Haymitch în cască, 
deschid încet ușa. 

Ochii albaștri se fixează imediat asupra mea. 
Peeta e legat cu câte trei curele de fiecare braţ și 
conectat la un furtunaș prin care i se poate inocula 
un medicament paralizant, dacă iși pierde cumva 
controlul. Însă nu se zbate să se elibereze, mă stu- 
diază doar, cu privirea prudentă a cuiva care n-a 
exclus încă posibilitatea de a se afla în prezența 
unui mutant. Mă apropii până ce ajung cam la un 
metru distanţă de pat. N-am ce face cu braţele, 
așa că înainte de a vorbi mi le încrucișez, prote- 
jându-mi coastele. 

- Salut. 

- Salut, răspunde el. 

Vocea seamănă cu a lui, e aproape vocea lui, 
numai Că 1 s-a adăugat ceva nou. O tentă de sus- 
piciune și de reproș. 

- Haymitch mi-a spus că vrei să-mi vorbeşti. 

- Vreau să mă uit la tine, pentru-nceput. 

E ca și cum s-ar aștepta să mă transform, sub 
ochii lui, intr-un lup hibrid, cu botul plin de bale. 
Se holbează la mine un timp atât de indelungat 
incât incep să arunc priviri furișe către geamul 
unidirecțional, sperând să primesc indicații din 
partea lu: Haymitch, dar casca din urechea mea 
continuă să tacă. 

- Nu ești prea voinică, nu-i așa? Sau deosebit 
de frumoasă? 

Știu că Peeta a bătut drumul până-n iad și 
inapoi, Și totuși observația lui mă irită, așa cum 
n-ar trebui. 

- E1, și tu arătai mai bine pe vremuri. 

Haymitch mă sfătuiește să bat în retragere, 
dar vorbele lui sunt acoperite de râsul lui Peeta. 

- Și nici pe departe amabilă. Să-mi spui așa ceva 
după toate cele prin care am trecut. 

- Mda. Toţi am trecut prin multe. Și tu erai cel 
renumit pentru amabilitate, nu eu. 

Fac totul pe dos. Nu ştiu de ce simt atât de 
tare nevoia să fiu în defensivă. El a fost torturat! 
A fost viespchestrat! Ce e cu mine? Mă gândesc 

dintr-odată că e posibil să-ncep să pip la el - nici 
măcar nu sunt sigură în privința asta — așa că mă 
hotărăsc să plec de-aici. 

— Uite ce e, nu mă simt prea bine. Poate trec 
pe la tine mâine. 

Sunt în pragul ușii când vocea lu: mă oprește. 

- Katniss. Mi-am adus aminte de pâine. 

Pâinea. Singurul moment în care ne-am 
aflat cu adevărat în legătură, inainte de Jocu- 
rile Foame. 

- Ți-au arătat înregistrarea în care vorbesc de- 
spre ea, spun eu. 

- Nu. Există o asemenea inregistrare? De ce n-a 
folosit-o Capitoliul împotriva mea? întreabă el. 

- Am făcut-o în ziua salvării tale, îi răspund. 

Durerea din piept îmi cuprinde coastele ca o 
menghină. Dansul n-a fost o idee bună. 

— Și ce ţi-ai adus aminte? 

- Tu. În ploaie, spune el, cu blândeţe. Căutând 
in lăzile noastre de gunoi. Eu arzând pâinea. Mama 
pocnindu-mă. Eu, luând pâinea ca să i-o duc por- 
cului, dar dându-ţi-o în schimb ţie. 

— Așa e. Așa a fost, spun eu. A doua zi, la școală, 
am vrut să-ți mulțumesc. Dar n-am ştiut cum. 

- Eram afară la sfârșitul zilei. Am încercat să-ți 
surprind privirea. Tu te-ai uitat în altă parte. Și 
apoi... dintr-un anumit motiv, ai cules o păpădie. 

Dau din cap. Își aminteşte într-adevăr. Eu n-am 
vorbit niciodată despre asta. 

- Probabil că te iubeam foarte mult. 

- Mă iubea. 

Vocea mi se frânge și mă prefac că tușesc. 

- Dar tu mă iubea:? întreabă el. 

Rămân cu ochii la podeaua de mozaic. 

- Toată lumea spune că da. Și că de asta te-a 
torturat Snow. Ca să mă zdrobească. 

- Ăsta nu e un răspuns, spune el. N-am știut 
ce să cred când mi-au arătat o parte dintre inre- 
gistrări. S-ar părea că atunci, când am fost prima 
oară în arenă, ai incercat să mă ucizi cu vies- 
poi-copoii ăia. 

- Am încercat să vă ucid pe toți, îi răspund. 
Eram încolțată. 

- Pe urmă sunt o mulțime de sărutări. Nu par 
foarte sincere, din partea ta. Ţi-a făcut plăcere 
să mă săruți? mă întreabă. 

- Uneori, recunosc eu. Știu că acum ne privesc 
mai mulţi oameni? 

- Ştiu. Și ce e cu Gale? continuă el. 

Mă cuprinde din nou furia. Puțin Îmi pasă de 
convalescența lui — asta nu e treaba oamenilor 
de dincolo de geam. 

- Nici el nu sărută rău, răspund, cu bruscheţe. 

- Și crezi că pentru fiecare dintre noi a fost 
OK? Să ştim că îl săruți pe celălalt? 

- Nu. N-a fost OK pentru niciunul dintre voi. 
Dar nu v-am cerut permisiunea. 

Peeta râde din nou, rece, distant. 

- Ei, eşti uimitoare, nu-l așa? 

Haymitch nu protestează când plec. Străbat 
coridorul. Traversez stupul de compartimente. 
Găsesc o spălătorie, cu o ţeavă caldă după care să 
mă ascund. Trece mult timp până ce reușesc să-mi 
dau seama de ce sunt atât de intoarsă pe dos. Toate 
acele luni în care am fost sigură că Peeta mă crede 
minunată s-au sfârșit. În cele din urmă, mă poate 
vedea așa cum sunt. Brutală. Bănuitoare. Ma- 
nipulatoare. Letală. 

Și îl urăsc pentru asta. 

Atacată pe la spate. Așa mă simt când Hay- 
mitch îmi dă vestea, la spital. Zbor în josul 
treptelor, către Comandament, cu gândurile 
alergându-mi cu un kilometru și jumătate pe 
minut, şi dau buzna în plin consiliu de război. 

- Cum adică eu nu merg la Capitoliu? Trebuie 
să merg! Sunt Gaiţa Zeflemitoare! exclam. 

Coin abia dacă-și ridică privirea de pe ecra- 
nul din faţa ei. 

- Și, ca Gaiţă Zeflemitoare, principalul tău scop, 
unirea districtelor impotriva Capitoliului, a fost 
atins. Nu-ţi face griji — dacă totul merge bine, te 
trimitem acolo pentru capitulare. 

Capitulare? 

- O să fie prea tarziu! O să pierd toate luptele. 
E nevoie de mine - sunt cel mai bun țintaș pe 
care-l aveţi! strig. 

De obicei nu mă laud cu asta, dar trebuie să 
fie cel puţin foarte aproape de adevăr. 

- Dar Gale se duce. 

- Gale s-a dus la instrucţie în fiecare zi, dacă 
n-a avut alte îndatoriri autorizate. Sunt sigură că 
se poate descurca pe câmpul de luptă. La câte ore 
de instrucție apreciezi că ai participat tu? 

La niciuna. Ăsta e răspunsul. 

- Păi, uneori am fost la vânătoare. Și... m-am 
antrenat cu Beetee, la Apărarea Specială. 

- Nu e același lucru, Katniss, spune Boggs. 
Știm cu toții că ești inteligentă și curajoasă şi că 
țintești bine. Dar pe câmpul de luptă avem ne- 
voie de soldați. Tu nu știi nimic despre modul în 
care se execută un ordin și nu se poate spune că 


eşti în cea mai bună formă fizică. 

- Asta nu v-a deranjat când am fost În Opt. 
Sau in Doi, ripostez eu. 

- Iniţial, n-ai fost autorizată să iei parte la 
luptă, în niciunul dintre cazuri, spune Plutarch, 
avertizându-mă din priviri că sunt pe cale să 
dezvălui prea multe. 

Nu, lupta cu bombardierele din Opt și inter- 
venția mea din Doi au fost spontane, nesăbuite 
ȘI categoric neautorizate. 

- Și în ambele cazuri ai fost rănită, îmi rea- 
mintește Boggs. 

Mă văd dintr-odată prin ochii lui. O fată mă- 
runțică de șaptesprezece ani, care nu e în stare să-și 
recapete răsuflarea, fiindcă nu i s-au vindecat pe 
deplin coastele. Îmbrăcată neglijent. Indisciplinată. 
În convalescenţă. Nu un soldat, ci un om căruia 
trebuie să 1 se poarte de grijă. 

- Dar trebuie să merg, spun. 

- De ce? mă întreabă Coin. 

Nu-i pot spune că vreau să-mi duc la bun 
sfârșit răzbunarea personală impotriva lui Snow. 
Sau că nu pot suporta ideea de a rămâne aici, in 
Treisprezece, cu cea mai recentă versiune a lui 
Peeta, În timp ce Gale merge la război. Dar nu 
duc lipsă de motive care mă-ndeamnă să lupt îm- 


potriva Capitoliului. 

- Din cauza districtului meu. Pentru că l-au 
distrus. 

Președinta se gândește o clipă. Mă studiază. 

- Ei bine, ai la dispoziție trei săptămâni. 
Nu e mult, dar poți să-ncepi instrucția. Dacă te 
va declara aptă Comisia de Repartizare, poate 
vom reconsidera cazul tău. 

Asta e. Mai mult de-atât nu pot să sper. Cred 
că e vina mea. Mi-am nesocotit orarul în fiecare 
Zi, în afara cazurilor când conținea câte ceva pe 
placul meu. Când se petreceau atât de multe lu- 
cruri, nu mi s-a părut că alergarea pe câmp cu o 
armă în mână ar fi fost o prioritate. lar acum 
plătesc pentru neglijenţă. 

Când mă-ntorc la spital, o găsesc pe Johanna 
intr-o stare similară cu a mea, și spumegând de 
furie. li povestesc ce-a spus Coin. 

- Cred c-ai putea să vii și tu la instrucție. 

- Perfect. O să vin. Dar o să merg în impuțitul 
ăla de Capitoliu chiar dac-o să fiu nevoită să ucid 
echipajul unei aeronave și s-o pilotez singură, 
zice Johanna. 

- Cred că e mai bine să n-aduci vorba despre 
asta la instrucție, îi spun. Dar e plăcut să ştiu c-o 
să am un mijloc de transport. 

Johanna rânjește și simt că În relația noastră 
intervine o schimbare, uşoară, dar semnificativă. 

Nu ştiu dacă suntem cu adevărat prietene, dar 
e posibil ca „aliate“ să fie cuvântul potrivit. Ceea 
ce e bine. O să am nevoie de un aliat. 

A doua zi dimineaţă, la 7:30, când ne prezen- 
tăm la antrenament, realitatea mă plesnește peste 
obraz. Am fost repartizate într-o grupă alcătuită 
mai degrabă din începători, puşti de paisprezece 
sau cincisprezece ani, ceea ce pare oarecum insul- 
tător până când devine evident că toți sunt într-o 
formă mult mai bună decât noi. Gale şi ceilalți 
oameni selectaţi pentru plecarea la Capitoliu sunt 
într-o cu totul altă fază, de instrucţie intensivă. 
După ce facem încălzirea - ceea ce doare - ur- 
mează două ore de exerciții de fortificare - dure- 
roase — și O alergare de opt kilometri — ucigătoare. 
Deși sunt imboldită de insultele Johannei, trebuie 
să renunţ după un kilometru și jumătate. 

- Coastele mele sunt de vină, îi explic antre- 
noarei, o femeie practică, între două vârste, căreia 
trebuie să-i spunem „soldat York“. Sunt incă 
pline de vânătăi. 

- Ei, soldat Everdeen, astea mai au nevoie de 
incă o lună, cel puţin, ca să se vindece singure, 
ascultă-mă pe mine, zice ea. 

Eu clatin din cap. 

- N-am la dispoziție o lună. 

Ea mă măsoară de sus până jos. 

- Doctorii nu ţi-au prescris niciun tratament? 

- Există un tratament? intreb. Au spus că tre- 
buie să se vindece de la sine. 

- Aşa zic ei. Dar, la recomandarea mea, ar 
putea accelera procesul. Însă te previn că n-o să 
fie distractiv, îmi spune ea. 

- Te rog. Trebuie s-ajung la Capitoliu, insist eu. 

Soldatul York nu pune la îndoială asta. 
Scrie ceva pe un blocnotes şi mă trimite direct 
la spital. Ezit. Nu vreau să lipsesc din nou de la 
instrucţie. 

- O să mă-ntorc la şedinţa de după-amiază, 
promit. | 

Fa se mulțumește să strângă din buze. 

Ceva mai târziu, cu douăzeci şi patru de ace 
infipte în cușca toracică, zac lată în patul meu 
de spital, scrâșnind din dinți ca să nu implor 
să-mi fie adusă înapoi perfuzia cu morfină. A stat 
lângă patul meu, ca să-mi pot administra o doză 
ori de câte ori simţeam nevoia, însă in ultima 
vreme n-am mai folosit-o, am păstrat-o doar pen- 
tru Johanna. Astăzi mi-au făcut o analiză a sân- 
gelui, ca să se asigure că nu mai conține nicio 
urmă de calmant, pentru că amestecul celor două 
medicamente - morfina şi indiferent ce-o fi sub- 
stanţa care-mi trimite acum în coaste o durere 
arzătoare - are efecte secundare periculoase. Mi 

s-a spus clar c-o să am două zile grele. Însă eu 
le-am cerut să continue. 

În camera noastră, noaptea e groaznică. Som- 
nul iese din discuție. Eu am impresia că simt efec- 
tiv mirosul degajat de inelul de carne în flăcări 
ce-mi înconjoară pieptul, iar Johanna se luptă cu 
simptomele renunțării la drog. Ceva mai de- 
vreme, când i-am cerut scuze fiindcă am lăsat-o 
fără rezerva de morfină, şi-a fluturat mâna a res- 
pingere, spunând că oricum trebuia să se-ntâmple. 
Dar la ora trei dimineaţa sunt ţinta tuturor 
injurăturilor colorate care s-au rostit vreodată în 
Districtul 7. Iar dimineaţa mă trage jos din pat, 
hotărâtă s-ajungem la instrucție. 

- Nu cred că sunt în stare, îi mărturisesc. 

- Ba poți. Putem amândouă. Doar suntem 
invingătoare, nu-i așa? Noi putem supravieţui, 
indiferent ce-ar arunca asupra noastră, mârâle ea. 

Are tenul de un verde ingrețoșător și tremură 
ca o frunză. Mă imbrac. 

Trebuie să fim învingătoare ca să putem trece 
de dimineaţa asta. Când ne dăm seama că afară 
plouă, mă gândesc c-o s-o pierd pe Johanna. Fața 
ei devine cadaverică şi pare să nu mai respire. 

- Nu e decât apă. N-o să ne omoare, îi spun. 

Ea strânge din dinți și calcă apăsat prin noroi. 
Ploaia ne udă până la piele în timp ce ne antrenăm 

trupurile, apoi parcurgem cu greu traseul de aler- 
gare. Eu mă retrag din nou după un kilometru și 
jumătate și rezist tentaţiei de a-mi scoate cămașa 
pentru ca apa rece să-mi sfârâie pe coastele încinse. 
Mă silesc să-mi inghit prânzul primit pe teren 
? 
peşte și tocană de vită, ambele murate de apă. 
Johanna reușește să-și mănânce jumătate din porție 
inainte de a o voma. După-amiază învăţăm să ne 
montăm armele. Eu reușesc, dar ea nu-și poate 
opri tremurul mâinilor atat cât e nevoie ca să asam- 
bleze componentele. O ajut când se intoarce York 
cu spatele. Deși ploaia nu se oprește, după-amiază 
A ° . e v 
avem parte de o îmbunătățire, fiindcă suntem 
. A . 
intr-un poligon de tragere. In sfârșit ceva la care 
mă pricep. E nevoie de câtva timp ca să treci de 
la arc la o armă de foc, dar, până la sfârșitul zilei, 
am cele mai bune rezultate din grupa noastră. 
Tocmai am intrat în incinta spitalului când 
o aud pe Johanna vorbind pe un ton solemn: 
- Trebuie să terminăm cu asta. Să nu mai lo- 
° A . A ° A 
cuim în spital. Toată lumea nu vede in noi decât 
niște paciente. 
Pentru mine nu e o problemă. Mă pot muta 
> A A . eg» œ 
oricând în compartimentul familiei mele, dar Jo- 
hannei nu i-a fost niciodată repartizat vreunul. 
Când încearcă să-și obțină externarea, nu vor s-o 
lase să locuiască singură, chiar dacă se întoarce 

în fiecare zi, pentru o discuţie cu doctorul de ne- 
buni. Cred c-au reușit să pună lucrurile cap la 
cap în privința morfinei, ceea ce nu face decat 
să le întărească părerea că e labilă. 

- N-o să fie singură. O să locuiesc în cameră 
cu ea, anunț. 

Apar disensiuni, dar Haymitch trece de par- 
tea noastră şi, la ora de culcare, avem un compar- 
timent vizavi de cel ocupat de Prim și de mama, 
care e de acord să stea cu ochii pe noi. 

Îmi termin dușul, iar Johanna se şterge cu o 
cârpă umedă, după care face o inspecție sumară a 
locului. Când trage sertarul cu cele câteva obiecte 
pe care le posed, se grăbeşte să-l inchidă. 

- Îmi cer scuze. 

Mă gândesc că în sertarul ei nu e nimic, în afara 
hainelor primite de la guvern. Că, în toată lumea 
asta, nu există niciun obiect care să-l aparțină. 

- E OK. Dacă vrei, te poți uita la lucrurile mele. 

Ea imi deschide medalionul şi studiază poza lui 
Gale, pe a lui Prim și pe a mamei. Desface para- 
șuta argintie, ia caneaua și și-o pune pe degetul mic. 

- Mi se face sete numai când o privesc. 

Pe urmă găsește perla pe care mi-a dat-o Peeta. 

— Asta €...? 

- Da, răspund. Am reușit cumva să trec 
peste asta. 

Nu vreau să vorbesc despre Peeta. Una dintre 
părțile bune ale instrucției e faptul că mă-mpiedică 
să mă gândesc la el. 

- Haymitch zice că e din ce în ce mai bine, 
spune ea. 

- Poate, dar s-a schimbat. 

— Aşa cum te-ai schimbat și tu. Și eu. Și Finnick, 
şi Haymitch, și Beetee. Ca să nu-ncep cu Annie 
Cresta. Arena ne-a dat bine peste cap pe toți, nu 
crezi? Sau te mai simţi încă la fel ca fata care s-a 
oferit voluntar în locul surorii ei? mă întreabă. 

- Nu, îi răspund. 

— Ăsta e singurul lucru în privința căruia s-ar 
putea să aibă dreptate doctorul meu de nebuni. 
Nu există întoarcere. Prin urmare putem s-accep- 
tăm lucrurile așa cum sunt acum. 

Îmi aşază suvenirele la loc în sertar, în ordine, 
şi se urcă în patul de vizavi de al meu exact când 
se sting luminile. 

- Nu ţi-e teamă c-o să te-omor la noapte? 

- De parcă eu nu ţi-aș putea face de petrecanie, 
ii răspund. 

Pe urmă râdem, fiindcă amândouă ne simțim 
atât de schilodite, încât pare un miracol dac-o să 
ne putem scula mâine dimineață. Dar putem. 
Reușim în fiecare zi. Și, până la finele săptămânii, 

coastele mele sunt aproape ca noi, iar Johanna 
e în Stare să-și monteze pușca fără ajutor. 

La sfârșitul zilei, soldatul York dă aprobator 
din cap, către noi amândouă. 

- Excelentă treabă, soldați. 

- Cred c-a fost mai ușor să câştigăm Jocurile, 
bombăne Johanna, când am ajuns destul de de- 
parte ca să nu mai putem fi auzite. 

Dar privirea ei spune că e încântată. 

De fapt, suntem aproape binedispuse când in- 
trăm în sala de mese, unde mă așteaptă Gale, să 
mâncăm impreună. Rămân în toane la fel de bune 
și când primesc o porție uriașă de tocană de vită. 

- Primele transporturi de hrană au sosit în di- 
mineața asta, îmi spune Sae Unsuroasa. Asta e 
carne de vacă adevărată, din Districtul 10. Nu unul 
dintre câinii voştri sălbatici. 

- Nu-mi amintesc să fi refuzat tu vreunul, 
ripostează Gale. 

Ne alăturăm unui grup din care fac parte 
Delly, Annie și Finnick. Transformarea lui Fin- 
nick de după căsătorie e impresionantă. Celelalte 
incarnări ale sale - idolul decadent pe care l-am 
întâlnit înainte de Jubileul Pacificării, aliatul enig- 
matic din arenă, tânărul zdrobit care a-ncercat 
să m-ajute să rezistăm impreună - toți aceștia au 
fost înlocuiți de cineva care radiază de viață. Îşi 

etalează pentru prima oară adevăratul farmec, 
umorul discret și firea plăcută. Nu dă niciodată 
drumul mâinii lui Annie. Nici când merg, nici 
când mănâncă. Mă-ndoiesc că are de gând s-o facă 
vreodată. Ea e pierdută intr-un soi de uimire feri- 
cită. Încă mai sunt momente când iți dai seama 
că În creierul ei se produce o alunecare și o altă 
lume ii atrage privirea. Dar câteva cuvinte adre- 
sate de Finnick o aduc inapoi. 

Delly, pe care o cunosc de când eram mică, 
dar la care nu m-am gândit niciodată prea mult, 
a crescut în ochii mei. I s-a povestit ce mi-a spus 
Peeta în noaptea de după nuntă, dar nu e bârfi- 
toare. Haymitch spune că e cea mai bună apără- 
toare pe care-o am ori de câte ori explodează 
Peeta într-un soi de funie ucigașă contra mea. Îmi 
ia întotdeauna apărarea, dând vina pe percepțiile 
lui negative, inoculate de tortura Capitolului. 
Are mai multă influență asupra lui decât oricine 
altcineva, fiindcă pe ea o cunoaște cu adevărat. 
Oricum, chiar dacă Delly imi infrumusețează 
părțile bune, apreciez asta. Sincer vorbind, am 
nevoie de o ușoară înfrumusețare. 

Sunt moartă de foame şi tocana e delicioasă — 
carne de vită, cartofi, napi și ceapă într-un sos 
gros — așa că trebuie să-mi impun să mestec 
mai încet. În toată sala de mese se simte efectul 

revigorant al unei mâncări gustoase. Modul în 
care îi face pe oameni mai prietenoși, mai amu- 
zanți, mai optimişti, reamintindu-le că nu e o 
greșeală să continue să trăiască. E mai bună decât 
orice medicament. Mă străduiesc s-o savurez cât 

. . . . A . 
mai multă vreme și mă alătur conversației. Îmi 
A . A’ A . . . A 
înmoi pâinea în sos şi ciugulesc din ea ascultându-l 
pe Finnick spunând o poveste caraghioasă, de- 
spre o broască țestoasă de mare, care a plecat inot 

v v . e A v A A . v . 
cu pălăria lui. Încep să râd înainte să-mi dau seama 
că el e aici. Stă exact în partea opusă a mesei, in 
spatele locului gol de lângă Johanna. Privindu-mă. 
Mă sufoc pentru o clipă, când pâinea inmuiată în 
sos mi se opreşte în gât. 
v A . A ° 

- Peeta! exclamă Delly. Imi pare atât de bine 
să te văd afară... și lângă noi. 

A . . . . . . . . 

În spatele lui stau doi paznici voinici. El își 

e A ge A ge A . 
ține tava cu stângăcie, în echilibru pe vârfurile 
.. v A . . A’ . 

degetelor, fiindcă are încheieturile mâinilor 
încătușate, cu un lanţ scurt între ele. 

- Ce-i cu brățările astea elegante? întreabă 
Johanna. 

A . . 

- Încă nu sunt tocmai demn de încredere, îi 
explică Peeta. Nu pot nici măcar să stau aici fără 
permisiunea voastră. 

Arată către paznici cu o mişcare a capului. 

- Sigur că poți să stai aici. Suntem prieteni 
vechi, spune Johanna, bătând cu palma pe locul 
de lângă ea. La Capitoliu, eu și Peeta am fost ținuți 
in celule învecinate. Suntem foarte familiarizați 
unul cu țipetele altuia. 

Annie, care stă de partea cealaltă a Johannei, 
iși acoperă urechile, gestul prin care părăsește 
realitatea. Finnick ii aruncă o privire furioasă 
Johannei și o cuprinde cu braţul pe Annie. 

- Cum? Doctorul meu de nebuni spune că nu 
trebuie să-mi cenzurez gândurile. Face parte din 
terapie, ripostează Johanna. 

Mica noastră petrecere și-a pierdut insuflețirea. 
Finnick murmură tot felul de lucruri către Annie, 
până când ea își îndepărtează ușor mâinile. Ur- 
mează un lung răstimp de tăcere, in care toată 
lumea se preface că mănâncă. 

- Annie, spune radioasă Delly, ştiu că Peeta ţi-a 
impodobit tortul de nuntă? La noi în oraș, fami- 
lia lui deținea o brutărie, iar el făcea glazurile. 

Annie se uită cu prudență dincolo de Johanna. 

- Mulţumesc, Peeta. A fost minunat. 

- Cu plăcere, Annie, răspunde el, și îi aud în 
glas acea notă de blandeţe pe care-o crezusem 
dispărută pentru totdeauna. 

Chiar dacă nu mi se adresează mie. Totuși există. 

- Dacă vrem să ne-ncadrăm în timp cu plim- 
barea aia, am face bine să mergem, îi spune 
Finnick soţiei sale. Aranjează ambele tăvi astfel 
incât să le poată duce cu o singură mână, în timp 
ce strânge mâna ei cu cealaltă. Mi-a părut bine 

e văd, Peeta. 

- Să te porți frumos cu ea, Finnick. Altminteri 
s-ar putea să-ncerc să ţ-o iau. 

Ar fi putut fi o glumă, dacă tonul n-ar fi fost 
atât de rece. Tot ce transmite e ceva negativ. 
Neincrederea fățișă în Finnick, aluzia că Peeta 
a pus ochii pe Annie, că Annie l-ar putea părăsi 
pe Finnick, că eu nu exist. 

- Oh, Peeta, spune Finnick, cu detaşare. Nu 
mă face să regret că ţi-am repornit inima. 

Se îndepărtează conducând-o pe Annie, după 
ce îmi aruncă o privire îngrijorată. 

- Ţi-a salvat într-adevăr viaţa, Peeta. Nu numai 
o dată, spune Delly după plecarea lor, cu reproș 
in glas. 

- Pentru ea. Peeta arată spre mine cu o mișcare 
ușoară a capului. Pentru rebeliune. Nu de dra- 
gul meu. Nu-i datorez nimic. 

N-ar trebui să muşc momeala, dar o fac. 

- Poate că nu. Dar Mags a murit și tu ești incă 
aici. Asta ar trebui să-nsemne ceva. 

- Da, o mulțime de lucruri ar putea însemna 
altceva decât par, Katniss. Am niște amintiri cărora 
nu le pot da niciun sens, şi nu cred c-au fost alte- 
rate de Capitoliu. O mulțime de nopți din tren, 
de exemplu, ripostează el. 

Alte aluzii. Că în tren s-ar fi întâmplat mai 
multe decât in realitate. Ceea ce s-a întâmplat 
intr-adevăr - nopţile alea în care mi-aş fi pierdut 
mințile dacă nu m-ar fi ținut în braţe - nu mai 
contează. Totul e o minciună, totul e un mod de 
a abuza de el. 

Peeta schițează un gest cu lingura, făcând 
legătura dintre Gale și mine. 

- Voi doi sunteţi acum oficial un cuplu, sau 
incă mai târăsc povestea cu indrăgostiții născuți 
sub o stea potrivnică? 

- O mai târăsc, spune Johanna. 

Cuprins de spasme, Peeta 1și iîncleștează pum- 
nii, pentru a și-i destinde apoi cu un gest bizar. 
E tot ce poate face ca să îi țină departe de gâtul 
meu? Simt mușchii lu: Gale incordându-se lângă 
mine, mă tem de o ceartă. 

Dar el se mulțumește să spună: 

- N-aş fi crezut dacă n-aș fi văzut cu ochii mei. 

- Ce-a: văzut? intreabă Peeta. 

- Pe tine, răspunde Gale. 


- Va trebui să fii ceva mai explicit, spune 
Peeta. Ce-i cu mine? 

- Te-au inlocuit cu o altă versiune a ta, cu un 
mutant rău, spune Johanna. 

Gale iși bea tot laptele. 

- Ai terminat? mă întreabă. 

Mă ridic şi traversăm sala, ducându-ne tăvile 
la locul lor. La ușă mă opreşte un bătrân, fiindcă 
incă mai strâng în pumn restul de pâine inmu- 
iată în sos. Ceva din expresia mea, sau poate fap- 
tul că n-am încetat să ascund pâinea, il face să mă 
trateze cu băgare de seamă. Mă lasă să-mi indes 
bucata în gură și-mi văd de drum. Aproape am 
ajuns la ușa compartimentului meu când incepe 
Gale din nou să vorbească. 

- Nu m-am așteptat la asta. 

- Ţi-am spus că mă urăște, zic eu. 

- E vorba de felul în care te urăște. E atât de... 
familiar. Și eu simțeam așa, recunoaște el. Când 
te vedeam sărutându-l pe ecran. Însă eu știam că, 
in parte, eram nedrept. El nu-și dă seama de asta. 

Ajungem la ușă. 

- Poate mă vede pur și simplu așa cum sunt 
in realitate. Trebuie să dorm. 

Gale mă prinde de braţ inainte de-a apuca 
să dispar. 

- Așa gândeşti tu acum? 

Radic din umeri. 

- Katniss, sunt cel mai vechi prieten al tău, 
crede-mă când îți spun că nu te vede așa cum ești 
in realitate. 

Mă sărută pe obraz și pleacă. 

Stau pe pat, încercând să-mi indes în cap in- 
formaţiile din manualele de tactică militară, în 
timp ce amintirile nopților din tren, alături de 
Peeta, îmi distrag atenția. Peste vreo douăzeci 
de minute soseşte Johanna și se aruncă de-a latul 
patului meu, la picioare. 

- Ai pierdut ce-a fost mai frumos. Delly s-a-nfu- 
riat pe Peeta, pentru că te-a tratat așa. I S-a pițigălat 
vocea. A fost ca și cum ar fi injunghiat cineva un 
șoarece cu furculița, de mai multe ori la rând. 
Toată lumea din sală o privea țintă. 

- Şi Peeta ce-a făcut? intreb. 

- A-nceput să se certe cu el însuși, de parcă 
ar fi fost doi oameni în același timp. Paznicii s-au 
văzut nevoiți să-l scoată afară. Partea bună a fost 
că nimeni n-a băgat de seamă când i-am dat eu 
gata tocana. 

Johanna își freacă pântecul proeminent cu 
palma. Mă uit la stratul de negreală de sub un- 
ghiile ei. Și mă-ntreb dacă oamenii din Șapte fac 
vreodată baie. 


339 


Petrecem două ore punându-ne una alteia între- 
bări despre termenii militari. Le vizitez pe mama 
și pe Prim pentru o vreme. Când sunt din nou în 
compartimentul meu, după duș, privind țintă intu- 
nericul, întreb în sfârşit: 

- Johanna, l-ai auzit într-adevăr țipând? 

- Făcea parte din tortură, spune ea. Ca ga- 
1țele-limbute din arenă. Numa: că era real. Şi nu 
se oprea după o oră. Tic-tac. 

- Tic-tac, şoptesc eu drept răspuns. 

Trandafiri. Lupi mutanți. Tributuri. Delfini 
glazurați. Prieteni. Gaiţe zeflemitoare. Sulișu. Eu. 

În noaptea asta, toate ţipă în visele mele. 

Mă dedic instrucției cu sete de răzbunare. 
Antrenamentele, simulările, exercițiile de mânuire 
a armelor, prelegerile despre tactică sunt hrana 
mea, aerul meu, viața mea. Câțiva dintre noi sun- 
tem mutaţi într-o grupă suplimentară, ceea ce mă 
face să sper că mă număr printre cei propuși 
să ia parte la adevăratul război. Soldații i-au găsit 
un nume simplu, Cvartalul, dar în orarul ta- 
tuat pe brațul meu se numește L.S.S., ceea ce în- 
seamnă Lupte de Stradă Simulate. În adâncurile 

Districtului 13 s-a construit un cvartal fictiv al 
Capitolului. Instructorul ne imparte în grupe de 
câte opt și încercăm să ne îndeplinim misiunile - 
ocuparea unei poziții, distrugerea unei ținte, per- 
cheziționarea unei locuințe - ca și cum am lupta 
intr-adevăr în războiul impotriva Capitoliului. 
Totul e aranjat astfel încât oricare dintre faptele 
tale poate avea consecințe nefaste. Un pas greșit 
declanșează o mină de teren, pe un acoperiș apare 
un lunetust, ți se blochează pușca, un țipăt de copil 
te atrage într-o ambuscadă, comandantul detașa- 
mentulu: tău - care e o simplă voce inclusă în 
program - e lovit de un mortier şi trebuie să in- 
tuiești ce ai de făcut fără să mai primeşti ordine. 
O parte din tine știe că totul e o simulare și că 
n-o să fii ucis. Dacă declanșezi erupția unei mine 
de teren, auzi explozia și trebuie să te prefaci că 
te prăbușești mort la pământ. Dar din alte puncte 
de vedere totul pare cât se poate de real - soldații 
dușmani în uniforme de Apărători ai Păcii, de- 
ruta provocată de o bombă fumigenă. Suntem și 
gazați. Numai eu și Johanna reușim să ne punem 
măștile la timp. Tot restul detașamentulu: nos- 
tru își pierde cunoștința pentru zece minute. Și 
presupusul gaz inofensiv cu care mi-am umplut de 
câteva ori plămânii îmi dă o durere groaznică 
de cap pe toată durata zilei. 

Cressida și echipa ei ne filmează pe mine și pe 
Johanna în poligonul de tragere. Știu că Gale și 
Finnick sunt filmaţi la rândul lor. Totul face parte 
dintr-o nouă serie de prop-uri, care-i arată pe re- 
beli pregătindu-se pentru invazia Capitoliului. În 
ansamblu, lucrurile merg foarte bine. 

La instrucția de dimineață incepe să-și facă apa- 
riția și Peeta. Cătușele au dispărut, dar continuă 
să fie însoțit fără incetare de doi paznici. După 
prânz, il văd în partea opusă a terenului, antre- 
nându-se impreună cu un grup de începători. Nu 
știu ce-au de gând. Dacă o ciorovăială cu Delly il 
poate face să se certe cu sine însuși, n-are ce căuta 
la o lecție despre asamblarea unei arme. 

Când ajung față-n faţă cu Plutarch, mă asigură 
că totul e pentru camerele de filmat. Au filme cu 
Annie măritându-se și cu Johanna trăgând la 
țintă, dar intregul Panem se-ntreabă ce e cu Peeta. 
Trebuie să-l vadă luptând pentru rebeli, nu pen- 
tru Snow. Și poate reușesc să filmeze și câteva 
secvenţe cu noi doi, nu neapărat sărutându-ne, 
dar părând măcar fericiți că suntem din nou 
impreună... 

Întrerup pe loc discuția și plec. Asta n-o să 
se-ntample. 

În rarele mele momente de inactivitate, privesc 
cu neliniște pregătirile pentru invazie. Văd cum 

sunt adunate echipamentele și proviziile, cum sunt 
alcătuite diviziile. Îţi poți da seama când primește 
cineva ordin de recrutare, fiindcă e tuns foarte 
scurt, acesta fiind semnul distinctiv al unui om 
care pleacă la luptă. Se discută foarte mult de- 
spre începerea ofensivei, primul obiectiv fiind 
preluarea controlului tunelurilor de cale ferată 
care alimentează Capitoliul. 

Cu numai câteva zile înainte de a se pune în miș- 
care primele trupe, York ne anunţă pe neașteptate 
pe mine și pe Johanna că, la recomandarea ei, am 
fost inscrise la examen și că trebuie să ne prezentăm 
mediat. Sunt patru probe: o cursă cu obstacole 
pentru evaluarea condiției fizice, o lucrare scrisă 
despre tactică, un test de dexteritate în mânuirea 
armelor şi o situație de luptă simulată in Cvartal. 
Nici măcar n-apuc să am emoții pentru primele 
trei, şi le trec cu bine, insă la Cvartal avem de 
așteptat, ceva nu e incă gata. Se lucrează la un soi 
de baubau tehnic. Ne adunăm grămadă și facem 
schimb de informaţii. Se pare că ăsta e adevărul, 
intr-o foarte mare măsură. Intri singur. Nu știi 
nimic despre situația în care-o să te afli. Un băiat 
ne dezvăluie, pe șoptite, c-a auzit că se ia drept țintă 
cel mai slab punct al fiecăruia dintre noi. 

Punctele mele slabe? Asta e o ușă pe care nici 
măcar nu vreau s-o deschid. Dar găsesc un loc 

liniştit şi-ncerc să stabilesc care sunt. Lungimea 
listei e deprimantă. Lipsa forței fizice. Instrucția 
redusă la minimum. Și, cumva, statutul meu pro- 
eminent de Gaiţă Zeflemitoare nu pare să fie un 
avantaj în situaţia când se încearcă să fim incluși 
cu toții într-un grup. Aș putea fi pusă la colț pen- 
tru foarte multe lucruri. 

Johanna e chemată cu trei persoane inaintea 
mea Și O incurajez cu un semn al capului. Aș fi 
vrut să fiu prima de pe listă, fiindcă acum incep 
să reanalizez totul. În momentul când e strigat 
numele meu, habar n-am ce strategie o să adopt. 
Din fericire, odată ce pătrund în Cvartal, o anu- 
mită parte a instrucției îmi e într-adevăr de folos. 
E vorba de o ambuscadă. Apărătorii Păcii își fac 
apariția aproape imediat și trebuie să-mi croiesc 
drum către un punct de întâlnire cu detașamen- 
tul meu împrăștiat. Străbat incet străzile, lichi- 
dand Apărătorii Păcii pe măsură ce inaintez. Doi 
pe acoperișul din stânga, un altul în pragul unei 
uși, chiar în fața mea. E provocator, dar nu atât 
de dificil cum m-am așteptat. Am sentimentul så- 
câitor că totul e prea simplu. Probabil că-mi scapă 
esența. Când nu mă mai despart de țintă decât 
două clădiri, lucrurile încep să se-nfierbânte. O 
jumătate de duzină de Apărător: ai Păcii dau 
buzna de după un colț. Au mai multă putere de 

foc decât mine, dar observ ceva. Un bidon cu ben- 
zină abandonat neglijent în rigolă. În asta constă 
testul meu. Trebuie să-mi dau seama că arunca- 
rea în aer a bidonului e singurul mod de a-mi inde- 
plini misiunea. Tocmai când sunt gata s-o fac, 
comandantul detașamentului, care până in mo- 
mentul ăsta nu mi-a fost absolut de niciun ajutor, 
imi ordonă cu voce scăzută să m-arunc la pământ. 
Toate instinctele mele urlă, indemnându-mă să-i 
ignor glasul, să apăs pe trăgaci, să declanșez o 
explozie care să-i trimită pe Apărătorii Păcii în 
înaltul cerului. Și realizez dintr-odată care e, în vi- 
ziunea unui militar, punctul meu cel mai slab. 
Începând cu prima clipă a Jocurilor, când am aler- 
gat către rucsacul portocaliu, și terminând cu tirul 
din Opt şi cu traversarea impulsivă a pieţei din 
Doi. Nu sunt în stare să respect ordinele. 
Izbesc pământul cu atâta forță și atât de re- 
pede, încat voi fi nevoită să-mi smulg pietrișul 
intrat în bărbie încă o săptămână de acum înainte. 
Altcineva aruncă în aer bidonul cu benzină. Apă- 
rătorii Păcii mor. Eu ajung la punctul de intaâl- 
nire. Când ies din Cvartal prin capătul opus, un 
soldat mă felicită, îmi imprimă pe mână numărul 
detașamentului 451 şi-mi spune să mă prezint la 
Comandament. Aproape ameţită de succes, fug 
pe coridoare, trec dincolo de fiecare colț derapând, 

alerg în josul scărilor fiindcă liftul merge prea 
încet. Dau buzna în încăpere inainte de a con- 
ştientiza stranietatea situației. N-ar fi trebuit să 
fiu la Comandament; ar fi trebuit să merg să-mi 
tund părul. Oamenii adunați în jurul mesei nu 
sunt recruți, sunt cei care iau deciziile. 

Când îmi fac apariția, Boggs zambește și cla- 
tină din cap. 

— a să văd. 

Acum nesigură, îi intind mâna marcată. 

- Eşti cu mine. Într-o unitate specială de trăgă- 
tori de elită. Alătură-te detașamentului tău. 

Face semn din cap către un grup aliniat langă 
perete. Gale. Finnick. Alți cinci, pe care nu-i cu- 
nosc. Detaşamentul meu. Nu numai că am fost 
admisă, o să acționez sub ordinele lui Boggs. Îm- 
preună cu prietenii mel. Îmi impun să mă apro- 
pii de ei cu pași calmi, soldățești, in loc să sar 
intr-un picior de bucurie. 

Și probabil că avem un rol important, fiindcă 
ne aflăm la Comandament, iar asta n-are nimic 
de-a face cu o anumită Gaiţă Zeflemitoare. Plu- 
tarch stă lângă un panou mare, plat, din centrul 
mesei. Ne dă explicaţii despre natura lucrurilor 
cu care ne vom confrunta la Capitoliu. Mă gân- 
desc că prezentarea e groaznică — fiindcă nici 
măcar ridicându-mă pe vârfuri nu reușesc să văd 

ce e pe panou - până când apasă pe un buton. Ima- 
ginea holografică a unui cvartal din Capitoliu e 
proiectată în aer. 

- De exemplu, asta e zona din jurul unei 
cazărmi a Apărătorilor Păcii. Nu e lipsită de im- 
portanță, dar nu reprezintă o țintă crucială și, 
cu toate acestea, uitați-vă. 

Plutarch tastează un soi de cifru și incep să 
clhpească o serie de lumini. Sunt de culori dife- 
rite şi pâlpâie la intervale diferite. 

- Fiecare dintre lumini este numită cocon. Și 
reprezintă un obstacol care poate fi orice, de la 
o bombă până la o haită de mutanți. Și, fără doar 
și poate, indiferent ce ar conţine, e menit fie să 
vă prindă în cursă, fie să vă ucidă. Unele există 
incă din Zilele Întunecate, altele au fost realizate 
de-a lungul anilor. Ca să fiu sincer, am creat eu 
insumi un mare număr. Acest program, sustras 
de unul dintre oamenii noștri când am părăsit 
Capitoliul, e cea mai recentă informaţie pe care-o 
deținem. Ei nu ştiu că-l avem. Dar chiar și așa, 
e posibil să fi fost activaţi coconi noi în ultimele 
luni. Cu asta o să vă confruntați. 

Îmi dau seama că picioarele m-au purtat către 
masă abia când ajung la câțiva centimetri distanță 
de hologramă. Mâna mi se întinde și ia în căușul 

palmei o lumină verde, care clipește cu foarte 
mare viteză. 

Lângă mine e cineva, cu trupul încordat. 
Finnick, firește. Fiindcă numai un învingător pu- 
tea să vadă ceea am văzut eu atât de repede. Arena. 
Împodobită cu o dantelă de coconi concepuți de 
creatorii-de-joc. Degetele lui Finnick mângâie o 
lumină roșie, neintreruptă, de deasupra unei uși. 

- Doamnelor și domnilor... 

Vocea lui e scăzută, insă a mea răsună în în- 
treaga încăpere: 

— Începe cea de-a Șaptezeci și şasea Ediție a Jo- 
curilor Foamei! 

Izbucnesc în râs. Repede. Înainte de a avea ci- 
neva timp să rețină ceea ce se ascunde sub cu- 
vintele pe care abia le-am pronunţat. Înainte de 
a se inălța sprâncene, de a fi formulate obiecţii, 
de a se pune lucrurile cap la cap, ajungându-se 
la concluzia că trebuie să fiu ținută cât mai de- 
parte cu putință de Capitoliu. Pentru că un în- 
vingător furios, obișnuit să gândească singur, cu 
un ţesut de cicatrice psihologice prea gros pentru 
a fi străpuns, este, poate, ultima persoană pe care 
ţi-o doreşti în detașament. 

- Plutarch, nici măcar nu ştiu de ce te-ai mai 
obosit să ne trimiţi pe mine și pe Finnick la 
instrucţie, spun. 

- Da, suntem deja cei mai potriviți soldați pe 
care-i ai, adaugă Finnick, cu semeția unui cocoș. 

— Să nu credeţi că mi-a scăpat asta, zice el, cu 
o fluturare nerăbdătoare a mâinii. Acum la loc 
comanda, soldat Odair și soldat Everdeen. Am de 
terminat o prezentare. 

Ne retragem la locurile noastre, ignorând pri- 
virile intrebătoare aruncate către noi pe traseu. 
Adopt o atitudine de extremă concentrare când 
Plutarch continuă, dând când și când din cap, 
schimbându-mi poziţia ca să văd mai bine, spu- 
nându-mi tot timpul că trebuie să rezist pană ce 
mă pot duce în pădure, să urlu. Sau să-njur. Sau 
să plâng. Sau poate toate în același timp. 

Dacă ăsta a fost un test, atunci l-am trecut și 
eu, și Finnick. După ce termină Plutarch și se sus- 
pendă ședința, trec printr-un moment cumplit 
când aflu că există un ordin special, dat anume 
pentru mine. Dar stipulează pur și simplu că sunt 
scutită de tunsoarea militară, fiindcă se dorește 
ca, în momentul anticipate: capitulări, Gaiţa Ze- 
flemitoare să semene cât mai mult cu putinţă cu 
fata din arenă. Pentru camerele de luat vederi, 
bineînțeles. Ridic din umeri și comunic că pro- 
blema reprezentată de lungimea părului meu 
mi-e total indiferentă. Mi se îngăduie să plec fără 
alte comentarii. 

Pe hol, eu și Finnick gravităm unul în jurul 
altuia. 

- Ce-o să-i spun lui Annie? mă Întreabă el 
pe șoptite. 

- Nimic, îi răspund. Exact asta vor afla de la 
mine mama Și sora mea. 

E destul de rău să ştim c-o să ne intoarcem 
intr-o arenă complet echipată. N-are sens să le-o 
spunem pe neașteptate celor dragi. 

- Dacă ea vede holograma aia..., incepe Finnick. 

- N-o s-o vadă. E o informaţie secretă. Trebuie 
să fie, spun eu. Oricum, nu se compară cu adevăra- 
tele Jocuri. Numărul supravieţuitorilor poate fi ori- 
cât de mare. Reacţia noastră a fost exagerată, pentru 
că... ei, știi de ce. Încă mai vrei să mergi, nu-i așa? 

- Bineînțeles. Vreau să-l ucid pe Snow la fel 
de mult ca și tine. 

- N-o să fie ca în celelalte dăți, spun cu voce 
fermă, încercând să mă conving în aceeași măsură 
ȘI pe mine iînsămi. 

ȘI atunci mi se dezvăluie adevărata frumuseţe 
a situației. 

- De data asta Snow o să facă parte dintre 
jucători. 

Înainte de a avea timp să mai spunem ceva, Își 
face apariția Haymitch. N-a participat la ședință, 
nu e preocupat de arenă, ci de cu totul altceva. 


350 


- Johanna e din nou la spital. 

Îmi închipuiam că Johanna e bine, că a trecut 
examenul, dar că n-a fost repartizată în unitatea 
trăgătorilor de elită. E extrem de periculoasă când 
aruncă o secure, însă când e vorba de arme de foc 
e un țintaș de talie medie. 

- E rănită? Ce-a pățut? 

- S-a intâmplat când era în Cvartal. Se în- 
cearcă descoperirea slăbiciunilor potențiale ale 
fiecărui soldat. Așa c-au inundat strada, spune 
Haymitch. 

Asta nu mă lămurește. Johanna știe să-noate. 
Cel puţin eu imi aduc aminte că am văzut-o ino- 
tând la Jubileul Pacificării. Nu ca Finnick, firește, 
dar pe el nu-l egalează niciunul dintre noi. 

— Şi ce dacă? 

- Așa au torturat-o la Capitoliu. Au udat-o 
leoarcă și-au folosit șocuri electrice, imi explică 
Haymitch. În Cvartal şi-a adus brusc aminte. A 
intrat în panică, n-a mai știut unde se află. Acum 
e din nou sedată. 

Eu și Finnick stăm pur și simplu neclintiţi, ca 
şi cum ne-am fi pierdut darul vorbirii. Mă duc cu 
gândul la faptul că Johanna nu face niciodată duș. 
Îmi amintesc de ziua când și-a impus să iasă în 
ploaie, de parcă picăturile ar fi fost de acid. Atunci 
am pus starea ei pe seama renunțării la morfină. 

- Ar trebui să mergeţi s-o vedeți. Îi sunteți cei 
mai apropiaţi prieteni, spune Haymitch. 

Asta înrăutățește lucrurile. Nu știu ce e de fapt 
între Johanna și Finnick. Dar eu abia dac-o cu- 
nosc. N-are familie. N-are prieteni. N-are nici mă- 
car un simbol din Districtul 7, pe care să-l pună 
lângă uniforma din sertarul anonim. Nimic. 

- Mai bine mă duc să-l anunţ pe Plutarch. N-o 
să fie încântat, continuă Haymitch. Vrea să pă- 
trundă în Capitoliu cât mai mulți învingători cu 
putință, pentru camerele de luat vederi. Crede 
că e indicat, pentru un spectacol de televiziune 
cât mai reușit. 

- Tu şi Beetee mergeţi? îl intreb. 

- Cât mai mulți învingători tineri și frumoși 
cu putință, se corectează el. Așa că nu. Noi vom 
sta aici. 

Finnick se duce direct la Johanna, însă eu mai 
zăbovesc câteva minute, până iese din sală Boggs. 
Fl e acum comandantul meu, prin urmare bănu- 
iesc că lui trebuie să-i cer o favoare specială. Când 
îi spun ce am de gând, îmi scrie un permis, adică 
imi îngăduie să merg în Pădure in timpul Me- 
ditației, cu condiţia să nu ies din raza vizuală a 
paznicilor. Alerg în compartimentul meu, gân- 
dindu-mă să folosesc parașuta, dar e prea in- 
cărcată de amintiri urâte. Traversez in schimb 

coridorul și iau una dintre feşele albe de bumbac 
pe care le-am adus din Doisprezece. Pătrată. 
Rezistentă. Exact ce-mi trebuie. 

În pădure găsesc un pin și desprind de pe crengi 
pumni întregi de ace parfumate. După ce adun o 
grămăjoară în mijlocul feșei, îi unesc marginile, le 
răsucesc şi le leg strâns cu o coardă de viță, făcând 
un ghemotoc de dimensiunile unui măr. 

Odată ajunsă în ușa camerei de spital, o privesc 
o clipă pe Johanna și realizez că impresia de cru- 
zime se datorează mai ales atitudinii ei dezagre- 
abile. Acum, când asta îi lipsește, nu e decât o 
femeie tânără, slabă, cu ochii mari luptându-i-se 
să rămână deschişi, în ciuda puterii medicamente- 
lor. Îngrozită de ceea ce i-ar putea aduce somnul. 
Mă apropii și îi intind ghemotocul. 

- Ce e asta? Întreabă, cu voce răgușită. 

Vârfurile umede ale părului îi acoperă frun- 
tea ca nişte ace minuscule. 

- L-am făcut pentru tine. Ca să ţi-l pui în ser- 
tar. I-l așez în palmă. Miroase-l. 

Își duce ghemotocul la nas și inspiră cu prudență. 

- Parfumul de acasă. 

I se umplu ochii de lacrimi. 

- Asta și speram. Fiindcă ești din Șapte, spun 
eu. Îţi aduci aminte cum ne-am cunoscut? Erai 
un copac. Ei, numai pentru scurt timp. 

Fa imi prinde pe neașteptate încheietura mâi- 
nii într-o strânsoare de fier. 

- Trebuie să-l ucizi, Katniss. 

- Nu-ţi face griji. 

Rezist tentației de a-mi elibera mâna dintr-o 
smucitură. 

- Jură-mi. Pe ceva la care ţii, șuieră ea. 

- Jur. Pe viaţa mea. 

Dar ea continuă să-mi rețină braţul. 

- Pe viaţa familiei tale, insistă. 

- Pe viaţa familiei mele, repet. 

Presupun că grija pentru propria mea supra- 
viețuire nu e destul de convingătoare. Ea îmi dă 
drumul și îmi frec încheietura. 

- Oricum, de ce crezi că plec acolo, cap sec? 

Asta o face să zâmbească ușor. 

- Aveam pur și simplu nevoie s-o aud. 

Își apasă ghemotocul cu ace de pin pe nări și 
inchide ochii. 

Zilele rămase trec intr-un vârtej. După cele 
câteva exerciţii fizice din fiecare dimineață, deta- 
șamentul meu stă în poligon pe intreaga durată 
a timpului de instrucție. Exersez mai ales tirul 
cu arma, dar o oră pe zi e rezervată pentru ar- 
mamentul special, ceea ce inseamnă că eu îmi fo- 
losesc arcul de Gaiţă Zeflemitoare, iar Gale trage 
cu arcul lui perfect adaptat pentru uz militar. 

Tridentul conceput de Beetee pentru Finnick are 
o mulțime de caracteristici speciale, dar cel mai 
remarcabil e faptul că, după ce îl aruncă, nu e 
nevoit să alerge după el, fiindcă revine în mâna 
lui la simpla apăsare a unui buton plasat pe o 
brățară metalică. 

Uneori tragem în manechine cu uniforme de 
Apărători ai Păcu, ca să ne familiarizăm cu hibele 
echipamentului lor de protecție. Cu crăpăturile 
armurii, ca să spun așa. Dacă nimerești carnea, ești 
răsplătit cu o răbufnire de sânge fals. Manechinele 
noastre sunt murate în lichid roșu. 

E liniștitor să vezi până unde se înalță nivelul 
de precizie al detașamentului nostru. Alături de 
Finnick și Gale, include cinci soldați din 'Treispre- 
zece. Jackson, o femeie de vârstă mijlocie care 
e locțiitoarea lui Boggs, pare oarecum apatică, 
dar poate lovi obiecte pe care noi, ceilalți, nu sun- 
tem în stare să le zărim nici măcar cu luneta. 
Prezbitism, spune ea. Două surori cu vârsta între 
douăzeci și treizeci de ani, pe nume Leeg - le 
spunem Leeg 1 și Leeg 2 ca să simplificăm lucru- 
rile —, seamănă atât de bine când sunt îmbrăcate 
in uniformă încât eu nu le pot deosebi inainte 
de a observa că Leeg 1 are în ochi miște pete mici, 
gălbui. Doi bărbați mai vârstnici, Mitchell și 
Homes, nu vorbesc niciodată prea mult, dar își 

pot nimeri un fir de praf de pe cizme de la cinci- 
zeci de metri. Văd și alte detașamente de trăgător, 
de asemenea destul de bune, dar nu înţeleg pe 
deplin care e statutul nostru până în dimineața 
când ni se alătură Plutarch. 

- Detaşament Patru-Cinci-Unu, ați fost se- 
lectaţi pentru o misiune specială, incepe el. 

Îmi mușc interiorul buzei, sperând nebunește 
că e vorba de asasinarea lui Snow. 

- Avem foarte mulți trăgători de elită, dar e 
mare criză de echipaje de cameramani. De aceea 
v-am ales pe voi opt pentru a fi ceea ce numim 
noi „detașamentul-vedetă“. Voi veți fi fețele in- 
vaziei — pe ecran. 

Dezamăgirea, șocul și chiar furia străbat între- 
gul grup. 

- De fapt spui că n-o să luăm parte cu adevărat 
la luptă, se răstește Gale. 

- O să luaţi parte la luptă, dar poate nu întot- 
deauna în prima linie. Dacă în acest tip de război 
există așa ceva, spune Plutarch. 

- Niciunul dintre noi nu vrea asta. 

Remarca lui Finnick e urmată un murmur ge- 
neral de aprobare, dar eu păstrez tăcerea. 

- O să mergem la luptă. 

- O să fiţi cât se poate de utili pentru acțiunile 
militare, zice Plutarch. Și s-a hotărât deja că sunteți 

mult mai valoroși în apariţiile televizate. Numai 
uitați-vă ce eficientă a fost Katniss umblând peste 
tot în costumul de Gaiţă Zeflemitoare. A modi- 
ficat cursul întregii rebeliuni. Observaţi că ea e 
singura care nu se plânge? Pentru că-nțelege cât 
de mare e puterea ecranului. 

În realitate, Katniss nu se plânge fiindcă n-are 
de gând să rămână în „detașamentul-vedetă“, dar 
iși dă seama că e necesar să ajungă la Capitoliu 
inainte de a-și putea duce planul la îndeplinire. 
Însă dacă e prea ascultătoare poate stârni suspi- 
ciuni în aceeași măsură. 

- Dar n-o să fie totul numai prefăcătorie, nu-i 
aşa? întreb. Ar fi o irosire a talentului nostru. 

- Nu-ţi face griji, imi spune Plutarch. O s-aveți 
o mulțime de ținte reale pe care să le luați în bă- 
taia armei. Dar ai grijă să nu sari în aer. Am des- 
tule pe cap și fără să fiu nevoit să te-nlocuiesc. 
Acum mergeţi la Capitoliu și puneţi în scenă un 
spectacol bun. 

În dimineaţa îmbarcării, îmi iau rămas-bun de 
la familia mea. Nu le-am spus că sistemele de apă- 
rare ale Capitoliului seamănă perfect cu armele 
din arenă, dar plecarea mea la război e, în sine, 
suficient de îngrozitoare. Mama mă strânge cu pu- 
tere în braţe timp îndelungat. Îi simt lacrimile pe 

obraji, ceea ce nu s-a întâmplat când am fost aleasă 
pentru Jocuri. 

- Nu-ţi face griji, o să fiu în siguranță, în ceea 
mai mare măsură posibilă. O să fac parte dintre 
marionetele televizate de Plutarch, o liniștesc eu. 

Prim mă conduce până la ușile spitalului. 

- Cum te simți? 

- Mai bine, ştiind că eşti într-un loc unde nu 
te poate atinge Snow, îi răspund. 

- Când ne vom revedea, vom fi deja eliberate 
de sub teroarea lui, spune Prim cu fermitate. 
Apoi își aruncă braţele în jurul gâtului meu. 
Fu prudentă. 

Mă gândesc dacă să-mi iau rămas-bun de la 
Peeta și hotărăsc că n-ar fi indicat pentru niciunul 
dintre noi. Dar îmi strecor perla în buzunarul 
uniformei. Un simbol al băiatului cu pâinea. 
Dintre toate locurile din lume, aeronava ne duce 
in Doisprezece, unde a fost amenajată o zonă im- 
provizată de transport, departe de front. Fără tre- 
nuri de lux de data asta, ci cu un vagon de marfă, 
plin de soldați în uniforme de un gri intunecat, 
care dorm cu capetele pe rucsacuri. După o călăto- 
rie de două zile, suntem debarcaţi într-unul din- 
tre tunelurile care duc la Capitoliu, și parcurgem 
alte șase ore de drum pe jos, având grijă să călcăm 
numai pe o linie trasată cu o vopsea de un 

verde-strălucitor, care marchează un culoar sigur 
de trecere prin care se poate ajunge deasupra, în 
aer liber. 

leșim în tabăra rebelilor, o întindere alcătuită 
din zece cvartale de lângă gara în care am ajuns 
eu şi Peeta, în toate dintre călătoriile noastre de 
până acum. Locul mișună deja de soldați. Detașa- 
mentului 451 i se repartizează un loc în care să-și 
ridice corturile. Zona e considerată sigură de 
peste o săptămână. Rebelii i-au îndepărtat pe Apă- 
rătorii Păcii, pierzând în luptă sute de vieți. 
Forțele Capitoliului s-au retras și s-au regrupat 
mai departe, în profunzimea orașului. Între noi 
se întind străzile minate, pustii și ademenitoare. 
Toate trebuie să fie curățate de coconi înainte 
de a putea avansa. 

Mitchell întreabă de bombardamentele aeri- 
ene - ne simțim foarte golași cu corturile întinse 
sub cerul liber - dar Boggs îi spune că asta este 
o falsă problemă. Cea mai mare parte a flotei aeri- 
ene a fost distrusă în Doi, sau în timpul invaziei. 
Dacă a mai rămas vreo navă, atunci e păstrată la 
loc sigur. Probabil pentru ca Snow și oamenii lui 
de incredere să poată fugi în ultima clipă, intr-un 
buncăr prezidențial de aiurea, dacă o să fie ne- 
cesar. Propriile noastre nave au fost lăsate la sol 
după ce proiectilele antiaeriene ale Capitoliului 

ne-au decimat primele valuri de asalt. Războiul 
ăsta se va purta pe străzi, cu speranţa că urmările 
se vor reduce la avarii minore ale infrastructu- 
rii și la un minim de victime omenești. Rebelii 
vor Capitoliul, exact așa cum voia Capitoliul 
Districtul 13. 

După trei zile, o mare parte a detașamentului 
451 riscă să dezerteze de plictiseală. Cressida și 
oamenii ei ne filmează În timp ce tragem. Ni se 
spune că facem parte din echipa de dezinformare. 
Dacă rebeli nu distrug decât coconii lui Plu- 
tarch, Capitoliului îi vor fi de ajuns două minute 
ca să-și dea seama că avem holograma. Așa că pe- 
trecem foarte mult timp spulberând lucruri lip- 
site de importanţă, ca să-i punem pe o pistă falsă. 
Ne mulțumim, cu precădere, să sporim morma- 
nele de sticlă-curcubeu provenită de la exploziile 
din clădirile de culoarea bomboanelor. Presupun 
că în film sunt intercalate momentele distrugerii 
unor ţinte semnificative. Din când în când se pare 
că e într-adevăr nevoie de serviciile unui țintaș de 
elită. Opt mâini se ridică, dar eu, Gale și Finnick 
nu suntem aleși niciodată. 

- E vina ta, fiindcă te-ai născut cu o față 
gata pregătită pentru aparatul de filmat, îi spun 
lui Gale. 


Dacă privirile ar putea ucide... 

Cred că de fapt nu ştiu ce să facă cu noi trei, 
mai ales cu mine. Mi-am adus costumul de Gaiţă 
Zeflemitoare, dar n-am fost filmată decât în uni- 
formă. Uneori folosesc o pușcă, alteori mi se cere 
să trag cu arcul. E ca și cum n-ar vrea să piardă 
Gaiţa Zeflemitoare pe de-a-ntregul, dorind în ace- 
lași ump să-mi minimalizeze rolul, reducându-mă 
la un simplu infanterist. De vreme ce puţin imi 
pasă, e mai degrabă amuzant decât supărător 
să-mi imaginez disputele care se desfășoară în 
Treisprezece. 

În timp ce îmi manifest nemulțumirea pen- 
tru lipsa noastră de participare reală la luptă, 
sunt preocupată de propriile mele planuri. Fie- 
care dintre noi are asupra sa harta Capitoliului, 
pe hârtie. Orașul e de forma unui pătrat aproape 
perfect. Caroiajul imparte harta în pătrate mai 
mici, cu litere în partea de sus și cu numere în 
lateral, astfel incât să formeze o reţea. O folo- 
sesc, memorând fiecare intersecție și fiecare 
stradă laterală, dar e un material care poate fi 
îmbunătățit. Comandanții folosesc holograma 
lui Plutarch. Fiecare are câte o șmecherie porta- 
bilă, numită holo, care generează imagini de 
genul celor pe care le-am văzut la Comandament. 
Pot totodată să mărească o anumită porțiune 
a reţelei, văzând astfel ce coconi îi așteaptă. 

Un holo e un aparat simplu, de fapt o hartă înfru- 
museţată, care nu poate transmite sau recepționa 
mesaje. Însă îi e cu mult superior versiunii mele 
pe hârtie. 

Un holo este activat de vocea unui comandant 
care-și pronunță numele. Odată pus în funcţiune, 
răspunde şi la comenzile altor voci din detașa- 
ment, astfel încât să poată fi preluat de altcineva 
dacă, să zicem, Boggs este ucis sau grav rănit. 
Dacă cineva din detașament repetă de trei ori la 
rând cuvintele „lacătul-intunericului“, holo-ul ex- 
plodează, aruncând în aer tot ce se află în jur, pe 
o rază de cinci metri. Asta din motive de secu- 
ritate, sau pentru cazul capturării. E de la sine 
ințeles că oricare dintre noi e capabil să dea co- 
manda asta, fără nicio ezitare. 

Aşadar tot ce am de făcut e să fur holo-ul lui 
Boggs, gata activat, și să dispar inainte să-și dea 
seama. Dar cred c-ar fi mai ușor să-i fur dinții. 

În cea de-a patra dimineaţă, soldatul Leeg 2 
trage într-un cocon greșit etichetat. Coconul nu 
eliberează un roi de țânțari mutanţi, pentru care 
rebelii sunt pregătiți, ci expulzează în toate păr- 
țile o rafală de săgeți de metal, ca razele solare. 
Una nimerește în creierul lui Leeg. Moare înainte 
de a ajunge la ea vreun medic. Plutarch promite 
c-o va inlocui urgent. 

În seara următoare soseşte noul membru al 
detașamentului nostru. Fără cătușe. Fără paznici. 
leşind din gară agale, cu arma legănându-i-se de 
cureaua agăţată de umăr. Urmează un șoc, derută, 
impotrivire, dar numărul 451 e marcat cu cer- 
neală proaspătă pe dosul mainii lui Peeta. Boggs 
îi ia arma și pleacă să dea un telefon. 

- N-o să conteze, ne spune Peeta nouă, celor- 
lalți. Președinta în persoană mi-a încredințat mi- 
siunea. A hotărât că prop-urile au nevoie de ceva 
mai fierbinte. 

Poate că au. Dar, dacă l-a trimis pe Peeta aici, 
Coin a mai luat și altă decizie. Că îi sunt mai de 
folos moartă decât vie. 


PARTEA A TREIA 


ASASINATUL 

Până acum, nu mi s-a mai întâmplat niciodată 
cu adevărat să-l văd pe Boggs furios. Nici când i-am 
nesocotit ordinele, nici când am vomitat pe el, nici 
măcar când i-a spart Gale nasul. Dar e furios când 
se intoarce, după ce a vorbit la telefon cu preșe- 
dinta. Primul lucru pe care-l face e s-o instruiască 
pe Jackson, locțiitoarea lui, cerându-i să alcătuiască 
o gardă din două persoane care să-l păzească pe 
Peeta zi și noapte. Apoi mă 1a la o plimbare, șerpu- 
ind printre corturile răsfirate din tabără până când 
detașamentul nostru rămâne cu mult în urmă. 

- O să-ncerce să mă ucidă oricum, îi spun. Mai 
ales aici. Unde există atât de multe amintiri urâte 
care să-l stârnească. 

- O să-l izolez, Katniss, spune Boggs. 

- De ce vrea acum Coin să mă vadă moartă? 
intreb. 

- Nu recunoaște că asta vrea. 

- Dar noi ştim că e adevărat. Și trebuie să ai 
măcar o teorie. 

Înainte de a răspunde, Boggs mă priveşte 
lung, intens. 

- Uite ce ştiu. Președintei nu-i placi. Nu i-ai 
plăcut niciodată. A vrut să-l salvăm pe Peeta din 
arenă, dar nimeni altcineva n-a fost de acord. Lu- 
crurile s-au înrăutățit când i-ai cerut să le acorde 
imunitate celorlalți învingători. Dar până și peste 
asta s-ar fi putut trece cu vederea, ţinând cont 
cât de bine ţi-ai interpretat rolul. 

- Atunci care e motivul? insist eu. 

- Cândva, în viitorul apropiat, războiul se va 
sfârși. Și va fi ales un nou lider, spune Boggs. 

Îmi dau ochii peste cap. 

- Boggs, nimeni nu-și închipuie că eu voi 
fi liderul. 

- Da. Așa e, incuviințează el. Dar o să susții 
pe cineva. O să fie președinta Coin? Sau altcineva? 

- Nu ştiu. Nu m-am gândit niciodată la asta. 

- Dacă răspunsul tău spontan nu e Coin, atunci 
reprezinți o amenințare. Eşti chipul rebeliunii. 
S-ar putea să ai mai multă influență decât orice 
altă persoană, spune Boggs. După toate aparen- 
țele, n-ai făcut niciodată nimic mai mult decât 
s-o suporţi. 

- Așa c-o să mă ucidă ca să-mi închidă gura. 

În clipa în care rostesc cuvintele, știu că sunt 
adevărate. 

- În momentul ăsta, nu mai are nevoie de tine 
ca factor de raliere. Așa cum a spus, obiectivul tău 
principal, unirea districtelor impotriva Capito- 
liului, a fost atins, imi reamintește el, prop-urile 
de acum se pot realiza și fără tine. N-ai mai pu- 
tea face decât un singur lucru ca să-nsuflețești 
rebeliunea. 

- Să mor, spun, cu voce scăzută. 

- Da. Daţi-ne un martir pentru care să luptăm, 
zice Boggs. Ceea ce n-o să se-ntâmple atâta vreme 
cât stau eu de veghe, soldat Everdeen. Eu am plă- 
nuit Să ai o viață îndelungată. 

- De ce? 

Un asemenea mod de gândire n-o să-i aducă 
decât necazuri. 

- Nu-mi datorezi nimic, adaug. 

- Pentru că ţi-ai câștigat dreptul ăsta, spune el. 
Acum întoarce-te la detașamentul tău. 

Ştiu c-ar trebui să-i fiu recunoscătoare lu: Boggs 
fiindcă e dispus să-și riște capul pentru mine, dar 
adevărul e că nu mă simt decât frustrată. Adică, 
după toate astea, cum aș mai putea să-i fur holo-ul 
și să dezertez? Era oricum destul de complicat să-l 

trădez, chiar şi fără acest nou nivel al indatorării. 
Îi sunt deja datoare fiindcă mi-a salvat viața. 

Odată întoarsă la locul nostru, dau cu ochii de 
cauza noii mele dileme înălțându-și calmă cortul 
și mă înfurii. 

- Când e rândul meu să-l păzesc? o întreb 
pe Jackson. 

Ea inchide pe jumătate ochii, privindu-mă cu 
indoială, sau poate incearcă pur și simplu să-și 
focalizeze privirea asupra mea. 

- Nu te-am inclus în ture. 

- De ce? intreb. 

- Nu sunt sigură c-ai fi într-adevăr în stare să-l 
impuști pe Peeta, dacă ar fi necesar, răspunde ea. 

Vorbesc tare, ca să m-audă clar tot detașamentul. 

- Nu pe Peeta l-aș impușca. El nu mai există. 
Johanna are dreptate. N-aş impușca decât un alt 
mutant de-al Capitoliului. 

Mă simt bine spunând cu voce tare și în pu- 
blic ceva oribil despre el, după toată umilința pe 
care-am simţit-o de când s-a-ntors. 

- Ei, nici ție nu-ți face cinste genul ăsta de 
comentariu, zice ea. 

- Pune- în ture, se aude Boggs, din spatele meu. 

Jackson clatină din cap și notează ceva. 

- De la miezul nopții la patru. Eşti în tură 
cu mine. 

Se aude fluierul care anunţă cina, așa că eu și 
Gale ne așezăm la rând, la cantină. 

- Vrei să-l ucid? mă întreabă el, fără ocolişuri. 

— Asta ne-ar trimite pe amândoi înapoi, cu si- 
guranță, răspund, dar, cu toate că sunt furioasă, 
brutalitatea ofertei mă năuceşte. Sunt în stare să 
mă descurc cu el. 

- Vrei să spui c-o să te descurci până pleci? Tu 
Şi harta ta pe hârtie, și poate un holo, dacă reuşești 
să pui mâna pe unul? 

Vasăzică lui Gale nu i-au scăpat pregătirile 
mele. Sper că pentru ceilalți n-au fost la fel de 
evidente. Însă, spre deosebire de Gale, niciunul 
dintre ei nu știe cum gândesc eu. 

- N-ai de gând să pleci fără mine, nu-i așa? 

Până-n clipa asta aveam. Dar să fiu însoțită de 
partenerul meu de vânătoare, care să-mi păzească 
spatele, nu-i o idee rea. 

- În calitate de camarad de arme, te sfătuiesc 
cu tărie să rămâi alături de detașamentul tău. Dar 
nu te pot opri să vii cu mine, nu? 

El rânjește. 

- Nu. Dacă nu vrei cumva s-alertez toată 
armata. 

Detașamentul 451 și echipa de televiziune își 
iau cina de la cantină și se strâng în cerc să mă- 
nânce. La început mă gândesc că Peeta ne face 

să nu ne simțim în largul nostru, dar către sfârșitul 
mesei îmi dau seama că mai multe priviri ostile 
se îndreaptă direct către mine. Ceea ce reprezintă 
o răsturnare rapidă de situație, fiindcă sunt sigură 
că, la apariția lui Peeta, intregul detașament era 
ingrijorat de pericolul pe care-l reprezintă, mai 
ales pentru mine. Dar nu înţeleg ce se petrece 
decât după ce primesc un telefon de la Haymitch. 

- Ce-ncerci să faci? Îl provoci să treacă la atac? 
mă întreabă el. 

- Sigur că nu, răspund. Nu vreau decât să mă 
lase-n pace. 

- Păi, nu poate. Nu după tot ce i-a făcut Capito- 
liul, zice Haymitch. Uite ce e, poate Coin l-o fi 
trimis acolo cu speranţa c-o să te ucidă, dar el nu 
știe asta. Peeta nu-nțelege ce se-ntâmplă cu el. Așa 
că nu-l poți condamna... 

- Nu-l condamn. 

- Ba da! Îl pedepseşti iarăși și iarăși pentru lu- 
cruri care-i scapă de sub control. Ei, nu spun că 
nu trebuie să ai la-ndemână o armă încărcată, două- 
zeci Și patru de ore pe zi. Dar cred că e timpul să-ți 
plimbi prin cap un mic scenariu. Dacă tu ai fi fost 
luată de Capitoliu și viespcestrată, şi dacă apoi ai 
fi-ncercat să-l omori pe Peeta, crezi că așa te-ar fi 
tratat el? 

A muţesc. Nu, el nu m-ar fi tratat nicidecum 
aşa. Ar fi-ncercat să mă redobândească, cu orice 
preț. Nu m-ar fi exclus din viața lui, nu m-ar fi 
abandonat, nu m-ar fi întâmpinat cu ostilitate la 
tot pasul. 

- Noi doi am făcut o înțelegere, am promis că 
vom încerca să-l salvăm. Îţi aduci aminte? întreabă 
Haymitch. Fiindcă nu răspund, inchide după ce 
adaugă, scurt: Încearcă să o faci. 

Aerul inviorător al zilei de toamnă devine 
rece. Cea mai mare parte a detașamentului se adă- 
postește în sacii de dormit. Unu se culcă sub 
cerul liber, în apropierea sursei de căldură aflate 
în centrul taberei, în vreme ce alții se retrag în 
corturi. Moartea surorii sale a făcut-o în cele din 
urmă pe Leeg 1 să-și piardă controlul și hohotele 
ei înăbușite străbat pânza groasă a cortului, ajun- 
gând până la noi. Eu mă ghemuiesc în cortul meu, 
cu gândul la cuvintele lui Haymitch. Îmi e rușine 
când îmi dau seama că, din cauza ideii mele fixe 
de a-l asasina pe Snow, mi-am permis să ignor 
o problemă mult mai dificilă. Încercarea de a-l salva 
pe Peeta din lumea tenebroasă în care l-a aruncat 
viespchestrarea. Nu ştiu cum să-l găsesc, ca să nu 
mai vorbesc de a-l călăuzi pe drumul către ieșire. 
Nu sunt nici măcar în stare să fac un plan. Pe 
lângă asta, traversarea arenei pline de capcane, 

găsirea lui Snow și trimiterea unui glonț în țeasta 
lui par un joc de copii. 

La miezul nopții, ies din cort şi-mi ocup locul 
pe un scaun pliant de lângă aerotermă, intrând 
in tura de pază impreună cu Jackson. Boggs i-a 
spus lui Peeta să doarmă afară, la vedere, unde 
putem sta cu toții cu ochii pe el. Însă Peeta nu 
doarme. Stă în schimb în capul oaselor, cu sacul 
de dormit ridicat până la piept, încercând cu 
stângăcie să facă noduri pe o bucată scurtă de 
sfoară. Îmi e foarte cunoscută. E cea pe care mi-a 
imprumutat-o Finnick în noaptea petrecută în 
buncăr. Când o văd în mâinile lui, e ca și cum 
Finnick ar repeta vorbele lui Haymirch, spu- 
nându-mi că l-am abandonat pe Peeta. Acum 
ar fi un moment potrivit să-ncerc să repar lu- 
crurile. Dacă m-aș putea gândi la niște cuvinte 
potrivite. Dar nu pot. Așa că tac. Mă mulțumesc 
să las noaptea să se umple de sunetul răsuflărilor 
soldaților. 

După vreo oră, aud glasul lui Peeta. 

- Ultimii doi ani trebuie să fi fost istovitori 
pentru tine. Tot încercând să te hotărăști dacă să 
mă ucizi sau nu. Când una, când alta. Când da, 
când ba. 

Asta sună grosolan de nedrept și mă simt mai 
intâi îimboldită să-i dau un răspuns tăios. Dar imi 

reamintesc discuţia cu Haymitch și incerc să fac 
un prim pas prudent către Peeta. 

- N-am vrut niciodată să te ucid. În afara mo- 
mentelor când am crezut că-i ajutai pe profesio- 
niști să mă omoare. Pe urmă m-am gândit la tine 
ca la... un aliat. 

E un cuvânt potrivit, nu atrage după sine 
niciun pericol. Nu sugerează nicio implicare 
sentimentală și nu e ameninţător. 

- Aliată. Peeta pronunță cuvântul pe indelete, 
savurându-l. Prietenă. lubită. Învingătoare. Duş- 
mană. Logodnică. Țintă. Mutant. Vecină. Vânător. 
Tribut. Aliată. O să-l adaug pe lista cuvintelor 
de care mă folosesc când încerc să te descifrez. 
A 
Işi împletește frânghia pe degete, infășurând-o și 
desfășurând-o. Necazul e că nu mai pot discerne 
intre ce e real și ce e inventat. 

Întreruperea respiraţiilor ritmice sugerează fie 
că oamenii S-au trezit, fie că de fapt nu dormeau. 
Bănuiesc că a doua variantă reprezintă adevărul. 

Vocea lui Finnick se ridică dintr-o moviliţă 
plasată in umbră. 

- Ar trebui să-ntrebi, Peeta. Annie așa face. 

- Pe cine să-ntreb? zice el. În cine pot avea 
incredere? 

- Începe cu noi, propune Jackson. Suntem deta- 
șamentul tău. 

- Sunteţi paznicii mei, subliniază Peeta. 

— Și asta, recunoaște ea. Dar ai salvat o mulțime 
de vieți în Treisprezece. Nu uităm astfel de lucruri. 

În tăcerea care urmează, încerc să-mi imagi- 
nez cum ar fi dacă n-aş putea să deosebesc ilu- 
zia de realitate. Cum ar fi să nu știu dacă mama 
sau Prim mă iubesc. Dacă Snow e dușmanul 
meu. Dacă omul din partea opusă a aerotermei 
m-a salvat sau m-a sacrificat. Cu foarte puțin 
efort, viața mea se preschimbă rapid în coșmar. 
Îmi doresc dintr-odată să-i pot spune lui Peeta 
totul, să-i explic cine e el, și cine sunt eu, și cum 
am ajuns amândoi aici. Dar nu știu cum să-ncep. 
Nu sunt bună de nimic. De nimic. 

Când au mai rămas doar câteva minute până 
la ora patru, Peeta se întoarce din nou spre mine. 

- Culoarea ta preferată... e verdele? 

- Întocmai. Mă gândesc să adaug ceva. Iar a 
ta e portocaliul. 

- Portocaliul? 

Nu pare convins. 

- Nu portocaliul strălucitor. Pastelat. Ca apu- 
sul de soare, îi explic. Cel puţin așa mi-ai spus 
cândva. 

- Oh. Închide o clipă ochii, poate încercând 
să invoce acel apus de soare, apoi dă din cap. 
Mulţumesc. 

Însă dintre buzele mele se rostogolesc și alte 
cuvinte. 

- Eşti pictor. Eşti brutar. Îţi place să dormi cu 
ferestrele deschise. Nu pui niciodată zahăr în ceai. 
Și îţi innozi întotdeauna şireturile de două ori. 

Pe urmă mă reped în cort, inainte de a face ceva 
stupid, cum ar fi să plâng. 

În dimineața următoare trag în geamurile 
clădirilor, impreună cu Finnick și Gale, pentru 
echipa de televiziune. Când ne intoarcem în ta- 
bără, îl găsim pe Peeta stând în cerc, alături de 
soldații din Tre:sprezece, care sunt înarmaţi, dar 
discută deschis cu el. Jackson a inventat un joc 
numit „Real sau imaginar“, ca să-l ajute pe Peeta. 
El aminteşte o întâmplare pe care o crede adevă- 
rată, iar ei îi spun dacă e așa sau nu, adăugând 
de obicei o scurtă explicație. 

- Majoritatea oamenilor din Doisprezece au 
murit în incendiu. 

- Adevărat. Mai puţin de nouă sute au reușit 
s-ajungă vii în 'Tre:sprezece. 

- Incendiul a izbucnit din vina mea. 

- Nu e adevărat. Președintele Snow a distrus 
Districtul 12 exact așa cum a făcut cu Treispre- 
zece, ca să le trimită rebelilor un mesaj. 

Ideea mi se pare bună până când imi dau seama 
că eu sunt singura care poate confirma sau nega 

ceea ce îl apasă. Jackson ne imparte în schimburi 
de pază. Ne pune pe mine, pe Finnick și pe Gale 
împreună cu câte un soldat din Treisprezece. În 
felul ăsta, Peeta are mereu acces la cineva care îl 
cunoaşte într-un mod mult mai personal. Își pe- 
trece foarte mult timp luând în considerare 
informaţii mărunte, cum ar fi locul de unde cum- 
părau săpun oamenii din districtul nostru. Gale 
il pune la curent cu o mulțime de lucruri despre 
Doisprezece; Finnick e expert în privința ambe- 
lor ediţii ale Jocurilor la care a participat Peeta, 
fiindcă a fost mentor în prima și tribut în a doua. 
Însă cele mai importante confuzii din mintea lui 
Peeta mă au pe mine ca obiect - iar explicațiile nu 
sunt întotdeauna simple —, așa că schimburile noas- 
tre de cuvinte sunt dureroase și pline de tot felul 
de semnificații, deși nu ne referim decât la cele mai 
superficiale detalii. Culoarea rochiei purtate de 
mine în Districtul 7. Slăbiciunea mea pentru che- 
curile cu brânză. Numele profesorului nostru de 
matematică din primii ani de școală. Reconstrui- 
rea amintirilor lui despre mine e chinuitoare. Poate 
că nici măcar nu e posibilă, după tot ce 1-a făcut 
Snow. Dar cred că e datoria mea să-l ajut să incerce. 

În după-amiaza următoare, suntem anunţaţi 
că e nevoie de intregul detașament ca să punem 
in scenă un prop într-adevăr complicat. Peeta a 

avut dreptate în privința unui singur lucru: Coin 
și Plutarch sunt supăraţi din cauza calității fil- 
melor primite de la detașamentul-vedetă. Foarte 
plictisitoare. Nu stârnesc câtuși de puțin interesul. 
Răspunsul evident e că nu ne lasă niciodată să 
facem nimic altceva în afară de a trage cu arma 
de dragul spectacolului. Însă acum nu e vorba să 
aducem argumente în apărarea noastră, ci să rea- 
lizăm un prop utilizabil. Așa că astăzi a fost ales 
pentru filmare un cvartal special. Conţine chiar 
și doi coconi activi. Unul dezlănţuie o rafală de 
focuri de armă. Celălalt aruncă o plasă asupra 
invadatorilor și îi capturează pentru interogato- 
riu sau pentru execuţie, în funcție de preferințe. 
Totuși, nu e decât un cvartal rezidențial, unde nu 
există nimic de importanţă strategică. 

Echipa de televiziune vrea să sugereze exis- 
tența unui risc de mai mari proporții declanșând 
bombe fumigene şi adăugând focuri de armă în 
fundal, ca efect sonor. Toată lumea, inclusiv ca- 
meramanii, își pune echipamentul de protecție 
de categorie grea, de parcă ar trebui s-ajungem 
în inima luptei. Ni se permite să luăm armele spe- 
ciale, împreună cu puștile. Boggs merge chiar până 
la a-i înapoia arma lui Peeta, deși are grijă să-i 
spună cu voce sonoră că nu e încărcată decât cu 
gloanţe oarbe. 

Peeta se mulţumeşte să ridice din umeri. 

- Oricum nu sunt cine ştie ce țintaș. 

Pare preocupat să-l privească pe Pollux, ajun- 
gând până în punctul în care situația devine oa- 
recum stânjenitoare când dezleagă misterul și 
incepe să vorbească agitat. 

- Eşti un avox, nu-i așa? Îmi dau seama după 
felul în care-nghiţi. În închisoare, cu mine, erau 
doi avocși. Darius și Lavinia, dar paznicii le spu- 
neau de obicei roşcații. Au fost servitorii noștri 
la Centrul de Antrenament, așa că i-au arestat și 
pe ei. l-am privit când au fost torturați până la 
moarte. Fa a avut noroc. Au folosit un voltaj prea 
mare și i s-a oprit imediat inima. Dar ca să-l dea 
gata pe Darius a fost nevoie de zile-ntregi. L-au 
bătut, au tăiat bucăţi din el. Îi puneau întruna 
intrebări, numai că el nu putea să vorbească, sco- 
tea pur și simplu niște sunete infiorătoare, anima- 
lice. Dar nu voiau informaţii, înţelegeţi? Voiau 
doar să văd eu totul. 

Peeta se uită în jur, la fețele noastre uluite, 
ca Și cum ar aștepta un răspuns. Fundcă nimeni 
nu vine în întâmpinarea dorinţei lui, întreabă: 

- Adevărat sau nu? 

Lipsa de reacţie îl tulbură și mai mult. 

- Adevărat sau nu? insistă. 

- Adevărat, spune Boggs. Adică, din câte in- 
formaţii am eu... e adevărat. 

Peeta își garbovește umerii. 

- Mi-am închipuit. Amintirea asta n-avea 
NIMIC... strălucitor. 

Se îndepărtează de noi fără nicio țintă, bom- 
bănind ceva despre degetele de la mâini și de 
la picioare. 

Mă îndrept spre Gale, îmi apăs fruntea de 
echipamentul lu: de protecție acolo unde trebuie 
să-i fie pieptul și îi simt braţele strângându-se în 
jurul meu. Știu în sfârșit numele fetei răpite de 
Capitoliu din pădurea Districtului 12 sub ochii 
mei, știu ce soartă a avut Apărătorul Păcii care 
mi-a fost prieten și care s-a străduit să salveze 
viața lui Gale. Nu e un moment potrivit pentru 
evocarea amintirilor plăcute. Și-au pierdut viețile 
din cauza mea. Îi adaug pe lista mea personală de 
victime, care a inceput în arenă și cuprinde acum 
mii de oameni. Când ridic ochii, văd că asupra 
lui Gale efectul a fost cu totul altul. Expresia lui 
spune că nu sunt destui munți de năruit, destule 
orașe de distrus. Promite moarte. 

Având povestea sinistră spusă de Peeta proas- 
pătă în minte, inaintăm pe cioburile de sticlă ce 
ne scrâșnesc sub tălpi până ce ajungem la ținta 
noastră, cvartalul pe care trebuie să-l luăm în 

stăpânire. E un obiectiv real, deși neinsemnat. 
Ne adunăm în jurul lui Boggs și studiem proiec- 
ua străzii, redată de holo. De coconul cu focuri 
de armă ne desparte cam o treime din lungimea 
cvartalului, e chiar deasupra marchizei unui apar- 
tament. Ar trebui să-l dezlănţuim cu câteva 
gloanţe. Celălalt cocon e în capătul opus, la urmă- 
torul colț al străzii. Pentru ăsta va fi nevoie de 
cineva care să declanșeze mecanismul senzoru- 
lui de persoane. Toată lumea se oferă voluntar, 
cu excepția lui Peeta, care pare să nu știe prea 
bine ce se petrece. Nu sunt aleasă eu. Sunt tri- 
misă la Messalla, care îmi fardează ușor faţa în 
vederea prim-planurilor ce vor urma. 

Detașamentul își ocupă pozițiile indicate de 
Boggs și trebuie să așteptăm până când își pla- 
sează și Cressida cameramanii. Sunt amândoi în 
stânga noastră, Castor în partea din față a șiru- 
lui și Pollux în coada coloanei, ca să fie siguri că 
nu se filmează unul pe altul. Messalla aprinde 
două fumigene, pentru atmosferă. Fiindcă este 
atât o misiune, cât și o filmare, sunt pe punctul 
de a intreba cine e șeful, comandantul sau regi- 
zorul, când Cressida strigă: 

- Motor! 

Ne punem încet în mișcare pe strada invăluită 
în ceață, exact ca într-o simulare din Cvartal. 

Toată lumea are la dispoziție cel puţin un grup 
de ferestre pe care să le facă țăndări, dar adevărata 
țintă îi e încredinţată lui Gale. Când nimereşte 
coconul, ne adăpostim - ne ghemuim în cadrul 
câte unei uși sau ne lipim de pietrele frumoase 
ale pavajului, portocaliu-deschis cu rozaliu - în 
timp ce grindina de gloanţe zboară în toate direc- 
țuile pe deasupra capetelor noastre. După o vreme, 
Boggs ne ordonă să inaintăm. 

Cressida ne oprește inainte de a ne ridica, 
fiindcă are nevoie de câteva prim-planuri. Ne 
reconstituim pe rând acțiunile. Ne aruncăm la 
pământ, ne schimonosim fețele, repezindu-ne 
in firide. Știm că totul e cât se poate de serios, 
insă pare oarecum ridicol. Mai ales când se do- 
vedește că nu sunt eu cel mai prost actor din 
detașament. Nicidecum. Râdem cu atâta poftă 
când Mitchell incearcă să exprime disperarea, 
care în viziunea lui implică scașnete de dinți 
și nări umflate, incât Boggs trebuie să ne pună 
la punct. 

- Stăpâniţi-vă, Patru-Cinci-Unu, spune el, 
cu fermitate. 

Dar îl vedem reținându-și un zâmbet în timp 
ce verifică pentru a doua oară coconul următor. 
Își poziţionează holo-ul, căutând cea mai bună 
lumină în văzduhul ceţos. E încă cu faţa spre noi 

când se retrage cu un pas, lipindu-și talpa de 
pavajul portocaliu. Și declanșează bomba care-i 
spulberă picioarele. 

E ca și cum o fereastră pictată s-ar sparge cât 
ai clipi, dezvăluind hidoșenia lumii de dincolo 
de ea. Râsetele se preschimbă în țipete, sângele 
pătează pietrele pastelate, fumul adevărat întu- 
necă fundalul creat de efectele speciale pentru 
televiziune. 

O a doua explozie pare să despice aerul și mă 
lasă cu urechile răsunând. Dar nu reușesc să-mi 
dau seama de unde-a venit. 

Ajung prima lângă Boggs, încerc să dau un 
înțeles cărnii sfârtecate, membrelor lipsă, să găsesc 
ceva cu care să opresc torentul roșu care i se scurge 
din trup. Homes mă impinge la o parte și des- 
chide dintr-o smucitură o trusă de prim ajutor. 
Boggs mă apucă de incheietura mâinii. Faţa lui 
cadaverică și plină de cenușă pare să se îndepărteze. 
Dar următorul lui cuvânt e un ordin: 

- Holo-ul. 

Holo-ul. Cercetez locul mergând de-a bușilea, 
săpând printre bucăți de dale lucind de sânge și 


384 


cutremurându-mă când dau peste fărâme calde de 
A . . . 
carne. Il găsesc aruncat pe niște scări, alături de una 
. . . A A 

dintre cizmele lui Boggs. Il recuperez, il curăț cu 
mâinile goale în timp ce mă-ntorc la comandant. 

Homes a infășurat ciotul coapsei stângi a lui 
Boggs într-un soi de comprese, pe care sângele le-a 
A . . A A . A v . A 
imbibat deja în intregime. Încearcă să 1-l strângă 
pe celălalt cu un garou, deasupra genunchiului 
supravieţuitor. Restul detașamentului s-a adunat 
intr-o formație protectoare, în jurul nostru și al 
echipei de televiziune. Finnick se străduiește să-l 
resusciteze pe Messalla, pe care explozia l-a izbit 
de un perete. Jackson se răstește intr-un comu- 
nicator portabil, încercând fără succes să alerteze 
tabăra, ca să trimită medici, dar eu îmi dau seama 
că e prea târziu. Privind-o pe mama la lucru, am 
au a. A 
învățat incă din copilărie că atunci când balta 
de sânge a atins o anumită dimensiune, nu mai 
există întoarcere. 

A v e v . v v 

Ingenunchez alături de Boggs, pregătită să re- 
pet rolul pe care l-am jucat pentru Rue și pentru 
morfinomana din Districtul 6, oferindu-i pe ci- 
neva de care să se agaţe când îl părăsește viaţa. Dar 
el își folosește ambele mâini ca să se ocupe de holo. 
Tastează o comandă, iși apasă degetul pe un ecran 
pentru recunoașterea amprentei, pronunţă o serie 
de litere și de numere ca răspuns la un mesaj al 

aparatului. Din acesta răbufneşte o rază de lumină, 
scăldându-mi faţa. 

- Inapt pentru comandă, spune el. Transfer 
autorizaţia de protecție către soldatul Katniss 
Everdeen din detașamentul Patru-Cinci-Unu. 

Se străduiește să-ntoarcă holo-ul către mine. 

- Spune-ți numele. 

- Katniss Everdeen, zic eu, in raza verde. 

Sunt dintr-odată captivă în lumina ei. Nu pot 
să mă mișc, nu pot nici măcar să clipesc in timp 
ce imaginile se perindă prin fața mea cu repe- 
ziciune. Mă scanează? Mă înregistrează? Mă 
orbesc? Dispar, și eu scutur din cap, limpe- 
zindu-mi mintea. 

- Ce-ai făcut? 

- Pregătiţi retragerea! strigă Jackson. 

Finnick îi răspunde strigând la rândul lui ceva 
și arătând către acel capăt al cvartalului prin care 
am intrat. O substanță neagră, uleioasă, erupe ca 
un gheizer din pavaj, tălăzuind între clădiri și 
dând naștere unui zid impenetrabil de intuneric. 
Pare să nu fie nici lichid, nici gaz, nici generat de 
o mașinărie, nici natural. Dar e cu siguranță letal. 
Nu ne putem întoarce pe unde am venit. 

Împușcăturile mă asurzesc când Gale și Leeg 1 
incep să tragă, creând o potecă de-a lungul dale- 
lor de pavaj, către capătul opus al străzii. Nu-mi 

dau seama ce fac până când nu explodează o altă 
bombă, la zece metri distanţă, deschizând o gaură 
in caldarâm. Atunci pricep că e o incercare ru- 
dimentară de îndepărtare a minelor. ÎI înșfac pe 
Boggs impreună cu Homes și incepem să-l târâm 
pe urmele lui Gale. Agonia pune stăpânire pe el 
ȘI ţipă de durere, iar eu aș vrea să mă opresc, să 
găsesc o metodă mai bună, dar negreala se înalță 
deasupra clădirilor, umflându-se și rostogolindu-se 
către noi ca un val. 

Sunt smucită înapoi, îl scap din mâini pe Boggs, 
mă izbesc de pavaj. Peeta se uită În Jos, către mine, 
pierdut, innebunit, recăzut fulgerător în lumea 
viespchestrării, cu arma ridicată deasupra mea, 
coborând-o ca să-mi zdrobească țeasta. Mă ros- 
togolesc, aud patul puștii lovind în caldarâm, sur- 
prind cu coada ochiului căderea unor trupuri 
când Mitchell îl trântește pe Peeta, țintuindu-l la 
pământ. Dar Peeta, intotdeauna puternic și acum 
stimulat de nebunia veninului viespoilor-copoi, 
işi strânge picioarele sub pântecul lui Mitchell 
Și îl aruncă în lungul străzii. 

Coconul se declanșează cu pocnetul sonor al 
unei capcane. Patru cabluri atașate de șine fixate 
pe clădiri ies printre pietrele pavajului inălțând 
plasa care-l acoperă pe Mitchell. E lipsit de sens - 
trupul lui însângerat dintr-odată - până când 

zăresc cârligele care ies din plasa de sârmă. Le re- 
cunosc imediat. Împodobeau partea de sus a gar- 
dului din jurul Districtului 12. În timp ce îi strig 
să nu se miște, simt mirosul sufocant al negrelii, 
dense, ca gudronul. Valul și-a înălțat creasta şi 
incepe să se prăvălească. 

Gale și Leeg 1 trag în incuietoarea ușii prin- 
cipale a clădirii de pe colț, apoi în cablurile care 
susțin plasa lui Mitchell. Alții îl imobilizează 
acum pe Peeta. Mă intind din nou către Boggs 
Și, impreună cu Homes, îl târăsc în apartament, 
printr-un salon imbrăcat în catifea roz și albă, de-a 
lungul unui coridor pe care atârnă fotografii de 
familie și pe podeaua de marmură a bucătăriei, 
unde ne prăbușim. Castor și Pollux aduc între 
ei un Peeta care se zbate. Jackson reușește cumva 
să-i pună cătușe, dar asta îl innebunește mai tare 
şi sunt nevoiţi să-l închidă într-o debara. 

În salon, ușa din față se trânteşte, oamenii ţipă. 
Pe coridor se aud pași în timp ce valul negru vâ- 
jaie pe lângă clădire. Din bucătărie, auzim ferestrele 
gemând și spărgându-se. Mirosul nociv de gudron 
umple aerul. Finnick il cară pe Messalla. Leeg 1 și 
Cressida intră după ei, impleticindu-se și tușind. 

- Gale! ip eu. 

El e acolo, trântind ușa bucătăriei în urma lui 
ȘI rostind un singur cuvânt cu voce sugrumată. 

- Gaze. 

Castor și Pollux iînșfacă prosoape şi șorțuri 
de bucătărie pe care le indeasă în crăpături, în 
timp ce Gale vomită intr-o chiuvetă de un gal- 
ben strălucitor. 

- Mitchell? întreabă Homes. 

Leeg 1 se mulțumește să clatine din cap. 

Boggs îmi indeasă holo-ul in mână. Buzele 
1 se mișcă, dar nu reușesc să înţeleg ce spune. 
Îmi aplec urechea spre gura lui, ca să-i deslușesc 
șoapta răgușită. 

- Nu te încrede în ei. Nu te intoarce. Ucide-l 
pe Peeta. Fă ceea ce ai venit să faci. 

Mă retrag ca să-i pot vedea faţa. 

- Cum? Boggs? Boggs? 

Are ochii încă deschişi, dar e mort. Îndesat 
în palma mea, lipit cu sângele lui, e holo-ul. 

Izbind în ușa debaralei, picioarele lui Peeta 
intrerup zgomotul poticnit al respirațiilor celor- 
lalți. Dar forțele par să i se impuţineze chiar în 
timp ce ascultăm. Pe urmă nu se mai aude nimic. 
Mă întreb dacă n-a murit şi el. 

- S-a stins? întreabă Finnick, coborându-și pri- 
virea spre Boggs. 

Eu dau din cap. 

- Trebuie să plecăm de-aici, adaugă el. Imediat. 
Tocmai am declanșat o întreagă stradă de coconi. 

Puteţi face pariu c-am fost Înregistraţi de came- 
rele de supraveghere. 

- Contează pe asta, spune Castor. Toate stră- 
zile sunt pline de camere de supraveghere. Pariez 
c-au trimis valul negru manual, când ne-au văzut 
filmând prop-ul. 

- Comunicatoarele noastre radio au ieșit din 
funcțiune aproape instantaneu. Probabil din cauza 
unui aparat cu impulsuri electromagnetice. Dar 
vă conduc înapoi, în tabără. Dă-mi holo-ul. 

Jackson întinde mâna după dispozitiv, dar eu 
il strâng la piept. 

- Nu. Boggs mi l-a dat mie. 

- Nu fi ridicolă, se răsteşte ea. 

Crede că e al ei, bineînțeles. E locțiitoarea 
comandantului. 

- E adevărat, spune Homes. I-a transferat ei 
autorizaţia principală de protecție, când era pe 
moarte. Am văzut. 

- De ce-ar fi făcut asta? întreabă Jackson. 

Într-adevăr, de ce? Mi se învârtește capul din ca- 
uza evenimentelor din ultimele câteva minute - 
Boggs mutilat, pe moarte, mort. Furia ucigașă 
a lui Peeta. Mitchell însângerat, captiv în plasă 
Și înghițit de valul negru. Mă întorc spre Boggs, 
simt o nevoie cumplită să fie din nou viu. Sunt 
dintr-odată sigură că el, și poate numai el, era 

complet de partea mea. Mă gândesc la ultimele 
lui ordine... 

Nu te încrede în ei. Nu te întoarce. Ucide-l pe 
Peeta. Fă ceea ce ai venit să faci. 

Ce-a vrut să spună? În cine să nu mă încred? 
În rebeli? În Coin? În oamenii care mă privesc 
chiar acum? N-o să mă-ntorc, dar el trebuie să 
fi știut că nu pot trage pur și simplu un glonţ în 
capul lui Peeta. Pot? Ar trebui s-o fac? Boggs 
știa că de fapt am venit aici ca să dezertez și să-l 
ucid pe Snow pe cont propriu? 

Nu pot să deslușesc toate astea acum, așa că 
mă hotărăsc să respect primele două ordine: să 
n-am încredere în nimeni și să pătrund mai adânc 
in Capitoliu. Dar cum pot justifica asta? Cum 
ii pot convinge să mă lase să păstrez holo-ul? 

- Fiindcă mă aflu aici intr-o misiune specială, 
încredințată de președinta Coin. Cred că Boggs 
era singurul care știa. 

Explicaţia n-o convinge nicidecum pe Jackson. 

- În ce misiune? 

De ce să nu le spun adevărul? E tot atât de plau- 
zibil ca orice aș putea inventa. Dar trebuie să sune 
a misiune adevărată, nu a răzbunare. 

- Trebuie să-l asasinez pe președintele Snow 
inainte ca pierderile de vieţi omenești din acest 

război să pună populația noastră in situația de 
a nu-și mai putea asigura subzistenţa. 

- Nu te cred, spune Jackson. Fiind comandan- 
tul tău din acest moment, iți ordon să-mi trans- 
feri mie autorizaţia principală de protecție. 

- Nu, mă-mpotrivesc eu. Ar fi o violare directă 
a ordinelor președinte: Coin. 

Armele sunt aţintite. Jumătate de detașament 
le-a indreptat spre Jackson, iar cealaltă jumătate 
spre mine. Cineva e gata să-şi piardă viaţa, când 
intervine Cressida. 

- E adevărat. De aceea suntem noi aici. Plutarch 
vrea să se televizeze totul. Crede că dacă reuşim 
s-o filmăm pe Gaiţa Zeflemitoare omorându-l pe 
Snow o să punem capăt războiului. 

Ceea ce o amuţeşte până și pe Jackson. Apoi 
arată cu arma către dulap. 

— Și el ce caută aici? 

Cu asta mă dă gata. Nu mă pot gândi la niciun 
motiv rațional pentru care ar trimite Coin un 
băiat labil, programat să mă ucidă, alături de mine 
intr-o asemenea misiune-cheie. Așa ceva imi șubre- 
zește într-adevăr povestea. Cressida imi vine din 
nou în ajutor. 

- Pentru că ambele interviuri luate de Caesar 
Flickerman după Jocuri au fost filmate în apar- 
tamentul președintelui Snow. Plutarch crede că 

Peeta ne poate fi într-o anumită măsură de aju- 
tor într-un loc despre care avem puține informații. 

Vreau s-o intreb pe Cressida de ce minte pen- 
tru mine, de ce se zbate ca să ne lansăm într-o 
misiune pe care mi-am atribuit-o singură. Dar 
nu e momentul potrivit. 

- Trebuie să plecăm! spune Gale. Eu o urmez 
pe Katniss. Dacă nu vreți să mergeţi, intoarceţi-vă 
în tabără. Dar să ne mișcăm odată! 

Homes descuie debaraua și își saltă pe umăr 
un Peeta inconștient. 

- Gata. 

- Boggs? întreabă Leeg 1. 

- Nu-l putem lua cu noi. El ar fi fost de acord, 
răspunde Finnick. 

Desprinde arma de pe umărul lui Boggs şi îi 
atârnă cureaua peste cureaua propriei arme. 

- Condu-ne, soldat Everdeen. 

Nu ştiu cum să-i călăuzesc. Mă uit la holo, 
căutând indicaţii. E incă activat, dar pentru mine 
e ca și cum n-ar fi. N-am timp să-i apăs la nime- 
reală butoanele, încercând să descopăr cum să-l 
manevrez. 

- Nu știu să folosesc ăsta. Boggs a zis c-o să 
mă ajuţi, îi spun lui Jackson. A zis că pot conta 
pe tine. 

Ea se încruntă, imi smulge instrumentul din 
mână și tastează o comandă. Apare o intersecție. 

- Dacă ieşim pe ușa bucătăriei, dăm intr-o 
curte mică, apoi ajungem în spatele unui alt bloc 
cu apartamente de pe colț. Asta e vederea de sus 
a celor patru străzi care se intersectează. 

Încerc să mă orientez în timp ce privesc țintă 
secțiunea transversală a hărții, cu coconi în toate 
direcțiile. Şi sunt marcați numai aceia de care știe 
Plutarch. Holo-ul nu ne-a indicat nici că cvar- 
talul pe care abia l-am părăsit era minat, nici că 
exista gheizerul negru, nici că plasa era din sârmă 
ghimpată. Pe lângă asta, s-ar putea să ne confrun- 
tăm cu Apărătorii Păcii, acum, când știu unde 
ne aflăm. Îmi muşc interiorul buzei, simțind că 
toată lumea se uită la mine. 

- Puneți-vă măștile. leșim pe unde-am intrat. 

Obiecţii instantanee. Îmi ridic vocea, 
acoperindu-le. 

- Dacă valul a fost atât de puternic, proba- 
bil a declanșat şi a absorbit toți ceilalți cocon: 
de pe traseu. 

Îmi cântăresc cu toții spusele. Pollux face 
câteva semne grăbite către fratele lui. 

- E posibil să fi scos din funcțiune și came- 
rele de supraveghere, traduce Castor. A acope- 
rit lentilele. 

Gale își sprijină o cizmă de masă și studiază 
stropii negri de pe bombeu. Îi răzuieşte cu un 
cuțit de bucătărie din grămada de pe masă. 

- Nu e o substanţă corozivă. Cred că era 
menită fie să ne sufoce, fie să ne otrăvească. 

- E probabil cea mai bună decizie pe care-o 
putem lua, spune Leeg 1. 

Ne fixăm măștile. Finnick o potrivește pe a 
lui Peeta pe chipul lipsit de viață. Cressida și Leeg 
1 sprijină între ele un Messalla năucit. 

Aştept să deschidă cineva drumul când imi aduc 
aminte că asta cade acum în sarcina mea. Împing 
ușa bucătăriei și nu întâmpin nicio rezistență. Un 
strat ceva mai gros de un centimetru din substanța 
neagră, vâscoasă, s-a scurs din salon pe aproape trei 
sferturi din lungimea culoarului. Cand îl testez, 
atingându-l delicat cu vârful cizmei, descopăr că 
are consistenţa gelului. Îmi ridic piciorul și, după 
ce o intind ușor, substanţa recade la locul ei. Fac 
trei pași prin gel și mă uit inapoi. Tălpile mele n-au 
lăsat nicio urmă. E primul lucru bun care se-ntâm- 
plă astăzi. După ce traversez salonul, stratul de gel 
se îngroașă la loc. Deschid ușor ușa din față, aștep- 
tându-mă ca înăuntru să se reverse substanță din 
belșug, dar gelul negru își păstrează forma. 

Cvartalul roz cu portocaliu pare să fi fost afun- 
dat într-o vopsea neagră, lucioasă, și lăsat să se 

usuce. Gelul acoperă pavajul, clădirile, chiar și aco- 
perișurile. Deasupra străzii atârnă o picătură 
imensă, ca O lacrimă. În afara ei se conturează două 
forme. A unei ţevi de armă şi a unei mâini ome- 
nești. Mitchell. Aştept pe trotuar, holbandu-mă 
la el până ce mi se alătură întregul grup. 

- Dacă vrea cineva să se-ntoarcă, din indiferent 
ce motiv, acum e momentul, spun. Fără-ntrebări, 
fără resentimente. 

Nimeni nu pare inclinat să se retragă. Așa că 
mă îndrept spre interiorul Capitoliului, știind că 
n-avem prea mult timp. Gelul e mai adânc aici, 
are intre zece ȘI cincisprezece centimetri și scoate 
un sunet de absorbție de fiecare dată când îți ri- 
dici piciorul, dar continuă să ne acopere urmele. 

Valul trebuie să fi fost imens, acționat de o 
forță înspăimântătoare, fiindcă a afectat mai multe 
cvartale din fața noastră. Și, cu toate că pășesc cu 
prudență, mă gândesc că instinctul nu m-a înșelat 
in privința declanșării celorlalți coconi. Un cvar- 
tal e presărat cu trupuri aurii de viespoi-copoi. 
Probabil au fost eliberați numai ca să fie apoi uciși 
de gaze. Ceva mai încolo, un întreg bloc de apar- 
tamente s-a prăbușit și zace grămadă sub gel. Tra- 
versez intersecția în fugă, cerându-le celorlalți 
printr-o ridicare a mâinii să aștepte în timp ce 
caut orice ar putea sugera c-o să avem necazuri, 

dar valul pare să fi dezactivat coconii cu mult 
mai bine decât un detașament de rebeli. 

În al cincilea cvartal, imi dau seama că am 
ajuns în punctul unde incep să dispară urmele 
valului. Adancimea gelului s-a redus la doi cen- 
timetri și jumătate și zăresc acoperișurile de un 
albastru-verzui palid trăgând cu ochiul de din- 
colo de intersecție. Lumina după-amiezii s-a 
Impuținat și avem mare nevoie să găsim o ascun- 
zătoare și să facem un plan. Aleg un apartament 
aflat la o distanţă de două treimi din lungimea 
cvartalului. Homes forțează incuietoarea și le 
ordon celorlalți să intre. Eu rămân în stradă 
pentru încă vreo câteva minte, privind cum dis- 
par ultimele noastre urme, apoi trec pragul și 
inchid ușa. 

Lanternele încastrate in arme luminează un 
salon amplu, și pereți acoperiți de oglinzi ne tri- 
mit la fiecare pas inapoi imaginile propriilor feţe. 
Gale verifică ferestrele, care par intacte, și își 
scoate masca. 

- E în ordine. Mirosul se simte, dar nu e atât 
de puternic. 

Planul locuinţei pare identic cu al primului 
apartament în care ne-am adăpostit. Gelul oprește 
lumina naturală din partea din față, dar prin jalu- 
zelele din bucătărie se strecoară totuși o licărire. 

De-a lungul coridorului se află două dormitoare, 
cu camere de baie. Din salon pornește o scară în 
spirală, ducand spre un spaţiu necompartimentat, 
care ocupă o mare parte a primului etaj. Acolo 
nu există ferestre, dar lumina a fost lăsată aprinsă, 
probabil de cineva evacuat în grabă. Un ecran 
de televiziune imens, gol, dar strălucind ușor, 
ocupă un perete întreg. Prin incăpere sunt im- 
prăștiate fotolii de pluș și canapele. Ăsta e locul 
unde ne adunăm, trântindu-ne pe mobila capi- 
tonată și încercând să ne recăpătăm răsuflarea. 

Jackson își ține arma îndreptată spre Peeta, 
deși e tot încătușat și inconștient, atârnând de-a 
curmezișul canapele: albastre pe care l-a depus 
Homes. Ce-o să fac cu el? Dar cu echipa de tele- 
viziune? Ca să fiu sinceră, cu toată lumea, în afară 
de Gale și Finnick? Pentru că o să-mi fie mai ușor 
să dau de urma lui Snow cu ajutorul lor decat 
fără ei. Dar nu pot conduce zece oameni prin 
Capitoliu, n-aş putea nici dacă aș ști să folosesc 
holo-ul. Ar fi trebuit, aș fi putut să-i trimit inapoi 
când am avut ocazia? Sau ar fi fost periculos? 
Atat pentru ei, cât și pentru misiunea mea? Poate 
n-ar fi trebuit să-l ascult pe Boggs, fiindcă e posi- 
bil să fi fost victima unei iluzii din clipele dinain- 
tea morții. Poate ar fi fost cazul să mărturisesc 
adevărul, însă atunci Jackson ar fi preluat comanda 

și aș fi sfârșit prin a ajunge înapoi, în tabără. Unde 
aș fi fost nevoită să-i dau socoteală lui Coin. 

În momentul când complexitatea incurcăturii 
în Care am atras pe toată lumea începe să-mi împo- 
văreze mintea, o succesiune de explozii îndepărtate 
1și trimit vibraţiile în încăpere. 

- N-a fost aproape, ne asigură Jackson. La cel 
puțin patru sau cinci cvartale distanță. 

- Acolo unde l-am lăsat pe Boggs, spune Leeg 1. 

Cu toate că nimeni n-a făcut nicio mișcare 
către el, televizorul prinde viață, emițând un 
țiuit strident și ridicând în picioare jumătate din 
grupul nostru. 

- E în ordine, strigă Cressida. Nu e decât o 
transmisiune de urgență. În asemenea cazuri, toate 
televizoarele din Capitoliu se deschid automat. 

Pe ecran suntem noi, imediat după ce bomba 
l-a doborat pe Boggs. O voce din afara cadru- 
lui le explică telespectatorilor la ce se uită în 
timp ce noi încercăm să ne regrupăm, reacțio- 
năm la apariția gelului negru expulzat din pavaj, 
pierdem controlul situaţiei. Privim haosul care 
urmează până când mânjește valul camerele. Ul- 
tima imagine e a lui Gale, singur pe stradă, incer- 
când să tragă printre cablurile care-l țin suspendat 


pe Mitchell. 

Reporterul ne identifică pe mine, pe Gale, 
pe Finnick, pe Boggs, pe Peeta și pe Cressida 
după nume. 

- Nu e nicio vedere aeriană. Boggs a avut pro- 
babil dreptate în privința capacității lor de zbor, 
spune Castor. 

N-am remarcat asta, dar presupun că e genul 
de amănunt pe care-l sesizează un cameraman. 

Reportajul continuă cu imagini din curtea din 
spatele apartamentului în care ne-am adăpostit. 
Apărătorii Păcii sunt aliniați pe acoperișul aflat 
vizavi de fosta noastră ascunzătoare. Sunt lansate 
proiectile către șirul de apartamente, declanșând 
exploziile pe care le-am auzit, și clădirea se surpă, 
transformându-se într-un morman de moloz 
și praf. 

Imaginea dispare, înlocuită de o transmisie 
în direct. O reporteră stă pe acoperiş, alături de 
Apărătorii Păcu. În spatele ei arde blocul de apar- 
tamente. Pompierii incearcă să ţină incendiul sub 
control stropind cu furtunuri. Suntem declarați 
morți. 

- În sfârşit un strop de noroc, spune Homes. 

Cred că are dreptate. E cu siguranță mai bine 
decât s-avem Capitoliul pe urmele noastre. Dar 
îmi tot imaginez ce efecte va avea asta în Trei- 
sprezece. Unde mama și Prim, Hazelle și copiii, 

Annie, Haymitch și toți ceilalți își închipuie că 
tocmai ne-au văzut murind. 

- Tata. Abia a pierdut-o pe sora mea, și acum..., 
spune Leeg 1. 

A 

li urmărim redifuzând reportajul în repetate 
rânduri. Sărbătorindu-și victoria, mai ales asu- 
pra mea. Se intrerup ca să prezinte un montaj 
despre ascensiunea Gaiţei Zeflemitoare către pu- 
tere în rândul rebelilor - cred că aveau partea 
asta pregătită de o bună bucată de vreme, fiindcă 
pare foarte bine cizelată - apoi trec la o altă emi- 
siune în direct, pentru ca doi reporteri să poată 
discuta despre binemeritatul meu sfârşit violent. 
Președintele Snow va face o declarație oficială ceva 
mai târziu, promit ei. Imaginea se estompează și 
ecranul revine la strălucirea dinainte. 

Rebelii n-au făcut nicio incercare de pătrundere 
in timpul emisiei, ceea ce mă face să cred că au 
considerat ştirea adevărată. Dacă e aşa, suntem 
intr-adevăr pe cont propriu. 

- Ei, acum, când suntem morți, care e urmă- 
toarea noastră mișcare? întreabă Gale. 

- Nu e evident? 

Niciunul dintre noi n-a observat că Peeta și-a 
recăpătat cunoștința. Nu știu de când a inceput 
să privească emisiunea, dar după expresia lui ne- 
fericită îmi dau seama că și-a revenit de suficientă 

vreme ca să nu-i scape cele petrecute pe stradă. 
Cum şi-a pierdut minţile, cum a-ncercat să mă 
pocnească în cap şi cum l-a azvârlit pe Mitchell 
in cocon. Se saltă în capul oaselor cu un efort 
dureros şi i se adresează lui Gale. 

- Următoarea noastră mișcare... e uciderea mea. 


2 | 


Ceea ce inseamnă că moartea lui Peeta a fost 
pomenită de două ori in mai puțin de o oră. 

- Nu fi ridicol, îi spune Jackson. 

- Tocmai am ucis un membru al detașamen- 
tului nostru! strigă el. 

- L-ai impins ca să te eliberezi. N-aveai de unde 
să știi c-o să ajungă exact in punctul de declanșare 
a plasei, intervine Finnick, încercând să-l calmeze. 

- Cui ii pasă? E mort, nu-i așa? 

Pe fața lui Peeta încep să curgă lacrimi. 

- N-am ştiut. Până acum nu m-am mai văzut 
niciodată așa. Katniss are dreptate. Eu sunt 
monstrul. Mutantul. Cel transformat de Snow 
in armă! 

- Nu e vina ta, Peeta, spune Finnick. 

- Nu mă puteți lua cu voi. O să ucid pe altci- 
neva, e numai o chestiune de timp. Peeta se uită 

în jur, citește pe fețele noastre lupta ce se dă în 
noi. Poate vă gândiţi că aţi da dovadă de blândețe 
abandonându-mă pur și simplu undeva. Ca să-mi 
incerc norocul. Dar e ca și cum m-aţi preda Ca- 
pitoliului. Credeţi că mi-aţi face o favoare trimi- 
țându-mă înapoi, la Snow? 

Peeta. Din nou în mâinile lui Snow. Tor- 
turat, împins în agonie, până când nicio fărâmă 
din fostul lui sine nu va mai ieşi vreodată la 
suprafaţă. 

Dintr-un anumit motiv, ultima strofă din „Co- 
pacul spânzuratului“ începe să-mi răsune în minte. 
Cea în care bărbatul preferă să-şi știe iubita mai 
degrabă moartă decât înfruntând răul care o aş- 
teaptă în lume. 


Te întreb de-ai vrea să vii 

La copacul răzlețit 

C-un colier dintr-o frânghie, cu colanul 
meu leit. 

Mai ciudat decât ce fost-a 

N-o să pară, negresit, 

Că noi doi, în miez de noapte, în copac 


ne-am regăsit. 


- O să te ucid înainte de-a se-ntâmpla asta, 
spune Gale. Iu promit. 

Peeta ezită, de parcă s-ar întreba cât de demnă 
de încredere e oferta. 

- Nu e de niciun folos. Dacă n-o să fii acolo, 
ca s-o faci? Vreau una dintre pilule alea otrăvite 
pe care le-aveți toți. 

Lacătul-intunericului. Am o pilulă în tabără, 
intr-un locaș special de pe umărul costumului 
meu de Gaiţă Zeflemitoare. Dar mai există incă 
una în buzunarul de la piept al uniformei. E inte- 
resant că nu 1 s-a dat și lui Peeta. Poate Coin s-a 
gândit că e posibil s-o inghită inainte de a avea oca- 
zia să mă ucidă. Nu e clar dacă Peeta vrea să spună 
că s-ar sinucide acum, ca să nu fim nevoiți să-l 
omorâm noi, sau numai dacă ar ajunge din nou 
prizonierul Capitoliului. În starea în care e, m-aș 
aștepta s-o facă mai degrabă mai curând decât mai 
târziu. Ceea ce ar ușura cu siguranţă lucrurile pen- 
tru noi, ceilalți. N-am fi nevoiţi să-l impușcăm. 
Și s-ar simplifica fără-ndoială problema ridicată de 
impulsurile lui criminale episodice. 

Nu ştiu dacă e din cauza coconilor, sau a fap- 
tului că l-am privit pe Boggs murind, dar simt 
arena pretutindeni în jurul meu. De fapt, e ca și 
cum n-aş fi părăsit-o niciodată. Mă lupt din nou 
nu numai pentru supraviețuirea mea, ci și pen- 
tru a lui Peeta. Ce satisfăcător, ce distractiv ar fi 
pentru Snow să mă facă să-l ucid. Să am moartea 

lui pe conștiință pentru indiferent cât timp mi-a 
mai rămas de trăit. 

- Nu e vorba de tine, îi spun. Avem o misiune. 
ȘI prezența ta e necesară pentru indeplinirea ei. 
Mă uit la restul grupului. Credeţi că am putea găsi 
pe-aici ceva de mâncare? 

În afară de trusele de prim ajutor şi de ca- 
merele de filmat, n-avem asupra noastră decât 
uniformele şi armele. 

Jumătate dintre noi rămân să-l păzească pe 
Peeta și să aştepte transmisia în care va apărea 
Snow, în timp ce restul caută ceva comestibil. 
Messalla se dovedește a fi cel mai preţios, fiindcă 
a locuit intr-un apartament aproape identic cu ăsta 
Și ştie unde e mai probabil să fie ascunse provi- 
ZII. Ştie că există un spațiu de depozitare mascat 
de o oglindă din baie, sau cât de uşor e să indepăr- 
tezi grilajul orificiului de ventilație de pe coridor. 
Așa că, deşi dulapurile din bucătărie sunt goale, 
găsim mai bine de treizeci de conserve și mai 
multe cutii cu prăjituri. 

Stocarea proviziilor îi dezgustă pe soldații cres- 
cuți în Treisprezece. 

- Nu e ilegal? întreabă Leeg 1. 

- Dimpotrivă, la Capitoliu se consideră că e 
o prostie să n-o faci, ii explică Messalla. Oamenii 


405 


incepuseră chiar dinainte de Jubileul Pacificării 
să stocheze obiecte greu de găsit. 

- În timp ce alţii nu mai aveau deloc, spune 
Leeg 1. 

- Da, încuviințează el. Aşa merg lucrurile aici. 

- Din fericire, fiindcă altfel n-am fi putut cina, 
comentează Gale. Luaţi fiecare câte-o conservă. 

Unii par să ezite, dar e o metodă la fel de bună 
ca oricare alta. Adevărul e că n-am dispoziția nece- 
sară pentru a împărți totul în unsprezece părți 
egale, luând în considerare vârsta, greutatea și efor- 
tul fizic depus. Scotocesc prin morman, fiind gata 
să aleg niște supă de cod, când Peeta îmi intinde 
una dintre conserve. 

- Pofum. 

O iau, neștiind la ce să mă aştept. Pe etichetă 
scrie TOCANĂ DE MIEL. 

Strâng din buze amintindu-mi de ploaia care 
picura printre pietre, de Încercările mele prostești 
de flirt şi de aroma acelui fel de mâncare de la 
Capitoliu pe care-l prefer. Înseamnă că și în me- 
moria lui Peeta trebuie să mai existe câte ceva. 
Car de fericiți, cât de flămânzi, cât de apropiați 
eram când a apărut coșul de picnic în fața gro- 
tei noastre. 

- Mulţumesc. 

Desfac conserva. 

- Are până și prune uscate. 

Îndoi capacul, transformându-l într-o lingură 
improvizată, și imi duc o bucată la gură. Acum 
locul ăsta are şi gustul arenei. 

Dăm din mână-n mână o cutie cu prăjituri fan- 
teziste, umplute cu frișcă, când incepe din nou 
uuitul. Stema Panemului luminează ecranul și 
rămâne acolo în timp ce se cântă imnul. Apoi sunt 
difuzate imaginile morților, exact așa cum se proce- 
dează cu tributurile din arenă. Încep cu fețele echi- 
pei noastre de televiziune, urmate de a lu: Boggs, 
a lui Gale, a lui Finnick, a lui Peeta şi a mea. Cu 
excepția lui Boggs, nu se obosesc să-i arate pe sol- 
dații din Treisprezece, fie pentru că n-au idee cine 
sunt, fie pentru că n-ar insemna nimic pentru pu- 
blic. După care apare individul însuşi, așezat la 
propriul birou, cu un steag drapat în spatele lui, 
cu un trandafir alb proaspăt cules strălucindu-i pe 
rever. Mă gândesc că a mai rezolvat recent nişte 
probleme, fiindcă are buzele mai umflate decât 
de obicei. Iar echipa lui pregătitoare ar trebui 
intr-adevăr să-i pună mai puţină roșeaţă în obraji. 

Snow îi felicită pe Apărătorii Păcii pentru o 
misiune îndeplinită cu abilitate, le aduce onoruri 
fiindcă au scăpat ţara de amenințarea numită Gaiţa 
Zeflemitoare. Prezice că moartea mea va aduce 
o întorsătură a mersului războiului, de vreme ce 

rebelilor demoralizaţi nu le-a mai rămas nimeni 
pe care să-l urmeze. Și ce-am fost eu de fapt? O 
fată săracă și labilă, cu un oarecare talent în må- 
nuirea arcului și a săgeților. Nicidecum o gân- 
ditoare genială, nici o capacitate intelectuală a 
rebeliunii, ci un simplu chip extras din gloată fi- 
indcă am captat atenția mulțimii cu bufoneriile 
din timpul Jocurilor. Dar am fost necesară, ex- 
trem de necesară, fiindcă în rândurile rebelilor nu 
există niciun lider adevărat. 

Undeva, în Districtul 13, Beetee apasă pe un 
comutator, fiindcă acum de pe ecran nu ne mai 
privește preşedintele Snow, ci președinta Coin. 
Se prezintă în faţa Panemului, se identifică drept 
conducătoarea rebeliunii, apoi trece la elogiul meu. 
Laude pentru fata care le-a supravieţuit deopo- 
trivă traiului din Filon și Jocurilor Foamei, care 
a transformat apoi o țară de sclavi intr-o armată 
de luptători pentru libertate. 

- Moartă sau vie, Katniss Everdeen va fi intot- 
deauna chipul acestei rebeliuni. Dacă simțiți vreo- 
dată că vi se clatină hotărârea, gândiți-vă la Gaiţa 
Zeflemitoare și veți găsi in ea puterea de care aveți 
nevoie pentru a scăpa Panemul de asupritorii săi. 

- N-am avut idee cât de mult însemn pentru 
ea, spun, ceea ce-l face pe Gale să izbucnească în 
râs şi-mi atrage privirile intrebătoare ale celorlalți. 

Apare fotografia mea, puternic retușată, fru- 
moasă Și îndârjită, cu un mănunchi de flăcări pâl- 
pâind în spatele meu. Fără cuvinte. Fără sloganuri. 
Chipul meu e tot ce le trebuie acum. 

Beetee lasă din nou hăţurile în mâinile unui 
Snow foarte stăpân pe sine. Am sentimentul că 
președintele considera canalul de televiziune 
pentru urgenţe impenetrabil și că in noaptea asta 
cineva va plăti cu viața pentru breșa apărută. 

- Mâine dimineață, când vom scoate din ce- 
nușă cadavrul lui Katniss Everdeen, vom vedea 
cu exactitate cine e Gaiţa Zeflemitoare. O fată 
moartă, care n-a fost în stare să salveze pe nimeni, 
nici măcar pe ea însăși. 

Stemă, imn Şi incheierea transmisiunii. 

- Numai că n-o s-o găsiți, i se adresează Finnick 
ecranului gol, dând glas gândului care trece pro- 
babil prin capetele tuturor. 

Perioada noastră de graţie va fi scurtă. Odată 
ce vor săpa în cenușa aia și vor vedea că lipsesc 
unsprezece leșuri, vor ști că am scăpat. 

- Cel puţin avem un avans față de ei, spun. 

Mă simt dintr-odată atât de obosită. Tot ce-mi 
doresc e să mă-ntind pe canapeaua din pluș verde 
de alături și să dorm. Să mă acopăr cu o cuver- 
tură din blană de iepure și puf de gâscă. În schimb, 
scot holo-ul și îi cer insistent lui Jackson să 

mă-nveţe comenzile de bază - care se referă pur 
şi simplu la introducerea coordonatelor celei mai 
apropiate intersecţii de pe harta cu caroiaj — ast- 
fel încât măcar să-ncep să-l folosesc eu insămi. 
Când aparatul proiectează zona din jurul nos- 
tru, simt cum mi se strânge încă şi mai tare 
inima. Ne apropiem probabil de țintele cruciale, 
fiindcă numărul de coconi a crescut considera- 
bil. Cum am putea să-naintăm prin acest buchet 
de lumini pâlpâitoare fără să fim detectați? Nu 
e cu putință. Și, dacă nu e cu putință, suntem 
captivi ca păsările intr-o plasă. Decid că e mai 
bine să nu adopt un soi de atitudine de supe- 
rioritate faţă de aceşti oameni. Mai ales când 
ochii imi tot alunecă spre canapeaua verde. Așa 
că întreb: 

- Vreo idee? 

- Ce-ar fi să-ncepem să excludem opțiunile? 
propune Finnick. Strada nu e o opțiune. 

- lar acoperișurile sunt o idee la fel de proastă, 
spune Leeg 1. 

- Am putea avea totuși șansa să ne retragem, 
să ne intoarcem pe unde-am venit, zice Homes. 
Dar asta ar însemna că misiunea a eşuat. 

Simt impunsătura unui sentiment de vinovăție, 


de vreme ce așa-numita misiune e invenţia mea. 

- Nu s-a plănuit niciodată să mergem cu toții 
mai departe. Aţi avut doar ghinionul să fiți îm- 
preună cu mine. 

- Ei, asta rămâne de discutat. Acum suntem 
cu tine, spune Jackson. Nu ne putem deplasa în 
sus. Nu ne putem deplasa în lateral. Cred că nu 
ne mai rămâne decât o singură opţiune. 

- Pe sub pământ, spune Gale. 

Sub pământ. Detest asta. Așa cum detest mi- 
nele și tunelurile din Treisprezece. Sub pământ, 
unde mi-e groază să mor, ceea ce e o prostie, 
fiindcă și dacă o să mor la suprafață următorul 
lucru pe care-l vor face va fi să mă-ngroape tot 
in pământ. 

Holo-ul poate arăta atât coconii subterani, cât 
și pe cei de la nivelul străzii. Când studiem zona 
subpământeană, liniile clare și neindoielnice ale 
străzilor se împletesc cu o harababură intorto- 
cheată de tuneluri. Însă coconii sunt totuși mai 
puţini. Cu două uși mai incolo, o conductă ver- 
ticală conectează șirul nostru de apartamente cu 
tunelurile. Ca s-ajungem în apartamentul cu con- 
ducta va trebui să ne strecurăm printr-un pasaj 
de serviciu, care se întinde pe toată lungimea 
clădirii. Putem pătrunde în el prin partea din 
spate a unei debarale de la etaj. 


- OK, atunci. Să creăm impresia că n-am tre- 
cut niciodată pe-aici, spun eu. 

Ștergem toate indiciile șederii noastre. Arun- 
căm conservele goale pe toboganul care coboară 
în containerul cu gunoi, le punem pe cele pline în 
buzunare, pentru mai târziu, intoarcem pe partea 
opusă pernele pătate de sânge de pe canapele, şter- 
gem urmele de gel de pe dalele podelei. N-avem 
cum să reparăm încuietoarea ușii din față, dar tra- 
gem un al doilea zăvor, care măcar va impiedica 
ușa să se deschidă la prima atingere. 

În cele din urmă, nu ne mai rămâne decât să-l 
convingem pe Peeta. Se instalează pe canapeaua 
albastră și refuză să se miște. 

- Nu vin. Fie o să vă trădez poziţia, fie o să 
fac rău altcuiva. 

- Te vor găsi oamenii lui Snow, îi spune 
Finnick. 

- Atunci lăsaţi-mi o pilulă. N-o s-o iau decât 
dac-o să fiu nevoit. 

- Asta nu e o opțiune. Vii cu noi, zice Jackson. 

- Și dacă nu? O să mă-mpușcaţi? 

- O să te pocnim ca să leşini și-o să te târâm 
după noi, îi răspunde Homes. Ceea ce o să ne-nce- 
tinească și-o să ne pună în același timp în pericol. 

- Terminaţi cu generozitatea! Nu-mi pasă dacă 
mor! Se întoarce spre mine, acum implorând: 

Katniss, te rog. Nu vezi că vreau să ies din po- 
vestea asta? 

Necazul e că văd într-adevăr. De ce nu-l pot 
lăsa pur și simplu să plece? De ce nu-i strecor o 
pilulă, de ce nu apăs pe trăgaci? Pentru că țin prea 
mult la el, sau pentru că-mi doresc prea mult să 
nu câștige Snow? L-am transformat într-un pion 
din Jocurile mele personale? Ar fi o mârșăvie, 
dar nu garantez că sunt mai presus de ea. Dacă 
e adevărat, ar fi un gest mai blând să-l ucid pe 
Peeta aici şi acum. Dar, la bine și la rău, nu sunt 
motivată de blândeţe. 

- Pierdem timpul. Vii de bunăvoie sau te 
pocnim? 

Peeta își îngroapă faţa în palme pentru câteva 
minute, apoi se ridică să ni se alăture. 

- Să-i eliberăm mâinile? întreabă Leeg 1. 

- Nu! 

Peeta mârâie la ea, trăgându-și cătușele mai 
aproape de trup. 

- Nu, repet eu. Dar vreau cheia. 

Jackson mi-o întinde fără niciun cuvânt. Mi-o 
strecor în buzunarul pantalonilor, unde se cioc- 
nește de perlă. 

După ce forțează Homes mica ușă metalică a 
pasajului de serviciu, ne lovim de o altă problemă. 
Carapacele insectelor nu vor trece sub nicio formă 

prin culoarul ăsta îngust. Castor și Pollux și le scot 
și detașează camerele de rezervă, pentru urgenţe. 
Fiecare e de dimensiunile unei cutii de pantofi 
și funcționează probabil tot atât de bine. Lui 
Messalla nu-i vine în gând nicio ascunzătoare mai 
potrivită pentru carapacele masive, așa că sfâr- 
șim prin a le arunca în debara. Mă simt frustrată 
fiindcă lăsăm în urmă un indiciu atât de ușor de 
urmărit, dar ce altceva am putea face? 

Chiar și mergând în șir și ținându-ne rucsa- 
curile şi echipamentul în lateral, abia dacă avem 
loc. Trecem pe lângă primul apartament și intrăm 
cu forța în al doilea. Aici unul dintre dormitoare 
are in loc de cameră de baie o ușă pe care scrie 
SERVICIUL PUBLIC. În încăperea de dincolo de 
ea e intrarea în conductă. 

Messalla se incruntă la capacul larg, rotund, 
întorcându-se pentru o vreme în lumea lui 
inzorzonată. 

- De-asta nu vrea nimeni, niciodată, aparta- 
mentul din centru. Muncitorii vin și pleacă ori- 
când, şi n-ai a doua baie. Dar chiria e considerabil 
mai mică. Pe urmă observă expresia amuzată a 
lui Finnick și adaugă: N-are importanţă. 

Capacul conductei e ușor de descuiat. O scară 
lată, cu trepte cauciucate, permite coborârea ușoară 
și rapidă în măruntaiele orașului. Ne adunăm la 

baza ei, așteptând să ni se obișnuiască ochii cu 
lumina slabă izvorâtă din mai multe şiruri de 
becuri și respirând un amestec de chimicale, 
mucegai şi canal. 

Palid și transpirat, Pollux întinde braţul și se 
agaţă strâns de incheietura lui Castor. Ca și cum 
ar fi gata să se prăbușească fără sprijinul altcuiva. 

- Fratele meu a lucrat aici, jos, după ce-a 
devenit avox, spune Castor. 

Bineînțeles. Pe cine altcineva ar putea trimite 
in aceste pasaje umede și urât mirositoare, mi- 
nate cu cocon? 

- Am avut nevoie de cinci ani ca să putem 
plăti pentru mutarea lui la nivelul solului. În 
tot timpul ăsta, n-a văzut nici măcar o singură 
dată soarele. 

În alte condiţii, într-o zi cu mai puţine orori 
şi cu mai multă odihnă, cineva ar fi găsit, fireşte, 
ceva de spus. Acum stăm cu toții locului vreme 
indelungată, încercând să formulăm un răspuns. 

În cele din urmă, Peeta se-ntoarce spre Pollux. 

- Ei, atunci tocmai ai devenit bunul nostru 
cel mai de preţ. 

Castor râde, iar Pollux reuşeşte să zâmbească. 

Suntem la jumătatea drumului prin primul 
tunel când îmi dau seama de ce mi s-au părut cu- 
vintele lui Peeta atât de remarcabile. A vorbit 

ca şi cum ar fi redevenit cel dinainte, cel care se 
putea gândi întotdeauna la o replică potrivită, 
atunci când nimeni altcineva nu era în stare. Iro- 
nic, încurajator, ușor amuzant, dar fără să facă 
haz pe seama nimănui. Arunc o privire inapoi, 
către el, în timp ce își târșeşte picioarele sub su- 
pravegherea paznicilor, Gale şi Jackson, cu ochii 
în jos, cu umerii gârboviți. Atât de descurajat. 
Dar pentru o clipă a fost cu adevărat aici. 
Peeta a avut dreptate. Pollux dovedește că va- 
lorează cât zece holo-uri. Există o reţea simplă, în 
corespondenţă directă cu planul străzilor princi- 
pale de la suprafață, alcătuită din tuneluri late pla- 
sate sub bulevardele importante şi sub străzile 
care le întretaie. E numită Transferul, fiindcă e 
folosită de camioane de dimensiuni reduse, care 
livrează marfă în oraș. În timpul zilei, numeroșii 
săi coconi sunt dezactivaţi, dar pe durata nopții e 
un câmp minat. Însă sute de tuneluri suplimen- 
tare, de pasaje de întreținere, de şine de cale ferată 
şi de conducte de canalizare dau naștere unui labi- 
rint cu mai multe niveluri. Pollux ştie amănunte 
a căror ignorare ar insemna un dezastru pentru 
un nou-venit, cum ar fi ramificaţiile în care ai ne- 
voie de masca de gaze, sau unde există cabluri de 
înaltă tensiune, sau şobolani de talia castonilor. Ne 
atrage atenția asupra șuvoiului de apă care străbate 

periodic canalizarea, știe la ce ore fac avocşii 
schimb de tură, ne conduce prin conducte umede 
şi intunecate, ca să ne ferim de trenurile de marfă 
silențioase. Și, cel mai important, ştie unde se află 
camerele de supraveghere. Cu excepția Transfe- 
rului, nu sunt prea multe în locul ăsta sumbru și 
cețos. Dar ne menţinem la o distanță sigură de ele. 

Sub îndrumarea lui Pollux scoatem un timp 
bun - remarcabil, prin comparație cu traseul par- 
curs la suprafață. După șase ore, oboseala îşi 
spune cuvântul. E trei dimineaţa, așa că îmi închi- 
pui că mai avem încă la dispoziție câteva ore până 
când se descoperă lipsa cadavrelor noastre, se 
răscolește molozul întregului bloc, avându-se în 
vedere că e posibil să fi incercat să fugim prin 
canale, și începe vânătoarea. 

Când propun să ne odihnim, nu obiectează 
nimeni. Pollux găsește o incăpere mică și căldu- 
roasă, unde zumzăie mașini pline de pârghii şi 
de cadrane. Își ridică degetele, ca să ne arate că 
trebuie să plecăm peste patru ore. Jackson stabi- 
lește plantoanele și, de vreme ce nu sunt în prima 
tură, mă înghesui în spațiul strâmt dintre Gale 
și Leeg 1, unde adorm imediat. 

Am impresia că au trecut numai Câteva 
minute când Jackson mă trezește zgâlțâindu-mă 
și mă anunţă că e rândul meu să stau de veghe. 

E șase dimineaţa și peste o oră trebuie să fim 
plecaţi. Îmi spune să mănânc o conservă și să stau 
cu ochii pe Pollux, care a insistat să facă de gardă 
toată noaptea. 

- Nu poate dormi aici, Jos. 

Intru într-o stare de relativă alertă, mănânc o 
conservă de tocană de cartofi și fasole şi mă rea- 
zem de perete, cu fața spre ușă. Pollux pare cât 
se poate de treaz. Probabil şi-a petrecut noaptea 
retrăind cei cinci ani de intemnițare. Scot holo-ul 
Și reușesc să introduc coordonatele noastre de pe 
caroiaj și să inspectez tunelurile. Așa cum era de 
aşteptat, pe măsură ce ne apropiem de centrul Ca- 
pitoliului, apar tot mai mulți coconi. Pentru o 
vreme, eu şi Pollux inspectăm imaginea proiec- 
tată de holo, văzând care sunt capcanele şi unde 
se află. Când am senzația că mi se invârteşte capul, 
i întind lui aparatul și mă las pe spate, spriji- 
nindu-mă de perete. Mă uit in Jos, către cei care 
dorm, soldați, membri ai echipei de televiziune 
Și prieteni, și mă întreb câți dintre noi vor mai 
vedea vreodată soarele. 

Când imi cad ochii pe Peeta, al cărui cap se 
odihnește la picioarele mele, văd că e treaz. Îmi 
doresc să-i pot citi gândurile, să-i pot pătrunde 
in minte şi să descâlcesc amestecul de minciuni. 
Pe urmă optez pentru ceva pe care-l pot face. 

- Ai mâncat? Îl întreb. 

O uşoară clătinare a capului îmi dă de înțeles 
că nu. Deschid o conservă de supă de pui cu orez, 
păstrând capacul, ca nu cumva să incerce să-și taie 
venele cu el, sau altceva de genul ăsta. El se ridică 
şi înclină cutia de tablă, apoi înghite zgomotos 
supa, fără să se ostenească de fapt să mestece. 
Fundul cutiei reflectă luminile mașinăriilor şi imi 
aduc aminte de ceva care mă râcâie încă de ieri 
intr-un ungher al minții. 

- Peeta, când ai intrebat despre cele întâmplate 
cu Darius și Lavinia, iar Boggs ţi-a răspuns că sunt 
adevărate, ai zis că aşa credeai și tu. Fiindcă amin- 
tirea n-are nimic strălucitor. Ce-ai vrut să spui? 

- Oh. Nu ştiu exact cum să-ți explic. La început, 
îmi povesteşte el, totul nu era decât o învălmășeală 
deplină. Acum pot să sortez o serie de lucruri. Cred 
că se conturează un tipar. Amintirile pe care mi 
le-au alterat cu venin de viespoi-copoi au o carac- 
teristică stranie. Ca şi cum ar fi foarte intense, sau 
imaginile ar fi instabile. Îţi aduci aminte cum a fost 
când te-au înțepat viespoii? 

- Copacii se spulberau. Vedeam fluturi 
uriași, colorați. Am căzut într-o groapă cu bule 
portocalu. 

Mă gândesc la asta. 

- Bule portocalii strălucitoare. 

- Exact. Dar nimic din ce-mi amintesc despre 
Darius sau despre Lavinia nu e așa. Cred că încă 
nu-mi dăduseră venin, spune el. 

- Păi, asta-i bine, nu? îl întreb. Dacă poți se- 
para cele două tipuri, inseamnă că-ți poți da 
seama ce e adevărat şi ce nu. 

- Da. Și dacă mi-ar crește aripi, aş putea să 
zbor. Numai că oamenilor nu le pot creşte aripi, 
zice el. Adevărat sau nu? 

- Adevărat, îi răspund. Dar oamenii n-au ne- 
voie de aripi ca să supraviețuiască. 

- Gaiţele Zeflemitoare au. 

Își termină supa și îmi înapoiază cutia. 

În lumina fluorescentă, cearcănele de sub 
ochii lui par vânătăi. 

- Încă mai e timp. Ar trebui să dormi. 

Nu se împotriveşte, se intinde din nou pe spate, 
dar se holbează la acul de pe un cadran, urmă- 
rindu-i zvâcnirile într-o parte şi într-alta. Încet, ca 
şi cum m-aş afla alături de un animal rănit, mâna 
mi se întinde și îi îndepărtează o șuviţă de păr de 
pe frunte. El inmărmurește la atingerea mea, dar 
nu se fereşte. Așa că nu mă opresc, continui să-l 
netezesc ușor părul către spate. De când ne-am aflat 
ultima oară în arenă, acum îl ating de bunăvoie 


pentru prima dată. 

- Încă mai încerci să mă protejezi. Adevărat 
sau nu? șoptește el. 

- Adevărat, îi răspund. 

Pare să aibă nevoie de mai multe explicaţii. 

— Pentru că asta facem, şi tu, și eu. Ne protejăm 
unul pe altul. 

După un minut îl fură somnul. 

Cu puțin timp înainte de ora șapte, eu și 
Pollux trecem printre ceilalți, deșteptându-i. Ii 
aud căscând și oftând, așa cum se întâmplă de obi- 
cei când te trezeşti din somn. Dar urechile mele 
mai sesizează și altceva. Aproape ca un șuierat. 
Poate nu e decât aburul scăpat dintr-o ţeavă, sau 
șuierul unui tren îndepărtat... 

Le cer tuturor să facă linişte, ca s-aud mai 
bine. E un şuierat, da, dar nu e vorba de un sin- 
gur sunet prelungit. Sunt, mai degrabă, mai multe 
exalări, care formează cuvinte. Un singur cuvânt. 
Reverberând prin tuneluri. Un cuvânt. Un nume. 
Repetat iarăși și iarăși. 

— Katniss. 


22 


Perioada de grație s-a incheiat. Poate Snow 1-a 
pus să sape în timpul nopții. Sau, oricum, imediat 

ce s-a stins focul. Au găsit rămășițele lu: Boggs, 
s-au liniștit pentru scurt timp, iar apoi, pe măsură 
ce s-au scurs orele fără să mai apară alte trofee, 
au devenit bănuitori. La un moment dat, au în- 
peles că au fost păcăliți. Și președintele Snow nu 
poate accepta să cadă drept prost. N-are impor- 
tanţă dacă ne-au luat urma până la al doilea apar- 
tament sau au presupus că am intrat direct sub 
pământ. Știu că suntem aici, jos, și au dezlănțuit 
ceva, probabil o haită de mutanți, cărora li s-a 
vârât în cap că trebuie să mă găsească. 

— Katnıss. 

Tresar fiindcă sunetul s-a auzit atât de aproape. 
Îmi rotesc nebunește privirea ca să-i descopăr 
sursa, cu arcul încărcat, în căutarea unei ţinte. 

— Katniss. 

Buzele lui Peeta abia dacă se mișcă, dar nu 
există niciun dubiu, el mi-a pronunțat numele. 
Tocmai când mă gândeam că pare într-o stare ceva 
mai bună, că e posibil să se întoarcă incet-incet 
la mine, iată o dovadă a profunzimu atinse de 
otrava lui Snow. 

— Katnıss. 

Peeta e programat să-i răspundă corului de 
șuierături, să se alăture vânătorii. Începe să se 
agite. N-am de ales. Îmi poziționez săgeata ca să-i 
străpungă creierul. N-o să simtă nimic. Se saltă 

pe neașteptate in capul oaselor, cu ochii mari de 
spaimă, cu răsuflarea tăiată. 

- Katniss! 

Își întoarce brusc capul către mine, dar nu pare 
să observe arcul, săgeata în așteptare. 

- Katniss! Pleacă de-aici! 

Ezit. E alarmat, dar vocea nu ea unui nebun. 

- De ce? Ce scoate sunetul ăsta? 

- Nu ştiu. Știu doar că trebuie să te ucidă, 
spune Peeta. Fugi! leși de-aici! Pleacă! 

După propriul meu moment de confuzie, 
ajung la concluzia că nu e necesar să-l ucid. Slăbesc 
coarda arcului. Observ fețele neliniștite din 
jurul meu. 

- Indiferent ce-ar fi, mă caută pe mine. Poate 
e momentul potrivit să ne despărțim. 

- Suntem escorta ta, spune Jackson. 

- Și echipa ta de filmare, adaugă Cressida. 

- Eu nu te părăsesc, anunţă Gale. 

Mă uit la echipa de televiziune, inarmată doar 
cu camere de luat vederi și blocnotesuri. Și iată-l 
pe Finnick, cu două puști și un trident. Îi sugerez 
să-i dea una dintre puști lui Castor. Scot cartușele 
oarbe din arma lui Peeta, o incarc cu gloanțe adevă- 
rate şi i-o încredinţez lui Pollux. De vreme ce eu 
şi Gale avem arcurile, întindem armele noastre 
către Messalla și Cressida. Nu e timp să-i învăţăm 

mai mult decât să ochească și să apese pe trăgaci, 
dar, în spaţiu restrâns, ar putea fi suficient. E mai 
bine decât să fie lipsiți de apărare. Peeta e acum 
singurul rămas fără armă, care oricum nu-i e ne- 
cesară cuiva care-mi șopteşte numele în cor cu 
o ceată de mutanţi. 

Părăsim încăperea nelăsând înăuntru nimic 
altceva în afară de propriul miros. Pe moment 
n-avem cum să-l îndepărtăm. Mă gândesc că așa 
ne iau urma creaturile șuierătoare, fiindcă pe tra- 
seul nostru au rămas foarte puține indicii mate- 
riale. Mirosul mutanților e anormal de ascuțit, 
dar timpul pe care ni l-am petrecut înaintând cu 
greu prin apa din conductele de evacuare ne-ar 
putea ajuta să scăpăm de ei. 

Odată ieşiţi din camera plină de zumzetul mași- 
nilor, șuieratul devine mai clar. Însă ne putem 
da mai bine seama unde se află mutanţii. Sunt în 
spatele nostru, la o distanţă incă destul de mare. 
Snow le-a dat probabil drumul sub pământ în 
apropierea locului unde a găsit trupul lu: Boggs. 
Teoretic, ar trebui să avem un avans considera- 
bil, deşi se știe cu certitudine că sunt mult mai 
rapizi decât noi. Mintea imi zboară la creaturile 
asemănătoare cu lupii din primele mele Jocuri, 
la maimuţele din Jubileul Pacificării, la mon- 
struozitățile pe care le-am văzut la televizor în 

decursul anilor, și mă întreb ce formă au luat cei 
de acum. Ar putea fi orice își închipuie Snow că 
mă sperie cel ma: mult. 

Eu și Pollux am făcut un plan pentru următoa- 
rea etapă a călătoriei și, de vreme ce ne îndepăr- 
tează de șuierături, nu văd de ce l-am modifica. 
Dacă ne mișcăm repede, poate reușim s-ajungem 
la vila lui Snow inainte de a ne găsi mutanţii. Dar 
viteza implică o oarecare neglijență: un pas greșit, 
având ca urmare zgomotul apei improșcate de 
un bocanc, zăngănitul unei arme izbite accidental 
de o țeavă, chiar și propriile mele ordine, date cu 
o voce cam prea sonoră pentru cineva care are 
nevoie de discreție. 

Am străbătut aproape incă trei cvartale printr-o 
conductă de deversare și pe o șină de tren aban- 
donată, când încep țipetele. Groase, guturale. 
Reverberând de pereții tunelului. 

- Avocși, spune imediat Peeta. Așa urla Da- 
rius când îl torturau. 

- Probabil i-au găsit mutanții, zice Cressida. 

- Atunci n-o caută doar pe Katniss, intervine 
Leeg 1. 

- Presupun că ucid pe oricine. Numai că nu 
se vor opri înainte de a ajunge la ea, spune Gale. 

După orele lu: de studiu cu Beetee, e foarte 
posibil să aibă dreptate. 

Și ată-mă din nou. Cu oameni care mor din 
cauza mea. Prieteni, aliați, sau cu desăvârșire străini, 
pierzându-și viețile pentru Gaiţa Zeflemitoare. 

- Lăsaţi-mă să plec singură. Să-i indepărtez. 
O să-i transfer holo-ul lui Jackson. Voi, ceilalți, 
puteți duce misiunea la bun sfârșit. 

- Nimeni n-o să fie de acord cu așa ceva! 
exclamă exasperată Jackson. 

- Pierdem timp! spune Finnick. 

- Ascultaţi, şopteşte Peeta. 

Țipetele au incetat și, în absența lor, numele 
meu reverberează iarăși, uimitor de aproape. 
Acum e deopotrivă sub noi și în spatele nostru. 

— Katniss. 

Îi dau lui Pollux un ghiont în umăr și o rupem 
la fugă. Necazul e că am plănuit să ne continuăm 
drumul pe un nivel inferior, ceea ce e acum im- 
posibil. Ajungem în dreptul scării care coboară 
și folosesc holo-ul, căutând o alternativă impreună 
cu Pollux, când încep să mă sufoc. 

- Punețu-vă mășule! ordonă Jackson. 

Dar nu e necesar. Respirăm cu toții același aer. 
Eu sunt singura care-și varsă tocana abia mâncată, 
fiindcă eu sunt singura care reacționează la miros. 
Plutește în susul scărilor. Pătrunde în canalizare. 


Trandafiri. Încep să tremur. 

Fac un salt în lateral, fug de mireasmă și ate- 
rizez impleticindu-mă în Transfer. Străzi netede, 
pavate cu dale în culori pastelate, exact ca ace- 
lea de la suprafață, numai că nu sunt mărginite 
de case, ci de ziduri din cărămidă albă. Un drum 
pe care vehiculele cu marfă se pot deplasa cu ușu- 
rință, evitând aglomeraţia din Capitoliu. Acum 
pustiu, cu excepția noastră. Îmi încordez arcul 
şi arunc în aer primul cocon cu o săgeată explo- 
zivă, ceea ce distruge cuibul de șobolani carni- 
vori din interior. Apoi sprintez spre următoarea 
intersecție, unde știu că un pas greșit poate de- 
clanșa dezintegrarea pavajului, trimițându-ne în 
ceva etichetat drept MAȘINA DE TOCAT CARNE. 
Strig către ceilalți, avertizându-i să stea lângă 
mine. Intenția mea este să ocolim locul, trecând 
după colț, și apoi să detonez Mașina de Tocat 
Carne, dar un alt cocon nemarcat e în așteptare. 

Se întâmplă pe tăcute. Nici măcar nu l-aș fi 
observat, dacă Finnick nu m-ar fi tras inapoi, 
oprindu-mă. 

- Katniss! 

Mă răsucesc brusc, cu săgeata gata să-și ia zbo- 
rul, dar ce s-ar putea face? Două dintre săgețile lui 
Gale zac deja, inutile, alături de un fascicul amplu 
de lumină aurie care radiază din plafon, căzând 
pe caldarâm. Messalla e captiv în interiorul lui, 

neclintit ca o statuie, în echilibru pe un călcâi, cu 
capul dat pe spate. Nu pot spune dacă urlă sau 
nu, deși are gura larg deschisă. Privim, cu desă- 
vârșire neajutorați, în timp ce carnea i se topește 
de pe trup, precum ceara lumânărilor. 

- Nu-l putem ajuta! Peeta incepe să ne împingă 
inainte. Nu putem! 

E uluitor, dar el e singurul incă destul de lucid 
ca să ne pună în mișcare. Nu știu de ce își păs- 
trează el controlul, când ar trebui să-și piardă 
mințile și să mă pocnească, imprăștiindu-mi cre- 
ierii, dar asta s-ar putea întâmpla in orice clipă. 
Simt apăsarea mâinii lui pe umăr și imi desprind 
privirea de obiectul infiorător care a fost Messalla; 
îmi impun să-mi mișc picioarele, repede, atât de 
repede încât abia reușesc să mă opresc, alunecând, 
în faţa următoarei intersecţii. 

O rafală de gloanţe stârnește o ploaie de ten- 
cuială. Capul îmi zvâcnește dintr-o parte într-alta, 
căutând coconul, înainte de a mă intoarce ca să 
dau cu ochii de detașamentul de Apărători ai 
Păcii care se apropie de noi pe Transfer, călcând 
apăsat. Cu retragerea blocată de Mașina de Tocat, 
nu putem face altceva decât să răspundem cu foc. 
Sunt cu unul sau doi mai mulți decât noi, dar 
din grupul nostru incă mai fac parte șase dintre 

membrii inițiali ai detașamentului-vedetă, care 
nu încearcă să fugă și să tragă în același timp. 

Pesti în butoi, imi spun, în vreme ce pe uni- 
formele lor albe înfloresc pete roșii. Trei sferturi 
s-au prăbușit sau sunt morți când alții incep să 
se scurgă dintr-un tunel lateral, același prin care 
am fugit eu insămi de miros, de... 

Aştia nu sunt Apărători ai Păcii. 

Sunt albi, cu patru membre, cam de dimensiu- 
nile unui om ajuns la maturitate, dar asemănările 
incetează aici. Dezbrăcaţi, cu gheare lungi de rep- 
tilă, cu spinări arcuite, cu ţestele proiectate ina- 
inte. Mișună printre Apărătorii Păcu, morți sau 
vii, le prind gâturile între fălci și smulg capetele 
protejate de căști. După toate aparențele, statu- 
tul de cetățean al Capiroliului e aici tot atât de 
nefolositor ca în Districtul 13. S-ar părea că n-au 
trecut mai mult de câteva secunde inainte de a 
fi decapitaţi cu toții. Mutanţii se lasă pe burtă și 
aleargă spre noi în patru labe. 

- Pe aici! strig, luând zidul în braţe și intor- 
cându-mă brusc spre dreapta, ca să evit coconul. 

După ce mi se alătură toată lumea, trag o să- 
geată în intersecție și Mașina de Tocat se activează. 
Dinţi metalici uriași ies din pavaj și mestecă da- 
lele, transformându-le în praf. Asta ar trebui să-i 
impiedice pe mutanţi să ne urmeze, dar nu sunt 

sigură. Lupii și maimuțele cu care-am avut de-a 
face erau în stare să sară incredibil de departe. 

Șuieratul imi arde timpanele și mirosul de 
trandafiri face pereţii să se rotească. 

Îl inșfac pe Pollux de braț. 

- Lasă baltă misiunea. Care e cel mai scurt 
drum către suprafață? 

Nu e timp să folosim holo-ul. ÎL urmăm pe 
Pollux, alergăm vreo zece metri prin Transfer 
ȘI trecem dincolo de o uşă. Îmi dau seama că da- 
lele de piatră sunt înlocuite de beton, că ne târâm 
printr-o conductă îngustă și urât mirositoare, ina- 
intând pe o bordură lată de vreun metru și ceva. 
Suntem în canalul colector principal. Cu un 
metru mai jos, clocotește un amestec otrăvitor 
de dejecții umane, gunoi și chimicale. Cateva 
porțiuni ale suprafeței sunt în flăcări, altele emit 
vapori nocivi, sau cel puțin așa par. O singură 
privire îți spune că odată căzut înăuntru nu mai 
poți ieşi nicicând. Mișcându-ne pe cât de repede 
indrăznim pe bordura alunecoasă, ajungem la un 
pod ingust și il traversăm. Pollux lovește cu palma 
într-o scară și arată în susul puțului. Asta e. Dru- 
mul spre ieșire. 

O privire rapidă asupra grupului nostru imi 
spune că lipsește cineva. 

- Stai! Unde sunt Jackson și Leeg 1? 

- Au rămas la Mașina de Tocat, să-i rețină pe 
mutanți, spune Homes. 

- Cum? 

Mă indrept către pod, fiindcă nu vreau să las 
pe nimeni în ghearele monștrilor, dar el mă 
smucește inapoi. 

- Nu le irosi viețile, Katniss. Pentru ele e prea 
târziu. Uite! 

Homes dă din cap către conductă, unde mu- 
tanții alunecă pe bordură. 

- Retrageți-vă! strigă Gale. 

Săgețile lu: explozive desprind capătul opus 
al podului de fundație. Restul se scufundă prin- 
tre bulbuci, exact în clipa când ajung mutanții. 

Le arunc pentru prima oară o privire atentă. 
Sunt un amestec de om cu șopârlă și cine știe 
cu mai ce. Albi, cu pielea tare, de repulă, pătată 
de sânge închegat, cu gheare la mâini și la pi- 
cioare, cu o harababură de trăsături nepotrivite 
în loc de față. Șuierând și strigându-mi numele 
cu voci pițigăiate, cu trupurile contorsionate de 
furie. Biciuind aerul cu cozile și cu ghearele, 
mușcând hălci mari din alții sau din propriile 
trupuri cu guri largi, pieloase, innebuniți de 
dorința de a mă distruge. Mirosul meu trebuie 
să fie pentru ei la fel de sugestiv cum e al lor 
pentru mine. Sau mai sugestiv, fiindcă, în ciuda 

toxicității canalului impuțit, incep să se arunce 
in el. 

Pe malul nostru, toată lumea deschide focul. 
Îmi aleg săgețile la întâmplare, obișnuite, incen- 
diare sau explozive, lansându-le deopotrivă către 
mutanți. Sunt muritori, dar mor greu. Nicio crea- 
tură naturală n-ar continua să se apropie cu două 
duzini de gloanţe în ea. Da, până la urmă îi putem 
ucide, numai că sunt prea mulți, se revarsă la nes- 
fârșit din conductă, aruncându-se fără nicio ezi- 
tare în lichidul mizerabil. 

Dar mâinile nu-mi tremură din cauza numă- 
rului lor. 

Niciun mutant nu e bun. Toți sunt creați ca 
să-ți facă rău. Unii îţi iau viaţa, ca maimuțele. Alții 
îti iau mințile, ca viespoii-copoi. Însă adevăratele 
atrocități, cele mai înspăimântătoare, incorporează 
o distorsiune psihologică perversă, menită să ingro- 
zească victima. Apariția lupilor mutanți, având 
ochii tributurilor moarte. Gaiţele-limbute imitând 
țipetele de durere ale lui Prim. Mirosul trandafi- 
rilor lui Snow, amestecat cu sângele victimelor. 
Purtat de-a lungul canalului de evacuare. Pene- 
trându-i duhoarea. Făcându-mi inima să bată ne- 
bunește, înghețându-mi pielea, impiedicându-mi 
plămânii să inspire. E ca și cum Snow mi-ar răsufla 
în față, spunându-mi că mi-a sosit ceasul morții. 

Ceilalți ţipă la mine, dar s-ar părea că nu sunt 
in stare să răspund. Braţe puternice mă ridică în 
vreme ce spulber capul unui mutant care mi-a zgâ- 
riat glezna. Sunt izbită de scară, mâinile îmi sunt 
impinse spre trepte. Mi se ordonă să urc. Mem- 
brele mele de marionetă se supun. Mișcarea m-ajută 
incet-incet să-mi vin în fire. Văd că deasupra mea 
e cineva. Pollux. Peeta și Cressida sunt mai Jos. 
Ajungem pe o platformă. Urcăm pe o a doua scară. 
Treptele sunt alunecoase, pline de sudoare și de 
mucegai. Pe următoarea platformă mi se limpe- 
zește mintea și sunt izbită de adevărul celor petre- 
cute. Încep să-i trag cu frenezie pe ceilalți în susul 
scării. Peeta, Cressida. Atât. 

Ce-am făcut? Ce se-ntâmplă cu cei pe care i-am 
abandonat? Mă agăţ din nou de scară și cobor, 
până când unul dintre bocancii mei loveşte 
pe cineva. 

- Urcă! 

Gale se răstâște la mine. Urc iarăși, îl trag pe 
palier, scrutez întunericul în căutarea celorlalți. 

- Nu. 

Gale imi intoarce fața spre el și clatină din cap. 
Uniformă zdrențuită. Rană căscată în partea la- 
terală a gâtului. 

De jos se aude un țipăt omenesc. 

- Cineva e încă în viață, implor eu. 

- Nu, Katniss. Nu mai vine nimeni, spune el. 
Doar mutanţi. 

Nu-i pot accepta spusele, așa că indrept lan- 
terna încorporată în arma Cressidei in josul 
puțului. Departe, jos, îl deslușesc pe Finnick, 
străduindu-se să se țină de scară în timp ce e sfâr- 
tecat de trei mutanţi. Când unul iși dă capul pe 
spate, pregătindu-se pentru mușcătura fatală, se 
întâmplă ceva bizar. E ca și cum eu aș fi Finnick, 
privind străfulgerările unor imagini din viața mea. 
Catargul unei bărci, o parașută argintie, Mags rå- 
zând, un cer rozaliu, tridentul lui Beetee, Annie 
în rochia de mireasă, valuri spărgându-se de stânci. 
Apo: se termină. 

Îmi scot holo-ul din centură și spun cu voce 
sugrumată: 

- Lacătul-intunericului, lacătul-intunericului, 
lacătul-intunericului. 

Îl las să cadă. Mă ghemuiesc lângă zid, alături 
de ceilalți, în timp ce explozia zguduie platforma 
și suntem improșcaţi de bucățile de carne ome- 
nească şi de mutant azvârlite din conductă. 

Se aude un zăngănit când Pollux o astupă trân- 
tind capacul, pe care apoi îl blochează. Pollux, 
Gale, Cressida, Peeta şi eu. Doar noi am mai 
rămas. Sentimentele omeneşti se vor face simţite 
mai târziu. Acum nu sunt conştientă decât de 

nevoia animalică de a păstra restul grupului 
in Viață. 

- Nu ne putem opri aici. 

Cineva scoate un bandaj. Îl legăm în jurul gâ- 
tului lui Gale. Îl ridicăm în picioare. O singură 
siluetă rămâne chircită lângă perete. 

— Peeta, îl strig eu. 

Niciun răspuns. A leșinat? Mă ghemuiesc în 
faţa lui, trag de mâinile încătuşate care îi aco- 
peră chipul. 

- Peeta? 

Ochii lui sunt lacuri întunecate, cu pupilele atât 
de dilatate încât irisurile albastre aproape au dispă- 
rut. Muşchii incheieturilor sunt tari ca metalul. 

- Lăsaţi-mă aici, șoptește. Nu sunt în stare să 
merg mai departe. 

- Ba da. Poți! insist. 

Peeta clatină din cap. 

- Îmi pierd controlul. O să-nnebunesc. Ca ei. 

Ca mutanţii. Ca un animal turbat căruia i-a 
intrat în cap să-mi sfâșie gâtul. Și aici, în cele din 
urmă aici, în locul ăsta, în aceste împrejurări, o 
să fiu într-adevăr nevoită să-l ucid. Și Snow o să 
câștige. Mă străbate ura, arzătoare și amară. Snow 
a câștigat deja prea mult astăzi. 

E un risc imens, poate e sinucidere, dar fac 
singurul lucru care-mi vine în minte. Mă aplec 

și îl sărut pe Peeta din plin, pe gură. Începe să tre- 
mure din tot trupul, dar continui să-mi apăs bu- 
zele de ale lui până când rămân fără aer. Palmele 
imi alunecă pe încheieturile lui până când ajung 
să-i strâng mâinile intr-ale mele. 

Peeta răsuflă cu greutate, luptându-se cu coș- 
marurile care îi tulbură mintea. 

- Nu. Nu vreau să... 

Îi strâng mâinile până în punctul unde în- 
cepe durerea. 

- Rămâi cu mine. 

Pupilele i se contractă, devenind vârfuri de ac, 
i se dilată din nou, foarte repede, apoi se întorc 
la ceva care aduce a normalitate. 

— Întotdeauna, murmură. 

Îl ajut să se ridice și mă întorc spre Pollux. 

- Cât mai avem până la nivelul străzii? 

Îmi face semn că e chiar deasupra noastră. Mă 
urc pe ultima scară și imping capacul, săltându-l 
în debaraua unui apartament. Când mă ridic în 
picioare, o femeie deschide brusc ușa. Poartă un 
halat de mătase de un turcoaz-strălucitor, pe care 
sunt brodate păsări exotice. Părul ei roșu aprins 
e înfoiat ca un nor și impodobit cu fluturi poleiți 
cu aur. Grăsimea cârnatului pe jumătate mâncat 
pe care-l ține în mână i-a întins rujul. Expresia 

feţei imi spune că m-a recunoscut. Deschide gura 
să strige după ajutor. 
li trag o săgeată în inimă fără să ezit. 

Pe cine voia femeia să cheme rămâne un mis- 
ter, fiindcă după ce căutăm în tot apartamentul 
descoperim că era singură. Poate strigătul ii era 
adresat vecinului de alături, sau nu era decât o 
expresie a spaimei. În orice caz, aici nu e nimeni, 
n-avea cine s-o audă. 

Apartamentul ar putea fi o ascunzătoare ex- 
celentă pentru o vreme, dar nu ne putem permite 
un asemenea lux. 

- Cât timp credeți c-avem la dispoziție până 
când își vor da seama că e posibil să fi supravieţuit 
unii dintre noi? întreb. 

- Cred că și-ar putea face apariţia aici oricând, 
spune Gale. Știau că urcam la suprafață. Explo- 
zia O să-i deruteze probabil pentru câteva minute, 
apoi vor începe să caute locul prin care-am ieșit. 

Mă apropii de fereastra dinspre stradă și, când 
mă uit printre jaluzele, nu dau cu ochii de Apără- 
tori ai Păcii, ci de o mulțime de oameni grăbiţi, 
care-și văd de treburile lor. În timpul călătoriei 

noastre subterane, am lăsat cu mult în urmă păr- 
țile evacuate și am ieșit la suprafață într-o zonă 
aglomerată a Capitoliului. Mulțimea ne oferă 
singura șansă de scăpare. Nu am un holo, dar 
o am pe Cressida. Fa mi se alătură lângă fereastră, 
imi confirmă că ştie unde ne aflăm şi îmi dă o 
veste bună spunând că nu ne mai despart multe 
cvartale de vila președintelui. 

E suficient să arunc o singură privire către 
însoțitorii mei ca să-mi dau seama că momentul 
nu e potrivit pentru un atac pe ascuns impotriva 
lui Snow. Gale continuă să piardă sânge din rana 
de la gât, pe care n-am apucat s-o curățăm. Peeta 
e așezat pe o canapea de catifea, cu dinții încleș- 
taţi de o pernă, fie luptându-se cu nebunia, fie 
stăpânindu-și un țipăt. Pollux plange, sprijinit de 
polița unui șemineu bogat ornamentat. Cressida 
stă hotărâtă alături de mine, dar e atât de palidă 
incât are buzele livide. Mie ura imi dă aripi. Când 
energia ei o să intre în declin, n-o să mai fiu bună 
de nimic. 

- Să ne uităm în dulapuri, spun. 

Într-un dormitor găsim sute de haine femeiești 
și de perechi de pantofi, un curcubeu de peruci, 
fard suficient ca să vopsim o casă. În dormito- 
rul din partea opusă a holului e un sortiment si- 
milar pentru bărbaţi. Poate lucrurile sunt ale 

soțului ei. Sau ale unui iubit care-a avut norocul 
să lipsească de-acasă în dimineaţa asta. 

Îi chem de ceilalți să se îmbrace. La vederea 
incheieturilor însângerate ale mâinilor lui Peeta, 
imi caut în buzunar cheia cătușelor, dar el se 
indepărtează brusc. 

- Nu, îmi spune. Nu face asta. Mă ajută să 
mă adun. 

— S-ar putea să ai nevoie de mâini, zice Gale. 

- Când simt că alunec, îmi apăs încheieturile 
de cătușe și durerea mă ajută să mă concentrez, 
ne explică Peeta. 

I le las. 

Din fericire afară e frig, așa că paltoanele și pele- 
rinele bogate ne acoperă cea mai mare parte a uni- 
formelor și a armelor. Ne agățăm bocancii de gât 
cu ajutorul șireturilor, ascunzându-i, și ne încălțăm 
în schimb cu pantofi caraghioși. Însă adevărata pro- 
vocare e reprezentată, bineînțeles, de fețele noas- 
tre. Cressida şi Pollux riscă să fie recunoscuți de 
cunoștințe. Figura lui Gale le-ar putea fi familiară 
celor care l-au văzut în prop-uri și la știri, iar pe 
mine și pe Peeta ne știu toți locuitorii Panemu- 
lui. Ne ajutăm în grabă unii pe alții, aplicându-ne 
straturi groase de fard și punându-ne peruci și oche- 
lari de soare. Cressida se ocupă de mine și de Peeta, 
infășurându-ne eșarfe în jurul nasului și al gurii. 

Simt din nou tic-tac-ul ceasului, dar intârzii 
câteva minute ca să-mi umplu buzunarele cu 
mâncare și cu articole de prim ajutor. 

- Nu vă răzlețiți, spun, la ușa din față. 

Apoi ieşim direct În stradă. 

A început să ningă în rafale. Pe lângă noi se 
invârtejesc oameni neliniștiți, vorbind despre re- 
beli, despre foamete și despre mine cu accentul 
lor afectat din Capitoliu. Traversăm strada, tre- 
cem pe lângă alte câteva apartamente. Exact când 
dăm colțul, pe lângă noi se perindă trei duzini 
de Apărători ai Păcii. Ne grăbim să ne retragem 
din calea lor, așa cum fac cetăţenii veritabili, aş- 
teptând până când își reia mulțimea fluxul normal, 
şi ne continuăm drumul. 

- Cressida, șoptesc. Te poți gândi repede la 
o ascunzătoare? 

- Încerc, răspunde ea. 

Parcurgem un alt cvartal, apoi incep să sune 
sirenele. Prin fereastra unui apartament, vedem 
un comunicat urgent și fotografiile noastre afișate 
pe ecran într-o succesiune rapidă. Încă n-au iden- 
tificat morții, fiindcă îi vedem și pe Castor și pe 
Finnick. În curând, orice trecător va fi la fel de 


periculos ca un Apărător al Păcii. 
- Cressida? 

- Există un loc. Nu e ideal. Dar putem încerca, 
spune ea. 

O urmăm de-a lungul mai multor cvartale și 
intrăm pe o poartă în ceea ce pare a fi o reședință 
particulară. Însă e vorba de un soi de scurtătură, 
fiindcă, după ce trecem printr-o grădină bine ingri- 
jită, ajungem la o altă poartă și ieșim pe o străduță 
laterală, care unește două bulevarde principale. 
Vedem câteva magazine mărunte - unul care cum- 
pără obiecte uzate, altul care vinde bijuterii false. 
Nu întâlnim decât doi oameni, care nu ne dau 
nicio atenție. Cressida incepe să pălăvrăgească cu 
voce stridentă despre lenjeria din blană, sublini- 
ind ce importantă e în lunile de iarnă. 

- Aşteaptă să vezi preţurile! Crede-mă, sunt la 
jumătate față de cât plătești pe bulevarde! 

Ne oprim în faţa unei vitrine murdare, plină 
de manechine în lenjerie de blană. Magazinul nici 
măcar nu pare să fie deschis, dar Cressida impinge 
ușa din față şi intră, declanșând sunetul disonant 
al unui clopoțel. În prăvălia întunecoasă și îngustă, 
cu pereții plini de rafturi cu marfă, mirosul de piele 
neprelucrată îmi umple nările. Probabil că aface- 
rile nu merg prea bine, fiindcă suntem singurii 
clienți. Cressida se îndreaptă direct către o siluetă 
gârbovită, aflată în spatele sălii. Eu o urmez, mă- 
turând cu degetele veșmintele moi. 


În spatele unei tejghele stă cea mai bizară 
ființă omenească pe care am văzut-o vreodată. 
E un exemplu extrem de imbunătățire chirurgi- 
cală eșuată, fiindcă e sigur că faţa ei nu e consi- 
derată frumoasă nici măcar la Capitoliu. Pielea 
a fost puternic întinsă și tatuată cu dungi negre 
și aurii. Nasul e atât de turtit încât abia dacă mai 
există. Am mai văzut mustăți de pisică la oame- 
nii din Capitoliu, dar niciunele atât de lungi. Re- 
zultatul e o mască grotescă, semifelină, care ne 
studiază acum bănuitoare, cu ochii ingustați. 

Cressida iși scoate peruca, dezvăluindu-și 
lujerii. 

- Tigris, spune ea, avem nevoie de ajutor. 

Tigris. În adâncul minții mele, numele aprinde 
un beculeț. A fost un personaj bine cunoscut — 
ca versiune mai tânără și mai puţin tulburătoare 
a ei înseși, în timpul celei mai vechi ediţii a Jocu- 
rilor Foame: de care-mi aduc aminte. O stulistă, 
cred. Nu-mi amintesc pentru ce district. A făcut 
probabil cu o operație prea mult, trecând hotarul 
in teritoriul repulsiei. 

Prin urmare, iată unde ajung suiliștii dacă tră- 
iesc mai mult decât sunt necesari. În magazine 
deprimante de lenjerie, unde își așteaptă moartea. 


Sau faima. 

Mă holbez la faţa ei, întrebându-mă dacă Ti- 
gris e intr-adevăr numele pe care i l-au ales părinții, 
inspirându-i mutilarea, sau dacă și-a ales stilul și 
și-a schimbat apoi numele, căutând unul potrivit 
cu dungile. 

- Plutarch a spus că putem avea incredere în 
tine, adaugă Cressida. 

Grozav, se numără printre oamenii lui Plu- 
tarch. Așa că, dacă prima ei mișcare n-o să fie aler- 
tarea Capitoliului, atunci o să-l anunţe pe Plutarch 
Și, prin extensie, pe Coin, unde ne aflăm. Nu, 
Tigris nu e ideală, dar e tot ce avem pe moment. 
Dacă o să ne ajute. Ne studiază cu atenţie prin- 
tre tejghea și un televizor vechi, parcă între- 
bându-se de unde să ne ia. Ca să-i dau o mână 
de ajutor, îmi trag în jos eşarfa, imi scot peruca 
și mă apropii cu incă un pas, astfel incat lumina 
ecranului să-mi cadă pe față. 

Tigris scoate un mârâit gros, nu prea deose- 
bit de cel cu care m-ar fi întâmpinat Buttercup. 
Se lasă să alunece de pe taburetul ei și dispare in 
spatele unui stelaj cu jambiere căptușite cu blană. 
Se aude ceva alunecând, apoi apare mâna ei, 
făcându-ne semn să înaintăm. Cressida se uită la 
mine, parcă întrebându-mă: Eşti sigură Dar ce 
alternativă avem? În condiţiile astea, întoarcerea 
pe străzi inseamnă capturarea sau moartea. Îmi 

fac loc printre blănuri și văd că Tigris a impins în 
spate un panou de la baza peretelui. Dincolo de 
el pare să fie ultima treaptă a unei scări din piatră. 
Ea imi face semn să intru. 

Întreaga situație miroase a capcană. Am un mo- 
ment de panică şi mă întorc spre Tigris, cerce- 
tându-i ochii de culoarea pielii tăbăcite. De ce face 
asta? Nu e un soi de Cinna, nu e dornică să se 
sacrifice pentru alții. A fost intruchiparea super- 
ficialității Capitoliului. A fost una dintre stelele Jo- 
curilor Foamei până când... până când n-a mai fost. 
Și atunci, despre ce e vorba? Amărăciune? Ură? 
Răzbunare? De fapt, ideea mă linişteşte. Nevoia 
de răzbunare te mistuie îndelung, e fierbinte. Mai 
ales când o reinnoiește fiecare privire în oglindă. 

- Snow ţi-a interzis să iei parte la Jocuri? 
intreb. 

Ea se mulțumește să se holbeze la mine. Un- 
deva, coada ei de tigru se agită a nemulțumire. 

- Fiindcă o să-l omor, ştu? 

Gura i se lățește în ceea ce iau drept zambet. 
Asigurată că gestul meu nu e nebunie curată, mă 
strecor în spaţiul arătat. 

Cam pe la jumătatea treptelor, dau cu nasul 
de un lanţișor atârnat și trag de el, răspândind 
in încăpere lumina pâlpâitoare a unui bec fluo- 
rescent. Locul e o pivniță mică, fără uși și fără 

ferestre. Scundă și lată. Probabil nimic altceva 
decât un gol între două niveluri ale clădirii. Un 
loc a cărui existență poate trece neobservată, dacă 
nu ai un simţ foarte ascuțit al volumului. E rece 
și umed, plin cu mormane de blănuri netăbăcite, 
despre care presupun că n-au mai văzut lumina 
zilei de ani buni. Dacă Tigris nu ne trădează, cred 
CĂ aici nu ne poate găsi nimeni. În clipa când pun 
piciorul pe podeaua de beton, însoțitorii mei 
sunt pe trepte. Panoul alunecă la locul lui. Aud 
scârțâitul rotilelor stelajului cu lenjerie de blană, 
căruia tocmai 1 se alege poziția potrivită. Apoi 
pașii lui Tigris către taburet. Am fost inghițiți 
de magazinul ei. 

Exact la timp, fiindcă Gale pare gata să leșine. 
Îi facem un pat din blănuri, îl scăpăm de arme 
și îl ajutăm să se întindă pe spate. În capătul piv- 
niței e un robinet plasat cam la treizeci de centi- 
metri deasupra podelei, cu un orificiu de scurgere 
dedesubt. Îl deschid și, după ce scuipă o grămadă 
de aer și lasă să se reverse rugină din belșug, apa 
incepe să curgă curată. Curăţ rana de pe gâtul 
lui Gale și îmi dau seama că nu e de-ajuns să-l 
bandajez. O să aibă nevoie de câteva cusături. În 
trusa de prim ajutor sunt un ac și aţă sterilă, ceea 
ne lipsește e un vindecător. Îmi trece prin minte 
s-o recrutez pe Tigris. Ca stilistă, trebuie să știe 

cum să folosească un ac. Dar asta ar insemna să 
nu mai rămână nimeni in magazin, și ea face deja 
destul pentru noi. Accept că eu sunt probabil cea 
mai calificată persoană pentru o asemenea misi- 
une, strâng din dinți și fac o cusătură în zigzag. 
N-arată bine, dar e funcțională. O ung cu alifie 
și o bandajez. Îi dau lui Gale niște tranchilizante. 

- Acum poţi să te odihnești. Locul e sigur, 
îi spun. 

Adoarme imediat, ca acționat de un comutator. 

În timp ce Cressida și Pollux fac câte un cuib 
de blană pentru fiecare dintre noi, mă ocup de 
încheieturile mâinilor lui Peeta. Curăţ cu delica- 
tețe sângele, pun un antiseptic și îl bandajez pe 
sub cătușe. 

- Trebuie să le ţii curate, altfel infecția se poate 
răspândi și... 

— Știu ce e o infecție a sângelui, Katniss, zice 
Peeta. Deși mama mea nu e o vindecătoare. 

Sunt aruncată inapoi, în timp, către o altă 
rană, către alte bandaje. 

- Ai spus exact același lucru în arenă, la pri- 
mele Jocuri ale Foamei. Adevărat sau nu? 

- Adevărat, răspunde el. Iar tu ţi-ai riscat viața 
ca să-mi aduci medicamentul care m-a salvat? 

- Adevărat. Radic din umeri. Datorită ție eram 
vie şi puteam s-o fac. 

- Oare? 

Comentariul îl aruncă într-o stare de confuzie. 
Probabil că o amintire strălucitoare se zbate ca 
să-i capteze atenția, fiindcă trupul i se crispează și 
incheieturile proaspăt bandajate i se incordează în 
cătușe. Pe urmă toată vigoarea 1 se scurge din corp. 

- Sunt atât de obosit, Katniss. 

- Culcă-te, ii spun. 

N-o face, până când nu Îi repotrivesc cătușele, 
inlănțuindu-l de unul dintre stâlpii de susținere 
ai scării. Nu poate fi confortabil, să stea întins 
așa, cu braţele deasupra capului. Dar peste câteva 
minute adoarme și el. 

Cressida şi Pollux au pregătit paturi pentru 
noi, au aranjat mâncarea și medicamentele și 
acum mă întreabă cum vreau să facem de pază. 
Mă uit la chipul palid al lui Gale, la cătușele lui 
Peeta. Pollux n-a dormit de mai multe zile, iar 
eu și Cressida n-am ațipit decat câteva ore. Dacă 
la ușă apare o trupă de Apărători ai Păcii, o să fim 
prinși în cursă ca niște șobolani. Suntem pe deplin 
la mila unei femei-tigru decrepite, condusă de ceea 
ce sper că este o dorinţă Întru totul mistuitoare 
de a-l vedea mort pe Snow. 

- Ca să fiu sinceră, nu cred că e necesar să 
stea cineva de pază. Să-ncercăm pur şi simplu să 
dormim, spun. 

Ei încuviinţează amorțiți și ne afundăm cu 

toții în blănuri. Focul meu interior s-a stins pâl- 
A’ A . . v v 

pâind, luându-mi cu sine toată puterea. Mă aban- 
donez în blana moale, mucegăită, și în uitare. 

Am un singur vis pe care-l țin minte. Ceva 

A. ° A A . A . 
nesfârșit, obositor, în care incerc să ajung in Dis- 
trictul 12. Casa mea, pe care o caut, e intactă, 
. o A . v . . 

oamenii sunt În viață. Effie Trinket, care atrage 
privirile cu o perucă de un roz strălucitor și cu 
hainele e: de comandă, călătorește impreună de 

. A . 
mine. Încerc să scap de ea în repetate rânduri, 
dar îmi reapare inexplicabil alături, repetând in- 
sistent că, în calitatea ei de Însoțitoare, poartă 
răspunderea încadrării mele in program. Numai 
că programul se schimbă intruna, luând-o razna 
pentru că ne lipseşte o viză oficială, sau fiind de- 
calat când Effie iși rupe unul dintre tocurile 
înalte. Ne facem tabăra, pentru mai multe zile, 
pe o bancă din gara cenușie a Districtului 7, aştep- 
tând un tren care nu mai vine niciodată. Când 
mă trezesc, mă simt cumva mai vlăguită după 
visul ăsta decât după obișnuitele mele coşmaruri 
din tărâmul sângelui și al groazei. 

Cressida, singura care e trează, imi spune că 

A . v . .. w A 

suntem către sfârșitul după-amiezii. Mănânc o con- 
servă cu tocană de vită și beau multă apă. Pe urmă 
mă sprijin de peretele pivniţei și reconstitui 

evenimentele zilei. Mergând de la o moarte la alta. 
Le număr pe degete. Unu, doi - Mitchell și Boggs, 
pe care i-am pierdut în cvartal. Trei - Messalla, 
topit de cocon. Patru, cinci - Leeg 1 și Jackson, 
sacrificandu-se la Mașina de Tocat. Şase, șapte, 
opt - Castor, Homes și Finnick, decapitați de 
șopârlele-mutant cu miros de trandafiri. Opt morți 
in douăzeci și patru de ore. Știu că s-a întâmplat, 
Și totuși pare ireal. Castor doarme cu siguranță sub 
grămada aia de blănuri, Finnick o să apară peste 
un minut, coborând treptele în fugă, Boggs o să-mi 
spună cum a plănuit să scăpăm de aici. 

Să-i cred morți inseamnă să accept că i-am 
omorât. OK, poate nu pe Mitchell și pe Boggs - 
au murit în timpul unei misiuni reale. Dar ceilalți 
și-au pierdut viețile apărându-mă, în cadrul unei 
misiuni inventate de mine. Planul meu de a-l asa- 
sina pe Snow pare acum atât de stupid. Atât de 
stupid, incât stau în pivnița asta tremurând, ți- 
nând scorul pierderilor și jucându-mă cu ciucurii 
cizmelor argintii, inalte până la genunchi, pe care 
le-am furat din casa femeii. Oh, da — uitasem de 
asta. Și pe ea am ucis-o. Acum am inceput să omor 
oameni neinarmați. 

Mă gândesc că e timpul să mă predau. 

Când se trezește în sfârșit toată lumea, mărtu- 
risesc. Că am mințit în privința misiunii, Că 

mi-am urmărit răzbunarea punându-i pe ceilalți 
in pericol. După ce termin, se lasă o tăcere Înde- 
lungată. Pe urmă Gale spune: 

- Katniss, știam cu toții că minți, Că nu te-a 
trimis Coin să-l asasinezi pe Snow. 

- Poate că voi știați. Dar soldații din Treispre- 
zece nu știau, ripostez. 

- Tu chiar crezi că Jackson a crezut că aveai 
ordine de la Coin? întreabă Cressida. Bineînțeles 
că nu. Dar avea incredere în Boggs, și era clar că 
el voia să mergi mai departe. 

- Nu i-am spus niciodată lui Boggs ce plan 
aveam! 

- Le-a spus-o tuturor celor din Comandament! 
exclamă Gale. A fost una dintre condiţiile pe care 
le-ai pus ca să fii Gaiţa Zeflemitoare. Pe Snow il 
ucid eu. 

Mi se pare că e vorba despre două lucruri fără 
nicio legătură intre ele. Negocierea cu Coin pen- 
tru privilegiul de a-l executa pe Snow după război 
ȘI această goană neautorizată prin Capitoliu. 

- Dar nu așa, spun. E un dezastru total. 

- Eu cred că poate fi considerat o misiune de 
mare succes, mă contrazice Gale. Ne-am infiltrat 
in tabăra dușmanului, demonstrând că în siste- 
mul de apărare al Capitoliului se pot crea breșe. 
I-am făcut să difuzeze reportaje despre noi în toate 

emisiunile lor de ştiri. Am aruncat în haos între- 
gul oraș, in incercarea de a ne găsi. 

- Crede-mă, Plutarch e încântat, adaugă 
Cressida. 

- Pentru că lui Plutarch nu-i pasă cine moare, 
subliniez eu. Atâta vreme cât Jocurile lui sunt 
un succes. 

Cressida și Gale aduc tot felul de argumente 
incercând să mă convingă. Pollux îi susține dând 
din cap ca să le întărească cuvintele. Numai Peeta 
nu-și spune părerea. 

- Tu ce crezi, Peeta? îl intreb, in cele din urmă. 

- Cred... tu încă n-ai idee. Nu ştii ce efect ai 
asupra altora. Își impinge cătușele în josul stâl- 
pului de susținere și se trage în poziţia șezând. 
Niciunul dintre oamenii pe care i-am pierdut nu 
era idiot. Știau cu toții ce fac. Te-au urmat fiindcă 
erau convinși că-l poți ucide pe Snow. 

Nu știu de ce vocea lui ajunge la mine atunci 
când nicio alta nu reușește. Dar dacă are dreptate, 
şi cred că are, am față de ceilalți o datorie care 
nu se poate plăti decât într-un singur mod. Îmi 
scot harta de hârtie din buzunarul uniformei şi 
o intind pe podea cu o nouă hotărâre. 

- Unde suntem, Cressida? 

Magazinul lui Tigris se află la vreo cinci cvar- 
tale distanţă de Piaţa Orașului şi de vila lui Snow. 

Distanţa e ușor de străbătut, într-o zonă în care 
coconii au fost dezactivați pentru siguranța re- 
zidenților. Deghizările care ne stau la dispoziţie, 
poate cu câteva îmbunătățiri din stocul de blă- 
nuri deținut de Tigris, ne pot ajuta să ajungem 
la destinație fără riscuri. Dar pe urmă ce facem? 
Vila e cu siguranţă foarte bine păzită, suprave- 
gheată în permanenţă de camere de luat vederi 
și dotată cu o rețea de coconi care prind viață la 
o simplă apăsare pe comutator. 

- Să-l scoatem afară, la loc deschis — de asta 
avem nevoie, imi spune Gale. Pe urmă unul din- 
tre noi îl poate dobori. 

- Mai apare în public? întreabă Peeta. 

- Nu cred, răspunde Cressida. Cel puțin în 
toate discursurile recente pe care le-am văzut era 
in vilă. Chiar și înainte de a ajunge rebelii aici. 
Cred că a devenit mult mai vigilent de când i-a 
dezvăluit Finnick crimele la televizor. 

Are dreptate. Acum în Capitoliu nu sunt 
doar cei ca Tigris care să-l urască pe Snow, 
există o întreagă rețea de oameni care știu ce 
le-a făcut prietenilor și rudelor lor. Afară nu l-ar 
putea momi decât ceva aproape miraculos. Cum 
ar fi... 

— Pariez că ar ieși din casă pentru mine, spun. 
Dacă aș fi capturată. Ar dori să facă din asta un 

spectacol cât mai public cu putință. l-ar plăcea să 
mă execute pe treptele din față ale vilei. 

Îmi las cuvintele să-și facă efectul. 

- Pe urmă Gale l-ar putea impușca din rân- 
durile spectatorilor. 

Peeta clatină din cap. 

- Scenariul ăsta poate avea prea multe dez- 
nodăminte alternative. Snow ar putea decide să 
te păstreze și să-ți smulgă informații prin tortură. 
Sau să te execute public fără să fie de față. Sau să 
te omoare în vilă și să-ți expună apoi cadavrul. 

- Gale? intreb. 

- În cazul unei asemenea soluţii extreme, nu 
mi se pare potrivit să luăm o decizie imediată, 
răspunde el. Poate numai dacă orice altceva dă 
greș. Să ne mai gândim. 

În tăcerea care urmează, aud deasupra capului 
pașii ușori ai lui Tigris. Probabil e ora inchiderii. 
Încuie magazinul, poate zăvorăște obloanele. O 
clipă mai târziu, panoul din capul scărilor gli- 
sează, deschizându-se. 

- Veniţi sus, spune o voce hârjâită. Am ceva 
de mâncare pentru voi. 

De când am sosit, vorbește pentru prima oară. 
Nu știu dacă glasul ei a fost așa dintotdeauna sau 
e rezultatul mai multor ani de exerciţiu, dar are 
ceva din torsul unei pisici. 

- Ai luat legătura cu Plutarch, Tigris? întreabă 
Cressida în timp ce urcăm scările. 

- N-am cum. Gazda noastră ridică din umeri. 
O să deducă el că sunteţi într-o casă sigură. Nu 
vă faceți griji. 

Să-mi fac griji? Simt o imensă ușurare aflând 
că nu voi primi ordine directe din Treisprezece - 
și nu voi fi nevoită să le ignor. Sau să născocesc 
o justificare viabilă a deciziilor pe care le-am luat 
in ultimele două zile. 

Pe tejgheaua magazinului se află câteva felii 
de pâine veche, o bucată triunghiulară de brânză 
mucegăită și o jumătate de sticlă de muștar. Ceea 
ce imi aduce aminte că, în prezent, nu mai există 
pentru toată lumea din Capitoliu mâncare din 
belșug. Mă simt obligată să-i spun despre rezer- 
vele de hrană care ne-au rămas, dar ea imi respinge 
obiecțiile cu o fluturare a mâinii. 

- Eu mănânc foarte puţin, aproape nimic. Și, 
oricum, numai carne crudă. 

Mi se pare că se identifică puțin cam prea mult 
cu personajul, dar nu pun întrebări despre asta. 
Mă mulțumesc să răzui mucegaiul de pe brânză 
şi impart mâncarea între noi, ceilalți. 

În timp ce mâncăm, urmărim ultimele ştiri 
difuzate de Capitoliu. Guvernul a redus numărul 
rebelilor supraviețuitori la noi cinci. Se oferă 

recompense enorme pentru orice informaţie care 
ar putea ajuta la capturarea noastră. Reporterii 
subliniază cât de periculoși suntem. Arată schim- 
bul nostru de focuri cu Apărătorii Păcii, dar nu 
și mutanții care smulg capetele. Îi aduc un elogiu 
tragic femeii care zace acolo unde am lăsat-o noi, 
cu săgeata mea încă înfiptă în inimă. Cineva i-a 
refăcut machiajul pentru camerele de filmat. 

Districtul 13 lasă emisiunea Capitoliului să ru- 
leze fără întreruperi. 

- Rebelii au făcut vreo declarație astăzi? o întreb 
pe Tigris. 

Ea clatină din cap. 

- Mă indoiesc că președinta Coin știe ce să 
facă cu mine acum, după ce a aflat că sunt încă 
in Viaţă. 

Tigris îmi răspunde cu un chicotuit gutural. 

- Nimeni nu ştie ce să facă cu tine, fetiţo. 

Pe urmă mă convinge să accept o pereche de 
jambiere imblănite, deși nu le pot plăti. E genul 
de dar care nu se poate refuza. Și, oricum, e frig 
in pivnița aia. 

După cină, la subsol, continuăm să ne stoar- 
cem creierii în căutarea unui plan. Nu avem nicio 
idee destul de bună, dar cădem de acord că nu 
mai putem continua să acționăm ca un singur 
grup de cinci persoane și că ar trebui să Încercăm 

o infiltrare în vila președintelui înainte de a mă 
transforma pe mine însămi în momeală. Accept 
acest al doilea punct ca să evit alte discuţii. Dacă 
o să hotărăsc să mă predau, n-o să cer nici per- 
misiunea, nici participarea altcuiva. 

Schimbăm bandajele, il incătușăm din nou pe 
Peeta de stâlpul scării și ne instalăm în culcușuri. 
Peste câteva ore mă trezesc şi îmi dau seama că 
două persoane discută cu voci scăzute. Peeta și 
Gale. Nu pot să nu trag cu urechea. 

- Mulţumesc pentru apă, spune Peeta. 

- Nicio problemă, răspunde Gale. Oricum mă 
trezesc de zece ori pe noapte. 

- Ca să te asiguri că n-a plecat Katniss? În- 
treabă Peeta. 

- Cam așa ceva, recunoaște Gale. 

Urmează o pauză lungă, inainte de vorbi din 
nou Peeta. 

- A fost amuzat, știi, ce-a zis Tigris. Că nimeni 
nu știe ce să facă cu ea. 

- Ei, noi doi n-am ştiut niciodată, spune Gale. 

Rad amândoi. E ciudat să-i aud stând de vorbă 
așa. Aproape ca niște prieteni. Ceea ce nu sunt. 
N-au fost niciodată. Deşi nu sunt nici tocmai 
dușmani. 

- Te iubește, știi, zice Peeta. Aproape că mi-a 
spus-o după ce te-au biciuit. 

- Nu cred, ripostează Gale. Felul în care te-a 
sărutat la Jubileul Pacificării... ei bine, pe mine 
nu m-a sărutat niciodată așa. 

- A făcut pur și simplu parte din spectacol, 
ii spune Peeta, deși în vocea lui se simte o umbră 
de îndoială. 

- Nu, tu ai câștigat-o. Ai renunțat la orice pen- 
tru ea. Poate numai așa se convinge c-o iubești. 
Urmează o altă pauză îndelungată. Ar fi trebuit 
să mă ofer voluntar în locul tău, în primele Jocuri. 
ȘI apoi s-o protejez. 

- N-ai fi putut, spune Peeta. Nu te-ar fi ier- 
tat niciodată. Trebuia să ai grijă de sora și de 
mama ei. Pentru ea sunt mai importante decât 
propria viaţă. 

- Ei, asta n-o să mai fie multă vreme o pro- 
blemă. Cred că e puţin probabil să supraviețuim 
toți trei până la sfarșitul războiului. Și, dac-o să 
supraviețuim, o să fie problema lu: Katniss. Pe 
cine să aleagă. Gale cască. Ar trebui să dormim. 

- Da. Aud cătușele lui Peeta alunecând în josul 
stâlpului de susținere când se întinde în culcuș. 
Mă întreb cum o să se hotărască. 

- Oh, asta o ştiu. Abia deslușesc ultimele cu- 
vinte ale lu: Gale, care răzbat printr-un strat de 
blană. Katniss o să-l aleagă pe cel fără de care 
crede ea că nu poate supraviețui. 

Mă străbate un fior de gheață. Sunt într-ade- 
văr atât de rece și de calculată? Gale n-a spus: 
„Katniss o să-l aleagă pe cel la care nu poate să 
renunțe, fiindcă i se frânge inima“, sau măcar 
„fără de care nu poate trăi“. Asta ar fi indicat că 
sunt motivată de un soi de pasiune. Dar cel mai 
bun prieten al meu prezice c-o să aleg bărbatul 
„fără de care nu pot supraviețui“. Fără nici cea 
mai mică aluzie că la mijloc ar fi dragostea, sau 
dorința, sau măcar compatibilitatea. O să iau pur 
și simplu în considerare ceea ce-mi pot oferi 
potenţialii parteneri. Ca și cum în final s-ar pune 
intrebarea cine mă poate ajuta să trăiesc mai mult, 
un brutar sau un vânător. E oribil din partea lui 
Gale să spună așa ceva, și din a lui Peeta să nu-l 
contrazică. Mai ales după ce toate emoțiile mele 
au fost luate în considerare și exploatate de Ca- 
pitoliu sau de rebeli. Pe moment, alegerea ar fi 
simplă. Pot supraviețui în condiţii foarte bune 
fără niciunul dintre ei. 

În dimineața următoare, n-am nici timpul, 
NICI energia necesare ca să mă ocup de sentimen- 
tele mele rănite. Luăm micul dejun înainte de a 
se ivi zorile, mâncând pateu de ficat și prăjituri, 

adunați în jurul televizorului pentru una dintre 
pătrunderile lui Beetee în rețea. Războiul a luat 
o nouă întorsătură. După toate aparențele in- 
spiraţi de valul negru, câțiva comandanți rebel: 
intreprinzători au venit cu ideea de a confisca 
automobilele abandonate, pentru a le trimite apoi 
pe străzi fără oameni la bord. Mașinile nu declan- 
șează toți coconii, dar îi pun în funcţiune pe cei 
mai mulți. În jurul orei patru dimineața, rebelii 
incep să croiască trei căi diferite de acces - numite 
simplu liniile A, B și C - către inima Capito- 
liului. Ca urmare, iau în stăpânire cvartal după 
cvartal, cu foarte puţine pierderi de vieți omenești. 

- Asta nu poate dura, spune Gale. De fapt 
sunt surprins c-a mers atât de mult. Capitoliul 
o să se adapteze, dezactivând anumiţi coconi și 
declanșându-i apoi manual când pătrund ţintele 
in raza de acţiune. 

La numai câteva minute după predicția lui, 
o vedem materializându-se pe ecran. Un detașa- 
ment trimite o mașină, care parcurge un cvartal, 
declanșând patru coconi. Totul pare să meargă 
perfect. E urmată de trei cercetași, care ajung cu 
bine în celălalt capăt al străzii. Dar grupul de 
douăzeci de soldați rebeli care le calcă pe urme 
e aruncat în aer de un şir de tufe de trandafiri 
plantate în ghivece în faţa unei florării. 

- Fac pariu că Plutarch moare de ciudă fiindcă 
de data asta nu e în camera de control, spune 
Peeta. 

Beetee lasă Capitoliul să-și reia controlul asu- 
pra emisiei și o reporteră cu chip sumbru anunță 
din ce cvartale trebuie evacuați civilii. Între anun- 
țul ei și reportajul precedent, am avut timp să 
marchez pe hartă pozițiile relative ale celor 
două armate. 

Aud zgomot de pași invălmășiți pe stradă, mă 
duc la fereastră și trag cu ochiul printr-o crăpă- 
tură din oblon. În lumina zorilor, văd un specta- 
col bizar. Refugiații din cvartalele acum cucerite 
ale Capitoliului se revarsă către centru. Cei cu- 
prinși de panică într-o mai mare măsură nu poartă 
nimic altceva în afară de cămăși de noapte și pa- 
puci, în timp ce alții, mai bine pregătiți, sunt îm- 
pachetați în numeroase straturi de haine. Sunt 
impovăraţi cu de toate, de la câini de casă până 
la cutii cu bijuterii și plante în ghivece. Un bărbat 
într-un halat pufos cară un bananier bătrân. 
Copii derutați, somnoroși, merg impleticindu-se 
pe lângă părinții lor, prea buimaci sau prea ne- 
dumeriți ca să plângă. Văd frânturi din ei trecând 
prin dunga la care se reduce câmpul meu vizual. 
Doi ochi mari, căprui. Un braţ strângând păpuşa 
preferată. Două picioare desculțe, invinețite de 

frig, impiedicându-se de pietrele inegale ale pava- 
jului. Vederea lor imi aduce aminte de copiii din 
Doisprezece, care-au murit fugind de bombele 
incendiare. Plec de la fereastră. 

Tigris se oferă să fie spionul nostru în timpul 
zilei, de vreme ce e singura pe capul căreia nu s-a 
pus o recompensă. După ce ne lasă la subsol, în 
siguranță, pleacă în oraș, să adune informaţii utile. 

Măsor pivniţa cu pasul, de la un cap la altul, 
innebunindu-i pe ceilalți. Ceva îmi spune că e o 
greșeală să nu profităm de fluxul de refugiați. Ce 
altă acoperire mai bună am putea găsi? Pe de altă 
parte, fiecare dintre oamenii plecaţi către un alt 
adăpost vânzolindu-se pe străzi inseamnă o altă 
pereche de ochi in căutarea celor cinci rebeli aflați 
in libertate. Și totuși, ce câștigăm stând aici? Nu 
facem nimic altceva decât să ne epuizăm mica re- 
zervă de hrană și să așteptăm... ce? Să cucerească 
rebelii Capitoliul? Până atunci ar putea trece 
săptămâni, și nu știu sigur ce-aș face dacă s-ar 
întâmpla. Coin m-ar expedia înapoi, în Treispre- 
zece, inainte de a apuca să spun „lacătul-intuneri- 
cului, lacătul-intunericului, lacătul-intunericului“. 
Și n-am bătut atâta drum, și n-am pierdut atâția 
oameni, ca să mă predau în mâinile acelei femei. 
Pe Snow îl ucid eu. În plus, nu mi-ar fi ușor să găsesc 
explicații pentru o grămadă de lucruri petrecute 

in ultimele câteva zile. Iar printre acestea există 
câteva care, odată ieșite la lumină, ar anula cu desă- 
vârşire înțelegerea care garantează imunitatea 
invingătorilor. Și, lăsându-mă deoparte pe mine, 
am sentimentul că alții vor avea nevoie de ea. 
Cum ar fi Peeta. Indiferent cum ai răsuci lucru- 
rile, poate fi văzut în inregistrarea filmată arun- 
cându-l pe Mitchell în coconul ăla cu plasa de 
sârmă. Îmi pot imagina ce-ar scoate din asta tri- 
bunalul de război al lui Coin. 

Către sfârșitul după-amiezii, neliniștea incepe 
să pună stăpânire pe noi, fiindcă absenţa lui Ti- 
gris se prelungește atât de mult. Stăm de vorbă, 
spunându-ne că e posibil să fi fost arestată, să ne 
fi trădat de bunăvoie, sau să fi fost rănită în mijlo- 
cul valului de refugiați. Dar pe la ora şase o auzim 
intorcându-se. Deasupra capetelor noastre răsună 
paşi, apoi ea deschide panoul. Mirosul incântător 
de carne friptă umple aerul. Ne-a pregătit o mu- 
saca din şuncă și cartofi. E prima masă caldă de 
care avem parte după zile întregi și, în timp ce 
aştept să-mi umple farfuria, sunt în pericol să-ncep 
să salvez. 

Mestec încercând să-mi concentrez atenţia 
asupra lui Tigris, care ne povestește cum a făcut 
rost de mâncare, dar rețin în primul rând că len- 
jeria de blană a devenit pe moment o marfă de 

valoare. Mai ales pentru cei care şi-au părăsit ca- 
sele dezbrăcați. Mulți sunt încă afară, pe străzi, 
incercând să-și găsească un adăpost pentru noapte. 
Locatarii apartamentelor elegante din centru nu 
şi-au deschis ușile ca să-i găzduiască pe cei rămași 
pe drumuri. Dimpotrivă, cei mai mulți și le-au 
Zăvorât şi şi-au lăsat obloanele, pretinzând că lip- 
sesc de acasă. Piaţa Oraşului e acum ticsită de 
refugiați și Apărători ai Păcii îi repartizează, mer- 
gând din uşă-n ușă și spărgându-le atunci când 
sunt nevoiţi. 

La televizor vedem un comandant al Apără- 
torilor Păcii expunând pe scurt o serie de reguli 
legate de numărul de oameni pe metru pătrat pe 
care trebuie să-i adăpostească fiecare rezident. Le 
reamintește cetăţenilor Capitoliului că în timpul 
nopții temperatura va scădea cu mult sub punc- 
tul de îngheț și îi avertizează că preşedintele lor 
se așteaptă ca, în aceste momente de criză, să fie 
cu toții gazde nu doar binevoitoare, ci şi entuzi- 
aste. Apoi sunt prezentate câteva instantanee dra- 
matice în care cetățeni plini de solicitudine 11 
intâmpină pe refugiații recunoscători la intrarea 
în casele lor. Comandantul Apărătorilor Păcii 
spune că președintele însuşi a ordonat ca o parte 
a vilei sale să fie pregătită pentru găzduirea refugiați- 
lor, începând de mâine. Și adaugă că proprietarii 

magazinelor trebuie să fie gata să-și dea spațiul 
cu împrumut, dacă li se va cere. 

- Tigris, asta ţi s-ar putea întâmpla și ție, 
spune Peeta. 

Îmi dau seama că are dreptate. Că până și 
prăvălia asta ca un culoar ingust ar putea fi rechi- 
ziționată dacă se ingroașă numărul refugiaților. 
Şi atunci am fi cu adevărat captivi în pivniță, ris- 
când în permanenţă să fim descoperiţi. Câte zile 
mai avem la dispoziție? Una? Poate două? 

Comandantul Apărătorilor Păcu revine, cu 
alte instrucțiuni pentru populaţie. Se pare că în 
seara asta a avut loc un incident tragic, mulțimea 
a omorât în bătaie un tânăr care semăna cu Peeta. 
De acum înainte, orice asemănare cu rebelii va fi 
anunțată imediat autorităţilor, care se vor ocupa 
de identificarea și de arestarea suspectului. Arată 
o fotografie a victimei. În afară de buclele evi- 
dent oxigenate, seamănă cu Peeta cam atât cât 
semăn eu. 

- Oamenii-au înnebunit, murmură Cressida. 

Urmărim o ştire succintă, prezentată de re- 
beli, din care aflăm că astăzi au mai fost luate în 
stăpânire o serie de cvartale. Notez intersecțiile 
pe hartă și o studiez. 

- Linia C e la numai patru cvartale de aici, 
anunţ. 

Asta mă nelimişteşte cumva mult mai mult 
decât gândul la Apărătorii Păcii în căutare de 
gazde pentru refugiaţi. Devin foarte binevoitoare. 

- Spăl eu vasele. 

- Îşi dau o mână de ajutor. 

Gale strânge farfuruile. 

Simt privirile lui Peeta urmărindu-ne când 
părăsim încăperea. În bucătăria strâmtă din spa- 
tele magazinului lui Tigris, umplu chiuveta cu 
apă fierbinte și clăbuc. 

- Crezi că e adevărat? intreb. Că Snow o să 
primească refugiați in vila lui? 

- Cred că acum trebuie s-o facă, măcar pentru 
aparatul de filmat, spune Gale. 

- Plec mâine dimineaţă, îl anunţ. 

— Vin cu tine. Ce facem cu ceilalți? 

- Pollux și Cressida ne-ar putea fi de folos. 
Sunt ghizi buni. 

De fapt, nu sunt ei problema. 

- Dar Peeta e prea... 

- Imprevizibil, completează Gale. Crezi că 
incă mai e de acord să-l lăsăm în urmă? 

- Am putea argumenta că ne pune în pericol. 
E posibil să rămână aici, dacă suntem convingător. 

Peeta se dovedeşte extrem de rațional în pri- 
vinţa sugestiei noastre. E imediat acord că prezența 
lui e un risc pentru ceilalți patru. Mă gândesc c-o 

să meargă, că poate rămâne până la sfârșitul războ- 
iului în pivnița lui Tigris, când el ne anunţă că va 
pleca pe cont propriu. 

- Şi ce vrei să faci? întreabă Cressida. 

- Nu ştiu cu certitudine. Singurul lucru totuși 
util pe care l-aș putea face ar fi să creez o diver- 
siune. Aţi văzut ce s-a-ntâmplat cu bărbatul care 
semăna cu mine. 

- Şi dacă... își pierzi controlul? spun eu. 

- Adică... dacă mă transform în mutant? Păi, 
dacă simt că sunt pe cale s-o fac, incerc să mă-ntorc 
aici, mă asigură el. 

— Şi dacă te prinde iarăși Snow? întreabă Gale. 
Nici măcar n-ai o armă. 

- O să risc, răspunde Peeta. Ca și voi, ceilalți. 

Cei do: se privesc indelung, apoi Gale își 
duce mâna în buzunarul de la piept. Îşi pune ta- 
bleta lacătul-intunericului în mâna lui Peeta. El 
o ţine în palma deschisă, fără s-o respingă și fără 
s-o accepte. 

- Și tu? 

- Nu-ţi face griji. Beetee m-a învățat să deto- 
nez săgețile explozive cu mâna. lar dacă asta dă 
greș, am cuțitul. Și o s-o am pe Katniss, spune 
Gale cu un zâmbet. Ea n-o să le dea satisfacția 
să mă prindă viu. 

Gândul la Apărătorii Păcii târându-l pe Gale 
departe de mine îmi aduce din nou în minte 
cântecul... 


Te întreb de-ai vrea să vii 
La copacul răzlețit. 


- Ja-o, Peeta, il indemn, cu voce nefirească. 
Întind mâna și îi închid degetele deasupra pilulei. 
N-o să aibă cine să te-ajute. 

Petrecem o noapte agitată, în care coșmarurile 
fiecăruia dintre noi îi trezesc pe ceilalți, iar pla- 
nurile pentru ziua de mâine ne zumzăie în minte. 
Mă simt ușurată când soseşte ora cinci și putem 
incepe indiferent ce ne va aduce ziua de azi. Mân- 
căm din toate câte ceva, punând laolaltă provi- 
ziile care ne-au mai rămas — piersici conservate, 
pișcoturi și melci — și lăsăm o conservă de somon 
pentru Tigris, ca slabă mulțumire pentru tot ce-a 
făcut. Gestul pare s-o impresioneze intr-un anu- 
mit fel. Faţa i se contorsionează in mod ciudat 
şi trece la acțiune. Îşi petrece următoarea oră remo- 
delându-ne pe toți cinci. Ne reimbracă, astfel 
încât hainele obișnuite ne ascund uniformele 
chiar înainte de a ne pune paltoanele şi peleri- 
nele. Ne acoperă bocancii militari cu un soi de 
șoșoni din blană. Ne fixează perucile cu agrafe. 

Ne curăță rămășițele fardului de prost-gust pe 
care ni l-am aplicat pe feţe cu atâta grabă și ne 
machiază din nou. Ne drapează veșmintele ex- 
terioare ca să ne-ascundă armele. Apoi ne dă 
genţi și boccele cu diverse mărunțișuri. În final, 
arătăm exact ca refugiații care fug de rebeli. 

- Să nu subestimezi niciodată puterea unui sti- 
list genial, zice Peeta. 

E greu de spus, dar cred că s-ar putea ca Ti- 
gris să fi roșit cu adevărat sub dungile ei. 

Televizorul nu ne oferă nicio ştire utilă, dar 
aleea pare să fie la fel de plină de refugiaţi ca în 
dimineața precedentă. Planul nostru e să ne stre- 
curăm în mulțime în trei grupuri. Mai întâi Cres- 
sida și Pollux, care ne vor servi drept ghizi și vor 
deschide drumul, păstrând o distanţă sigură față 
de noi. Pe urmă eu şi Gale, cu intenția de a ne 
plasa printre refugiații repartizaţi azi în vila preșe- 
dintelui. Și apoi Peeta, care va merge in urma 
noastră, gata să creeze agitaţie dacă va fi necesar. 

Tigris se uită prin crăpătura oblonului, pân- 
dind momentul potrivit, trage zăvorul ușii şi face 
un semn din cap către Cressida și Pollux. 

- Fiţi prudenți, spune Cressida, și cei doi 
dispar. 

Îi vom urma peste un minut. Scot cheia, des- 
cui cătuşele lui Peeta şi mi le îndes în buzunar. 

El îşi freacă încheieturile. Şi le roteşte. Simt cum 
mă cuprinde un soi de disperare. De parcă m-aș 
fi întors la Jubileul Pacificării, în momentul când 
Beetee ne-a dat mie și Johannei bobina de sârmă. 

- Ascultă-mă, îi spun. Să nu faci vreo prostie. 

- Nu. Pilula e pentru situații disperate. Doar 
pentru așa ceva. 

ÎI cuprind cu braţele de gât și le simt pe ale 
lui ezitând înainte de mă îmbrățişa. Nu sunt la 
fel de ferme ca altădată, dar sunt încă afectuoase 
şi puternice. O mie de clipe îmi trec prin minte. 
Toate momentele în care braţele astea au fost sin- 
gurul meu refugiu din lume. Poate nu pe deplin 
apreciat atunci, dar atât de dulce în amintire, și 
apoi pierdut pentru totdeauna. 

- Bine. 

Îi dau drumul. 

- E timpul, spune Tigris. 

O sărut pe obraz, imi inchei pelerina roșie cu 
glugă, imi trag eșarfa peste nas și ies în urma lui 
Gale în aerul îngheţat. 

Fulgii de zăpadă ințepători și reci ca gheaţa 
imi mușcă pielea expusă. Soarele abia răsărit in- 
cearcă să străpungă intunecimea fără prea mare 
succes. Lumina e suficientă ca să vezi siluetele 
infofolite aflate alături sau cu puţin mai departe. 
Condiţii cu adevărat perfecte, numai că nu-i pot 

descoperi pe Cressida și pe Pollux. Eu și Gale ne 
lăsăm capetele în jos şi ne târșâim picioarele alături 
de alți refugiați. Aud ceea ce mi-a scăpat ieri, când 
trăgeam cu ochiul din spatele oblonului. Ţipete, 
gemete, respirații greoaie. Şi, nu prea departe, fo- 
curi de armă. 

- Unde mergem, unchiule? i se adresează un 
băiețel înfrigurat unui bărbat împovărat de 
un mic seif. 

- La vila președintelui. Ne vor repartiza o altă 
locuință, gâfâie bărbatul. 

leșim de pe alee în mijlocul gloatei ce se revarsă 
pe unul dintre bulevardele principale. 

- Rămâneți pe dreapta, ordonă o voce și văd 
Apărătorii Păcii răspândiţi prin mulțime, diri- 
jând fluxul de oameni. 

Feţe speriate privesc din vitrinele magazine- 
lor deja ocupate de numeroși refugiați. În ritmul 
ăsta, Tigris ar putea avea oaspeţi noi inainte de 
prânz. E mai bine pentru toată lumea că am ple- 
cat la timp. 

Acum e mai multă lumină, chiar și cu nin- 
soarea care continuă să cadă. Îi întrezăresc pe 
Cressida și pe Pollux la vreo treizeci de metri în 
faţa noastră, înaintând cu greu prin mulțime. Îmi 
intind gâtul și imi rotesc capul, încercând să-l 
localizez pe Peeta. Nu reușesc, dar întâlnesc 

privirea iscoditoare a unei fetițe cu un palton 
galben ca lămâia. Îl înghiontesc pe Gale şi îmi în- 
cetinesc intru câtva pași, lăsând să se formeze 
intre noi un zid de oameni. 

- S-ar putea să fim nevoiţi să ne despărțim, 
şoptesc. O fată... 

Gloanţele spintecă mulțimea și mai mulți oa- 
meni de lângă mine cad grămadă la pământ. Ţipe- 
tele străpung aerul când o a doua rafală seceră un 
alt grup din spatele nostru. Eu și Gale ne aruncăm 
pe caldarâm, apoi alergăm pe cei zece metri care 
ne despart de magazine și ne găsim adăpost în 
spatele vitrinei cu cizme cu toc cui din fața unui 
magazin cu încălțăminte. 

Un șir de încălțări cu pene blochează vederea 
lui Gale. 

- Cine trage? Vezi? mă întreabă. 

Tot ce văd, printre perechi de cizme de culoa- 
rea levănţicii, alternând cu altele, verzi ca menta, 
e o stradă plină de cadavre. Fetiţa care mă pri- 
vea ingenunchează alături de o femeie nemișcată, 
țipând și încercând s-o trezească. Un alt val de 
gloanțe brăzdează pieptul paltonului e: galben, 
pătându-l cu roșu, trântind-o pe spate. Privindu-i 
silueta măruntă, mototolită la pământ, imi pierd 
pentru o clipă capacitatea de a articula cuvinte. 
Gale mă impunge cu cotul. 

- Katniss? 

— Se trage de pe acoperișul de deasupra noastră, 
i spun. 

Privesc alte câteva rafale, văd uniformele albe 
prăbușindu-se pe străzile acoperite de zăpadă. 

- Încearcă să lichideze Apărătorii Păcii, dar 
nu s-ar putea spune că sunt trăgători de elită. Tre- 
buie să fie rebelii. 

Nu mă simt cuprinsă de bucurie, deși teo- 
retic aliații mei au străpuns apărarea orașului. 
Sunt paralizată de imaginea paltonului galben 
ca lămaia. 

- Dacă începem să tragem, s-a zis, spune Gale. 
Toată lumea o să știe cine suntem. 

E adevărat. Suntem înarmați numai cu arcu- 
rile noastre fabuloase. A slobozi o săgeată ar fi 
totuna cu a anunța ambele părți că suntem aici. 

- Nu, spun, cu tărie. Trebuie s-ajungem la 
Snow. 

- Atunci ar fi mai bine să ne punem in mișcare 
inainte de a sări în aer tot cvartalul. 

Ne continuăm drumul de-a lungul străzii 
lipiți de perete. Numai că peretele e alcătuit mai 
ales din vitrine. Un model cu palme asudate și 
fețe cu gurile căscate de uimire lipite de geam. 
Îmi trag eșarfa mai sus, peste pomeţi, în timp ce 
alergăm în salturi de la o vitrină exterioară la alta. 

În spatele unui stelaj cu fotografiile lui Snow 
inrămate dăm peste un Apărător al Păcii rănit, 
sprijinit de fâșia din cărămidă a zidului. Ne cere 
ajutor. Gale îl loveşte cu genunchiul in tâmplă 
și îi ia pistolul. Într-o intersecție împușcă un alt 
Apărător al Păcii, și avem amândoi arme de foc. 

- Şi acum cine se presupune că suntem? 
il întreb. 

- Cetăţeni disperaţi ai Capitoliului, imi răs- 
punde el. Apărătorii Păcii își vor imagina că sun- 
tem de partea lor și să sperăm că rebelii vor avea 
ținte mai interesante. 

În vreme ce traversăm în fugă intersecția, me- 
ditez asupra înțelepciunii de care dăm dovadă 
asumându-ne acest ultim rol, dar, odată ajunși 
în cvartalul următor, nu mai contează cine sun- 
tem noi. Cine e oricine altcineva. Fiindcă nimeni 
nu mai priveşte chipurile. Rebelii sunt aici, fără 
nicio îndoială. Se revarsă pe bulevard, se adăpos- 
tesc în cadrele ușilor, în spatele vehiculelor, trag 
fără incetare, dau ordine cu voci răgușite, pregă- 
tindu-se să infrunte o armată de Apărători ai Păcu 
care mărșşăluieşte către noi. Prinși în focul în- 
crucișat sunt refugiații, neinarmaţi, dezorientați, 
majoritatea răniţi. 

În fața noastră, un cocon activat eliberează un 
șuvoi de abur care îi opărește pe toți cei de pe 

traseul lui, lăsând în urmă victime de culoarea 
roz a intestinelor, și cât se poate de moarte. Apoi 
puțina ordine care mai exista dispare. Când șuvi- 
țele de aburi rămase se împletesc cu zăpada, vi- 
zibilitatea se extinde exact până la vârful țevii 
propriei arme. Apărător al Păcii, rebel, cetățean, 
cine poate ști? Tot ce mișcă e o țintă. Oamenii 
trag din reflex, iar eu nu fac excepție. Cu inima 
bubuind, cu adrenalina arzându-mi în tot trupul, 
oricine îmi e dușman. Cu excepția lui Gale. Tova- 
rășul meu de vânătoare, singurul om care imi 
vede spatele. Nu ne rămâne nimic altceva decât 
să inaintăm, omorând pe oricine ne stă in drum. 
Oameni urlând, oameni sângerând, morți pretu- 
tindeni. Când ajungem la colțul următor, intregul 
cvartal din fața noastră e scăldat într-o strălucire 
bogată, purpurie. Batem în retragere, ne ghemuim 
și privim cu ochii mijiți în lumină. Cu cei pe care-i 
cuprinde se întâmplă ceva. Sunt atacați de... ce? 
Un sunet? O undă? Un laser? Armele le cad din 
mâini, degetele li se incleștează de față în timp ce 
sângele le țașnește din toate orificiile vizibile - 
ochi, nas, gură, urechi. În mai puțin de un minut, 
toată lumea e moartă şi lumina dispare. Strâng 
din dinți și alerg, sărind peste leșuri, cu tălpile 
alunecându-mi pe sângele închegat. Vântul în- 
vârtejește zăpada în trombe orbitoare, dar nu 

acoperă zgomotul unui alt val de bocanci care 
vine spre noi. 

- La pământ! îi șuier lui Gale. 

Ne aruncăm imediat pe caldarâm. Faţa îmi ate- 
rizează într-o baltă de sânge cald incă, dar o fac pe 
moarta, rămân neclintită in timp ce bocancii măr- 
șăluiesc către noi. Unii ocolesc cadavrele. Alții îmi 
apasă mâna, spatele, imi pocnesc în trecere țeasta. 
Când zgomotul paşilor se pierde în depărtate, des- 
chid ochii și fac un semn din cap către Gale. 

În cvartalul următor, întâlnim refugiați mai 
ingroziți, dar mai puţini soldați. Tocmai când 
se pare că s-ar putea să avem parte de un răgaz, se 
aude un trosnet, ca atunci când loveşti un ou de 
marginea unui castron, dar amplificat de o mie 
de ori. Ne oprim și ne uităm în jur, după cocon. 
Nu se vede nimic. Apoi incep să-mi simt vârfu- 
rile bocancilor înclinându-se ușor. 

- Fugi! ii strig lui Gale. 

Nu e timp pentru explicații, dar in câteva se- 
cunde natura coconului devine clară pentru toată 
lumea. În centrul cvartalului s-a desfăcut pava- 
jul. Cele două jumătăţi ale străzii pavate cu dale 
se lasă în jos ca niște trape, aruncând incet oa- 
menii în indiferent ce s-o fi aflând dedesubt. 

Nu știu dacă să alerg în linie dreaptă spre 
următoarea intersecție, sau să-ncerc s-ajung, la 

ușile de pe margine și să intru cu forța într-o 
clădire. Ca urmare, sfârșesc prin a înainta ușor 
in diagonală. Pe măsură ce trapa continuă să se 
încline, descopăr că picioarele mele fac eforturi 
din ce în ce mai puternice ca să se poată propulsa 
in susul dalelor alunecoase. E ca și cum ai alerga 
pe gheața de pe coasta unui deal care devine din 
ce în ce mai abrupt la fiecare pas. Ambele mele 
destinaţii — intersecţia și clădirile — se află la nici 
doi metri distanță, când simt trapa fugindu-mi 
de sub tălpi. Nu mai e nimic de făcut, în afară de 
a folosi ultimele mele secunde de contact cu da- 
lele ca să mă împing spre intersecție. În timp ce 
mâinile mi se incleștează de margine, imi dau 
seama că trapele s-au rotit și atârnă drept în Jos. 
Picioarele mi se leagănă în aer, fără niciun sprijin 
nicăieri. De jos, de la cincisprezece metri adâncime, 
se înalță și-mi izbește nările o duhoare scârboasă, 
de hoituri putrezite în căldura verii. În întuneric 
se târăsc siluete negre, amuțindu-i pe toți cei care 
au supraviețuit căderii. 

Din gatlej îmi iese un strigăt sugrumat. Ni- 
meni nu-mi vine în ajutor. Simt că nu mă mai 
pot ține de marginea rece ca gheaţa, când văd că 
mă aflu la ceva mai puțin de doi metri de colțul 
coconului. Mă străduiesc să ignor zgomotele ingro- 
zitoare care se aud de dedesubt și imi deplasez 

incet mâinile pe muchie. Când le simt la colț, imi 
balansez piciorul drept și bocancul Îmi ajunge 
dincolo de margine. Se agaţă de ceva și mă salt, 
cu mare efort, până la nivelul străzii. Gafaind și 
tremurând, mă târăsc afară și imi înfășor braţele 
in jurul unui stâlp de felinar, deși terenul e per- 
fect plat. 

- Gale? strig către abis, fără să-mi pese că am 
putea fi recunoscuți. Gale? 

- Au! 

Mă uit uimită în stânga. Flapsul susținea tot 
ce se afla pe stradă, chiar până la baza clădirilor. 
În jur de o duzină de oameni au reușit s-ajungă 
până acolo și acum atârnă de orice s-au putut agăța. 
De mânerele ușilor, de inelele ce ţin loc de so- 
nerie, de fantele cutiilor de scrisori. La trei apar- 
tamente distanță de mine, Gale se ține de grilajul 
decorativ de fier din jurul ușii. Ar putea intra cu 
ușurință dacă ar fi deschisă. Dar, deși o lovește 
cu picioarele în repetate rânduri, nimeni nu-i vine 
in ajutor. 

- Fereşte-te! 

Îmi ridic arma. El se răsucește și eu trag în incu- 
ietoare, până ce văd ușa deschizându-se spre inte- 
rior. Gale se leagănă în cadrul ei, aterizând dintr-un 
salt pe podea. Jubilez pentru o clipă, crezându-l 
salvat. Pe urmă e înșfăcat de mâini cu mănuși albe. 

Gale îmi întâlnește privirea și buzele lui mi- 
mează ceva pe care nu pot să-l deslușesc. Nu ştiu 
ce să fac. Nu-l pot părăsi, dar nici nu pot ajunge 
la el. 

Buzele lui se mișcă din nou. Clatin din cap, 
dând de înțeles că sunt derutată. Apărătorii Păcii 
pot realiza în orice clipă pe cine au capturat. Acum 
il târăsc în interior. 

- Pleacă! il aud strigând. 

Mă răsucesc și fug, indepărtându-mă de cocon. 
De data asta cu desăvârșire singură. Gale e pri- 
zonier. Cressida și Pollux ar fi putut muri până 
acum de zece ori. Și Peeta? N-am dat cu ochii de 
el de când am plecat de la Tigris. Mă agăț de ideea 
că e posibil să se fi intors. A simțit apropierea 
unui atac Și S-a retras în pivniță, câtă vreme incă 
se mai putea controla. Și-a dat seama că nu e ne- 
voie de o diversiune când Capitoliul ne oferă atat 
de multe. Nu e necesar să fie momeală și să se vadă 
nevoit să ia lacătul-intunericului — lacătul-intune- 
ricului! Gale nu mai are nicio pilulă. Cât despre 
detonarea săgeților cu mâna, n-o să aibă niciodată 
ocazia. Primul lucru pe care-l vor face Apărătorii 
Păcii va fi să-i ia armele. 

Mă prăbușesc pe pragul unei uși, cu lacrimile 
înțepându-mi ochii. Împusşcã-må. Asta a mimat el. 
Era de așteptat să-l impuşc! Asta era misiunea 

mea. Era promisiunea noastră nerostită, a tutu- 
ror, unii față de alții. Dar eu n-am făcut-o şi acum 
Capitoliul o să-l ucidă, sau o să-l tortureze sau 
O să-l viespchestreze sau - fisurile încep să-și întindă 
ramificațule în interiorul meu, amenințând să mă 
spargă în bucăți. Nu mai am decat o singură spe- 
ranță. Să cadă Capitoliul, să depună armele şi să 
elibereze prizonierii inainte de a-i face vreun rău 
lui Gale. Dar nu văd cum s-ar putea întâmpla asta 
atâta vreme cât trăiește Snow. 

Do: Apărători ai Păcii trec pe langă mine în 
fugă, abia aruncând o privire către fata din Capi- 
toliu care plânge ghemuită sub cadrul unei uși. 
Îmi înăbuș lacrimile, le şterg pe cele care mi-au 
ajuns pe obraji inainte de a apuca să îngheţe și 
reușesc să mă adun din nou. OK, incă mai sunt 
o refugiată anonimă. Sau Apărătorii Păcii care l-au 
capturat pe Gale m-au întrezărit cumva când am 
rupt-o la fugă? Îmi scot pelerina și o întorc pe dos, 
lăsând la vedere căptuşeala neagră în locul exte- 
riorului roșu. Îmi aranjez gluga, astfel încât să-mi 
ascundă fața. Inspectez cvartalul, strângându-mi 
arma mai tare la piept. Nu văd decât o mână de 
soldați răzlețiți, cu figuri uluite. Merg la mică dis- 
tanță în spatele a doi bătrâni, care nici măcar nu 
mă observă. Nimeni nu s-ar aștepta să mă aflu în 
compania unor oameni în vârstă. Când ajungem 

la următoarea intersecție, se opresc brusc și sunt 
cât pe ce să dau peste ei. E Piaţa Orașului. Din- 
colo de întinderea vastă, înconjurată de clădiri 
impozante, se află vila președintelui. 

Piaţa e plină de oameni care se foiesc, se văi- 
căresc sau stau pur și simplu, lăsând zăpada să 
se troienească în jurul lor. E un loc în care mă 
incadrez perfect. Mă indrept spre vilă pe o tra- 
iectorie șerpuitoare, pășind peste comori aban- 
donate sau peste crengi acoperite de zăpadă 
înghețată. După ce străbat cam jumătate din dis- 
tanță, devin conştientă de existența unei baricade 
din beton. Are cam un metru și un sfert înălțime 
și conturează un dreptunghi imens în fața vilei 
președintelui. Te-ai aștepta să fie gol, dar e ticsit 
de refugiați. Poate e grupul ales pentru a fi adă- 
postit în clădire. Dar, când ajung mai aproape, 
observ altceva. În interiorul baricadei sunt numai 
copii. De la țânci până la adolescenți. Speriați și 
pe jumătate înghețaţi. Îngrămădiţi în grupuri sau 
legănându-se amorţiţi, așezați pe pământ. Nu li 
se îngăduie să intre în vilă. Sunt ținuți in țarc, 
păziți din toate părțile de Apărători ai Păcii. Ştiu 
imediat că nu îi protejează. Dacă intenția Capi- 
toliului ar fi fost să-i plaseze într-un loc sigur, 
s-ar afla undeva, într-un buncăr. Aici e vorba 

de protecţia lui Snow. Copiii alcătuiesc scutul 
lui uman. 

Se stârnește agitația și mulțimea curge spre 
stânga. Sunt prinsă între trupuri mai puternice, 
purtată în lateral, abătută din drum. Aud stri- 
gându-se „Rebelii! Rebelii!“ și știu că trebuie să 
fi străpuns apărarea centrului. Sunt impinsă, im- 
pulsul mă izbește de stâlpul unui steag, și mă agăț 
de el. Mă folosesc de frânghia care atârnă din vârf 
și mă cocoț deasupra ingrămădelii de trupuri. Da, 
văd armata rebelilor revărsându-se în piață, im- 
pingând refugiații inapoi, pe bulevarde. Inspec- 
tez zona, în căutarea unor coconi care se vor 
declanșa cu siguranţă. Dar asta nu se întâmplă. lată 
ce se petrece: 

O aeronavă purtând stema Capitoliului se ma- 
terializează exact deasupra copiilor baricadați. Spre 
ei coboară în ploaie zeci de parașute argintii. Până 
și în haosul ăsta, copiii știu ce conţin parașutele. 
Mâncare. Medicamente. Daruri. Le ridică nerăb- 
dători în mâini, degetele lor înghețate se luptă 
cu sforile. Aeronava dispare, trec cinci secunde, 
apoi în jur de douăzeci de parașute explodează 
simultan. 

Din mulțime se înalță un vaiet. Zăpada e roșie 
și presărată cu bucăți de trupuri subdimensionate. 
Mulți copii mor pe loc, dar alții zac pe pământ, 

în agonie. Alţii ezită, tăcuţi, holbându-se la res- 
tul parașutelor, pe care le țin în mâini, de parcă 
încă s-ar mai gândi că ascund ceva preţios. Îmi 
dau seama că Apărătorii Păcii nu se așteptau să 
se întâmple așa ceva, fiindcă smulg baricadele, 
creând o cale de ieșire pentru copii. Prin des- 
chidere pătrunde un alt grup de uniforme albe. 
Dar nu sunt Apărători ai Păcii. Sunt medici. 
Medici rebeli. Aș recunoaște uniformele ori- 
când. Mişună printre copii, cu truse medicale 
în mâini. 

Mai întâi îi întrezăresc coada impletită, 
blondă, atârnându-i pe spate. Pe urmă, când își 
scoate haina ca s-acopere un copil care plânge, 
observ cămașa care îi iese peste centură, ca o 
coadă de rață. Reacționez exact ca în momentul 
când i-am auzit numele strigat de Effie Trinket, 
la extragere. Sau cel puţin cred că imi pierd vlaga, 
fiindcă mă trezesc la baza stâlpului, incapabilă 
să-mi aduc aminte ce s-a întâmplat în ultimele cå- 
teva secunde. Pe urmă mă imping prin mulțime, 
exact așa cum am făcut înainte. Încerc să-i strig 
numele, acoperind vacarmul. Când ajung la mică 
distanță, aproape lângă baricadă, am impresia că 
mă aude. Fiindcă mă întrezărește pentru o clipă 
şi buzele ei îmi articulează numele. 

Și atunci explodează restul parașutelor. 

Adevărat sau nu? Sunt în foc. Globurile de 
flăcări au erupt din parașute trecând peste bari- 
cade, au zburat prin văzduhul plin de zăpadă și 

. A . UA v A 
au aterizat în mulțime. Mă întorsesem să fug când 
unul m-a prins, și-a trecut limba pe spatele meu 
și m-a transformat în ceva nou. O creatură tot 
atât de nestins precum soarele. 

Pentru un mutant de foc nu există decât o sin- 
gură senzație: agonia. Nicio imagine, niciun sunet, 
nimic sesizat de simţuri, cu excepţia arderii neîn- 
duplecate a cărnii. Poate apar perioade de incon- 
știenţă, dar ce importanță are dacă nu-mi găsesc 
refugiu în ele? Sunt pasărea lui Cinna, incandes- 

v A A A 
centă, zburând nebunește, în incercarea de a 
scăpa de inevitabil. Mişcările aripilor mele nu fac 
A vA v A v . e . 
altceva decât să inteţească vâlvătaia. Mă mistui, 
dar nu până la capăt. 

A . v . . v . v’ 

In cele din urmă, aripile incep să-mi șovăie, 
pierd înălțime și gravitația mă atrage într-o mare 
inspumată, de culoarea ochilor lu: Finnick. Plu- 
tesc pe spate, care continuă să-mi ardă sub apă, 
dar agonia se domoleşte, devenind durere. Pe 
urmă mă aflu la bunul plac al valurilor, incapa- 
bilă să-mi aleg direcția, și atunci vin ei. Morţii. 

Cei pe care i-am iubit zboară ca păsările în 
văzduhul liber de deasupra mea. Avântându-se, 
fluturându-și aripile, chemându-mă alături de ei. 
Îmi doresc cu atâta tărie să-i urmez, dar apa sărată 
imi imbibă aripile, mi-e imposibil să le ridic. 
Celor pe care i-am urât le place apa, sunt crea- 
turi oribile, solzoase, îmi sfâșie carnea sărată cu 
dinți ca niște ace. Mușcându-mă iarăși şi iarăși. 
Trăgându-mă la fund. 

O pasăre mică, albă, cu o tentă roz, plonjează, 
își înfige ghearele în pieptul meu și incearcă să 
mă țină la suprafață. 

— Nu, Katniss! Nu! Nu mă poți părăsi! 

Dar cei care mă urăsc câștigă și, dacă se agaţă 
de mine, o să fie pierdută și ea. 

- Prim, dă-mi drumul! 

Și în cele din urmă o face. 

În adâncul apei, sunt părăsită de toți. Nu mai 
rămâne decât sunetul respirației mele, imensul 
efort de care e nevoie ca să trag apa în plămâni și 
să o expulzez apoi. Vreau să mă opresc, vreau să-mi 
țin răsuflarea, dar apa intră și iese impotriva 
voinţei mele. 

— Lasă-mă să mor. Lasă-mă să-i urmez pe ceilalți, 
mă rog de indiferent ce mă reține. 

Nu primesc răspuns. 

Captivă vreme de zile, de ani, poate de secole. 
Moartă, dar fără să mi se îngăduie să mor. Vie, 
dar ca și moartă. Atât de singură încât oricine, 
orice, oricât de dezgustător, ar fi bine-venit. Însă, 
când am în sfârșit un oaspete, e unul incântător. 
Morfina. Scurgându-mi-se prin vene, ușurându-mi 
durerea, ușurându-mi trupul, astfel încât se înalță 
iarăși către aer, se odihnește din nou pe spumă. 

Spumă. Plutesc într-adevăr în spumă. O simt 
sub vârfurile degetelor, îmi leagănă porțiuni din 
trupul gol. E multă durere, dar mai e și ceva care 
aduce a realitate. Șmirghelul din gâtul meu. Miro- 
sul de medicament impotriva arsurilor de la prima 
arenă. Glasul mamei. Toate astea mă înspăimântă 
și încerc să mă întorc în adânc, ca să le pot da sens. 
Dar nu există intoarcere. Sunt treptat silită să mă 
accept așa cum sunt. O fată cu arsuri grave, fără 
aripi. Fără foc. Fără nicio soră. 

Sunt în spitalul de un alb orbitor al Capito- 
lulu: și medicii își folosesc asupra mea magia. Îmi 
acoperă carnea vie cu straturi noi de piele. Ademe- 
nesc celulele, făcându-le să creadă că imi aparțin. 
Îmi manipulează părțile trupului, îmi curbează și 
imi întind membrele, asigurându-se că se potri- 
vesc. Aud spunându-se iarăși și iarăși cât de noro- 
coasă sunt. Ochii mi-au fost cruțați. Cea mai mare 

parte a feţei a scăpat neatinsă. Plămânii mei răs- 
pund la tratament. Voi fi ca și nouă. 

Când pielea mea delicată devine destul de 
rezistentă ca să suporte presiunea cearșafurilor, 
sosesc mai mulți vizitatori. Morfina le deschide 
deopotrivă ușa celor morți și celor viu. Haymitch, 
galben la față și fără niciun zâmbet. Cinna, lucrând 
la o nouă rochie de nuntă. Delly, trăncănind de- 
spre amabilitatea oamenilor. Tata, cântând toate 
cele patru strofe ale „Copacului spânzuratului“ 
şi reamintindu-mi că mama - care doarme pe un 
scaun între două schimburi de lucru - nu trebuie 
să ştie nimic despre asta. 

Într-o zi mă trezesc, așa cum era de așteptat, 
și știu că nu mi se va îngădui să trăiesc pe tărâmul 
viselor mele. Trebuie să mă hrănesc folosindu-mi 
gura. Să îmi mișc propriii mușchi. Să mă duc la 
baie. O scurtă apariție a președinte: Coin bate 
asta în cuie. 

- Nu-ţi face griji, spune ea. L-am păstrat pen- 
tru tine. 

Doctorii sunt din ce în ce mai uimiţi, neințe- 
legând de ce nu pot vorbi. Se fac o mulțime de 
analize și se constată că, deși arsurile mi-au atins 
coardele vocale, nu e ăsta motivul. În cele din 
urmă, Aurelius, un doctor de nebuni, lansează o 
teorie, susţinând că am devenit o avox de natură 

mai degrabă mentală decât fizică. Că tăcerea mea 
se datorează unei traume emoționale. Cu toate 
că prezintă o listă cu o sută de remedii propuse, 
le spune să mă lase în pace. Așa că eu nu întreb 
despre nimeni și despre nimic, dar oamenii îmi 
oferă informații în flux continuu. Despre război: 
Capitoliul a căzut în ziua când au explodat para- 
șutele, președinta Coin conduce acum Panemul, 
trupele au fost trimise în exterior, să anihileze 
micile enclave în care Capitoliul mai opune rezis- 
tență. Despre președintele Snow: E prizonier, 
își așteaptă procesul și, fără îndoială, execuția. 
Despre echipa implicată de mine în asasinat: 
Cressida şi Pollux au fost trimiși în districte, să 
facă reportaje despre ruinele lăsate în urmă de 
război. Gale, care a încasat două gloanțe încercând 
să evadeze, îi lichidează pe Apărătorii Păcu din 
Districtul 2. Peeta e încă în secția de arși a spita- 
lului. Până la urmă, a reușit să ajungă în Piața 
Orașului. Despre familia mea: Mama își îngroapă 
suferința în muncă. 

Neavând ce să muncesc, pe mine mă îngroapă 
suferinţa. Singurul lucru care mă ţine la supra- 
față e promisiunea lui Coin. Că il pot ucide pe 
Snow. lar după ce se va întâmpla asta, n-o să mai 


rămână nimic. 

Într-un târziu mi se dă drumul din spital și 
primesc o cameră în vila președintelui, pe care 
o impart cu mama. Ea nu e aproape niciodată 
acolo, mănâncă și doarme la muncă. Cade în sar- 
cina lui Haymitch să-mi poarte de grijă, să se asi- 
gure că mănânc și că îmi iau medicamentele. Îmi 
regăsesc obiceiurile din Districtul 13. Hoinăresc 
prin vilă fără să cer permisiunea. Intru în dor- 
mitoare și în birouri, în săli de bal şi în camere 
de baie. Caut ascunzători minuscule, bizare. Un 
dulap cu blănuri. Un altul, din bibliotecă. O cadă 
de baie, de mult abandonată într-o încăpere cu 
mobilă uzată. Ascunzătorile mele sunt întu- 
necoase, tăcute și imposibil de descoperit. Mă 
ghemuiesc, mă fac mică, incerc să dispar cu de- 
săvârşire. Învăluită de linişte, îmi răsucesc în 
jurul încheieturii brățara pe care scrie Dezorien- 
tată Mental. 

Mă numesc Katniss Everdeen. Am șaptesprezece 
ani. Casa mea e în Districtul 12. Districtul 12 nu 
mai există. Sunt Gaita Zeflemitoare. Am înfrânt 
Capitoliul. Președintele Snow mă urăște. Mi-a ucis 
sora. Acum eu îl voi ucide. Și apoi se vor încheia 
Jocurile Foamei... 

Din când în când mă pomenesc înapoi, în 
cameră, neștiind dacă m-a adus aici nevoia de 
morfină sau dacă mi-a dat Haymitch de urmă. 

Mănânc, îmi iau medicamentele și mi se cere să 
fac baie. N-am nimic împotriva apei, mă deran- 
jează oglinda care îmi reflectă goliciunea de mu- 
tant de foc. Grefele de piele încă mai au culoarea 
rozalie a unui bebeluș. Pielea vătămată, dar recu- 
perabilă, e roşie, pare fierbinte și pe alocuri topită. 
Peticele din vechiul meu sine licăresc albe și pa- 
lide. Arăt ca o cuvertură bizară, din bucăți de 
piele. O parte din păr mi s-a pârlit cu totul; res- 
tul a fost tuns la lungimi diferite. Katniss Ever- 
deen, fata care a fost în foc. Nu m-ar deranja prea 
mult, dacă vederea propriului trup nu mi-ar trezi 
amintirea durerii. Și dacă nu mi-ar aduce aminte 
de ce am suferit. Și ce s-a întâmplat înainte de a 
incepe durerea. Și cum mi-am privit sora mai 
mică transformându-se într-o torță umană. 

Dacă închid ochii nu ajută. Focul e mai strălu- 
citor în întuneric. 

Doctorul Aurelius își face apariția din când 
în când. Îmi place, fiindcă nu spune lucruri pros- 
tești, nu spune că sunt în siguranţă deplină, sau 
că ştie că deocamdată nu văd cum, dar într-o bună 
zi O să fiu din nou fericită, sau chiar că de-acum 
inainte în Panem o să fie mai bine. Mă întreabă 
pur și simplu dacă nu simt nevoia să vorbesc și, 
când nu-i răspund, adoarme pe scaun. De fapt, 
cred că vizitele lui sunt motivate mai ales de 

nevoia de somn. Aranjamentul e avantajos și pen- 
tru mine, și pentru el. 

Momentul final se apropie, deşi nu pot spune 
numărul exact de ore şi de minute. Președintele 
Snow a fost judecat și găsit vinovat, a fost con- 
damnat la moarte. Haymitch mă anunţă, aud vor- 
bindu-se despre asta când trec pe langă paznicii 
de pe holuri. Costumul de Gaiţă Zeflemitoare so- 
sește în camera mea. Ca și arcul, care nu pare 
mai uzat, dar nu e însoțit de tolba cu săgeți. Fie 
fiindcă s-au stricat, fie, mai probabil, fiindcă nu 
trebuie să am arme. Mă întreb, vag, dacă n-ar fi 
cazul să mă pregătesc cumva pentru eveniment, 
dar nu-mi vine nimic în minte. 

Către sfarșitul după-amiezii, după ce am stat 
vreme îndelungată pe bancheta capitonată din 
nișa unei ferestre, în spatele unui paravan pic- 
tat, ies și O iau la stânga în loc s-o iau la dreapta. 
Mă pomenesc într-o parte stranie a vilei și mă 
dezorientez imediat. Spre deosebire de zona în 
care sunt găzduită, aici pare să nu fie nimeni prin 
preajmă, n-am cui să-i pun întrebări. Însă locul 
îmi place. Îmi doresc să-l fi descoperit mai de mult. 
E atât de liniștit, cu covoare atât de groase și cu 
tapiserii grele, care absorb zgomotul. Lumină dis- 
cretă. Culori pastelate. Pace. Până când simt miro- 
sul de trandafiri. Mă reped în dosul unor draperii, 


490 


fiindcă tremur prea tare ca să pot alerga, și aștept 
mutanţii. În cele din urmă, îmi dau seama că nu 
vine niciunul. Atunci ce miros simt? Sunt tranda- 
firi adevărați? E posibil să mă aflu atât de aproape 
de grădina în care cresc florile astea demonice? 

Mă furișez de-a lungul coridorului și mirosul 
devine copleșitor. Poate nu e atât de puternic ca 
al mutanților, dar mai pur, fiindcă nu se află în 
competiție cu canalizarea şi cu explozivii. După 
ce trec de colț, mă pomenesc holbându-mă la doi 
paznici surprinși. Firește, nu sunt Apărători ai 
Păcu. Apărătoru Păcii nu mai există. Dar nici 
soldați tunşi scurt, în uniforma Districtului 13. 
Cei doi, un bărbat și o femeie, poartă uniformele 
zdrenţuite, improvizate, ale adevăraților rebel. 
Încă bandajaţi și sfrijiţi, stau acum de pază în fața 
ușii care duce spre trandafiri. Când vreau să intru, 
armele li se unesc, formând un X în faţa mea. 

- Nu poți intra, domnişoară, spune bărbatul. 

- Soldat, îl corectează femeia. Nu poți intra, 
soldat Everdeen. Ordinul președintei. 

Rămân pur și simplu acolo, așteptând răb- 
dătoare să-și lase în jos armele, să înțeleagă, fără 
să le-o spun, că dincolo de ușile alea se află ceva 
de care am nevoie. Doar un trandafir. O singură 
floare. Ca s-o pun la reverul lui Snow inainte de 
a-l ucide. Prezenţa mea pare să-i ingrijoreze pe 

paznici. Se întreabă unul pe altul dacă să-l cheme 
pe Haymitch, când din spatele meu se aude vocea 
unei femei. 

— Lăsaţi-o să intre. 

Cunosc vocea, dar nu-mi dau imediat seama 
de unde. Nu din Filon, nu din Treisprezece, cu 
siguranță nu din Capitoliu. Întore capul și mă 
pomenesc față în față cu Paylor, comandanta din 
Opt. Pare chiar mai epuizată decât la spital, dar 
cine arată acum altfel? 

- Din ordinul meu, spune Paylor. Are drep- 
tul la tot ce se află dincolo de ușa aia. 

Soldaţii sunt ai ei, nu ai lui Coin. Își înde- 
părtează armele fără nicio intrebare și mă lasă 
să trec. 

La capătul unui coridor scurt, împing ușile de 
sticlă şi intru. Mirosul e acum atât de puternic 
incât începe să ajungă la saturație, ca și cum nările 
mele n-ar putea absorbi mai mult. Aerul jilav, 
străbătut de o adiere firavă, e plăcut pentru pie- 
lea mea infierbântată. Iar trandafirii sunt superbi. 
Rând după rând de flori somptuoase, de un roz 
intens, portocalii ca apusul de soare și chiar de un 
albastru palid. Hoinăresc pe aleile dintre tufele 
tunse cu grijă, privind, dar nu atingând, fiindcă am 
invățat din proprie experienţă cât de letale pot fi 
aceste frumuseți. Știu când îl găsesc, incununând 

vârful unei tufe zvelte. Un boboc alb magnific, 
abia începând să se deschidă. Îmi trag mâneca 
peste palmă, astfel incât pielea mea să nu fie de 
fapt nevoită să-l atingă, iau o foarfecă de grădină, 
o poziționez, cuprinzând tulpina - și atunci îl 
aud vorbind: 

- Ăsta a e unul frumos. 

Mâna îmi: zvâcneșşte şi foarfeca se închide, re- 
tezând tulpina. 

- Cei colorați sunt incântători, fireşte, dar nimic 
nu sugerează perfecțiunea așa cum o face albul. 

Încă nu-l pot vedea, dar vocea pare să se ridice 
de dincolo de următorul răzor de trandafiri roșii. 
Strângând cu delicateţe tulpina bobocului prin 
materialul mânecii, pășesc încet după colț și îl văd 
stând pe un taburet, lângă perete. E la fel de di- 
chisit și de bine îmbrăcat ca de obicei, dar impo- 
vărat de cătușele de la mâini și de la picioare și 
de dispozitive de urmărire. În lumina puternică, 
are pielea palidă, de un verde bolnăvicios. Ţine 
in mână o batistă albă, pătată de sânge proaspăt. 
În ciuda stării înrăutățite, ochii de șarpe îi sunt 
strălucitori și reci. 

- Speram c-o să găsești drumul către aparta- 
mentul meu. 

Apartamentul lui. Am pătruns în casa lui ne- 
invitată, exact așa cum s-a strecurat el într-a mea 

anul trecut, şuierând ameninţări cu răsuflarea 
insângerată, cu miros de trandafiri. Sera asta e una 
dintre camerele lui, poate cea preferată; poate în 
vremuri mai bune îngrijea el insuși plantele. Dar 
acum face parte din inchisoare. De aceea m-au 
oprit paznicii. Și de aceea m-a lăsat Paylor să intru. 

Credeam că e închis în cea mai adâncă temniță 
din Capitoliu, nu că se desfată în lux. Însă Coin 
l-a lăsat aici. Ca să creeze un precedent, presupun. 
Pentru ca, dacă ea însăşi va cădea vreodată în diz- 
grație, să fie de la sine înţeles că președinții - până 
Și cei mai mârșavi — au dreptul la un tratament 
special. La urma urmelor, cine știe când s-ar putea 
șubrezi propria ei putere? 

- Sunt atât de multe lucruri despre care ar tre- 
bui să stăm de vorbă, dar am sentimentul că vı- 
zita ta va fi scurtă. Aşa că să-ncepem cu ce e mai 
important. Tușeşte şi, când şi-o ia de la gură, ba- 
tista e şi mai roșie. Voiam să-ți spun cât de rău imi 
pare pentru sora ta. 

Deşi sunt amorțită și drogată, când aud asta mă 
înjunghie durerea, străbătându-mi tot trupul. Îmi 
readuce aminte că pentru cruzimea lui nu există 
limite. Că o să coboare în mormânt încercând să 
mă distrugă. 

- Ce irosire, câtă inutilitate. Oricine își putea 
da seama că în momentul acela jocul se sfârșise. 

De fapt, când au aruncat parașutele, mă pregăteam 
să anunț oficial capitularea. 

Se uită țintă în ochii mei, fără să clipească, 
nevrând să piardă nimic din reacția mea. Numai 
că a spus ceva lipsit de sens. Când au aruncat 
parașutele? 

- Ei, doar n-ai crezut cu adevărat că eu am dat 
ordinul, nu-i așa? Lăsăm deoparte faptul evident 
că, dacă aș fi avut aeronava aia în stare de funcțio- 
nare la dispoziţie, aș fi folosit-o ca să fug. Dar, 
pe lângă asta, la ce mi-ar fi servit? $um amândoi 
că nu mă dau în lături când e vorba să ucid copii, 
dar nu sunt risipitor. Iau viaţa cuiva din motive 
foarte bine definite. Și n-aveam niciun motiv 
să distrug un țarc plin cu copii din Capitoliu. 
Absolut niciunul. 

Mă întreb dacă noul acces de tuse e prefăcut, 
ca să-mi lase timp să-i pătrund sensul cuvintelor. 
Minte. Bineînțeles că minte. Dar există și ceva 
care se zbate să se desprindă din minciună. 

- Oricum, trebuie să recunosc că mutarea lui 
Coin a fost demnă de un maestru. Ideea că eu bom- 
bardam propriii copii lipsiți de apărare mi-a răpit 
instantaneu orice urmă de lealitate, oricât de fra- 
gilă, pe care o mai aveau oamenii mei față de mine. 
Pe urmă nimeni n-a mai opus cu adevărat rezis- 
tență. Stii că totul a fost transmis în direct? Îi poți 

da seama că aici e mâna lui Plutarch. Ei, ăsta e 
modul de gândire la care te aștepți din partea unui 
șef al creatorilor-de-joc, nu-i așa? Snow își tampo- 
nează colțurile gurii. Sunt sigur că n-a ales-o pe sora 
ta drept țintă, dar astfel de lucruri se-ntâmplă. 

Acum nu mai sunt cu Snow. Sunt din nou 
in Treisprezece, in Arsenalul Special, cu Gale și 
Beetee. Mă uit la schițele bazate pe capcanele lui 
Gale. Care mizau pe sentimentul de compasiune. 
Prima bombă ucide victimele. A doua ucide sal- 
vatorii. Îmi amintesc cuvintele lui Gale: 

- Eu și Beetee am respectat același cod de legi 
folosit de președintele Snow când l-a viespchestrat 
pe Peeta. 

- Greșeala mea, continuă Snow, a fost că am 
ințeles prea târziu planul lu: Coin. Să lase Ca- 
pitoliul și districtele să se distrugă reciproc și apoi 
să intervină, preluând puterea, cu Treisprezece 
abia zgâriat. Fără doar și poate, a avut intenția 
să-mi ia locul încă de la bun început. N-ar trebui 
să fiu surprins. La urma urmelor, Tre:sprezece a 
inceput revolta care a condus la Zilele Negre și 
a abandonat apoi restul districtelor, când soarta 
s-a întors împotriva lui. Dar eu n-o urmăream pe 
Coin. Te urmăream pe tine, Gaiţă Zeflemitoare. 
lar tu mă urmărea: pe mine. Mă tem că am căzut 
amândoi de proști. 

Refuz să cred că ăsta e adevărul. Există lucruri 
cărora nici măcar eu nu le pot supraviețui. Vor- 
besc pentru prima oară de la moartea surorii mele: 

- Nu te cred. 

Snow clatină din cap cu dezamăgire prefăcută. 

- Oh, draga mea domnişoară Everdeen. Cre- 
deam c-am căzut de acord să nu ne mințim unul 
pe altul. 

Afară, pe coridor, o găsesc pe Paylor stând 
exact în acelaşi loc. 

- Ai găsit ceea ce căutai? mă întreabă. 

Ridic bobocul alb în loc de răspuns și apoi 
trec pe lângă ea împleticindu-mă. M-am intors 
probabil direct În camera mea, fiindcă următorul 
lucru de care sunt conştientă e că umplu un 
pahar cu apă de la robinetul din baie și pun în 
el trandafirul. Cad în genunchi pe dalele reci și 
privesc floarea îngustându-mi ochii, fiindcă sub 
puternica lumină fluorescentă mi se pare greu 
să-mi focalizez privirea asupra albului. Degetele 
mele prind partea interioară a brățări și o răsucesc 
ca pe un instrument de tortură, îndurerându-mi 
incheietura. Sper că durerea o să m-ajute să mă 

agăț de realitate, așa cum îl ajuta pe Peeta. Tre- 
buie să rezist. Trebuie să aflu adevărul despre cele 
intâmplate. 

Există două posibilități, deși amănuntele aso- 
ciate cu fiecare dintre ele pot varia. În primul rând, 
aşa cum am crezut, e posibil ca aeronava să fi fost 
trimisă de Capitoliu, să fi aruncat parașutele și să 
fi sacrificat viețile copiilor, știind că rebelii abia 
sosiți aveau să le sară in ajutor. Există dovezi care 
susțin ipoteza asta. Stema de pe aeronavă, lipsa 
oricărei încercări de a spulbera inamicul de pe cer 
și lunga istorie a Capitoliului, în care a folosit 
copiii drept pioni in lupta impotriva districtelor. 
Pe de altă parte e povestea lui Snow, care susține 
că aeronava Capitolului pilotată de rebel: a bom- 
bardat copiii ca să grăbească sfârşitul războiului. 
Dar, dacă aşa au stat lucrurile, de ce n-a deschis 
Capitoliul focul impotriva dușmanului? Au fost 
derutaţi de elementul-surpriză? N-au mai avut 
mijloace de apărare? Copii sunt prețioşi pentru 
Treisprezece, sau cel puţin așa mi s-a părut intot- 
deauna. Ei, poate că eu nu. Odată ce am supravie- 
puit după încheierea perioadei în care am fost utilă, 
am devenit un bun consumabil. Deși cred c-a tre- 
cut mult timp de când, în războiul ăsta, nu mai 
sunt considerată copil. Și de ce ar fi făcut-o, știind 
că era foarte probabil ca propriii lor medici să 

reacționeze şi să fie aruncaţi în aer de a doua ex- 
plozie? N-ar fi făcut-o. N-ar fi putut. Snow minte. 
Mă manipulează, ca intotdeauna. Cu speranţa c-o 
să mă întorc impotriva rebelilor și poate o să-i 
distrug. Da. Firește. 

Atunci ce mă sâcâie? În primul rând, bombele 
cu dublă explozie. Nu vreau să spun că aceeași 
armă nu S-ar fi putut afla și în posesia Capitoliu- 
lui, însă sunt sigură că rebelii o au. Creată de Gale 
și Beetee. Mai e și faptul că Snow n-a făcut nicio 
incercare de evadare, deși știu că e supraviețuitorul 
desăvârșit. E greu de crezut că nu s-a retras undeva, 
într-un buncăr ticsit cu provizii, unde şi-ar fi putut 
trăi tot restul vieții mărunte, de șarpe. Și, în cele 
din urmă, mai e și aprecierea lui la adresa lui Coin. 
A făcut exact ce-a spus el, asta nu se poate con- 
testa. A lăsat Capitoliul și districtele să se doboare 
reciproc la pământ, apoi a venit in pas lejer să 
preia puterea. Chiar dacă ăsta a fost planul ei, nu 
inseamnă totuși c-a aruncat parașutele. Victoria 
ii era deja la-ndemână. Totul îi era la-ndemână. 

În afară de mine. 

Îmi aduc aminte ce-a răspuns Boggs când am 
recunoscut că nu mă gândisem prea mult cine-o 
să fie succesorul lu: Snow. 

- Dacă răspunsul tău spontan nu e Coin, atunci 
reprezinţi o amenințare. Esti chipul rebeliunii. S-ar 

putea să ai mai multă influenţă decât orice altă per- 
soand. După toate aparențele, n-ai făcut niciodată 
nimic mai mult decât s-o suporti. 

Mă gândesc dintr-odată la Prim, care nu impli- 
nise încă paisprezece ani, deci nu avea vârsta ne- 
cesară ca să primească titlul de soldat, dar a ajuns 
cumva să lucreze pe front. Cum de s-a-ntâmplat 
aşa ceva? Nu mă indoiesc că sora mea a vrut să 
se afle acolo. E sigur că era mai pricepută decât 
alții, mai vârstnici. Cu toate astea, participarea 
unui copil de treisprezece ani la luptă ar fi tre- 
buit aprobată de cineva plasat foarte sus în ierar- 
hie. Oare Coin a făcut asta, sperând că pierderea 
lui Prim avea să mă innebunească de-a binelea? 
Sau să mă determine să trec de partea ei, cu 
hotărâre? Nici n-ar fi fost nevoie să văd cu ochii 
mei. Probabil că spre Piaţa Orașului s-au indrep- 
tat multe camere de luat vederi. Înregistrând mo- 
mentul pentru eternitate. 

Nu, acum îmi pierd mințile, alunec într-un 
soi de paranoia. Prea mulți oameni ar fi știut de- 
spre misiune. Vestea s-ar fi răspândit. Sau nu? 
Cine ar fi trebuit să ştie, în afară de Coin, Plu- 
tarch și un mic echipaj loial, sau care poate fi 
lichidat cu uşurinţă? 

Am mare nevoie de ajutor ca să găsesc răs- 
punsul, numai că toți cei în care aveam încredere 

sunt morți. Cinna. Boggs. Finnick. Prim. Ar mai 
fi Peeta, dar el n-ar putea face nimic mai mult 
decât nişte speculații și, oricum, cine știe în ce 
stare se află mintea lui? Ceea ce mi-l lasă numai 
pe Gale. E departe, dar, chiar dacă s-ar afla aici, 
aş putea avea incredere în el? Ce-aș putea să spun, 
cum aș putea să-mi formulez ideea, fără să sugerez 
că bomba lui a ucis-o pe Prim? Imposibilitatea 
acestui fapt dovedeşte, mai mult decât orice 
altceva, că Snow trebuie să mintă. 

În cele din urmă, nu mai există decât o sin- 
gură persoană spre care mă pot intoarce și care 
s-ar putea să ştie ce s-a întâmplat, dar să fie totuși 
de partea mea. Însăși aducerea subiectului în 
discuție e un risc. Dar, cu toate că-l cred în stare 
să facă din supraviețuirea mea în arenă miza unui 
joc, nu cred că Haymitch m-ar trăda în faţa lui 
Coin. Indiferent ce-am avea de împărțit unul cu 
celălalt, preferăm să ne rezolvăm diferendele fără 
amestecul altora. 

Mă ridic în grabă de pe dale, ies din încăpere 
şi traversez coridorul către camera lui. Bat la ușă 
și, fiindcă nu primesc niciun răspuns, o deschid. 
Pfui. E uimitor cât de repede e în stare să devas- 
teze un loc. În cameră sunt imprășuate farfurii 
cu mâncare pe jumătate goale, sticle sparte de al- 
cool şi mobilă stricată de o furie de bețiv. El zace 

pe pat, beat-mort, cu hainele vraişte și nespălat, 
într-o încâlceală de cearşafuri. 

- Haymitch, spun, zgâlțâindu-l de un picior. 

Bineînţeles că efortul meu e ineficient. Dar 
mai încerc de câteva ori inainte de a-i turna apa 
din cană peste faţă. Se trezește cu un icnet, lo- 
vind orbește cu cuțitul. După toate aparențele, sfâr- 
şitul domniei lui Snow nu înseamnă și sfârşitul 
spaimelor lui Haymitch. 

- Oh. Tu erai. 

Îmi dau seama după voce că e încă beat. 

- Haymitch, încep eu. 

- Ascultați. Gaiţa Zeflemitoare și-a regăsit 
vocea. Râde. Ei, Plutarch o să fie foarte fericit. 
Soarbe cu sete dintr-o sticlă. De ce sunt ud leoarcă? 

Cu o mișcare lipsită de vlagă, las cana să cadă 
in spatele meu, într-un morman de haine murdare. 

- Am nevoie de ajutorul tău, spun. 

El râgâie, umplând aerul cu vapori de alcool. 

- Ce s-a-ntâmplat, iubito? Necazuri cu băieții? 

Nu ştiu de ce, dar asta mă rănește așa cum 
Haymitch nu reușește prea des. Probabil că se 
vede pe fața mea, pentru că, deși e beat, incearcă 
să-și retragă cuvintele. 

- OK, n-am vrut să te iau în râs. 

Eu sunt deja la ușă 

- Nu te-am luat în râs! Întoarce-te! 

Alerg în zigzag prin vilă și dispar, cuibărită 
într-un dulap plin cu lucruri din mătase. Le 
smulg de pe umerașe până ce am un morman în 
care să mă-ngrop. Descopăr o tabletă de morfină 
rătăcită în căptușeala buzunarului și o inghit fără 
apă, ca să previn o criză de isterie. Totuși nu e 

. , A 
de-ajuns ca să indrepte lucrurile. Il aud pe Hay- 
mitch strigându-mă, undeva, departe, dar nu vreau 
să mă găsească în starea asta. Mai ales nu în noua 
A . 
ascunzătoare. Infășurată în mătase, mă simt ca 
o omidă în coconul ei, așteptându-şi metamor- 
foza. Am presupus intotdeauna că asta e o stare 
liniștitoare. Și la început este. Dar, pe măsură ce 
mă îndrept către noapte, încep să mă simt din 

A “A . ` . 
ce în ce mai încolțită, sufocată de bandajele alu- 
necoase, incapabilă să ies la lumină înainte de a 

ùv Dă A . v 
mă fi transformat în ceva plin de frumusețe. Mă 
zvârcolesc, încercând să-mi peticesc trupul dis- 

E | A SE 
trus și să dezleg misterul dobândirii unor aripi 
A . . e v 
perfecte. În ciuda imensului meu efort, rămân 
o creatură hidoasă, adusă în actuala mea formă 
de explozia bombelor. 

A . . v . 

Intâlnirea cu Snow deschide ușa către vechiul 
meu repertoriu de coşmaruri. E ca și cum m-ar 
A . . . e. . . . . 
ințepa din nou viespoii-copoi. Un val de imagini 
înfiorătoare, cu o scurtă întrerupere pe care o 
confund cu trezirea — numai ca să descopăr un 

alt val care mă trânteşte din nou. Când mă găsesc 
in sfârșit paznicii, stau jos, în șifonier, încâlcită în 
mătase, Și țip cât mă ţine gura. La început le opun 
rezistenţă, până când reuşesc să mă convingă 
că încearcă să mă ajute, apoi îndepărtează hai- 
nele care mă sufocă și mă însoțesc până în ca- 
mera mea. Pe drum trecem pe lângă o fereastră 
şi văd zorile cenuşii şi ninsoarea aşternându-se 
peste Capitoliu. 

Un Haymitch foarte mahmur mă așteaptă cu 
o mână de pastile și cu o tavă cu mâncare pe care 
niciunul dintre noi n-are chef s-o mănânce. Face 
câteva încercări firave de a mă convinge să vor- 
besc din nou, apoi, văzând că n-are sens, mă tri- 
mite în baie, unde apa este deja pregătită. Cada 
e adâncă, cu trei trepte care coboară spre fund. 
Mă liniștesc în apa caldă și stau în clăbuc până la 
gât, sperând că medicamentele își vor face în cu- 
rând efectul. Ochii mi se opresc pe trandafirul care 
și-a desfăcut petalele peste noapte, umplând aerul 
saturat de aburi cu parfumul lui puternic. Mă 
ridic şi întind mâna după un prosop cu care să-l 
inăbuș, când cineva bate nesigur la ușă și apoi o 
deschide, dezvăluind trei fețe familiare. Toate 
incearcă să-mi zâmbească, dar nici măcar Venia nu 
reușește să-și ascundă șocul la vederea trupului meu 
devastat, de mutant. 

- Surpriză! strigă cu glas ascuțit Octavia, apoi 
izbucnește în plâns. 

Sunt nedumerită de reapariția lor, apoi înțeleg 
că nu poate fi decât un singur motiv, ziua execu- 
ției. Au venit să mă pregătească pentru camerele 
de filmat. Să mă remodeleze, aducându-mă la Baza 
Zero a Frumuseţii. Nu e de mirare că Octavia 
plânge. E o sarcină imposibilă. 

Abia îndrăznesc să-mi atingă pielea peticită, 
de teamă să nu mă rănească, așa că mă clătesc de 
clăbuc și mă șterg singură. Le spun că acum 
aproape că nu mai simt durerea, dar Flavius se cris- 
pează totuși când drapează halatul în jurul meu. 
În dormitor găsesc o altă surpriză. Stând dreaptă 
pe scaun. Lucioasă, de la peruca de un auriu-me- 
talic până tocurile înalte, acoperite cu piele lăcuută, 
și strângând în mână un blocnotes. Remarcabil de 
neschimbată, cu excepția privirii absente. 

- Effie, îi spun. 

- Bună, Katniss. 

Se ridică și mă sărută pe obraz, de parcă nu 
s-ar fi intamplat nimic de la ultima noastră 
întâlnire, din noaptea de dinaintea Jubileulu: 
Pacificării. 

- Ei, se pare că ne așteaptă o altă zi mare, 
mare, mare. Așadar, ce-ar fi să-ncepeți pregătirea, 
iar eu o să trec să verific aranjamentele. 

- OK, spun, adresându-mă deja spatelui ei. 

— Se pare că Plutarch și Haymitch s-au stră- 
duit din greu s-o scape cu viaţă, comentează Venia 
pe șoptite. A fost întemnițată după evadarea ta, 
ceea ce e de folos. 

E un adevărat șoc. Effie Trinket, rebelă. Dar 
nu vreau s-o ucidă Coin, așa că-mi propun s-o 
prezint ca atare, în caz că voi fi intrebată. 

- La urma urmelor, cred că e bine fiindcă Plu- 
tarch v-a răpit pe voi trei. 

- Suntem singura echipă pregătitoare încă în 
viață. Și toţi stiliștii de la Jubileul Pacificării au 
murit, spune Venia. 

Nu spune cine 1-a ucis. Încep să mă întreb dacă 
are importanţă. Ea îmi prinde cu gingășie una 
dintre mâinile pline de cicatrice şi o inspectează. 

- E, ce credeți că merge pentru unghii? Roșu, 
sau poate un negru intens? 

Flavius săvârşeşte un adevărat miracol al fru- 
museţii cu părul meu, reușind chiar să scoată în 
evidență partea din frunte, în timp ce unele din- 
tre buclele mai lungi imi ascund peticele golașe 
din spate. Deoarece a fost cruțată de foc, faţa mea 
nu ridică decât provocările obișnuite. Odată îm- 
brăcată în costumul de Gaiţă Zeflemitoare creat 
de Cinna, singurele cicatrice vizibile sunt pe gât, 
pe antebraţe și pe mâini. Octavia îmi prinde 

broşa deasupra inimii și ne retragem cu un pas, 
să ne uităm în oglindă. Nu-mi vine să cred cât 
de normal m-au făcut să arăt în exterior, când 
in mine e o asemenea pustietate. 

Se aude o bătaie în ușă și intră Gale. 

- Mi se poate acorda un minut? 

Îmi privesc echipa pregătitoare în oglindă. 
Nefiind siguri unde ar trebui să se ducă, se cioc- 
nesc de câteva ori unul de altul înainte de a se 
inchide în baie. 

Gale vine în spatele meu și studiem, fiecare, 
imaginea reflectată a celuilalt. Caut ceva de care 
să mă agăţ, vreo urmă a fetei și a băiatului care 
s-au întâlnit acum cinci ani din întâmplare în 
pădure și au devenit inseparabili. Mă întreb ce s-ar 
fi întâmplat cu ei dacă fata n-ar fi ajuns la Jocu- 
rile Foamei. Dacă ea s-ar fi îndrăgostit de băiat, 
dacă s-ar fi și măritat cu el. Și dacă, într-un anu- 
mit moment din viitor, când frații şi surorile ar 
fi crescut mari, ar fi fugit amândoi în pădure, 
părăsind Districtul 12 pentru totdeauna. Ar fi fost 
fericiți acolo, în sălbăticie, sau amărăciunea intu- 
necată și diformă dintre ei ar fi luat naștere chiar 
și fără ajutorul Capitoliului:? 


- "Ţi-am adus asta. 

Gale ridică în mână o tolbă de săgeți. Când 
o iau, observ că nu conține decât o singură 
săgeată obișnuită. 

- Se doreşte să fie un simbol. Tu, lansând ul- 
tumul proiectil ucigător din Război. 

- Și dacă ratez? îl intreb. Recuperează Coin 
săgeata și mi-o aduce înapoi? Sau îl împușcă pe 
Snow în cap cu mâna ei? 

- N-o să ratezi. 

Gale imi pune teaca pe umăr. 

Stăm acolo, faţă în faţă, fără să ne privim 
in ochi. 

- N-ai venit să mă vezi la spital. 

Nu răspunde, așa că, în final, îl întreb pur și 
simplu: 

- A fost bomba ta? 

- Nu știu. Nici Beetee nu știe, spune el. Are 
importanţă? O să te gândești intotdeauna la asta. 

Așteaptă să-l contrazic; aș vrea s-o fac, dar e 
adevărat. Văd chiar și acum flacăra care o aprinde 
pe Prim, îi simt văpaia. Și nu voi reuși niciodată 
să separ momentul ăsta de Gale. Tăcerea e răs- 
punsul meu. 

- Ăsta era singurul lucru care mă avantaja. 
Grija pe care i-o purtam familiei tale, spune el. 


Să tragi drept la ţintă, OK? 


508 


Mă mângâie pe obraz și pleacă. Vreau să-l chem 
inapoi i să-i spun că m-am înșelat. Că o să găsesc 
un mod de a accepta gândul ăsta. Că o să-mi amin- 
tesc în ce împrejurări a creat bomba. Că o să iau 
in calcul propriile-mi crime de neiertat. Că o să 
scot la lumină adevărul despre aruncarea parașu- 
telor. Că o să dovedesc că n-au făcut-o rebelii. Că 
o să-l iert. Dar, de vreme ce nu pot, nu-mi rămâne 
decât să mă obișnuiesc cu durerea. 

Effie vine să mă conducă la un soi de întru- 
nire. Îmi iau arcul şi, în ultimul minut, îmi aduc 
aminte de trandafir, strălucitor în paharul lui cu 
apă. Deschid ușa băii și îi descopăr pe membrii 
echipei mele pregătitoare stând în șir pe margi- 
nea Căzii, cu umerii căzuţi, înfrânți. Îmi aduc 
aminte că nu numai lumea mea a fost pustiită. 

- Haideţi, le spun. Avem un public care 
ne-așteaptă. 

Presupun că e vorba de un soi de ședință de 
instruire, în care Plutarch o să-mi spună unde să 
stau și ce anume o să-mi indice când trebuie să trag. 
Mă pomenesc în schimb trimisă într-o încăpere 
cu șase oameni în jurul unei mese. Peeta, Johanna, 
Beetee, Haymitch, Annie și Enobaria. Poată cu 
toții uniforma cenușie a rebelilor din Treisprezece. 
Niciunul nu arată deosebit de bine. 

- Ce-i asta? spun. 

- Nu suntem siguri, răspunde Haymitch. Pare 
să fie o reuniune a învingătorilor rămași în viaţă. 

- Și numai noi am rămas? întreb. 

- Prețul celebrităţi, mă lămureşte Beetee. Am 
reprezentat ținte pentru ambele părți. Capitoliul 
a ucis învingătorii pe care i-a bănuit că sunt rebeli. 
Rebelii i-au ucis pe cei pe care i-au crezut aliați 
cu Capitoliul. 

Johanna se încruntă la Enobaria. 

- Atunci ea ce caută aici? 

- Ea e protejată de ceea ce numim tratatul 
Gaiţei Zeflemitoare, răspunde Coin, intrând în 
urma mea. Katniss Everdeen a fost de acord să-i 
susțină pe rebeli în schimbul garantăriui ımu- 
nității învingătorilor capturați. Katniss şi-a in- 
deplinit partea ei din înțelegere și noi vom face 
acelaşi lucru. 

Enobaria îi zâmbește Johannei. 

- Nu te mai umfla în pene, spune Johanna. 
O să te-omorâm oricum. 

- [a loc, Katniss, te rog, mă invită Coin, închi- 
zând ușa. 

Mă așez între Annie și Beetee, punând cu grijă 
pe masă trandafirul lui Snow. Președinta intră 
direct în subiect, ca de obicei. 

- V-am chemat aici pentru o dezbatere. Astăzi 
î] vom executa pe Snow. În săptămânile precedente 

au fost judecaţi sute dintre complicii cu ajutorul 
cărora a oprimat Panemul și care își așteaptă acum 
propriile execuții. Însă suferințele oamenilor din 
districte au fost atât de cumplite, încât, în ochii 
victimelor, aceste măsuri par insuficiente. De fapt, 
mulți cer nimicirea tuturor cetăţenilor Capitoliu- 
lui. Dar, fiind interesați să menţinem o populație 
care să-și poată asigura subzistenţa, nu ne putem 
permite acest lucru. 

Prin apa din pahar văd o imagine distorsio- 
nată a uneia dintre mâinile lui Peeta. Urmele ar- 
surilor. Acum suntem amândoi mutanți de foc. 
Ochii mei se înalță spre locul unde i-au lins 
flăcările fruntea, pârlindu-i: sprâncenele, dar ra- 
tându-i ochii. Aceiaşi ochi albaștri care îi întâl- 
neau pe ai mei la școală, pentru a se intoarce 
repede în altă parte. Exact așa cum fac acum. 

- Ca urmare, a fost propusă o alternativă. De 
vreme ce eu și colegii mei n-am reușit să ajungem 
la un consens, s-a căzut de acord să-i lăsăm pe 
invingători să decidă. O majoritate de patru vo- 
turi înseamnă aprobarea planului. Nimeni nu 
se poate abține de la vot, continuă Coin. S-a su- 
gerat ca, în locul eliminării intregii populații a Ca- 
pitoliului, să organizăm o ultimă ediție simbolică 
a Jocurilor Foamei, folosind copii direct înrudiți 
cu deținătorii cele: ma: mari părți a puterii. 

Toți șapte ne intoarcem spre ea. 

- Cum? face Johanna. 

- Organizăm alte Jocuri ale Foamei, folosind 
copiii din Capitoliu, repetă Coin. 

- E o glumă? întreabă Peeta. 

- Nu. Trebuie să vă mai spun că, dacă o să 
ținem Jocurile, toată lumea va ști că s-au orga- 
nizat cu aprobarea voastră, deși opțiunile indi- 
viduale vor rămâne secrete, ca să fiți protejați, 
subliniază Coin. 

- A fost ideea lui Plutarch? întreabă Haymitch. 

- A fost a mea, răspunde Coin. Pare să satis- 
facă dorința de răzbunare cu o pierdere minimă 
de vieţi. Vă puteţi exprima voturile. 

- Nu! izbucneşte Peeta. Eu votez nu, binein- 
țeles! Nu putem avea alte Jocuri ale Foamei! 

- De ce nu? ripostează Johanna. Mie m: se 
pare o decizie corectă. Snow chiar are o nepoată. 
Votez da. 

- Și eu, spune Enobaria, aproape cu indiferență. 
Să vadă care e gustul propriului lor medicament. 

- De asta ne-am revoltat! Nu mai ţineţi minte? 
Peeta se uită la noi, ceilalți. Annie? 

- Eu votez nu, cu Peeta, răspunde ea. Așa ar 
fi votat și Finnick, dacă ar fi fost aici. 

- Dar nu e, pentru că l-au ucis mutanţii lui 
Snow, îi reamintește Johanna. 

- Nu, spune Beetee. Ar crea un precedent ne- 
favorabil. Trebuie să-ncetăm să ne privim unii pe 
alții ca pe niște dușmani. În acest moment, uni- 
tatea e esențială pentru supraviețuirea noastră. Nu. 

- Au mai rămas Katniss și Haymitch, 
spune Coin. 

Așa a fost și atunci? Acum șaptezeci și cinci 
de ani? Câţiva oameni au stat în jurul unei mese 
şi și-au numărat voturile în privința iniţierii Jo- 
curilor Foamei? Au existat disensiuni? A pledat 
cineva în favoarea compasiunii și a fost înfrânt 
de strigătele care cereau moartea copiilor din dis- 
tricte? Parfumul trandafirului lui Snow plutește 
către nările mele, imi coboară în gatlej, mi-l strânge 
cu disperare. Toți acei oameni pe care i-am iubit, 
morți, și noi discutăm despre următoarele Jocuri 
ale Foamei, într-o incercare de a evita irosirea 
vieților. Nimic nu s-a schimbat. Acum n-o să se 
mai schimbe nimic, niciodată. 

Îmi cântăresc cu grijă opţiunile, mă gândesc pe 
de-a-ntregul la toate. Cu ochii la trandafir, spun: 

- Eu votez da... pentru Prim. 

- Haymitch, acum totul depinde de tine, 
anunţă Coin. 

Un Peeta furios insistă, repetându-i la ce atro- 
citate se face părtaş, dar eu Îl simt pe Haymitch 
uitându-se la mine. Atunci asta e clipa. Clipa în 

care aflăm exact cât de mult semănăm şi în ce 
măsură mă înțelege cu adevărat. 

- Eu sunt de partea Gaiţei Zeflemitoare, 
spune el. 

- Excelent. Asta hotărăşte rezultatul votului, 
zice Coin. Acum chiar trebuie să ne ocupăm lo- 
curile în vederea execuţiei. 

Când trece pe lângă mine, ridic paharul cu 
trandafirul. 

- Poţi aranja ca Snow să poarte asta? Exact 
deasupra inimii? 

Coin zâmbeşte. 

- Bineînţeles. Și-o să mă asigur că află despre 
Jocuri. 

- Mulţumesc, îi spun. 

Oamenii se scurg în încăpere, mă înconjoară. 
O ultimă retușare a fardului, instrucţiuni date 
de Plutarch în timp ce sunt condusă către ușile 
din față ale vilei. Piaţa Orașului e plină până la 
refuz, spectatorii se revarsă pe străzile laterale. 
Ceilalți își ocupă locurile în afara vilei. Gărzi. 
Oficialități. Lideri ai rebelilor. Învingători. Aud 
uralele care indică apariția lui Coin pe balcon. 
Pe urmă Effie mă bate pe umăr, și ies sub soa- 
rele rece al iernii. Îmi ocup poziția, acompaniată 
de strigătele asurzitoare ale mulțimii. După cum 
am fost instruită, mă așez astfel incât să fiu văzută 

din profil, și aştept. Când e scos Snow pe ușă, 
privitorii își pierd mințile. Mâinile îi sunt legate 
la spate, de un stâlp, ceea ce nu e necesar. Nu 
pleacă nicăieri. N-are unde să plece. Nu ne aflăm 
pe scena spațioasă din fața Centrului de Antre- 
nament, ci pe terasa îngustă din faţa vilei preșe- 
dintelui. Nu e de mirare că nimeni nu s-a ostenit 
să mă pună să exersez. Nu mă despart de el decât 
zece metri. 

Îmi simt arcul torcând în mână. Îmi duc brațul 
spre spate și iau săgeata. O potrivesc, ţintesc tran- 
dafirul, dar privesc fața lui Snow. Tușeşte și sa- 
liva însângerată i se scurge pe bărbie. Limba îi 
trece scurt peste buzele umflate. Îi studiez ochii, 
căutând cel mai mic semn de orice, teamă, remuș- 
care, furie. Dar acolo nu e decât privirea uimită 
cu care a încheiat ultima noastră conversație. 
E ca şi cum ar rosti din nou cuvintele: 

- Ob, draga mea domnişoară Everdeen. Cre- 
deam c-am căzut de acord să nu ne mintim unul 
pe altul. 

Are dreptate. Așa ne-am înţeles. 

Vârful săgeţii mele își schimbă poziţia, 
țintește mai sus. Eliberez coarda. Și președinta 
Coin cade peste marginea balconului, plonjează 
spre pământ. Moartă. 

Toată lumea e năucită, iar eu sunt conştientă 
de un singur sunet. Râsul lui Snow. Un cotcodă- 
cit groaznic, bolborositor, însoțit de erupția unei 

A 
spume însângerate când începe tusea. Îl zăresc 
A A v °> A ° ° A v A 
aplecându-se în față, scuipându-și viața, până când 
gărzile îmi astupă vederea. 

A . . . e. 

In timp ce uniformele cenușii converg către 
mine, mă gândesc ce-mi rezervă scurtul meu 
viitor de asasină a noii președinte a Panemului. 
Interogatoriul, probabil tortura, cu siguranță 
execuţia publică. Ocazia de a-mi lua, încă o dată, 
un ultim rămas-bun de la mâna de oameni care 
mă mai ţin încă aproape de suflet. Perspectiva 
de a da ochii cu mama, care va rămâne acum cu 
desăvârșire singură pe lume, e hotărâtoare. 

- Noapte bună, îi şoptesc arcului din mâna 
mea, şi îl simt incremenind. 

A e . se A “A e A A 

Imi ridic braţul stâng și imi răsucesc gâtul în 
. vw . . . A .. A . .. 
jos, ca să-mi iau pilula, sfâșiind mâneca. Dinții 

. A . A A . 
mi se afundă în schimb în carne. Imi smucesc 
derutată capul către spate și mă trezesc privind 
in ochii lui Peeta, care îmi susțin acum privirea. 
Din urmele lăsate de dinți în mâna încleştată 
peste pastila lacătul-intunericului curge sânge. 

- Lasă-mă să plec! mă răstesc, încercând să-mi 
smulg braţul din strânsoarea lui. 

- Nu pot, imi răspunde. 

Când e tras de lângă mine, imi simt buzuna- 
rul smuls de pe mânecă, văd pilula de un violet 
intens căzând pe pământ, zăresc ultimul dar pri- 
mit de la Cinna strivit sub bocancul unui bărbat 
din gardă. Mă transform într-o sălbăticiune, lo- 
vind cu picioarele, zgâriind, mușcând, făcând orice 
ca să mă eliberez din această plasă de mâini, în 
timp ce mulțimea se indeasă spre noi. Paznicii 
mă saltă deasupra vânzolelii și continui să mă 
zvârcolesc în timp ce sunt purtată pe deasupra 
gloatei îngrămădite. Încep să ţip, strigându-l pe 
Gale. Nu reușesc să-l zăresc în înghesuială, dar 
o să ştie ce vreau. O lovitură bine țintită, care 
să-ncheie totul. Numai că nu sosește nicio săgeată, 
niciun glonţ. E posibil să nu mă vadă? Nu. Dea- 
supra noastră, pe ecranele imense din jurul Pieței 
Orașului, toată lumea vede derulându-se totul. Gale 
vede, ştie, dar nu face ce ar trebui. Așa cum n-am 
făcut-o nici eu, când a fost capturat. Halal vânători 
și halal prieteni. Noi amândoi. 

Sunt pe cont propriu. 

În vilă mi se pun cătușe și sunt legată la ochi. 
Sunt pe jumătate târâtă, pe jumătate dusă pe sus 
de-a lungul unor coridoare nesfârșite, urcată și 

coborâtă cu mai multe ascensoare și depozitată 
pe un covor. Cătușele îmi sunt scoase şi ușa se 
trântește în urma mea. Când îmi indepărtez 
legătura de pe ochi, descopăr că mă aflu în ve- 
chea mea cameră din Centrul de Antrenament. 
Cea în care am locuit în timpul acelor prețioase 
ultime zile dinaintea primei mele participări la 
Jocurile Foamei și a Jubileului Pacificării. Patul 
a fost dezgolit până la saltea, dulapul are ușile 
căscate, arătându-și interiorul pustiit, dar aș re- 
cunoaşte camera asta oricând. 

Duc o adevărată luptă ca să mă ridic și să-mi 
scot costumul de Gaiţă Zeflemitoare. Sunt plină 
de vânătăi urâte şi e posibil să-mi fi rupt un deget 
sau două, dar pielea mea e aceea care a plătit cel 
mai scump pentru zvârcolirile în mâinile pazni- 
cilor. Partea nouă, roz, s-a zdrențuit ca un şervețel 
de hârtie și sângele se prelinge prin celulele cres- 
cute în laborator. Însă nu apare niciun medic și, 
fiindcă am mers prea departe ca să-mi mai pese, 
mă târăsc pe saltea, așteptându-mă să sângerez 
până la moarte. 

N-am norocul ăsta. Seara, sângele se incheagă, 
lăsându-mă înțepenită, chinuită de durere și lipi- 
cioasă, dar vie. Șchiopătez către duș și aleg cel mai 
delicat program de spălare de care-mi aduc aminte, 
fără niciun fel de săpun sau șampon pentru păr, 

și mă ghemuiesc sub jetul cald, cu coatele pe ge- 
nunchi, cu capul în palme. 

Mă numesc Katniss Everdeen. De ce nu sunt 
moartă? Așa ar trebui. Ar fi cel mai bine pentru 
toată lumea... 

Când pășesc pe covoraș, aerul cald îmi încinge 
pielea rănită, uscând-o. N-am nimic curat cu care 
să mă-mbrac. Nu există nici măcar un prosop în 
care să mă înfășor. Întoarsă înapoi, în cameră, des- 
copăr că a dispărut costumul de Gaiţă Zeflemi- 
toare. În locul lui e un halat de hârtie. Din bucătăria 
misterioasă mi-a fost trimisă mâncare, cu un reci- 
pient cu medicamente drept desert. Mănânc, iau 
pastilele, imi ung pielea cu alifie. Acum trebuie să 
mă concentrez asupra unui mod de a mă sinucide. 

Mă ghemuiesc din nou pe salteaua pătată de 
sânge, fără să-mi fie frig, dar simțindu-mă atât 
de goală cu pielea mea delicată neacoperită de 
nimic altceva în afară de hârtie. Să sar pe fereastră 
ca să-mi găsesc moartea nu e o opțiune - geamul 
are probabil o grosime de treizeci de centimetri. 
Sunt în stare să fac un laţ excelent, dar nu există 
nimic de care m-aș putea spânzura. E posibil 
să-mi stochez medicamentele și să-mi pun capăt 
zilelor cu o doză letală, dar nu mă-ndoiesc că sunt 
supravegheată fără întrerupere. Din câte ştiu, pot 
fi văzută în direct la televizor chiar în clipa asta, 


519 


in timp ce comentatorul se întreabă ce motive 
m-ar fi putut impinge s-o ucid pe Coin. Suprave- 
gherea face imposibilă aproape orice încercare de 
sinucidere. Suprimarea vieţii mele e privilegiul 
Capitoliului. Din nou. 

Nu pot decât să renunţ la orice. Mă hotă- 
răsc să zac în pat, fără să mănânc, fără să beau și 
fără să iau medicamente. Aș putea s-o fac. Să mor 
pur și simplu. Dacă n-ar fi vorba de renunțarea la 
morfină. Nu treptat, ca în spitalul din Treispre- 
zece, ci dintr-odată. Probabil că primeam o doză 
foarte mare, pentru că atunci când apare nevoia 
de drog, însoțită de spasme, de dureri acute și de 
un frig insuportabil, hotărârea mi se sfărâmă ca 
o coajă de ou. Sunt în genunchi, greblând covo- 
rul cu unghiile în căutarea pastilelor prețioase 
pe care le-am aruncat intr-un moment când m-am 
simțit mai puternică. Îmi revizuiesc planul de 
sinucidere, alegând o moarte lentă, provocată 
de morfină. O să devin un sac de piele galbenă, plin 
cu oase, cu ochi imenși. Mă țin de plan vreo două 
zile, făcând progrese mulțumitoare, când se în- 
tâmplă ceva neașteptat. 

Încep să cânt. La fereastră, sub duș, în somn. 
Oră după oră de balade, de cântece de dragoste, 
de așa-numitele „adieri de munte“. Toate cânte- 
cele învățate de la tata înainte de a muri, fiindcă 

de atunci în viața mea a fost, cu siguranţă, foarte 
puţină muzică. E uimitor cât de bine mi le amin- 
tesc. Melodiile, versurile. Vocea mea, la inceput ră- 
gușită și frângându-se la notele inalte, se încălzește, 
devine splendidă. O voce la auzul căreia amuţesc 
gaițele zeflemitoare, dându-se apoi peste cap ca să 
i se alăture. Trec zile, săptămâni. Privesc zăpada 
căzând pe pervazul din afara ferestrei. Şi, în tot 
acest timp, vocea mea e singura pe care o aud. 

Oricum, ce se petrece? Ce semnificație are 
întârzierea asta? Cât de complicate pot fi pregă- 
tirile pentru execuția unei fete ucigașe? Continui 
să mă autoanihilez. Sunt mai slabă ca niciodată 
și lupta mea împotriva foamei e atât de inverșu- 
nată incât partea mea animalică se lasă uneori 
înfrântă de ispita pâinii cu unt sau a cărnii fripte. 
Cu toate astea, înving. Pentru câteva zile mă simt 
atât de bolnavă încât încep să cred că în sfârșit 
imi iau tălpășița din această viață, când imi dau 
seama că tabletele mele cu morfină se impuți- 
nează. Încearcă să mă scape treptat de obiceiul 
asta. Dar de ce? O Gaiţă Zeflemitoare drogată e, 
cu siguranță, mai ușor de manipulat în faţa mul- 
țimii. Pe urmă mă izbeşte o revelație cumplită: 
dacă n-au de gând să mă ucidă? Dacă au alte pla- 
nuri pentru mine? Dacă vor să mă remodeleze, 
să mă antreneze, să mă folosească? 

N-o să le fac pe plac. Dacă nu mă pot sinu- 
cide în camera asta, odată ieșită de acolo o să pro- 
fit de prima ocazie ca să-mi termin treaba. Mă 
pot îngrășa la loc. Îmi pot șlefui trupul, mă pot 
îmbrăca, mă pot face din nou frumoasă. Îmi 
pot proiecta arme de vis, care să prindă viaţă în 
mâinile mele, dar nu-mi vor mai spăla niciodată 
creierul, convingându-mă că e necesar să le folo- 
sesc. N-o să mai am niciodată sentimentul loia- 
lităţii față de aceşti monștri numiţi ființe umane, 
in ciuda faptului că fac parte dintre ei. Cred că 
Peeta a avut dreptate, intr-o anumită privinţă, 
spunând că suntem pe punctul de a ne distruge 
unii pe alții, lăsând o specie cu mai mult bun-simţ 
să preia controlul. Fiindcă există ceva rău în esența 
unei creaturi care sacrifică viețile copiilor săi ca 
să-și rezolve diferendele. Poți să-ntorci asta pe 
toate părțile. Snow credea că Jocurile Foamei erau 
o metodă eficientă de control. Coin s-a gândit că 
parașutele pot grăbi sfârșitul războiului. Dar, in 
final, cine are de caștigat? Nimeni. Adevărul e că 
nimeni n-are de câștigat trăind intr-o lume unde 
se petrec astfel de lucruri. 

După două zile in care zac pe saltea fără 
să-ncerc să mănânc, să beau sau chiar să-mi iau 
tableta de morfină, ușa camerei mele se deschide. 

Cineva ocolește patul, intrând în câmpul meu 
vizual. Haymitch. 

- Procesul tău s-a terminat, imi spune. Haide. 
Mergem acasă. 

Acasă? Despre ce vorbește? Casa mea nu mai 
există. Și, chiar dacă ar fi cu putinţă să plec către 
acest loc imaginar, sunt prea slăbită ca să mă 
mișc. Îşi fac apariția niște străini. Mă rehidratează 
şi mă hrănesc. Mă imbăiază și mă îmbracă. Unul 
mă saltă ca pe o păpușă de cârpă și mă duce pe 
acoperiș, mă urcă intr-o aeronavă, mă așază pe un 
scaun și-mi prinde centura de siguranţă. Plutarch 
și Haymitch stau în fața mea. Peste câteva minute, 
suntem în zbor. 

Nu l-am văzut niciodată pe Plutarch atat de 
binedispus. Radiază, indiscutabil. 

- Probabil că ai un milion de întrebări! 

Eu păstrez tăcerea, dar el imi dă totuși 
răspunsurile. 

După ce am ucis-o pe Coin, s-a dezlănțuit 
iadul. Când s-a domolit tărăboiul, au descoperit 
cadavrul lui Snow, încă legat de stâlp. Părerile 
diferă, unii susțin că s-a înecat în timp ce râdea, 
iar alții, că a fost strivit de mulțime. De fapt, ni- 
mănui nu-i pasă. S-a întrunit o comisie electorală 
de urgență și Paylor a fost votată președintă. Plu- 
tarch a fost numit secretar al comunicării, ceea 

ce înseamnă că el stabilește programul emisiuni- 
lor televizate. Primul mare eveniment difuzat a 
fost procesul meu, în care el a avut, de asemenea, 
rolul unui martor-vedetă. În apărarea mea, firește. 
Însă principalul merit al achitării mele îi revine 
doctorului Aurelius, care și-a plătit, după toate 
aparențele, fiecare pui de somn prezentându-mă 
drept o lunatică incurabilă, al cărei șoc posttrau- 
matic a condus la dezorientare mentală. Una din 
condițiile eliberării mele a fost continuarea tra- 
tamentului sub indrumarea lui, deşi asta se va face 
prin telefon, fiindcă el n-o să locuiască niciodată 
intr-o pustietate ca Districtul 12, unde am domi- 
ciliu forțat, până la noi instrucțiuni. Adevărul e 
că nimeni nu prea știe ce să facă cu mine acum, 
când s-a terminat războiul, deși Plutarch nu se 
indoiește că mi s-ar putea găsi un rol dacă ar 
incepe altul. După care izbucnește într-un hohot 
sănătos de ras. Nu pare să se sinchisească nicio- 
dată de faptul că ceilalți nu-i apreciază glumele. 

- Te pregăteşti pentru un alt război? îl intreb. 

- Oh, nu acum. Acum ne aflăm in perioada 
aceea incântătoare când toată lumea e de acord 
că erorile recente nu trebuie să se mai repete nici- 
odată, răspunde el. Dar gândirea colectivă are de 
obicei viaţă scurtă. Suntem creaturi nestatornice 
ȘI stupide, cu memorie slabă și cu un grandios 

har al autodistrugerii. Deși, cine ştie? Poate că 
va fi să fie acum, Katniss. 

- Ce? îl intreb. 

- Momentul în care prinde rădăcini. Poate sun- 
tem martorii evoluției rasei umane. Gândeşte-te 
la asta. 

Apoi mă Întreabă dacă aș vrea să apar într-un 
nou program muzical, pe care o să-l lanseze peste 
câteva săptămâni. Ceva vesel ar prinde bine. 
O să-mi trimită o echipă de televiziune acasă. 

Facem o scurtă escală în Districtul 3, unde îl 
lăsăm pe Plutarch. Se întâlneşte cu Beetee ca să mo- 
dernizeze tehnologia folosită pentru emisie. Cu- 
vintele pe care mi le adresează la despărțire sunt: 

- Să nu te simţi străină. 

Când suntem din nou printre nori, mă uit 
la Haymiutch. 

- Și tu de ce te-ntorci in Doisprezece? 

- Se pare că nici mie nu-mi pot găsi un loc la 
Capitoliu, răspunde el. 

În prima clipă, nu mă îndoiesc de asta. Pe 
urmă încep să se strecoare dubiile. Haymitch n-a 
asasinat pe nimeni. Poate pleca oriunde. Dacă se 
intoarce in Doisprezece, e pentru că i s-a ordo- 
nat s-o facă. 

- Trebuie să-mi porți de grijă, nu-i aşa? Ca 
mentor? 

El ridică din umeri. Atunci imi dau seama de- 
spre ce e vorba. 

- Mama nu se intoarce. 

- Nu, spune el. 

Scoate un plic din buzunarul haine: și mi-l 
intinde. Studiez scrisul delicat, de o formă perfectă. 

- Ajută la înființarea unui spital în Distric- 
tul 4. Vrea să-i telefonezi imediat ce-ajungem. 

Degetele mele urmăresc trăsăturile elegante 
ale literelor. 

- Ştii de ce nu se poate intoarce. 

Da. Știu de ce. Pentru că e un loc unde amin- 
tirea tatei, a lui Prim și a cenușii sunt insupor- 
tabil de dureroase. Dar, după câte s-ar părea, nu 
ȘI pentru mine. 

- Vrei să ştii cine altcineva n-o să fie acolo? 

- Nu, răspund. Prefer să fie o surpriză. 

Ca un bun mentor, Haymitch mă convinge 
să mănânc un sendviș și se preface că mă crede 
adormită pe tot restul călătoriei. Își ocupă tim- 
pul trecând prin toate compartimentele aerona- 
vei, descoperind sticlele cu alcool şi punându-și-le 
in geantă. E noapte când aterizăm pe peluza din 
Cartierul Învingătorilor. Jumătate dintre case au 
ferestre luminate, inclusiv a lui Haymitch și a 
mea. Nu și a lui Peeta. Cineva mi-a făcut focul 

in bucătărie. Mă așez în balansoarul din fața lui, 
strângând in mână scrisoarea mamei. 

- Păi, ne vedem mâine, spune Haymitch. 

- Mă indoiesc, șoptesc eu, după ce se stinge 
in depărtare clinchetul sticlelor de alcool din 
geanta lui. 

Nu sunt în stare să mă ridic din balansoar. 
Celelalte case se conturează reci și pustii în intu- 
neric. Mă invelesc cu un şal vechi și privesc 
flăcările. Presupun că adorm, fiindcă următorul 
lucru pe care-l știu e că s-a făcut ziuă și Sae Un- 
suroasa se foiește, zgomotoasă, în jurul sobei de 
gătit. Îmi pregăteşte ouă și pâine prăjită și stă cu 
mine până când mănânc tot. Nepoţica ei, cea care 
trăiește intr-o lume proprie, ia un ghem de bum- 
bac de un albastru strălucitor din coșul de îm- 
pletit al mamei. Sae Unsuroasa îi cere să-l pună 
inapoi, dar eu spun că-l poate păstra. În casa asta 
nu mai împletește nimeni. După micul dejun, Sae 
Unsuroasa spală vasele și pleacă, dar se întoarce 
la ora prânzului și imi pregătește din nou masa. 
Nu știu dacă se poartă doar ca o bună vecină sau 
e plătită de guvern, dar își face apariția de două 
ori în fiecare zi. Ea gătește, eu mănânc. Încerc 
să mă gândesc la următoarea mea mișcare. Acum 
nu mă împiedică nimic să-mi iau viaţa. Dar s-ar 
părea că aştept ceva. 

Uneori sună telefonul, sună și iar sună, dar nu 
ridic receptorul. Haymitch nu mă vizitează nici- 
odată. Poate s-a răzgândit și a plecat, deși bănu- 
iesc că e beat, pur și simplu. Nu vine nimeni, în 
afară de Sae Unsuroasa și de nepoata ei. După lu- 
nile pe care le-am petrecut inchisă de una singură, 
ele mi se par o adevărată mulțime. 

- Azi aerul miroase-a primăvară. Ar trebui să 
ieși, imi spune ea. Du-te la vânătoare. 

N-am ieșit niciodată din casă. N-am ieșit nici 
măcar din bucătărie, decât ca să intru în camera 
mică de baie aflată la câțiva pași distanță. Sunt 
imbrăcată în aceleași haine cu care am plecat din 
Capitoliu. Nu fac altceva decât să stau lângă foc. 
Mă holbez la teancul din ce în ce mai înalt de 
scrisori nedesfăcute de pe polița șemineului. 

- N-am arc. 

- Uită-te în hol, spune ea. 

După ce pleacă, mă gândesc la călătoria până 
in hol. O exclud. Dar, peste câteva ore, mă duc 
oricum, mergând fără zgomot, numai în ciorapi, 
de parcă n-aş vrea să trezesc stafiile. În birou, acolo 
unde am băut ceai cu președintele Snow, găsesc 
o cutie cu haina de vânătoare a tatei, cu cartea 
noastră despre plante, cu caneaua trimisă de Hay- 
mitch și cu medalionul pe care mi l-a dat Peeta 
in arena-ceas. Cele două arcuri și o tolbă cu săgeți 

salvate de Gale în noaptea căderii bombelor in- 
cendiare zac pe masa de lucru. Mă imbrac cu haina 
de vânătoare şi las toate celelalte neatinse. Adorm 
pe canapea, în fosta cameră de zi. Urmează un 
coșmar oribil, în care zac pe fundul unui mor- 
mânt adânc și toți morții pe care îi știu după nume 
vin Și aruncă peste mine câte o lopată plină cu 
cenușă. E un vis foarte lung, ținând cont cât de 
mare e lista celor plecați dintre noi, și, cu cât sunt 
ingropată mai adânc, cu atât Îmi e mai greu să res- 
pir. Încerc să strig, să-i implor să se oprească, dar 
cenușa imi umple gura și nasul și nu pot să scot 
niciun sunet. Însă lopata hârșaie iarăși și iarăși... 

Mă trezesc cu o tresărire. Lumina palidă a di- 
mineţii pătrunde pe lângă marginile obloanelor. 
Harșâitul lopeţii continuă. Încă pe jumătate în 
coșmar, străbat în fugă holul, ies pe ușa din față 
și ocolesc casa, fiindcă acum sunt sigură că sunt 
in stare să țip la morți. Când dau cu ochii de el, 
mă opresc brusc. Săpatul în pământul de sub fe- 
restre i-a îmbujorat fața. Într-o roabă sunt cinci 
tufe crescute în dezordine. 

- Te-ai intors, spun. 

- Doctorul Aurelius nu m-a lăsat să plec din Ca- 
pitoliu până ieri, imi explică Peeta. Apropo, m-a 
rugat să-ți spun că nu se poate preface la nesfârșit 
că te tratează. Trebuie să răspunzi la telefon. 

Arată bine. Slab și plin de cicatricele arsuri- 
lor, ca și mine, dar ochii lui nu mai au privirea 
aceea cețoasă, chinuită. Însă se încruntă ușor când 
iși dă seama cum arăt eu. Fac fără nicio tragere 
de inimă efortul de a-mi îndepărta părul din ochi 
şi imi dau seama că e incâlcit, adunat în ghemo- 
toace. Simt nevoia să intru în defensivă. 

- Ce faci? 

- Am fost în dimineaţa asta in pădure și-am 
dezgropat astea. Pentru ea, îmi spune. Mă gån- 
deam că le-am putea planta de-a lungul unei la- 
turi a casei. 

Mă uit la tufe, la bulgării de pământ care le 
atârnă de rădăcini, și imi țin răsuflarea când imi 
aduc aminte de trandafiri. Sunt pe cale să țip la 
Peeta, adresându-i vorbe urâte, dar imi dau seama 
că el a adus cu totul altceva. Pe crengile acestor 
tufe nu vor inflori trandafiri, ci primule. Florile 
de la care vine numele surorii mele. Dau aproba- 
tor din cap către Peeta și mă grăbesc să intru din 
nou în casă, incuind ușa în urma mea. Dar obiec- 
tul demonic e acolo, înăuntru, nu afară. Alerg 
in susul scărilor, tremurând de slăbiciune și de 
teamă. Piciorul mi se agaţă de ultima treaptă și 
cad pe podea. Îmi impun să mă ridic și intru în 
camera mea. Mirosul e foarte slab, dar încă mai 
plutește în aer. E acolo. Trandafirul alb, printre 

florile uscate din vază. Zbarcit și fragil, dar păs- 
trându-și nefireasca perfecțiune din sera lui Snow. 
Înșfac vaza, cobor în bucătărie împleticindu-mă 
Și îi arunc conţinutul peste tăciunii incinși. Când 
se aprind florile, răbufnește o flamă albastră care 
cuprinde trandafirul, mistuindu-l. Focul înfrânge 
incă o dată trandafirii. Preventiv, sparg și vaza 
de podea. 

Întoarsă la etaj, deschid dintr-o smucitură fe- 
restrele dormitorului, ca să dispară restul duho- 
rii lui Snow. Dar continuă să persiste, în hainele 
și în porii mei. Mă dezbrac, și de pânză rămân 
agăţate bucăți de piele de dimensiunile cărților 
de joc. Evit să mă uit în oglindă, intru sub duș 
și imi cură trandafirii din păr, de pe trup, din 
gură. Strălucitor de rozalie și plină de furnicături, 
găsesc ceva curat cu care să mă-mbrac. Am ne- 
voie de o jumătate de oră ca să-mi pieptăn părul. 
Sae Unsuroasa descuie ușa din față. În timp ce 
pregătește micul dejun, arunc în foc hainele pe 
care le-am dezbrăcat. La sugestia ei, imi tai un- 
ghiile cu un cuțit. 

- Unde-a plecat Gale? o intreb, in vreme ce-mi 
mănânc ouăle. 

- În Districtul 2. Are un post fantastic acolo. 


A . . v 
Il văd uneori la televizor, răspunde ea. 

Caut în mine însămi, încercând să-mi conștien- 
tizez furia, ura, dorul. Nu descopăr decât ușurare. 

- Astăzi mă duc la vânătoare, spun. 

- Ei, nu m-ar deranja niște vânat proaspăt, ca 
supliment, zice ea. 

Mă înarmez cu un arc și cu săgeți și plec, cu 
gândul să ies din Doisprezece trecând pe pajiște. 
În apropierea pieţei sunt echipe de oameni cu 
măşti şi mănuși, alături de căruţe trase de cai. 
Caută prin ceea ce a rămas sub zăpada din iarna 
asta. Adună rămășițe omenești. O căruţă așteaptă 
A . . „A 
în fața casei primarului. Il recunosc pe Thom, 
fostul coleg de echipă al lu: Gale, care se opreşte 
o clipă să-şi șteargă sudoarea de pe faţă cu o cârpă. 
Îmi amintesc că l-am văzut în Treisprezece, dar 
probabil că s-a-ntors între timp. Mă salută și mă 
simt încurajată să-l intreb: 

— Au găsit pe cineva aici? 

- Toată familia. Și pe cei doi oameni care lu- 
crau pentru el. 

Madge. Tăcută, binevoitoare și curajoasă. 
Broșa dăruită de ea mi-a dat un nume. Înghit 
in sec, cu greutate. Mă întreb dacă la noapte li 
se va alătura personajelor din visele mele. Dacă-mi 
va azvârli cenușă în gură cu lopata. 

- Credeam că, poate, fiindcă el era primarul... 

- Nu cred că funcţia de primar în Doispre- 
zece a-nclinat sorții în favoarea lui, zice Thom. 

Încuviințez și îmi continui drumul, având grijă 
să nu mă uit în partea din spate a căruţei. În tot 
oraşul şi în Filon e la fel. Culesul morților. Când 
mă apropii de ruinele fostei mele case, strada 
incepe să fie ticsită de căruţe. Pajiștea a dispărut, 
sau a avut parte de o schimbare spectaculoasă. A 
fost săpată o groapă adâncă și oasele sunt inșirate 
înăuntru, într-un mormânt colectiv al poporu- 
lui meu. O ocolesc și intru în pădure prin locul 
obișnuit. Deși nu mai are nicio importanţă. Gar- 
dul nu mai e electrificat și a fost întărit cu crengi 
lungi, ca să oprească animalele de pradă. Dar ve- 
chile deprinderi dispar greu. Mă gândesc să mă 
duc la lac, însă sunt atât de slăbită încât abia ajung 
până la locul meu de întâlnire cu Gale. Mă așez 
pe bolovanul pe care ne-a filmat Cressida, dar e 
prea lat fără trupul lui alături de mine. Închid de 
mai multe ori ochii și număr până la zece, gân- 
dindu-mă că atunci când îi voi deschide va apărea 
fără niciun zgomot, așa cum făcea adesea. Trebuie 
să-mi aduc aminte că e in Doi, unde are un post 
fantastic, probabil sărutând alte buze. 

E genul de zi preferat de vechea Katniss. Primă- 
vară timpurie. Pădurea trezindu-se după o iarnă 
îndelungată. Dar puseul de energie starnită de 

primule se stinge. Când ajung inapoi, la gard, sunt 
atât de îngrețoșată și de amețită, încât Thom tre- 
buie să mă ducă acasă cu căruța morților. Mă ajută 
să mă așez pe canapeaua din camera de zi, de unde 
privesc firișoarele de praf rotindu-se în razele fi- 
rave ale soarelui după-amiezii. 

Capul îmi zvâcnește într-o parte la auzul så- 
sâitului, dar e nevoie să treacă o vreme ca să cred 
că e real. Cum a fost posibil s-ajungă aici? Îi văd 
urmele de gheare lăsate de un animal sălbatic, laba 
din spate pe care o ține ușor deasupra pământului, 
oasele proeminente ale feţei. Înseamnă c-a venit 
pe Jos, tocmai din Treisprezece. Poate l-au alun- 
gat, sau poate pur și simplu n-a putut să stea acolo 
fără ea, așa că a plecat s-o caute. 

- Ai bătut drumul degeaba. Nu e aici, ii spun. 

Buttercup sâsâie din nou. 

- Nu e aici. N-ai decât să sasâi cât vrei. N-o 
s-o găseşti pe Prim. 

La auzul numelui ei, își saltă capul. Îşi inaltă ure- 
chile pleoștite. Începe să miaune plin de speranţă. 

- leşi afară! 

Se fereşte de perna pe care-o arunc spre el. 

- Pleacă! Aici n-a mai rămas nimic pentru tine! 

Încep să tremur, înfuriată de motan. 

- Ea nu se mai întoarce! Nu se mai intoarce 
aici niciodată! 

Înșfac o altă pernă şi mă ridic în picioare, ca 
să țintesc mai bine. Lacrimile incep să-mi șiroiască 
din senin pe obraji. 

- E moartă. Mă prind cu mâinile de mijloc, ca 
să-mi domolesc durerea. E moartă, mâță proastă. 
E moartă. 

Un sunet nou, pe jumătate plânset pe jumă- 
tate cântec, imi iese din trup, dând glas disperării. 
Buttercup începe la rândul lui să urle. Indiferent 
ce-aș face, n-o să plece. Se invârteşte în jurul meu, 
destul de departe ca să nu-l pot atinge, în timp ce 
un val de hohote după altul îmi chinuie trupul, 
până când leșin în cele din urmă. Dar motanul 
trebuie să fi-nțeles. Probabil știe că inimaginabi- 
lul s-a petrecut și că pentru supraviețuire va fi ne- 
voie de fapte până acum inimaginabile. Pentru că, 
O oră mai târziu, când mă urc în pat, el stă acolo, 
in lumina lunii, ghemuit alături de mine, cu ochii 
lui galbeni în alertă, apărându-mă de noapte. 

Dimineaţă, suportă cu stoicism să-i curăţ tăie- 
turile, dar scoaterea spinului din labă produce 
o rundă din mieunăturile lui de pisoiaș. Sfârșim 
amândoi prin a plânge iarăși, numai că de data 
asta ne alinăm unul pe altul. Cu puterea astfel 
dobândită, deschid scrisoarea mamei, primită de 
la Haymitch, formez numărul de telefon şi plâng 
și împreună cu ea. Peeta apare odată cu Sae 

Unsuroasa, aducând o pâine caldă. Ea pregătește 
micul dejun și îi dau lui Buttercup toată porția 
mea de şuncă. 

Încet, pierzând multe zile, mă întorc la viaţă. 
Încerc să urmez sfatul doctorului Aurelius, îmi 
urmăresc până la capăt impulsurile, uimită când 
unul capătă în final din nou sens. li vorbesc de 
ideea mea, despre carte, și următorul tren imi 
aduce de la Capitoliu o cutie mare, cu coli de 
pergament. 

Am preluat ideea din cartea cu plante a fa- 
miliei. Locul unde am înregistrat lucruri pe care 
nu i le poți încredința memoriei. O pagină in- 
cepe cu fotografia unei persoane. Dacă putem găsi 
o fotografie. Dacă nu, cu o schiţă sau cu un por- 
tret făcut de Peeta. Apoi, redate cu cel mai ingri- 
jit scris al meu, sunt înșiruite toate amănuntele 
pe care ar fi o crimă să le dai uitării. Lady lingând 
obrazul lui Prim. Tata râzând. Tatăl lui Peeta cu 
fursecurile. Culoarea ochilor lui Finnick. Ceea 
ce putea face Cinna cu o fâșie de mătase. Boggs 
reprogramând holo-ul. Rue ridicată pe vârfuri, 
cu braţele ușor intinse, ca o pasăre gata să-și ia 
zborul. Şi așa mai departe. Sigilăm paginile cu 
lacrimi și cu promisiunea că vom trăi bine, pen- 
tru ca morțile lor să conteze. Haymitch ni se ală- 
tură în cele din urmă, contribuind cu pagini 

despre numeroasele tributuri cărora a fost silit să 
le fie mentor în douăzeci și trei de ani. Adăugirile 
devin tot mai sumare. O amintire veche, care răz- 
bate la suprafață. O primulă târzie, presată intre 
pagini. Stropi stranu de fericire, cum e fotografia 
fiului nou-născut al lui Finnick și Annie. 
Învățăm să fim din nou ocupați. Peeta coace 
pâine. Eu vânez. Haymitch bea până se termină 
alcoolul, apoi crește gâște până la sosirea următo- 
rului tren. Din fericire, gâștele își pot purta foarte 
bine de grijă pe cont propriu. Nu suntem singuri. 
Alte câteva sute de oameni se întorc, fiindcă, in- 
diferent ce s-ar fi întâmplat, aici e căminul nos- 
tru. Minele fiind închise, ară, afundând cenușa 
in pământ, și seamănă plante. Mașinile trimise 
din Capitoliu defrișează terenul pentru o nouă 
fabrică, unde vom face medicamente. Deşi n-o 
insămânţează nimeni, pajiștea inverzește iarăși. 
Eu și Peeta ne revenim impreună. Încă mai 
sunt momente în care el se ghemuiește în spatele 
unui scaun și se ţine bine până când se incheie 
străfulgerările amintirilor inoculate de venin. Eu 
mă trezesc țipând din coşmaruri cu mutanţi Și 
copii pierduţi. Dar braţele lui sunt aici, să mă 
liniştească. Și eventual buzele lui. În noaptea când 
am din nou senzaţia aceea, dorința care m-a cople- 
şit pe plajă, știu că asta s-ar fi întâmplat oricum. 

Că pentru a supravieţui nu am nevoie de focul 
lui Gale, învăpăiat de furie și de ură. Sunt plină 
de foc eu însămi. Ceea ce îmi trebuie e păpădia 
primăvăratică. Strălucirea gălbuie care inseamnă 
renaștere în loc de distrugere. Promisiunea că viața 
poate merge înainte, indiferent cât de mult ai pier- 
dut. Că poate fi din nou bine. Și numai Peeta imi 
poate da asta. 

Așa că, după aceea, când el șoptește: 

- Mă iubeşti. Adevărat, sau nu? 

Eu îi răspund: 

- Adevărat. 


Epilog 


Se joacă pe Pajiște. Fata cu păr intunecat și 
ochi albaştri, care dansează. Băiatul cu bucle 
blonde şi ochi cenușii, care se străduiește să țină 
pasul cu ea, cu picioarele lui dolofane, de țânc. 
A fost nevoie de cinci, de zece, de cincisprezece 
ani ca să fiu de acord. Dar Peeta și-i dorea atât 
de mult. Când am simțit-o pentru prima oară 
pe ea mișcând în mine, am fost mistuită de o 
groază care părea la fel de veche ca însăşi viața. 
Numai bucuria de a o ține în braţe a reușit să 
mă vindece. Să-l port pe el a fost mai ușor, dar 
nu cu mult. 

Întrebările abia încep. Arenele au fost rase de 
pe faţa pământului, s-au construit monumente 
comemorative, Jocurile Foamei nu mai există. 
Dar copiii învață despre ele la şcoală și fata știe 
că noi am avut un rol în toate astea. Băiatul va 

afla peste câţiva ani. Cum aș putea să le poves- 
tesc despre lumea aceea fără să-i sperii de moarte? 
Pe copiii mei, care nu pun la îndoială cuvintele 
cântecului: 


În inima luncii, sub salcia deasă, 
E patul de iarbă, e perna frunzoasă. 
Pe ea culc-obrazul și pleoapele-nchide. 


O să fie soare când le vei deschide. 


Aici ţi-e-adăpostul, aici e căldură, 
Aici margarete te apăr” de ură. 
Aici vise dulci dimineața-mplinește, 


Aici al meu suflet mereu te-ndrăgește. 


Pe copii mei, care nu ştiu că se joacă 
intr-un cimitir. 

Peeta crede c-o să fie OK. Ne avem unul pe 
altul. Şi avem cartea. |i putem face să ințeleagă 
intr-un mod care le va spori curajul. Dar intr-o 
bună zi va trebui să le ofer o explicaţie a coșma- 
rurilor mele. De ce vin. De ce nu voi scăpa cu 
adevărat de ele niciodată. 

O să le spun cum supraviețuiesc. O să le spun 
că in diminețile rele mi se pare imposibil să mă 
bucur de ceva, fiindcă mă tem că îmi va fi luat. 
Atunci fac în gând o listă a tuturor lucrurilor 

bune pe care le-am văzut vreodată săvârșite de 
cineva. E ca un joc. Repetitiv. Chiar puțin plic- 
tisitor, după douăzeci de ani. 

Însă există jocuri cu mult mai rele. 

Katniss a supraviețuit calvarului Jubileului Pacificării 
și, împreună cu familia ei și cu Gale, se află acum la 
adăpost în Districtul 13. Dar, în haosul final al jo- 
curilor, Peeta a căzut prizonier în mâinile Capitoliului, 
iar președintele Snow îi pregătește o soartă aparte. În 
timp ce focul revoltei mistuie întregul Panem, Katniss 
este sortită să devină simbol al revoluției. Pe măsură 
ce evenimentele se desfășoară cu repeziciune, ea 
realizează însă că a fost doar un pion mutat pe tablă. 
Consecințele devin de negândit pe măsură ce numărul 
victimelor crește, iar Katniss trebuie să găsească o 
soluție ce pare din ce în ce mai imposibilă. 

tineri sunt devorate în primul rând de adulți!” 

